
হয বশত: রঙ্গমালাবৎ পশ্চিম-গগনে । জজ করিতেছিল। ুর্যযদের 

শন এরিয়াছিলেন ।  বর্ধার জলস্চারে গঙ্গ। যমুনা উভয়েই 











টি: ্হখেদরষ্পরে আলিঙ্গন করিতেছিল। চঞ্চল বসনাগ্রভাগব্ 
“গত! পতণ-তাড়িত হইয়া কুলে প্রতিঘাত হইতেছিল। 

| একখানি সুর তরণীতে ছুইন মাত্র নাবিক। তরণী অসঙ্গত সাহসে 

1 ধনী যমুনার শ্রোতোবেগে আরোহণ করিয়া, প্রয়াগের ঘাটে 
».খ লাগিল। একজন নৌকায় রহিল, একজন তীরে নামিল। 

যে নামিল, তাহার নবীন যৌবনু, উন্নত বলিষ্ঠ দেহ, যোদ্ধবেশ। মন্তকে 
উ্ণীষ, অঙ্গে কব5, করে ধনুর্বাণ, পৃষ্ঠে তৃণীর, চরণে অন্ুপদীনা ।. এই 
, বীরাকার পুরুষ পরম সুন্দর। ঘাটের.উপরে সংদারবিরাগী পুণাপ্রয়াসী- 
দিগের কতকগুলি আশ্রন আছে। তন্মধ্যে একটি ক্ষুদ্র কুটিরে এই ন্‌ 
প্রবেশ করিলেন । 

কুটিরমধ্যে এক ত্রাঙ্গণ কুশাসনে উপবেশন করিয়া পে রি 
ছিলেন; ব্রাহ্মণ অতি দীর্ঘাকার পুরুষ; শরীর শুফ, আয়ত মুখমণ্ডলে 
শ্বেতশ্মক্ বিরা্িত; ললাট ও বিরলকেশ হালুদেশে অল্পমত্র বিভূতি" 
শোভা । ব্রাহ্মণের কান্তি গন্তীর এবং কটাক্ষ কঠিন ; দেখিলে তাহাকে 
নির্দয় বা অভক্তিভীজন বলিঘন। বোধ হওয়ার সম্তাবন! ছিল না, অথচ শঙ্কা 
হইত। আগন্থককে দেখিবামাত্র তাহার সে পরুষভাঁব যেন দূর হইল) 
মুখের গান্তীামধো প্রসাদের সঞ্চার হইল । আগন্থক, ব্রাঙ্গণকে প্রণ।ম 
করিয়া সম্মুখে দণ্ডায়মান হইলেন । ব্রাঙ্গণ আশীর্বাদ করিয়া কহিলেন, 
*বৎস হেমটন্দ্র, আনি অনেক দিবসাঁবধি ভোমার প্রতীক্ষা করিতেছি 1” 

হেমচন্ত্র বিনীতভাবে কাঁহণেন, “অপরাধ গ্রহণ করিবেন না, দ্বিলীতে 
কার্ধয দিদ্ধ হয় নাই। পরম্থ যবন আমার পশ্চাদ্গামা হইয়াছিন ; এই 
আন্ত ক্ছু সন্কক হইয়া আদিতে হইয়াছল। তদ্ধেতু বিলম্ব হইয়াছে।” 

্রাঙ্গণ কহিলেন, “দিল্লীর সংবাদ আমি সকল শুনিয়াছি। বধ্তিয়ার। 
খিলিগ্রিকে হাতীতে মারি, ভালই হইত, দেবতার শক্র পশু হস্তে নিপাত 
হইত। তুমি কেন তার প্রাণ বাচাইতে গেলে ?” 

হেম। তাহাকে স্বহস্তে যুদ্ধে মারিব বলিয়া । সে আমার পিতৃশত্র, 
আমার পিতার রাজাচোর । আমারই সে বধা। | 

ব্রাহ্মণ । তবে তাহার উপর যে হাতী রাগিয়া আক্রমণ করিয়াছিল 
ই বঙ্তিয়ারকে না মারিয়া! সে হাতীফে মারিলে কেন? 

ছেম। আমি কি চোরের মত বিনা যুদ্ধে শত্র মারিব? ম্সামি 
মগধবিষেতাক্ষে যুদ্ধে জয় করিয়া পিতার রাজ্বা উদ্ধার করিব। নহিলে 
আমার মগধরাজপুন্ত্র নামে কলঙ্ক। ॥ 

্রাঙ্গণ কিঞিৎৎ পরুষন্তাবে কহিলেন, “এ সকল ঘটন! ত অনেক দিন 
হইয়া "গিয়াছে, ইহার পুর্বে তোমার এখানে আমার মুম্ভাবনা ছিল, তুমি 
কেন বিলম্ব করিলে? তুমি মথুরায় গিয়াছিলে ?” 

হেমচন্ত্র অধোবদন হইলেন । ব্রাহ্মণ কহিলেন, প্বুঝিলাম, তুমি মথুরায় 
গিয়াছিলে, আমার নিষেধ গ্রান্থ কর নাই। যাহাকে দেখিতে মথুরায় 
গিয়াছিলে, তাহার কি সাক্ষাৎ পাইয়াছ ?” 

এবার হেমচন্দ্র কুক্ষতাবে কহিলেন, “সাক্ষাৎ যে পাইলাম না, মনে 
আপনারই দয়া। মৃণালিনীকে আপনি কোথায় পাঠাইয়াছেন ?” 

মাধবাচাধ্য কহিলেন, “আমি যে, কোথায় পাঠাইয়াছি, তাহা তুমি 
কি প্রকারে সিদ্ধান্ত করিলে ?” | 

হেম। মাধবাচাধ্য ভিন্ন এ মন্ত্রণা কাহার ? আমি মুপালিনীর ধাত্রীর 
মুখে শুনিলাম যে, মৃণালিনী আমার আলটি দেখিয়া কোথায় গিয়াছে, 
ছার তাহার উদ্দেশ নাই। আমার আঙ্গটি আপনি পাথেয় জন্য চাহি! 
লইয়াছিলেন। আঙ্গটির পরিবর্তে অন্ত রত্ব দিতে চাহিয়াছিলাম ? কিন্ধ 
আপনি লন নাই। তখনই, আমি সন্দিহান হইয়াছিলাম; কিন্তু আগনাকে 
গ্মদেয় আমার কিছুই নাই, এই জন্তই বিন1 বিবাদে আঙ্গট দিয়াছিলাম। 
কিন্ত আমার সে অনতর্কতার আপনিই সমুচিত প্রতিফল দিয়াছেন । * 

মাধবাচার্ধ্য কহিলেন, প্যদি তাহাই হয়, আধার উপর রাগ করিও 
না। তুসিদেবকার্ধ্য না সাধিলে কে জাধিবে ? ভুমি যবনকে ন! তাড়াইলে 
কে ভাড়াইবে ? ঘবন-নিপাত তোমার একমাত্র ধ্যানস্বরূপ হওয়া উচিত। 
এখন মৃপালিনী তোমার মন অধিষ্ষার করিবে কেন? একবার তুষি 

মৃণাপিনীর আশাঁয় মধুরায় বসিয়াছিলে বলিয়! তোমার বাপের রাজ্য 
হারাইয়াছ, যবনাগমনকালে হেম্চন্দ্র যদি মথুরাঁয় না থাকিয়া মগধে 
থাকিত, তবে মগধজয় কেন হইবে? আবার কি সেই মৃণালিনীপাশে বদ্ধ 
হইয়। নিশ্চেষ্ট হইয়া থাকিবে ৯ মাধবাঁচার্য্যের জীবন থাকিতে তাহা হইবে 
না। স্থতরাং যেখানে থাকিলে তুমি মৃণালিনীকে পাইবে না, আমি 
তাহাকে মেইথানে রাখিয়াছি।” 

হেম। আপনার দেবকার্ধ্য আঁপনি উদ্ধার করুন) আমি এই পর্যযন্ত। 

মা। তোমার ছূর্বদ্ধি ঘটয়াছে। এই কি তোমার দেবভক্তি ? 
ভাল, তাহাই না হউক; দেবতার! আত্ম কর্মু-সাধন জন্য তোমার নায় 
মনুষ্যের সাহীযোর অপেক্ষা করেন না । কিন্তু তুমি কাপুরুষ যদি না হও, 
তবে তুমি কি প্রকারে শত্রশ!সন হইতে অবসর পাইতে চাও? এই কি 
তোমার বীরগর্ধ? এই কি তোমার শিক্ষা? রাঁজবংশে জন্নিয়া কি 
প্রকারে আপনার রাঁজ্যোদ্ধারে বিমুখ হইতে চাহিতেছ ? 

হেম। বাজা__শিক্ষা__গব্ব অতল জলে ডুবিয়া বাউক। 

মা। নরাধম! তোমার জননী কেন তোমায় দশ নাস দশ দিন গে 
ধারণ করিয়া যন্ত্র ভে।গ করিয়াছিল? কেনই বা দ্বাদশবর্ষ দেবার।ধন! 
ত্যাগ করিয়৷ এ পাষণ্ডকে সকল বিদ্যা শিখাইলাম? 

মাধবাচাধ্য অনেকক্ষণ নীরবে করলগ্র-কপোল হইয়া রহিলেন। ক্রমে 
হেমচন্দ্রের অনিন্য-গৌর মুখকাস্তি মধ্যাহু-মরীচি-বিশোধিত স্থুলপন্মবৎ 
আরক্তবর্ণ হইয়া আপিতেছিল কিন্তু গর্ভাগ্রিগিরি-শিখর তুল্য তিনি 
স্থিরভাবে দাড়াইয়া রহিলেন | পরিশেষে মাধবাচাধ্য কহিলেন, “হেমচন্ত্র ! 
ধৈর্্যাবলগ্বন কর। মৃণীলিনী কোথায়, তাহা! বলিব-_মৃণালিনীর সহিত 
তোমার বিবাহ দেওয়াইব। কিন্তু এক্ষণে আমার পরামর্শের অনুবর্তীঁ 
হও, আগে আপনার কাজ সাধন কর।” 

হেমচন্ত্র কহিলেন, “মৃণীলিনী কোথায়, না বলিলে আমি যবনবধের 
জন্য অন্ত্র্পর্শ করিব না।» 

মাধবাচাধ্য কহিলেন, “আর যদি মৃণালিনী মরিয়া থাকে 1” 

হেমচন্দ্রের চক্ষু হইতে অগ্নিশ্মুলিঙ্গ নির্গত হইল। তিনি কহিলেন, 
“তবে সে আপনারই কাজ |” 

মাধবাচীর্য্য কহিলেন, “আমি স্বীকার করিতেছি, আমিই দেবকার্যের 
কণ্টককে বিনষ্ট করিয়াছি ।” 

হেমচন্দ্রের মুখকান্তি বর্ষণোনুখ মেঘবৎ হইল। ত্রস্তহস্তে ধন্নুকে 
শরসংঘোগ করিয়া! কহিলেন, প্যে মুণাপিনীর বধকর্তা, সে আমার বধ্য। 
এই শরে গুরুহত্যা ব্রহ্গহতা। উভয় দুক্ষিয়াদাধন করিব |” 

মাধবাচার্ধ্য হাস্ত করিলেন, কহিলেন, “গুরুহত্যা ব্রহ্মহত্যায় তোমার 
ঘত আমোদ, স্্ীহত্যায় আমার তত নহে। এক্ষণে তোমাকে 'পাতকের 
ভাগী হইতে হইবে না। মুণালিনী জীবিতা আছে। পার, তাহার সন্ধান 
করিয়া সাঙ্গাৎ কর। এক্ষণে আমার আশ্রম হইতে স্থানান্তরে যাও । 
আশ্রম কলুষিত করিও ন1 অপাত্রে আমি কোন ভার দিই না।” এইঃ 
বলিয়! মাধবাঁচার্্য পুর্ননবৎ জপে নিযুক্ত হইলেন । 

হেমচন্দ্র আশ্রম হইতে নির্গত হইলেন। ঘাটে আসিয়া ক্ষুদ্র তরণী 
আরোহণ করিলেন । যে দ্বিতীয় ব্যক্তি নৌকায় ছিল, তাহাকে বলিলেন, 
“দিপ্বিজয় ! নৌকা ছাড়িয়া দাও ।” 

দিখ্বিজয় বলিল, “কোথায় যাইব ?” 

হেমচন্দ্র বলিলেন, “যেখানে ইচ্ছা__-যমালয় ।” 

দিখ্বিজয় প্রতুর স্বভাব বুবিত। অন্দুটস্বরে কহিল, “সেটা অন্ন 
পথ।” এই বলিয়া সে তরণী ছাড়িয়া দিয়া আ্োতের প্রতিকূলে বাহিতে 
লাগিল। | 


৬ মৃণালিশী 


হেমচন্ত্র অনেকক্ষণ নীরৰ থাকিয়া শেষে কহিলেন, প্দূর হউক! 
ফিরিয়া! চল।”» 

দিগ্বিগ্যয় নৌকা ফিরাইয় পুনরপি প্রয়াগের ঘাঁটে উপনীত হইল। হেম- 
চক্র লক্ষে তীরে অবতরণ করিয়া পুনর্ধার মাধবাচাধ্যের আশ্রমে গেলেন। 

তাহাকে দেখিয়া মাধবাঁচার্ধ্য কহিলেন, “পুনর্বার কেন আসিয়াছ ?” 

হেমচন্দ্র কহিলেন, "আপনি যাহা বলিলেন, তাহাই স্বীকার করিব। 
মৃণালিনী কোথায় আছে, আন্তা করুন।” 

মা। তুমি সত্যবাদী--আমার আল্মাপালন করিতে স্বীকার করিলে, 
ইহাতেই আমি সন্তষ্ট হইলাম। গৌড়নগরে এক শিষ্যের বাটাতে 
ম্ণালিনীকে রাখিয়াছি। তোমাকেও সেই প্রদেশে যাইতে হইবে। 
কিন্তু তুমি তাহার সাক্ষাৎ পাইবে না। শিশ্বের প্রতি আমার বিশেষ 
আজ্ঞা আছে বে, যত দিন মুণ!লিনী তাহার গৃহে থাকিবে, তত দিন সে 
পুরষান্তরের সাক্ষাৎ না পান়। 

হেম। সাক্ষাৎ না! পাই, ফাহা বলিলেন, ইহাতেই আমি চরিতার্থ 
হইলাম । এক্ষণে কি কার্ধা করিতে হইবে, অনুমতি করুন। 

মা। তুমি দিল্লী গিয়া যবনের মন্ত্রণা কি; জানিয়া আসিয়াছ। 

হেম। যবনেরা বঙ্গবিজয়ের উদ্যোগ করিতেছে। অতি ত্বরায় 
বথ্তিয়ার খিলিজি সেনা লইয়া গৌড়ে যাত্রা করিবে। 

মাধবাচার্য্যের মুখ হ্র্ষ-প্রকুল্ল হইল। তিনি কহিলেন, “এতদিনে 
বিধাতা! বুঝি এ দেশের প্রতি সদয় হইলেন ।” 

হেমচন্দ্র একতানমনে মাধবাচার্যের প্রতি চাহিয়া তীহার কথার 
প্রতীক্ষা করিতে লাগিলেন । মাঁধবাঁচার্ধয বলিতে লাগিলেন, “কয়মাস 
পর্যাস্ত আমি কেবল গণনায় নিষুক্ত আছি। গণনায় যাহ! ভবিষ্যৎ বলিয়! 
প্রতিপন্ন হইয়াছে, তাহা ফলিবার উপক্রম হইয়ছে।” 


আচার্য্য ঠা 


হেম। কি প্রকার? 

মা। গণিরা দেখিলাম যে, যবনসাম্রাঙ্জয ধ্বংস বঙ্গরাজা হইতে আরস্ত 
হইবে। 

হেম। তাহা হইতে পারে। কিন্তু কতকালে বা তাহা হইবে, 
আর কান কর্তৃক? 

মূ। তাহাও গণিয়া স্থির করিয়াছি । যখন পশ্চিমদেশীয় বণিক্‌ 
বঙ্গরাজ্যে অন্ত্রধারণ করিবে, তখন যবনরাজ্য উৎসন হইবে। 

হেম। তবে আমার জয়লাভের কোথ! সন্তাবন] £ আমি ত বণিক্‌ 
নহি। 

মা। তুঘিই বণিকৃ। মথুরায় যখন তুমি মৃণাপিনীর প্রয়াসে দীর্ঘকাল 
বান করিয়ছিলে, তখন তুমি কি ছলন1 করিয়া তথায় বাস করিতে? 

হেম। আমি তখন বণিক বপিরা মথরবাঁর পরিচিত ছিলাম বটে। 

মা। সুহরাং তুমিই পশ্চিমদেণীন বণিক । গৌড়বাছ্ো গিয়া তুমি 
অন্ত্রধারণ করিলেই যবন-নিপাত হইবে । তুমি আমার নিকট প্রতিশ্রত 
হও যে, কাল প্রাতেই গড়ে যাত্রা করিবে। যে পর্যান্ত সেখানে না 
যবনের সহিত যুদ্ধ কর, সে পর্যান্থ মুণাপিনার সহিত সাক্ষাৎ করিবে না। 

হেমচন্ত্র দীর্ঘনিখান তাগ করিয়া কহিলেন, প্তাহাই স্বীকার 
করিলাম । কিন্ত একা বুন্ধ করিয়া কি করিব ?” 

মা। গৌডেশখ্বরের দেনা আছে! 

হেম। থাকিতে পারে-সে বিষয়েও কতক সন্দেহ ; কিন্ত যদি 
খাকে, তবে তাহারা আমার অধীন হইবে কেন ? 

মা। তুমি আগে যাও । নবদ্বীপে আমার সহিত সাক্ষাৎ হইবে। 
সেইখানে গিয়া ইহার বিহিত উদ্যোগ করা যাইবে। গৌড়েশ্বরের নিকট 
আমি পরিচিত আছি। | 


৮ সবণালিনী 


“যে আজ্ঞা” বলিয়া হেমচন্ত্র প্রণাম করিয়া বিদাঁয় হইলেন । যতক্ষণ 
তাহার বীরমুর্তি নয়নগোচর হইতে লাগিল, আচাধ্য ততক্ষণ ততপ্রতি 
অনিমেষলোচনে চাহিয়া রহিলেন। আর যখন হেমচন্দ্র অনৃশ্য হইলেন, 
মাধবাচার্য মনে মনে বলিতে লাগিলেন, “যাও বত্ন! প্রতি পদে 
বিজয় লাভ কর। যদি ব্রাহ্মণবংশে আমার জন্ম হয়, তবে তোমার পদে 
কুশাঙ্কুরও বিধিবে না । মৃণালিনী! মুণালিনী পাখী আমি তোমারই 
জগ পিগ্ররে বাঁধিয়া রাখিরাহি । কিন্তুকি জানি, পাছে তুমি তাহার 
কলধ্বনিতে মুগ্ধ হইয়া বড় কাঁজ ভুলিয়া যাও, এই জন্ত তোমার পরম- 
মঙ্গলাকাজ্জী ব্রাঙ্গন তোমাকে কিছু দিনের জন্ত মনঃপীড়। দিতেছে ।” 


দ্বিতীয় পরিচ্ছেদ 


স্কট ২0৭ (বশ 
পিঞ্ররের বিহঙ্গী 


লক্ষ্ণাবতী-নিবাঁসী হ্বধীকেশ সম্পন্ন বা দরিদ্র ব্রাঙ্গণ নহেন। স্ভাহার 
বাঁসগৃহের বিলক্ষণ সৌঠব ছিল। তাহার অন্তঃপুরমধ্ে গায় ছইটি তরুণী 
কক্ষপ্রাটীরে আলেখা লিখিতেছিলেন, তথায় পাঠক মহাশয়কে দীড়াইতে 
হুইবে। উভয় রমণীই আত্মকর্ম্ে সবিশেষ মনোভিনিবেশ করিয়াছিলেন, 
কিন্তু ত্রিবন্ধন পরম্পরের সহিত কথোপকথনের কোন বিদ্ব জন্মিতেছিল 
না। সেই কথোপকথনের মধ্যভাগ হইতে পাঠক মহাশয়কে শুনাইতে 
আরম্ত করিব। 


পিঞ্তরের বিহঙ্গী ৯ 


এক যুবতী অপরকে কহিলেন, “কেন, মৃণালিনী, কথার উত্তর দিস্‌ 
না কেন? আমি সেই রাজপুত্রটির কথা শুনিতে ভালবাসি ।* 
“সই মণিমালিনি ! তোমার সুখের কথা বল, আমি আনন্দে শুনিব।” 
মণিমালিনী কহিল) "আমার স্থথের কথা শুনিতে শুনিতে আমিই 
জালাতন হইয়াছি, তোমাকে কি শুনাইব ?* 
মূ। তুমি শোন কাঁর কাছে, তোমার স্বামীর কাছে? 
মণি। নহিলে আর কারও কাছে বড় শুনিতে পাই না। এই 
পদ্মটি কেমন আকিলাম, দেখ দেখি । 
মূ। ভাল হইয়াও হয় নাই। জল হইতে পদ্ম অনেক উর্ধে আছে, 
কিন্ত সরোবরে সেরূপ থাকে না; পঞ্সের কৌটা জলে লাগিয়া থাকে, 
চিত্রেও সেইরূপ হইবে। আর কয়েকটি পদ্মপত্র আক, নহিলে পল্লের 
শোভা স্পষ্ট হয় না । আরও পার যদি, উহার নিকট একটি রাজহাস 
আকিয় দাও। 
মণি। হাস এখানে কি করিবে? 
মূ। তোমার স্বামীর মত পন্মের কাছে সুখের কথা কহিবে। 
মণি। (হাপিয়া) দুইজনেই সুকঞ্ঠ বটে। কিন্তু আমি হাস লিখিৰ 
না। আমি সুখের কথা শুনিয়। শুনিয়। জালাতন হইয়াছি। 
মূ। তবে একটি প্রন আক। 
মণি। থঞ্জন আকিব না। খঞ্জন পাা বাহির করিয়া! উড়িয়া 
যাইবে । এ ত মৃণালিনী নহে যে, ন্লেহশিকলে বাধিয়া রাখিব ? 
মৃ। থপ্রন বদি এমনই তুষ্ট হয়, তবে মৃণালিনীকে যেমন পিপ্ররে 
পুরিয়াছ, খঞ্জনকেও সেইরূপ করিও! 
মণি। আমরা মৃণাপিনীকে পিগররে পুরি নাই সে আপনি আসিয়া 
পিক্লরে ঢুকিয়াছে। 


১৪ মৃণালিনী 


মৃ। সেমাধবাচার্যোর গুণ। 

মণি। সখি তুমি কতবার বলিয়াছ যে, মাধবাচার্যোর সেই নিষ্ঠুর 
কাজের কথ! সবিশেষ বলিবে কিন্তু কই, আলও বণিলে না । কেন 
তুমি মাধরাচার্য্ের কথায় পিতৃগৃহ ত্যাগ করিয়া আমিলে? 

মৃ। মাধবাচার্যোর কথায় আসি নাই। মাধবাচার্যাকে আহি 
চিনিতাম না। আমি ইচ্ছাপুর্বকও এখানে আসি নাই। এক্কদিন 
সন্ধার পর আমার দাসী আমাকে এই আঙ্গট দিল; এবং বলিল যে, 
যিনি এই আঙ্গটি দিয়াছেন, ভিনি ফুল-বাগানে অপেক্ষা করিতেছেন । 
আমি দেখিলাম যে, উহা! হেমচন্দ্রের সঙ্কেতের আঙ্গট। তাহার সাক্ষাতের 
অভিলাষ থাকিলে তিনি এই আঙগ্টি পাঠাইয়া দিতেন । আমাদিগের 
বাটীর পিছনেই বাগান ছিল। যমুন! হইতে শীতল বাতাস সেই বাগানে 
নাচিয়া বেড়াইত। তথায় তাহার সহিত সাক্ষাৎ হইত। 

মণিমালিনী কহিলেন, প্ী কথাটি মনে পড়িলেও আমার বড় অনথখ হয়। 
তুমি কুনারী হইয়া কি প্রকারে পুরুষের সহিত গোপনে প্রণয় করিতে ?” 

মৃূ। অন্থথ কেন সখি-তিনি আমার স্বামী। তিনি ভিন্ন অন্ত 
কেহ কখন আমার স্বামী হইবে না । 

মণি। কিন্তু এ পর্যান্ত ত তিনি স্বামী হয়েন নাই। রাগ করিও না 
সখি! তোমাঁকে ভগিনীর স্তায় ভালবাসি ; এই জন্ত বলিতেছি। 

মুণাপিনী অধোবদনে রহিলেন। ক্ষণেক পরে চক্ষুর জল মুছিলেন। 
কহিলেন, “মণিমালিনি ! এ বিদেশে আমার আত্মীয় কেহ নাই, আমাকে 
ভাগ কথা বলে এমন কেহ নাই। যাহারা আমাকে ভালবাসিত, 
তাহাদিগের সহিত যে আর কখনও সাক্ষাৎ হইবে, সে ভরসাও করি না। 
কেবলমাত্র তুমি আমার সথী-_তুমি আমাকে ভাল না বাসিলে কে আর 
ভালবাসিবে ?” 

অণি। আমি তোমাকে ভালবাসিব, বাসিয়াও থাকি ) কিন্তু খন এ 
কথাটি মনে পড়ে, তখন মনে করি-_ 

নুণালিনী পুনশ্চ নীরবে রোদন করিলেন। কহিলেন, “সখি, তোমার 
মুখে এ কথা আমার সহা হয় না। যদি $মি আমার নিকটে শপথ কর 
যে, বাহ কলিব, তাহা এ সংসারে কাহারও নিকটে ব্যক্ত করিবে না, তবে 
তোমার নিকট সকল কথা! প্রকাশ করিয়া বলিতে পারি। তাহা হইলে 
কমি আমাকে ভালবাদিবে।” রি 

মণি। আমি শপথ করিতেছি। 

মূ। তোমার চুলে দেবতার কুল আছে, তাহা ছুঁয়ে শপথ কর। 

মণিমালিনী তাই করিলেন। 

তখন মৃণালিনী মণিমালিনীর কানে যাহা! কহিলেন, তাঁহার এক্ষণে 
বিস্তারিত ব্যাখ্যার প্রয়োজন নাই। শ্রবণে মণিমালিনী পরম প্রীতি 
প্রকাশ করিলেন। গোপন কথা সমাপ্ত হইল। 

মণিমালিনী কহিলেন, “তাহার পর মাধবাচার্যের সঙ্গে তুমি কি 
প্রকারে আদিলে? সে বৃত্তান্ত বলিতেছিলে, বল।” 

মুণালিনী কহিলেন, “আমি হেম5খ্ের আঙ্গট দেখিয়া তাঁকে 
দেখিবার ভরসাঁয় বাগানে আপিলে দূতী কহিল যে, 'রানপুত্র নৌকায় 
আছেন, নৌকা! তীরে লাগিগা। রহিয়াছে ।' আমি অনেক দিন রাঁজ- 
পু্রকে দেখি নাই, বড় বাগ্র হইয়াছিল।ম, তাই বিবেচনা-শৃন্য হইলাম, 
তীরে আসিয়া দেখিলাম যে, যথার্থই একখানি ' নৌকা লাগিয়া 
রহিয়াছে। তাহার বাহিরে একজন পুরুষ দীড়াইয়া রহিয়াছে, মনে 
করিলাম যে, রান্রপুত্র দাঁড়াইয়া রহিয়াছেন। আমি নৌকার 
নিকটে আসিলাম। নৌকার উপর ধিনি গড়াইয়াঁ ছিলেন, তিনি 
আমার হাত ধরিয়া নৌকায় উঠাইলেন। অমনি নাবিকেরা নৌকা! 

খুলিয়া দিল। কিন্তু আমি স্পর্শেই বুঝিলাম যে, এ ব্যক্তি হেমচন্দ্র 
নহে ।” 

মণি। আর অমনি তুমি চীৎকার করিলে? 

মৃূ। চীৎকার করি নাই। একবার ইস্থা করিয়াছিল বটে, কিন্তু 
চীৎকার আসিল না। 

মণি। আমি হইলে জলে ঝাপ দিতাম । 

মৃ। হেমচন্দ্রকে না দেখিয়া কেন মরিব ? 

মণি। তার পর কি হইল? 
, মু। প্রথমেই সে বাক্তি আমাকে “মা” বলিয়া বলিল, “আমি 
তোমাকে মাতৃ সম্বোধন করিতেছি-_-আমি তোমার পুল্র, কোন আশঙ্কা 
করিও না, আমার নাম মাধবাঁচার্যা আমি হেম5ন্দ্রের গুরু । কেবল 
হেমচন্ত্রের গুরু এমন নহে, ভারনর্ষে রীজগণের মধ্যে অনেকের 
সহিত আমার সেই সম্বন্ধ। আমি এগন কে।ন দৈবকার্ষো নিধুক্ত আছি, 
ভাহাতে হেমচন্দ্র আমার প্রধান সহায়) তুমি তাহার প্রধান বিদ্ব। 

আমি বপিলাম, “গামি বিন্ন ?*  মাঁববাঁচার্ধ্য কহিলেন, “তুমিই বিপ্লু। 
যবনদিগের জয় করা, হিন্দুরাজোর পুনরুদ্ধার করা সুসাধ্য কর্ম নহে। 
হেমচন্ত্র বাতীত কাহার সাধ্য নহে। হেমন্দ্র অনন্যমনা না হইলে তার 
দ্বারাও এ কাজ সিদ্ধ হইবে না। যতদ্দিন তোমার সাক্ষাত্লাভ স্থুলভ 
থাকিবে, তত দিন হেমচন্ছের তুমি ভিন্ন অন্য ব্রত নাই-স্ুতরাং যবন 
মারে কে 1” 'আমি কহিলাম, “বুঝিলাম, প্রথমে আমাকে না মারিলে 
বন মারা হইবে না। আপনার শিষ্য কি আপনার দ্বারা আঙ্গটি 
পাঠাইয়া দিয়া আমাকে মারিতে আজ্ঞা করিয়াছেন ?” 

মণি। এত কথা বুড়াকে বলিলে কি প্রকারে? 

মৃূ। আমার বড় রাগ হইয়াছিল। বুড়ীর কথায় আমার হাড় 

জলিয়া গিয়াছিল, আর বিপৎকালে লজ্জা কি? মাঁধবাঁচার্য আমাকে 
মুখরা মনে করিলেন, মু হাসিলেন, কহিলেন, "আমি থে তোমাকে 
এইরূপে হপ্তগত করিব, তাহা হেমচন্দ্র জানেন নী” 

আমি মনে মনে কহিলাম, “তবে বাহার জন্ত এ জীবন রাখিয়াছি, 
হাঁার অনুমতি ব্যতীত সে জীবন ত্যাগ করিব না|” মাধবাচার্ধ্য বপিতে 
ল[গিলেন) €ছানাকে প্রাণত্যাগ করিতে হইবে না-কেবল আপাততঃ 
হেমচন্্রকে ত্যাগ করিতে হইবে । ইহাতে তাহার পরম মঙ্গল। যাহাতে 
তিনি রাজোশ্বর হইয়া তোমাকে রাজমত্যী করিতে পারেন, তাহা কি 
তোমার কর্তব্য নহে? তোমার প্রণয়-মন্্রে তিনি কাপুরুষ হইয়া 
রহিয়াছেন, তাহার সে ভাব দূর করা কি উচিত নহে? আমি 
কহিলাম, “মামার সহিত সাক্ষাৎ ধদি তীহার অঙ্টিত হয, তবে তিনি 
কদাচ আমার সহিত আর সাক্ষাৎ করিবেন না| মাধবাসার্য বপিলেন, 
“বালিকে ভাবিয়া থাকে, বালক ও বুড়া উতম্নের বিবেচনা শক্তি তুল্য 
কিন্তু তাহা নহে। হেমচন্দ্রের অপেক্ষা আনাদের পরিরিণ।মদর্শিতা থে 
বেশী, তাহাতে সন্দেহ করিও না। আর তুমি সম্মত হও বা না হও; যাহা 
সন্কম্ করিয়াছি, তাহা করিব। আমি তোনাকে দেশান্তরে লঙ্য়া যাইব 
গৌড়দেশে অতি শান্তন্বভাব এক ব্রাহ্মণের বাটাতে তোমাকে রাখিয়। 
আসিব। তিনি তোমাকে আপন কণার হ্টায় যত্র করিবেন। এক 
বৎসর পরে আমি তোমার পিতার নিকট তোমাকে আনিয়। দিব। 'আর 
সে লময়ে হেমচন্দ্র যে অবস্থায় থাকুন, তোমার সঙ্গে তাহার বিবাহ 
দেওরাইব, ইহা সত্য করিলাম ।” এই কথাতেই হউক, আর অগত্যাই 
হউক, আমি নিস্তব্ধ হইলান। তাহার পর এইখানে আদমিয়াছি! 
ও কি) ও সই? 


তৃতীয় পরিচ্ছেদ 

সখীদ্বয় এই সকল কথাবার্তা কহিতেছিলেন। এমন সময়ে 
কোমলকঠ-নিঃস্ৃত মধুর সঙ্গীত স্ঠাহাদিগের কর্ণরদ্ধে, প্রবেশ করিল। 
“মথুরাবাঁদিনি মধুরহা'সিনি, 
শ্যামবিলাদিনি রে।” 
মুণালিনী কহিলেন, “সই, কোথায় গান করিতেছে ?” মণিম।ণনী 
কহিলেন) “বাহির-বাড়াতে গায়িতেছে।” গায়িকা গায়িতে লাগিল-_ 
“কহ লো নাগরি, গেহ পরিহরি, 
কাহে বিবাসিনী রে।” 
মূ) সথি! কে গারিতেছে জান? 
যণি। কোন ভিথারিণী হইবে। 
আবার গীত-_ 
প্ৰুন্দাবনধন, গোপিনীমোহন 
কহে তু তেয়াগি রে, 
দেশ দেশ পর, সো শ্্যামস্ুন্দর, 
ফিরে তুয়া লাগি রে।” 
মৃণালিনী বেগের সহিত কহিলেন, “সই! সই! উহাকে বাটার 
ভিতর ডাঁকিয়! আন |” 

মণিমালিনী গায়িকাকে ডাকিতে গেলেন £__ ততক্ষণ সে গায়িতে 
লাগিল-_ 
শবিকচ নলিনে, যমুনা-পুলিনে, 
বহুত পিয়াসা রে, 
চন্ত্রমাশালিনী, যা মধুযামিনী, 
না! মিটল আশা রে, 
সা নিশা সনরি-” 
এমন মময়ে মণিমালিনী উহাকে ডাকিয়া বাড়ীর ভিতন 
আনিলেন £- 
সে অন্তঃপুরে আসিয়! পুর্ব গায়িতে লাগিল :_- 


“সা নিশা সমর, কহ লো সুন্দরি 
কাহা মিলে দেখা রে। 
শুনি যাওয়ে চলি, বাঁজরি মুরলী, 


বনে বনে একা রে ।” 

মুণালিনী তাহাকে কহিলেন, “তোম!র দিবা গলা, তুমি শীতটি 
আবার গাও।” 

গায়িকার বয়স ষোল বৎসর । ষোঁড়ণী, খর্বাকতা এবং কৃষণাঙ্গী | 
সে প্রকৃত কৃষ্ণবর্ণ, ভাই বণিয়৷ তাহার গায়ে ভ্রমর বগিলে যে দেখা 
যাইত না, অথবা কালি মাখিলে জল মাখিয়াছে বোধ হইত, কিংবা 
জল মাখিলে কালি বোধ হইত, এমন নহে। যেকুপ কৃষ্বর্ণ 
আপনার ঘরে থাকিলে শ্ামবর্ণ বলি, পরের ঘরে হইলে পাতুরে কালো 
বলি, ইহার সেইরূপ কৃষ্ণবর্ণ। কিন্ত বর্ণ যেমন হউক না কেন, 
ভিথারিণী কুরূপা দহে। তাহার অঙ্গ পরিষ্কার, সুমার্তিত, চাকৃচিক্য- 

বিশিষ্ট। মুখখানি প্রফুল্ল, চক্ষু ছটি ব্ড় চঞ্চল, হান্তময় ; লোচনতারা 
নিবিড় কৃষ্ণ, একটি তারার পার্থ একটি তিল। ওট্াধর ক্ষুদ্র, রক্তপ্রত, 
তদন্তরে অতি পরিষ্কার অমলশ্বেত, কুন্দকলিকাসন্িভ ছুইশ্রেণী দস্ত। 
কেশগুলি সুক্ষ) গ্রীবার উপরে মোহিনী কবরী, তাহাতে যুথিকার মাল! 
বেষ্টিত। যৌবনস্চারে শরীরের গঠন সুন্দর হইয়াছিল, যেন কৃষ্ঃপ্রস্তরে 
কোন শিল্পক'!র পুন্তল খোদিত করিয়াছিল। পরিচ্ছদ অতি সামান্, 
কিন্তু পরিফার__ধূলিকদ্দনপরিপূর্ণ নহে। অঙ্গ একেবারে নিরাভরণ 
নহে, অথচ অলঙ্কারগুলি ভিখানীর যোগ্য বটে। প্রকোষ্ঠে পিতলের 
বলয়, গলায় কাঁষ্ঠের মালা, নাসিকাঁয় ক্ষুদ্র একটি তিলক, জ্রমধ্যে ক্ষুদ্র 
একটি চন্দনের টিপ। সে আজ্ঞামত পুর্ব গাঁয়িতে লাগিল। 


“মথুরাবাঁসিনি মধুরহাসিনি, 

শ্তামবিলাসিনি রে |* 
কহ লো নাগরি, গেহ পরিহরি, 

কাহে বিবাসিনি রে। 
বৃন্দাবনধন, গোপিনীমোহন, 

কাহে তু তেয়াগি রে। 
দেশ দেশ পর, সে! শ্ঠামনুন্দর, 

ফিরে তুয়া লাগি রে। 
বিকচ নলিনে, যমুনা পুলিনে, 

বহুত পিয়াঁসা রে। 
চন্ত্রমাশালিনী, ঘা! মধুযামিনী, 

না মিটল আশা রে। 














* এই গীত টিমে তেতালা তালবোগে জয়জয়ন্তী রাগিনীতে গেয়। 


ভিখারিণী ১৭ 


সা নিশা সমরিঃ কহ লো! সুন্দরি, 
কাহা মিলে দেখা রে। 
শুনি যাঁওয়ে চলি, বাজগ়ি মুরলী, 
বনে বনে একা রে।” 

গীত সমাপ্ত হইলে মুণাঁলিনী কহিলেন, “ভুমি সুন্দর গাও। সই 
মণিমালিনি! ইহাকে কিছু দিলে ভ।ল হয়, একে কিছু দাও না ?" 

মণিমালিনী পুরস্কার আনিতে গেলেন, ইতাবসরে মুণালিনী 
বালিকাকে নিকটে ডাকিয়া জিজ্ঞাসা করিলেন, “শুন ভিথাঁরিণি! 
তোমার নাম কি ?” 

ভি। আমার নান গিরিজারা | 

মু। তোমার বাড়ী কোথায়? 

গি। এই নগরেই থাকি । 

মু। তুমি কি গীত গান্রিয়া দিনপাত কর? 

গি। আর কিছুই তজানি না। 

মু। ভুমি গাত সকল কোথায় পাও? 

গি। যেখানে যা পাই, ভাই শিখি। 

ম। এগীতটি কোথায় শিখিলে? 

গি। একটি বেণে আমাকে শিখাইয়াছে। 

মু। সেবেণে কোথায় থাকে ? 

গি। এই নগরেই থাকে । 

মুণালিনীর মুখ হর্যোৎফুল হইল--প্রাতক্থধ্য-করম্পর্শে যেন পন্ম 
ফুটিল। কহিলেন, “বেণেতে বাণিজ্য করে। নে বণিক পিসের 
বাণিজ্য করে ?” 

গি। সবার যে ব্যবসা, তাঁরও সেই বাবসা | 

২ 


১৮ মৃণালিনী 


মৃ। সেকিসের ব্যবসা? 
গি। কথার ব্যবসা । 
মৃ। এনূতন ব্যবসা বটে। তাহাতে লাভালাভ কিরূপ 2 
থি। ইহাতে লাভের অংশ ভাঁলবাঁসা, অলাভ কোন্দল । 
মূ। তুমিও ব্যবসায়ী বট । ইহার মহাজন কে? 
গি। যে মহাঁজন। 
ঘু। তুমি ইহার কি? 
গি। নগদা মুটে। 
মু। ভাল, তোমার বৌঝা নামীও। সামগ্রী কি আছে, দেখি। 
গি। এ সামগ্রী দেখে ন'; শুনে । 
মূ। ভাল-শু্নি। 
গিরিজার। গায়িতে লাগিল - 
“বসুনার জলে মোর কি নিধি মিলিল, 


ঝাপ্‌ দিয়া পশি জলে, যতনে তুলিয়া গলেঃ 
পরেছিন্ছ কুভ্ুহলে যে রতনে-- 
নিদ্রার আবেশে মোর, গৃহেতে পশিল চৌর-_- 


কের কাটিল ডোর, 
মণি হরে নিল।” 

মৃণালিনী বাঁষ্পপীড়িত-লোঁচনে, গদগদন্বরে 'অথচ হাসিয়া কহিলেন, 
“এ কোন্‌ চোরের কথা ?” 

গি। বেণে বলেছেন, চুরির ধন লইয়াই তাহার ব্যাপার । 

মৃ। তাহাকে বলিও যে, চোরা ব্যাপারে সাঁধু লোকের প্রাণ 
বাচে না। 

গি। বুঝি ব্যাপারীরও নয়। 


ভিখারিণী ১৯ 


মূ। কেন, বাপারীর কি ? 
গিরিজায়। গাঁয়িল__ 
“বাট বাট তট মাঠ ফিরি ফিরন্্ বহু দেশ। 
কাহা মেরে কান্ত বরণ, কাহা রাজবেশ ॥ 
হিয়া পর রোপণু পঙ্কজ, কৈনু যতন ভারি । 
সোহি পঙ্কজ কাহা মোর, 
কাহা মৃণাল হাঁমারি ॥৮ 
মুণালিনী সন্েহে কোমল স্বরে কহিলেন, “মৃণালি কোথায়? আমি 
সন্ধান বলির দিতে পারি, তাহা মনে রাখিতে পারিবে ?* 
গি। পারিব) কোথায় বল। 
দৃণানিনী বলিলেন” 
“কণ্টকে গঠিল বিধি মুণ।ল অধমে। 
জলে তারে ডুবাইল পীড়িয়া মরমে ॥ 
রাজহংস দেখি এক নরনরপ্ন। 

. চরণ বেড়িরা তারে করিল বন্ধন ॥ 
বলে হংসরাঁজ কোথা করিবে গমন | 
ক্রদর-কমলে দিব তোমার আসন ॥ 
আদগির! বসিল হংস হৃদয়কমলে। 
কাপিল কণ্টক সহ দুণালিনী জলে ॥ 
হেনকালে কাঁল মেব উঠিল আকাশে । 
উড়িল মরাঁলর।জ, মানস বিলাসে ॥ 
ভাঙ্গিল হৃদরপন্ধ তার বেগভরে। 
ডুবিল অতলজলে মৃণালিনী মরে ॥” 


হ মৃণালিনী 


কেমন গিরিজীয়া, গীত শিখিতে পারিবে ? 

গি। তা পারিব। চক্ষের জলটুকু শুদ্ধ কি শিখিব? 

মূ। না, এ বাবসায়ে আমার লাভের নধ্যে এটুকু। 

মুণালিনী গিরিজাঁয়াকে এই কবিতাগুলি অভ্যাস করাইডেছিলেন, 
এমন সময়ে মণিমালিনীর পদধ্বনি শুনিতে পাইলেন । মণিমালিনী 
তাহার শ্নেহশালিনী সখী, সকলেই জানিয়াছিলেন। তথাপি মণিমালিনী 
পিতৃপ্রতিজ্ঞাভগ্গের সহায়তা করিবে, এরূপ তাহার বিশ্বাস জন্মিল না। 
অতএব তিনি এ সকল কথা সখীর নিকট গোঁপনে যত্ত্রক্তী হইয়া 
গিরিজায়াকে কতিলেন, “আজি আর কাঁজ নাই) বেণের সঙ্গে সাক্ষাৎ 
করিও । তোমার বোঝা কা'ল আবার আনি'ও। যদ্দি কিনিবাঁর 
কোন সামগ্রী থাকে, তবে তাহা আমি কিনিব।৮ 

গিরিজায়! বিদায় হইল। মৃণলিনী বে তাহাকে পারিতোধিক দিবার 
অভিপ্রায় করিয়াছিলেন, তাহা হুলিয়া গিয়াছিলেন । 

গিরিঞায়া কতিপয় পদ গমন করিলে, মণিমালিনী কিছু চাউল, 
একছড়া কলা, একথানি পুরাতন বস্ত্র, আর কিছু কড়ি আনিরা 
গিরিজায়াকে দিলেন । আর মুণালিনীও একখানি পুরাতন বস্ত্র দিতে 
গেলেন। দিবার সময় উহার কানে কানে কহিলেন, “আনার ধৈধ্য 
হইতেছে না; কালি পর্যন্ত অপেক্ষা করিতে পারিব না, তুমি আজ রাত্রে 
প্রহরেকের সময় আসিয়া এই গৃহের উত্তরদিকে প্রাচীরমূলে অবস্থিতি 
করিও । তথায় আমার সাক্ষাৎ পাইবে । তোমার বণিক্‌ যদি আসেন, 
সঙ্গে আনিও।” পু 

গিরিজায়া কহিল, “বুঝিয়াছি, আমি নিশ্চিত আসিব ৮ 

মৃুণীলিনী মণিমালিনীর নিকট প্রত্যাগতা হইলে মণিমালিনী কহিলেন, 
“সই! ভিখারিণীকে কানে কানে কি বলিতেছিলে ?” 


দূতী ২১ 


মৃণালিনী কহিলেন,--"কি বলিব সই-_ 

সই মনের কথা সই, মনের কথ! সই-- 

কানে কানে কি কথাটি ব'লে দিলি ওই । 

সই ফিরে ক না সই, সই ফিরে ক না সই। 

সই কথা কোঁস্‌ কথা কব, নৈলে কারও নই ।” 
মণিমালিনী হাসিয়া কহিলেন, “হলি কি লো সই ?” 
মুণালিনী কহিলেন, “তোমারই সই 1” 


চতুর্থ পরিচ্ছেদ 


স্কট কা কা 
দুতী 
লগ্গণাবতী নগরীর প্রদেশান্তরে সর্ধধন বণিকের বাটীতে হেমচন্ত্র 
অবস্থিতি করিতেছিলেন। বণিকের গুহদ্বারে এ. "5 **ঞ বিরাজ 


করিতেছিল। অপরাড়ে তাহার তলে উপবেশন করিয়া! একটি কুম্থমিত 
অশোকশাখা নিশ্রয়োজনে হেমচন্দ্র ছুরিক। দ্বারা খণ্ড খণ্ড করিতেছিলেন, 
এবং মুহুর্মহঃ পথপ্রতি দৃষ্টি করিতেছিলেন, বেন কাহারও প্রতীক্ষা 
করিতেছেন। যাহার প্রতীক্ষা করিতেছিলেন, সে আসিল ন1। তত 
দিশ্রিজয় আসিল। হেমচন্দ্র দিশ্বিজয়কে কহিলেন, “দিখ্বিজয়, ভিখারিণী 
আজি এখনও আমিল না। আমি বড় ব্যস্ত হইয়াছি। তুমি একবার 
তাহার সন্ধানে যাও 1” 


"২২ মুণালিনী 


“বে আজ্ঞা” বলিয়া দিগ্রিজয় গিরিজায়ার সন্ধানে চলিল। নগরীর 
রাজপথে গিরিজায়ার সহিত তাহার সাক্ষাৎ হইল। 

গিরিজায়া বলিল, “কে ও, দিব্বিজয়?* দিগ্রিজয় রাগ করিয়া 
কহিল» “আদার নাম দিপ্বিজয় 1” 

গি। ভাল, দিপ্বিজয়, আজি কোন্‌ দিক্‌ জয় করিতে চণিরাছ ? 

দি। তোমার দিকৃ। 

"গি। আমিকি একটা দিক? তোর দিক্বিদিক্‌ জ্ঞান নাই। 

দি। কেমন করিয়া থাকিবে__তুমি যে অন্ধকার, এখন চল? প্রন 
তোমাকে ডাকিয়াছেন। 

গি। কেন? 

দি। তোমার সঙ্গে বুঝি আনার বিবাহ দিবেন । 

গি। কেন, তোমার কি সু অগ্ধি করিবার আর লোক ছুটিল না? 

দি। না) সে কাজ তোমাকেই করিতে হইবে । এখন চল। 

গি। পরের জন্তই মলেম, তবে চল। 

এই বপিয়! গিরিজায়া দিগ্িজয়ের সঙ্গে চলিল। দিগিজয় অশোঁক- 
তলস্থ হেমচন্ত্রকে দেগাইয়৷ দিয়া অন্যত্র গমন করিল। হেমচন্ত্র অন্যমনে 
মু মৃছ গায়তে।খ, ১ 

প্বিকচ নলিনে, যমুনা-পুলিনে, 
বহুত পিয়াসা রে।» 
গিরিজায়া পশ্চাৎ হইতে গাঁয়িল-_ 
“চন্্রমাশীলিনী, যা মধুযামিনী, 
না মিটল আশা রে।” 

গিরিজায়াকে দেখিয়া হেমচন্দ্রের মুখ প্রফুল্ল হইল। কহিলেন, “কে, 

গিরিজায়া! আশা কি মিটুল ?” 

গি। কার আশা? আপনার, না আমার! 
হে। আমার আঁশা। তাহা হইলেই তোমার মিটিবে। 
... গি। আপনার আশ! কি প্রকারে মিটবে? লোঁকে বলে, রাঙ্জা- 
রঃজড়ার আশা কিছুতেই মিটে না । 

হে। আনার অতি সামান্য আশ! । 

গি। বদি কখনও গুণালিনীর সাক্ষাৎ পাই, তবে এ কথা ঠাহার 
নিকট বলিব। 

হেমচন্্র বিষ হইলেন । কভিলেন, “তবে কি আজিও মৃণাণিনীর 
সপ্ধান পাও নাই? আছ্ছি কোন পাড়ায় গাত গায়িতে গিয়াছিলে ?” 

গি। অনেক পাড়ায়_সে পরিচয় আপনার নিকট নিত্য নিশা কি 
দিব? অগ্ত কথা বলুন । 

£হুমচন্জ নিশ্বাস ভাগ করিয়া কহিলেন, “বুঝিলাম, বিধাতা বিমুখ | 
ভল, পুনর্ধার কাঁলি সন্ধানে বাইবে |” 

গিরিজায়া তখন প্রণাম করিয়া কপট বিদায়ের উদ্যোগ করিল। 
গমনকালে হেমচন্দ্র তাহাকে কভিলেন, “গিরিজায়া, মি হাসিতেছ না, 
কিন্ধ তোমার টক্ষু হাসিতেছে। আজি কি হোমার গান শুনিয়া কেহ 
কিছু বলিয়াছে ?” 

থি। কে কি বলিবে? এক মাগা ভাড়া করিয়া ম।রিতে 
আসিগ্বাছিল,_-বলে, প্থুরাবাসিনীর জন্তে ঠ্যামঙুনদরের ত মাথাবাথা 
পড়িয়াছে ৮ 

হেমচন্্র দীর্ঘনিশ্বাস ত্যাগ করিয়া অশ্ুটস্বরে ঘেন আপনা-আপনি 
কহিতে লাগিলেন, “এত যেও ঘদি সন্ধান না পাইলাম, তবে আর বুথা 
আশা--কেন মিছা কালক্ষেপ করিয়া আত্মকর্্ম নই করি )-_গিরিজায়া, 
কালি তোমাদের নগর হইতে বিদায় হইব |” 

“তথাস্ত” বলিয়া গিরিজা য়! মৃছু মৃছ গান করিতে লাগিলঃ_- 
“শুনি যাওয়ে চলি, বাজি মুরলী, 
বনে বনে একা রে।” 
হেমচন্দ্র কহিলেন, “ও গান এই পরধ্যস্ত। অন্য গীত গাঁও ।” 
গিরিজাঁয়া গায়িল_ 
“যে ফুল ফুটিত সখি, গৃহতরুশাখে, 
কেন রে পৰন' উড়াঁলি তাঁকে 1৮ 
হেমচন্জর কহিলেন, “পবনে যে ফুল উড়ে, তাহার জন্ত ছুঃখ কি? 
ভাল গীত গাঁও ।” 
গিরিজীয়া গায়িল__ 
“কণন্টকে গঠিল বিধি মৃণাল অধমে । 
জলে তারে ডুবাইল পীড়িয়া মরমে ॥৮ 
হে। কিকি? মুণালকি? 
গি। কণ্টকে গঠিল বিধি যুণাল অধমে । 
জলে তারে ডূবাইল পীড়িয়া মরমে ॥ 
রাঁজহংস দেখি এক নয়নরঞ্জন ৷ 
চরণ বেড়িয়া তারে করিল বন্ধন ॥ 
না-অন্ গান গাই। 
হে। নানা_না_নাএই গান_এই গান গাঁও। তুমি 
রাক্ষসী ! 
গি।- বলে হংসরাজ কোথা করিবে গমন । 
হৃদয়কমলে দিব তোমার আসন ॥ 
আসিয়া বসিল হংস হৃদয়কমলে | 
কাপিল কণ্টকসহ মৃণালিনী জলে ॥ 

হে। গিরিজাঁয়া! গিরি--এ গীত তোমাকে কে শিখাইল? 
গি। (সহাস্তে) 
| *হেনকাঁলে কাঁলমেঘ উঠিল আকাশে । 
উড়িল মরালরাঁজ মানস-বিলাসে ॥ 
ভাঙ্গিল হৃদয়পদ্ম তার বেগভরে। 
ডুবিয়া অতল জলে মৃণালিনী মরে ।” 


হেমচন্দু বাম্পাকুললোচনে গদগদস্বরে গিরিজায়াকে কহিলেন, পএ 
আমারই মৃণালিনী, তুমি তাহাকে কোথায় দেখিলে ?” 

গি।_ দেখিলাম সরোবরে, কাপিছে পবনভরে। 

মুণাল-উপরে মৃণালিনী। 

হে। এখন রূপক রাখ, আমার কথাঁর উত্তর দাঁও-_- কোথায় 
মণালিনী? 

গি। এই নগরে। 

হেমচন্ত্র ুষ্টভাবে কহিলেন, “ত| ত আমি অনেক দিন জানি-__এ 
নগরে কোন্‌ স্থানে ?” 

গি। হ্ৃবীকেশ শর্মীর বাড়ী। 

হে। কি পাপ! সে কথ! আমিই তোমাকে বলিয়া! দিয়াছিলাম। 
এত দিন ত তার সন্ধান করিতে পার নাই, এখন কি সন্ধান করিয়াছ? 

গি। সন্ধান করিয়াছি । 

হেমচন্দ্র ই বিন্দু--ছুই বিন্দুমাত্র অশ্রমোচন করিলেন। পুনরপি 
কহিলেন, “সে এখান হইতে কত দূর ?” 

গি। অনেক দূর। 

হে। এখান হইতে কোন্‌ দিকে যাইতে হয়? 


২৬ মৃণালিনী 


গি। এখান হইতে দক্ষিণ, তার পর পুর্ব; তার পর উত্তর, তার পর 

পশ্চিম- 
, হেমচন্্র হস্ত ঘুষ্টিবদ্ধ করিলেন । কহিলেন, “এ সময়ে তামাসা রাখ 

নহিলে মাথা ভাঙ্গিয়া ফেলিব 1” 

গি। শান্ত হউন। পথ বলিয়া দিলে কি আপনি চিনিতে 
পারিবেন ? বদি তা না পারিবেন, তবে জিজ্ঞাসার প্রয়োজন ? আজ্ছা 
করিলে আমি সঙ্গে করিয়! লইয়া যাইব । 

মেঘমুক্ত সুর্যের ন্যায় হেমচন্দরের মুখ প্রফুল্ল হইল। তিনি কহিলেন, 
“তোমার সর্বকামন! সিদ্ধ হউক-_সুণাঁলিনী কি বলিল ?” 

গি। তা ত বলিয়াছি।-- 

“ডুবিয়া অতল জলে মুণালিনী মরে 1” 

হে। ঘুণালিনী কেমন আছে? 

গি। দেখিলাম, শরীরে কোন পীড়া নাই । 

হে। সুখে আছে কি ক্লেশে 'আছে--কি বুঝিলে? 

গি। শরীরে গহনা, পরণে ভাল কাঁপড়-_হৃধীকেশ ব্রাহ্মণের কন্যার 
সই। 

হে। তুমি অধপাতে বাঁও, মনের কথা কিছু বুঝিলে? 

গি। বর্ধাকাঁলের পন্মের মত; মুখখানি কেবল জলে ভাঁফিতেছে। 

হে। পরগৃহে কি ভাবে আছে? 

গি। এই অশোককুলের স্তবকের মত। 'আঁপনার গৌরবে 
আপনি নম্র। 

হে। গিরিজায়া! তুমি বয়সে বালিকা মাত্র। তোমার স্তাস 
বালিকা আর দেখি নাই। 

গি। মাথা ভাঙ্গিবার উপযুক্ত পাত্রও এমন আর দেখেন নাই। 

ছে। সে অপরাধ লইও না, মূণালিনী আর কি বলিল? 

গি। যো দিন জানকী-- 

হে। আবার? 

গি। যো দিন জানকী, রঘূবীর নিরখি_- 

হেমচন্ত্র গিরিজারার কেশাকর্ষণ করিলেন। তখন মে কহিল, 
“ছাড়! ছাড়! বলি_-বলি।” 

“্বল” বলিয়। হেমচন্ত্র কেশতাগ করিলেন । 

তখন গিপিজায়া আস্োপান্ত মুশালিনীর সহিত কথোপকথন বিবৃত 
করিল। পরে কহিল, “মহাশয় আপনি যদি মুণালিনীকে দেখিতে চাঁন, 
হবে আমার সঙ্গে এক প্রহর রাত্রে যাত্রা করিবেন |* 

গিরিজায়ার কথা সমাপ্ত হইলে হেমচন্দ্র অনেকক্ষণ নিঃশব্দে অশোক- 
লে পাদচারণ করিতে লাগিলেন। বনুক্ষণ পরে কিছুমাত্র না বলিয়া 
গৃহমধ্যে প্রবেশ করিলেন) এবং তথা হইতে একখানি পত্র 'আনিয়! 
গিরিজায়ার হস্তে দিলেন এবং কহিলেন, “মুণালিনীর সহিত সাক্ষাতে 
আমার এক্ষণে অধিকার নাই। ুমি রাত্রে কথামত তাহার সভিভ 
সাক্ষাৎ করিবে এবং এই পত্র ঠাহাঁকে দিবে । কহিবে, দেবত। প্রসন্ন 
হইলে অবগ্য শীঘ্ব বংসরেকমধ্যে সাক্ষাৎ হইবে। সুণালিনী কি বলেল্দ 
আজ রাত্রেই আমাকে বলিয়া যাইও |” 

গিরিজায়া বিদায় হইলে, হেমচন্ত্র অনেকক্ষণ চিন্তিতান্তঃকরণে 
অশোকবৃক্ষতলে তৃণশব্যায় শয়ন করিয়া রহিলেন ৷ ভ্রুজৌপরি মস্তক 
রক্ষা করিয়া পৃথিবীর দিকে সুখ রাখিয়া! শয়ান রহিলেন। কিয়ৎকাল 
পরে সহসা তাহার পৃষ্টদেশে কঠিন করম্পর্শ হইল। মুখ ফিরাইয়া 
দেখিলেন, সম্মুথে মাঁধবাচার্ধ্য। 

মাধবাচার্য্য কহিলেন, “বৎস! গাত্রোথান কর। আমি তোমার 

প্রতি অমন্তষ্ট হইয়াছি__সন্তষ্ও হইয়াছি। তুমি আমাকে দেখিয়া 
বিশ্িতের ন্তাঁয় কেন চাহিয়া রহিয়াছ ?” 

হেমচন্ত্র কহিলেন, “আপনি এখানে কোথা হইতে আসিলেন ?” 

মাধবাঁচার্যা এ কথাঁর কোন উত্তর না দিয়া কহিতে লাগিলেন, 
“তুমি এ পর্যন্ত নবদ্ধীপে না গিয়া পথে বিলম্ব করিতেছ-_-ইহাতে তোমার 
প্রতি অসন্থষ্ঠ হইয়াছি। আর তুমি যে মৃণালিনীর সন্ধান পাইয়াও 
আম্মসত্য প্রতিপালনের জন্ত তাহার সাক্ষাতের স্থযোগ উপেক্ষা করিলে, 
এ জন্য তোমার প্রতি সন্থষ্ট হুইয়াছি। তোমাকে কোন তিরস্কার 
করিব না। কিন্ত এখাঁনে তোমার আর বিলম্ব করা হইবে না। 
মৃণালিনীর প্রত্যুত্তরের প্রতীক্ষা করা হইবে না। বেগবান্‌ হৃদয়কে 
বিশ্বাস নাই । আমি আজি নবদ্বীপে যাত্রা করিব। তোমাকে আমার 
সঙ্গে যাইতে হইবে_নৌক! প্রস্তুত আছে। অস্ত্রশ্ত্রাদি গৃহমধ্য হইতে 
লইয়া আইস । আমার সঙ্গে চল।” 

হেমচন্ত্র নিশ্বীস ত্যাগ করিয়া! কহিলেন, “হানি নাই__-আমি আঁশা- 
ভরসা বিসর্জন করিয়াছি। চলুন। কিন্তু আপনি-কামচর, না 
অন্তর্যামী ?” 

এই বলিয়া হেমচন্দ্র গৃহমধ্যে পুনঃপ্রবেশপূর্বক বণিকের নিকট 
বিদায় গ্রহণ করিলেন, এবং আপনার সম্পত্তি একজন বাহকের স্বন্ধে 
দিয়া আচার্যের অন্ুবর্ভাী হইলেন । 


পঞ্চম পরিচ্ছেদ 

লুন্ধ 

মৃণালিনী বা গিরিজায়। এতন্মধ্যে কেহই আত্মপ্রতিশ্রুতি বিশ্বৃতা 
হইলেন না। উভয়ে প্রহরেক রাত্রিতে ্ববীকেশের গৃহপার্খে সংমিলিত 
হইলেন । মুণাঁলিনী গিরিজায়াকে দেখিবাঁমাত্র কহিলেন, “কই, হেমচন্দর 
কোথায় ?” 

গিরিজাঁয়া কহিল, “তিনি আইসেন লাই 1” 

«“আইসেন নাই |” এই কথাটি মুণালিনীর অন্তস্তল হইতে ধ্বনিত 
হইল। ক্ষণেক উভয়ে নীরব । তৎপরে গুণালিনী জিজ্ঞাসা করিলেন, 
“কেন আসিলেন না ?” নি 

গি। তাহা আমি জানি না। এই পত্র দিয়াছেন। 

এই বলিয়া! গিরিজাঁয়া তাহার হস্তে পত্র দিল। মুণাঁলিনী কহিলেন, 
“কি প্রকারেই বা পড়ি? গৃহে গিয়া প্রদীপ জালিয়৷ পড়িলে মণিমালিনী 
উঠিবে ।” 

গিবিজাঁয়া কহিল, “অধীরা হইও না । আমি প্রদীপ, তেল, চক্মকি, 
সোঁলা সকলই আনিয়া! রাখিয়াছি। এখনই আাঁলো করিতেছি ।৮ 

গিরিজায়া শীঘ্রহস্তে অগ্নি উৎপাদন করিয়া প্রদীপ জালিত করিল। 
অগ্নযৎপাদনশব্দ একজন গৃহবাসীর কর্ণে প্রবেশ করিল। দীপালোক 
সে দেখিতে পাইল। 

গিরিজায়া দীপ জালিত করিলেঃ পানিনী নিম্নলিখিত মত মনে মনে 
পাঠ করিলেন। 


৩৩ মৃণালিনী 


*মৃণালিনি! কি বলিয়া আমি তোমাকে পত্র লিখিব? তুমি 
আমার জন্য দেশত্যাগিনী হইয়৷ পরগৃহে কষ্টে কালাতিপাঁত করিতেছ। 
যদি দৈবান্ুগ্রহে তোমার সন্ধান পাইয়াছি, তথাপি তোমার সহিত 
সাক্ষাৎ. করিলাম না। তুমি ইহাতে আমাকে অপ্রণয়ী মনে করিবে__ 
অথবা অন্তা হইলে মনে করিত- তুমি করিবে না। আমি কোন বিশে 
ব্রতে নিযুক্ত আছি-বদি ততপ্রতি অবহেলা! করি, তবে আমি কুলাঙ্গার ৷ 
তৎসাঁধন জন্য আমি গুরুর নিকট প্রতিজ্ঞাবদ্ধ হইয়াছি যে, তোমার 
সহিত এ স্থানে সাক্ষাৎ করিব না। আমি নিশ্চিত জানি যে, আমি যে 
তোমীর জন্ঠ সত্যভঙ্গ করিব, তোমারও এমন সাধ নহে। অতএব 
একবৎসর কোনক্রমে দিনযাপন কর। পরে ঈশ্বর প্রসন্ন হয়েন, তবে 
অচিরাৎ তোমাকে রাঁজপুরবধূ করিয়া আত্মস্থখ সম্পূর্ণ করিব। এই 
অন্পবয়স্কা প্রগল্ভবুদ্ধি বালিকা হস্তে উত্তর প্রেরণ করি'ও।৮ 

মৃণালিনী পত্র পড়িয়া গিরিজার!কে কহিলেন, “গিরিজায়া ! আমার 
পাতা লেখনী কিছুই নাই যে, উত্তর লিখি। তুমি মুখে আমার ত্র 
লইয়া যাঁও। তুমি বিশ্বাসী, পুরস্কারস্বরূপ আমার অঙ্গের অলঙ্কার দিতেছি।” 

গিরিজায়া কহিল, “উত্তর কাহাঁর নিকট লইয়া যাইব? তিনি 
আমাকে পত্র দিয়া বিদায় করিবার সময় বলিয়া দিয়াছিলেন যে, আজ 
রাত্রেই আমাকে প্রত্যুত্তর আনিয়া দিও। আমিও স্বীকার করিয়া- 
ছিলাম । আসিবার সময় মনে করিলাম, হয় ত তোমার নিকট 
লিখিবাঁর সামগ্রী কিছুই নাই, এ জন্য সে সকল যোঁটপাট করিয়া 
আনিবার জন্য তাহার উদ্দেশে গেলাম। তীহার সাক্ষাৎ পাইলাম 
না। শুনিলাম, তিনি সন্ধ্যাকালে নবদ্বীপ বাত্রা করিয়াছেন ।” 

মূ। নবদ্বীপ? 

গি। নবদীপ। 

মূ। সন্ধ্যাকালেই ? 

গি। সন্ধ্যাকালেই। শুনিলাম, তীহার গুরু আসিয়৷ তাহাকে 
সঙ্গে করিয়া লইয়া গিয়াছেন। 

ঘু। মাধবাঁচাধ্য ! মাধবাঁচার্যাই আমার কাঁল। 

পরে অনেকক্ষণ চিন্তা করিয়া মৃণালিনী কহিলেন, “গিরিজায়া, তুমি 
বিদার হও। আমি ঘরের বাহিরে থাকিব ন1।” 

গিরিজাঁয়া কহিল, “আমি চলিলাম।৮ এই বলিয়! গিরিজায়। বিদাঁয় 
হইল। তাহার মুছ মুছু গীতধ্ৰনি শুনিতে শুনিতে মৃণালিনী গুহমধ্যে 
প্রনেশ করিলেন । 

সুণালিনী বাটার মধ্যে প্রবেশ করিয়া যেমন দ্বার রুদ্ধ করিবার 
উদ্বোগ করিতেছিলেন, অমনি পশ্চাঁং হইতে কে আসিয়া তাহার হাতি 
ধরিল। মুখাপিনী চমকিয়! উঠিলেন। হস্তরোধকারী কহিল, “তবে সাধিবি ! 
এইবাঁর জাঁলে পড়িয়াছ। অনুগৃহীত ব্ক্তিটা কে, শুনিতে পাই ন1 ?” 

মুণালিনী তখন ক্রোধে কম্পিতা হইয়া কহিলেন, “ব্যোমকেশ! 
ব্রাহ্মণকুলে পাষণ্ড! হাত ছাড়!” 

ব্যোমকেশ হৃবীকেশের পুভ্র। এব্যক্তি ঘোর মূর্খ এবং দুশ্রিত্র। 
সে দৃণাণিনীর প্রতি বিশেষ অন্থুরক্ত হইয়াছিল, এবং স্বাভিলাষপুরণের 
অগ্ত কোন সম্ভাবনা নাই জানিয়া বলপ্রকাশে কৃতসঙ্কল্ল হইরাঁছিল। 
কিন্তু মৃূণ!লিনী মণিমালিনীর সঙ্গ প্রায় ত্যাগ করিতেন না) এ জন্য 
ব্যোমকেশ এ পর্যন্ত-অবসর প্রাপ্ত হয় নাই। 

মৃণালিনীর ভতপনার ব্যোমকেশ কহিল, “কেন হাত ছাড়িব ? 
হাতছাড়া কি করতে আছে? ছাঁড়া-ছাঁড়িতে কাজ কি ভাই? একটা 
মনের ছুঃখ বলি। আমি কি মনুষ্য নই? যদি একের মনোরঞ্জন 
করিয়াছ, তবে অপরের পার না৷ ?” 


৩২ মৃণালিনী 


সব। কুলাঙ্গার! যদি না ছাড়িবে, তবে এখনই ডাকিয়া গৃহস্থ 
সকলকে উঠাইব। 

ব্যো। উঠাও। আমি কহিব, অভিনারিকাঁকে ধরিয়াছি। 

মৃ। তবে অধংপাতে যাও। 

এই বলিয়া মুণালিনী সবলে হস্তমোচন জন্য চেষ্টা করিলেন ; কিন্ত 
ক্লুতকা্ধ্য হইতে পারিলেন না । ব্যোমকেশ কহিল, “অধীর হইও না। 
আমার মনোরথ পুর্ণ হইলেই আমি তোমায় ত্যাগ করিব। এখন 
তোমার সেই ভগিনী মণিমাঁলিনী কোথায় ?” 

মূ। আমিই তোমার ভগিশী। 

ব্যো। তুমি আমার সম্বন্বীর ভগিনী__ আমার ব্রাহ্ষণীর ভেয়ের 
ভগিনী_ আমার প্রাণাধিকা রাধিকা ! সর্বার্থ-সাঁধিক1 ! 

এই বলিয়া ব্যোমকেশ মুণালিনীকে হস্ত দ্বারা আকর্ষণ করিরা লইয়া 
চলিল। যখন মাধবাচাধ্য তাহাকে হরণ করিয়াছিল, তখন মুণালিনী 
স্্ীন্বভাবন্থলভ চীৎকারে রতি দেখান নাই, এখনও শব্দ করিলেন না। 

কিন্তু মৃণালিনী আর সহা করিতে পারিলেন না । মনে মনে লক্ষ 
্রাঙ্গণকে প্রণাম করিয়া সবলে ব্যোমকেশকে পদাঘাত করিলেন । 
ব্যোমকেশ লাখি খাইয়া বলিল, “ভাল, ভাল, ধন্ঠ হইলাম! ও চরণম্পর্শে 
মোক্ষপদ পাইব। স্থন্দরি! তুমি আমার দ্রৌপদী_আমি তোমার 
জয়দ্রথ। 

পশ্চাৎ হইতে কে বলিল। “আর আমি তোমার অজ্ঞুন 1 

অকন্মাৎ ব্যোমকেশ কাতর স্বরে বিকট চীৎকার করিয়! উঠিল, 
শরাক্ষসি! তোর দস্তে কি বিষ আছে?” এই বলিয়া ব্যোমকেশ 
মণাঁলিনীর হস্ত ত্যাগ করিয়া! আপন পৃষ্ঠে হস্তমাজ্জন করিতে লাঁগিল। 
স্পর্শীহুভবে জানিল যে, পৃষ্ঠ দিয়া দরদরিত রুধির পড়িতেছে। 

মুণালিনী মুক্তহস্তা হইয়াও পলাইলেন না। তিনিও প্রথমে 
ব্যোমকেশের নায় বিশ্মিতা হইয়াছিলেন) কেন না, তিনি ত 
ব্যোমকেশকে দংশন করেন নাই। ভঙ্লুকোচিত কার্য তাহার করণীয় 
নহে। কিন্তু তখনই নক্ষত্রালোকে খব্বাকৃতি বাঁলিকামুন্তি সন্ুখ হইতে 
অপস্যত! হইতে দেখিতে পাইলেন । গিরিজায়া তাহার বসনাকষণ 
করি মৃছুন্বরে ণপলাইয়৷ আইস” বণিয়া স্বরং পলায়ন করিল। 

পলায়ন মৃণ।ণিনীর স্বভাবসঙ্গত নহে। তিনি পলায়ন করিলেন না। 
বোঁমকেশ প্রাঙ্গণে দাঁড়াইয়া আত্তনাদ করিতেছে এবং কাঁতিরোক্তি 
করিতেছে দেখিয়া তিনি গজেন্ত্রগমনে নিজ শয়নাগার অভিমুখে চলিলেন। 
কিছ্তু তৎকালে ব্যোমকেশের আর্তনাদে গৃহস্থ সকলেই জাগরিত 
হইয়াছিল। সম্খে জবীকেশ। হ্বধীকেশ পুত্রকে শশব্স্ত দেখিয়। 
নিজ্ঞাসা করিলেন, “কি হইয়াছে? কেন যাড়ের মত চীৎকার 
করিতেছ ?* 

ব্যোনকেশ কহিলেন, "মৃণালিনী অভিসাঁরে গমন করিয়াছিল, আমি 
তাহাকে বৃত করিয়াছি বলিয়া সে আমার পৃষ্ঠে দারুণ দংশন করিয়াছে ।» 

হৃযাকেশ পুভ্রের কুরীতি কিছুই জানিতেন না । মৃণালিনীকে 
প্রাঙ্গণ হইতে উঠিতে দেখিয়া এ কথায় তাহার বিশ্ব হইল। তৎকালে 
তিনি নুণালিনীকে কিছুই বলিলেন না । নিঃশব্দে গজগামিনীর পশ্চাৎ 
তাহার শয়নাগারে আসিলেন। 


ষষ্ঠ পরিচ্ছেদ 


হধীকেশ 


মুণালিনীর সঙ্গে সঙ্গে তাহার শয়নাগাঁরে আসিয়া হৃধীকেশ কহিলেন, 
পমণাঁলিনি ! তোমার এ কি চরিত্র ?” 

মূ। আমার কি চরিত্র! 

হ্ৃ। তুমি কার মেয়ে, কি চরিত্র, কিছুই জানি না, গুরুর অনুরোধে 
আমি তোমাকে গৃহে স্থান দিয়াছি। তুমি আমার মেয়ে মণিমালিনীর 
সঙ্গে এক বিছানায় শোও-তোঁমার কুলটাবুত্তি কেন? 

মূ। আমার কুলটাবৃত্তি যে বলে, সে মিথ্যাবাদী । 

হৃধীকেশের ক্রোধে অধর কম্পিত হইল। কহিলেন, “কি পাপীয়সি, 
আমার অন্নে উদর পৃরাবি, আর আমাকে দুর্বাক্য বলিবি? ভুঁই আমার 
গৃহ হইতে দূর হ, না হয় মাধবাচাধ্য রাগ করিবেন, ভা. বাঁধীয়া এমন 
কালসাপ ঘরে রাখিতে পারিব না।” 

মূ। যে আজ্রেকা'ল পরাতে আর আদাকে দেখিতে 
পাইবেন না। 

হ্ববীকেশের বোধ ছিল যে, যে কালে তাহার গৃহবহি্ভুত হইলেই 
মুণালিনী আ-শ্রয়হীন! হয়, মেকালে এমন উত্তর তাহার পক্ষে সম্ভব নহে। 
কিন্তু মৃণালিনী নিরাশ্রয়ের আশঙ্কায় কিছুমাত্র ভীতা নহেন দেখিয়া মনে 
করিলেন যে, তিনি জারগৃহে স্থান পাইবার ভরসাতেই এরূপ উত্তর 


হাধীকেশ ৩৫ 


করিলেন। ইহাতে হৃধীকেশের কোপ আরও বুদ্ধি হইল। তিনি 
অধিকতর বেগে কহিলেন, “কালি প্রাতে ! আজই দূর হও |” 

মু। যে আজ্ঞে, আমি সখী মণিমালিনীর নিকট বিদাঁয় হইয়া আজি 
দূর হইতেছি। 

এই বলিয়া ঘুণালিনী গাত্রোখাঁন করিলেন । 

হৃধীকেশ কহিলেন, “মণিমালিনীর সহিত কুলটার আলাপ কি ?* 

এবার মৃণালিনীর চক্ষে জল আসিল। কহিলেন, “তাঁভাই হইবে । 
মামি কিছুই লইয়া আসি নাই, কিছুই লইয়া মাইব না। এক-বসনে 
চলিলীম। আপনাকে প্রণাম হই 1” 

এই বলিয়৷ দ্বিতীয় বাক্য-ব্যয় ব্যতীত মুণাঁলিনী শয়নাগাঁর হইতে 
বহিষ্কৃতা হইগা চলিলেন। 

যেমন অন্থান্ি গৃহবাসীরা ব্যোমকেশের আর্তনাদে শধ্যাত্যাগ করিয়া 
উঠিয়াছিলেন, মণিমানিনীও শপ উঠিয়াছিলেন। মৃণলিনীর সঙ্গে 
মঙ্গে তাহার পিতা শধ্যাগৃহ পর্যন্ত আমিলেন দেখিয়া, তিনি এই অবসরে 
শ্বাতার সহিত কথোপকথন করিতেছিলেন, এবং নাহার দ্শ্চরিত্র বুঝিছে 
গারিয়া ঝঁহাকে ভতগনা করিতেছিপেন। বন হিনি ভঙগনা সমাপন 
করির! প্রত্যাগমন করেন, হখন প্রাঙ্গণভুমে দ্রতপদবিক্ষেপিণী ণালিনীর 
সহিত তাহার সাক্ষাৎ হইল। তিনি ছিজ্জাসা করিলেন, "নই, অমন 
ক্রিয়া! এত রাত্রে কোথায় বাইতেছ ?” 

মুণালিনী কহিলেন, “সখি মণিমালিনি, চিরাঘুক্সতী হও। আমার 
সহিত আলাপ করিও না_তোধার বাপ মানা করিয়াছেন 1” 

মণি। সে কি মৃণালিনি? তুমি কীদিতেছে কেন? সর্বনাশ! 
বাবা কি বলিতে না জানি কি বলিয়াছেন! সখি, ফের, বাঁগ 
করিও না। 


৩৬ মৃণালিনী 


মণিমালিনী মৃণালিনীকে ফিরাইতে পারিলেন না। পর্বতসান্থবাহী 
শিলাখণ্ডের ন্যায় অভিমানিনী সাধবী চলিয়া গেলেন। তখন অতিবাস্তে 
মণিমালিনী পিতৃসন্নিধানে আদিলেন। মুণালিনীও গৃহের বাহিরে 
আসিলেন। 

বাহিরে আপিয়া দেখিলেন, পুর্বসহ্কেতস্থানে গিরিজায়৷ দীড়াইয়! 
আছে। মৃণালিনী তাহাকে দেখিয়। কহিলেন, “তুমি এখনও দীড়াইয়া 
কেন ?” 

গি। আমি বে তোমাকে পলাইতে ৰণিয়া আসিলাম। তুমি আইস 
ন! মাইস_ দেখিয়া বাইবার জন্য দাঁড়াইয়া আছি। 

মূ। তুমিকি ব্রাঙ্গণকে দংশন করিয়াছিল? 

গি। তাক্ষতিকি? বামুন বৈতগরু নয়? 

মূ। কিন্তৃতুমি যে গান করিতে করিতে চলিয়া গেলে শুনিলাম ? 

গি। তার পর তোমাদের কথাবার্তার শব্দ শুনিয়। ফিরিয়া 
আসিয়াছিলাম | দেখে মনে হলো। মিন্দে আমাকে একদিন “কালাপিপৃড়ে” 
বলে ঠাট্রা করেছিল । সে দিন হুলফুটানটা বাকি ছিল। সুযোগ পেয়ে 
বামুনের খণ শোধ দিলাম । এখন তুমি কোথা যাইবে ? 

মূ। তোমার ঘর দ্বার আছে? 

গি। আছে পাতার কুঁড়ে। 

মূ। সেখানে আর কে থাকে? 

গি। এক বুড়ীমাত্র, তাহাকে আয়ী বলি। 

মূ। চল। তোমার ঘরে যাঁব। 

গি। চল। তাই ভাবিতেছিলাম। 

এই বলিয়া ছুই জনে চলিল। যাইতে যাইতে গিরিজায়া কহিল, 
“কিন্ত সে তকুড়ে। সেখানে কয়দিন থাকিবে !” 


হৃধবীকেশ ৩৭ 


য। কালি প্রাতে অন্তত্র যাইব । 

গি। কোথা? মথুরায় ? 

নু। মথুরায় আমার আর স্থান নাই । 

গি। তবে কোথায়? 

গ্ব। যমালয়। 

এই কথার পর ছুই জনে ক্ষণেককাল চুপ করিয়া রহিল। তাঁর পর 
নণালিনী বলিলেন, "এ কথা কি তোমার বিশ্বাস হয় ?” 

গি। বিশ্বাস হইবে না কেন? কিন্ত সে স্থান ত আছেই, 
যখন ইচ্ছা তখনই যাইতে পারিবে । এখন কেন আর এক স্থানে 
ফাও না। 

য। কোথা? 

গি। নবদীপ। 

মূ। গিরিজায়, তুমি ভিখারিণী-বেশে কোন মায়াবিনী । তোমার 
নিকট কোন কথা গোপন করিব না, বিশেষ তুমি হিতৈষী। নবন্বীপে 
যাইব স্থির করিয়াছি। 

গি। একা যাইবে ? 

সু। সঙ্গী কোথায় পাইব? 

গি। (গায়িতে গায়িতে ) 


“মেঘ দরশনে হায়, চাঁতকিনী ধায় রে। 
সঙ্গে যাবি কে কে ভোরাঃ আঁয় আয় আয় রে ॥ 

মেঘেতে বিজলী হাসি? 'আমি বড় ভালবাসি, 
যে যাবে সে যাবি তোরা, গিরিজায়া যায় রে। 


মৃ। একি রহমত গিরিজাঁয়া? 


মৃণালিনী 


গি। আমি বাব। 

মৃ। সত্য সত্যই? 

গি। সত্য সত্যই যাব। 

মূ। কেন যাবে? 

গি। আমার সর্বত্র সমান | রাজধানীতে ভিক্ষা বিস্তর । 


ভিতীন্ম শব ও 


পপ 


প্রথম পরিচ্ছেদ 


(০০০০০ 


গৌড়েশ্বর 


অতি বিস্তীর্ণ সভামণ্ডপে নবদ্বীপোজ্ছলকাঁরী রাজাধিরাঁজ গৌড়েশবর 
বিরাজ করিতেছেন । উচ্চ শ্বেতপ্রস্তরের বেদীর উপরে রত্রপ্রবাল- 
বিভূষিত সিংহাসনে, রত্রপ্রবালমণ্ডিত ছত্রতলে বধীয়ান্‌ রাজা বসিয়া 
আছেন। শিরোপরি কনককিন্কিণী সংবেষ্টিত বিচিত্র কারুকার্ধ্যথচিত 
শুন্রন্্রাতপ শোভা! পাইতেছে। একদিকে পৃথগাসনে হোঁমাবশেষ- 
বিভূষিত অনিন্দ্মৃত্তি ত্রাহ্মণমণ্ডদী সভাপপ্ডিতরকে পরিবেষ্টন করিয়া 
বসিয়াছেন। যে আসনে একদিন হলাঘুধ উপবেশন করিয়াছিলেন, 
দে আসনে এক্ষণে এক অপরিণামদশ চাটুকা অধিষ্ঠান করিতেছিলেন। 
অন্তদিকে মহাঁমাত্য ধর্ঘ্াধিকারকে অগ্রবর্তী করিয়া প্রধান রাজপুরুষেরা 
উপবেশন করিয়াছিলেন ।  মহাসামন্ত, মহাকুমারামাতা, প্রমাতা। 
'উপরিক, দাসাপরাধিক, চৌরোদ্ধরণিক, শৌক্ষিক, গোক্সিকগণ, কাত্রপ, 
প্রান্তপালেরা, কোষ্ঠপালেরা, কাগুরিক্য, তদা মুক্তক, বিনিষুক্ক প্রত্ৃতি 
সকলে উপবেশন করিতেছেন । মহাপ্রতীহার সশন্ত্রে সভার অসাবধানতা| 
রক্ষা করিতেছেন। স্তাবকেরা উভয়পার্ে শ্রেণীবদ্ধ হইয়া দীড়াইয়! 





৪৩ মৃণ[লিনী 


আছে। সর্বজন হইতে পৃথগ।সনে কুশাসনমাত্র গ্রহণ করিয়া! পণ্ডিতবর 
মাধবাচার্যা উপবেশন করিরা আছেন । 

রাঁজসভার নিয়মিত কার্ধযসকল সমাপ্ত হইলে সভাভঙ্গের উদ্যোগ 
হইল। তখন মাধবাচাঁধ্য রাজাকে সম্বোধন করিয়! কহিলেন, “মহারাছ্ ! 
ব্রাহ্মণের বাচাঁলতা মার্মনা করিবেন। আপনি রাঁজনীতিবিশারদ, 
এক্ষণে ভূনগুলের ঘত রাঁজগণ 'মাছেন, সর্বাপেক্ষা বহুদর্শী ; গ্রজাপালক ; 
আপনি আজন্ম রাজা । আপনার অবিদ্িত নাই যে, শক্রদমন রাজার 
প্রধান কর্ম । আপনি প্রবল শত্রদমনের কি উপাঁয় করিয়াছেন ?” 

রাজা কহিলেন, “কি আজ্ঞা করিয়াছেন?” সকল কথা বর্ধায়ান্‌ 
রাজার শ্রুতিসুলভ হয় নাই । 

মাঁধবাচার্যের পুনরুক্তির প্রতীক্ষা না করিয়া! ধর্মাধিকাঁর পশুপতি 
কহিলেন, “মহারাঁজাধিরাঁজ ! মাধবাচাধা রাঁজসমীপে জিজ্ঞাস্থ হইয়াছেন 
যে, রাজশক্র দমনের কি উপায় হইয়াছে? বঙ্গেশ্বরের কোন্‌ শত্রু এ 
পর্যান্ত দমিত হয় নাই, তাহা! এখনও আচার্য বাক্ত করেন নাই। তিনি 
সবিশেষ বাচন করুন |» 

মাধবাচার্যা অল্প হান্ত করিয়া এবার অতাচ্চস্বরে কহিলেন, 
“মহারাজ ! তুরকীয়েরা আর্ধ্যাবর্ত প্রায় সমুদয় হস্তগত করিয়াছে। 
আপাততঃ তাহারা মগধ জয় করিয়া গৌড় রাজ্য আক্রমণের উদ্যোগে 
আছে।” 

এবার কথ! রাঁজার কর্ণে প্রবেশ লাভ করিল। তিনি কহিলেন, 
“তুরকীদিগের কথা বলিতেছেন ? তুরকীয়েরা কি আসিয়াছে ?” 

মাধবাঁচা্য কহিলেন, “ঈশ্বর রক্ষা করিতেছেন । এখনও তাহারা 
এখানে আসে নাই। কিন্তু আপিলে আপনি কি প্রকারে তাহাদিগের 
নিবারণ করিবেন ।” ূ 

রাজা কহিলেন, “আমি কি করিব-_আমি কি করিব? আগার এ 
প্রাচীন শরীর, আমার যুদ্ধের উদ্ঘোগ সম্ভবে না! আমার এক্ষণে 
গঙ্গালাভ হইলেই হয়। তুরকীয়ের আসে আস্গক।” 

এবন্ভূত রাজবাক্য সমাপ্ত হইলে সভাস্থ সককেই নীরব হইল। কেবল 
মহাঁসামন্তের কোবমধাস্থ অপি অকারণ ঈষৎ ঝনতকাঁর শব্দ করিল। 
অধিকাংশ শ্রোতৃবর্গের মুখে কোঁন ভাবই ব্যক্ত হইল না। মাঁধবাচার্যের 
১ক্ষু হইতে একবিন্দু অশ্রুপাঁত হইল। 

সভাপগ্ডিত দামোদর প্রথমে কথা কহিলেন, “আচার্য আপনি 
কি ক্ষুধ হইলেন? যেরূপ রাহগান্! হইল, ইহা শান্ত্রসঙ্গত। শাঙ্গে 
খধিবাক্য প্রযুক্ত আছে যে, তুরকীয়েরা এ দেশ অধিকার করিবে। 
শাস্ত্রে আছে। অবশ্য ঘটিবে--কাহাঁর সাধ্য নিবারণ করে? তবে 
দৃদ্ধোগ্যমে গ্রয়ৌজন কি ?” 

মাঁধবাঁচারধ্য কহিলেন, “ভাঁল সভাপগ্ডিত মহাশয়, একটা কথা 
জিজ্ঞাস! করি, আাপনি এতদ্ক্তি কোন্‌ শাস্ত্রে দেখিয়াছেন ?” 

দামোদর কহিলেন, “বিষুপুরাণে আছে যথা-” 

মাধ। যথা থাকুক-বিঞ্ুপুরাঁণ আনিভে অনুমতি করুন, দেখান, 
এন্প উক্তি কোথায় আছে ? 

দামো। আমি কি এতই ভ্রান্ত হইলাম? ভাল, স্মরণ করিয়! দেখুন 
দেখি) মধুতে এ কথা আছে কি না? 

মাধ। গৌড়েশ্বরের সভাপ্ডিত মানব ধন্শাস্ত্েও কি পারদর্শী 
নহেন? 

দ্নয্রো। কি জালা! আপনি 'আমাকে নিহবল করিয়া তুলিলেন। 
আপনার সম্মুখে সরস্বতী বিমনা হয়েন, আমি কোন্‌ ছার! আপনার 
সম্মুখে গ্রন্থের নাম ন্ররণ হইবে না, কিস্ কবিতাটা শ্রবণ করুন । 


৪২ মৃণালিনী 


মাধ। গৌড়েখবরের সভাপণ্ডিত যে অনুষ্ঠপ ছন্দে একটি কবিত! 
রচনা করিয়া থাঁকিবেন, ইহা কিছুই অসম্ভব নহে; কিন্তু আমি মুক্তকণ্ঠ 
বলিতেছি-_তুরকজাতীয় কর্তৃক গৌড়বিজয়বিষয়িণী কথা কোন শাস্ত্রে 
কোথাও নাই। 

পশুপতি কহিলেন, “আপনি কি সর্ববশাক্্রবিৎ ?” 

মাধবাঁচার্ধ্য কহিলেন, “আপনি যদি পারেন, তবে আমাঁকে অশাস্তরজ্ঞ 
বলিয়া প্রতিপন্ন করুন ।* 

সভাঁপপ্ডিতের একজন পারিষদ কহিলেন, “আমি করিব। 
আত্মশ্লীঘা শাস্ত্রে নিবিদ্ধ। যে আত্মপ্লাঘাপরবশ সে যদি পণ্তিত, তবে 
সর্খ কে? 

মাধবাচাধ্য কহিলেন, এমূর্খ তিনজন। যে আত্মরক্ষায় যত্হীন, 
সেই ফন্তরহীনতার প্রতিপোঁধক, আর যে আত্মবুদ্ধির অতীত বিষয়ে বাঁক্- 
ঝ/য় করে, ইহারাই মূর্খ । আপনি ত্রিবিধ মূর্খ ।” 

সভাপঙ্িতের পারিষদ অধোঁবদনে উপবেশন করিলেন । 

পশুপতি কহিলেন, প্যবন আইসে, আমরা যুদ্ধ করিব ।” 

মাধবাচার্ধয কহিলেন, “সাধু! সাধু! আপনার যেরূপ যশ, সেইরূপ 
প্রস্তাব করিলেন। জগদীশ্বর আপনাকে কুশলী করুন। আমার কেবল 
এই জিজ্ঞান্ত যে, যদি ষুদ্ধই অভিপ্রায়, তবে তাহার কি উদ্ভোগ 
হইয়াছে?” 

পশুপতি কহিলেন, মন্ত্রণা গোঁপনেই বক্তব্য। এ সভাতলে প্রকাশ 
নহে, কিন্ত যে অশ্ব, পদাঁতি এবং নাবিকসেনা সংগৃহীত হইতেছে, কিছু 
দিন এই নগরী পর্যাটন করিলে তাহা জানিতে পারিবেন 1” 

মা। কতক কতক জানিয়াছি। 

প। তবে এ প্রস্তাব করিতেছেন কেন £ 

মা। প্রস্তাবের তাঁংপর্ধ্য এই যে, এক বীরপুরুষ এক্ষণে এখানে 
সমাগত হইয়াছেন । মগধের যুবরাজ হেমচন্দ্রের বীর্যের খ্যাতি শুনিয়া 
থাকিবেন। 

প। বিশেষ শুনিরাছি। ইহাঁও ভ্রুত আছি যে, তিনি মহাশয়ের 
শিষ্য । আপনি বলিতে পারিবেন যে, ঈদৃশ বীরপুরুষের বাহুরক্ষিত 
মগধরাজ্য শক্রহস্তগত হইল কি প্রকারে? 

মা) যবনবিপ্রবের কালে বুবরা্জ প্রবাপে ছিলেন। এইমাত্র 
কারণ। | 

প। তিনি কি এক্ষণে নবদ্ধীপে আগমন করিয়াছেন? 

দা। আসিয়াছেন। রাজ্যাপহাঁরক বন এই দেশে আগমন 
করিতেছে শুনিয়া, এই দেশে তাহাদিগের সহিত সংগ্রাম করিয়া দস্ার 
দগুবিধাঁন করিবেন । গৌড়রাজ তাহার সঙ্গে সন্ধিস্থাপন করিয়া উভয়ের 
শক্রবিনাঁশের চেষ্টা করিলে উভয়ের মঙ্গল। 

প। রাঁজবল্লভেরা অগ্যই তাহার পরিচর্ধ্যায় নিযুক্ত হইবে। তাহার 
নিবানার্থ যথাযোগ্য বাসগৃহ নির্দিষ্ট হইবে। সন্ধিনিবন্ধনের মন্ত্রণা 
বখাযোগ্য সময়ে স্থির হইবে। 

পরে রাঁজাজ্ঞায় সভাভঙ্গ হইল। 


দ্বিতীয় পরিচ্ছেদ 


স্টিকি কক 
কুস্থমনিন্মিতা 


উপনগরপ্রান্তে গঙ্গাতীরবর্তী এক অষ্রালিকা হেমচন্দ্রের& বাঁসার্থ 
রাজপুরুষেরা নি্দিষ্ট করিলেন । হেমচন্দ্র মাধবাঁচার্যের পরামর্শ-ঘনুসাঁরে 
সুপনন্য অট্রালিকায় আবাস সংস্থীপি্জকরিলেন | ী 

নবদ্বীপে জনার্দন নামে এক বৃদ্ধ ব্রাঙ্ষণ বাস করিতেন। তিনি 
বয়োবাছুল্য-প্রমুক্ত এবং শ্রবণেন্দ্িয়ের তানিপ্রবুক্ত সর্বতোভাবে অসমর্থ, 
অথচ নিঃসহায়। তাহার সহ্ধর্শিণীও গ্রাসীন এবং শক্তিহীনা। কিছু 
দিন হইল, ইহাদিগের পর্ণকুটার প্রবল বাতায় বিনাশ প্রাপ্ত হইয়াছিল। 
সেই অবধি ইহারা আশ্রয়াভাবে এই বৃহৎ পুরীর একপার্খে রাঁজপুরুষ- 
দিগের অনুমতি লইয়া বাস করিতেছিলেন | এক্ষণে কোন রাজপুল 
আসিয়া তথায় বাস করিবেন শুনিয়া, তাহারা পরাধিকাঁর ত্যাগ করিয়া 
াঁসান্তরের অন্বেষণে যাইবাঁর উদ্মোগ করিতেছিলেন। 

হেমচন্ত্র উহা! শুনিয়! ছুঃখিত হইলেন । বিবেচনা করিলেন যে, এই 
বৃহৎ ভবনে আমাদিগের উভয়েরই স্থান হইতে পারে। ব্রাহ্মণ কেন 
নিরাশ্রয় হইবেন? হেমচন্দত্র দিগ্বিজয়কে আজ্ঞা করিলেন, "ত্রাহ্ষণকে 
গৃহত্যাগ করিতে নিবারণ কর।” ভূত্য ঈষৎ হাস্ত করিয়া কহিল, 
“এ কাধ্য ভৃত্যের দ্বারা সম্ভবে না। ব্রাঙ্গণ ঠাকুর আমার কথা কানে 
তুলেন না।” 

্রাঙ্গণ বস্তত; অনেকেরই কথা কানে তুলেন না ।--কেন নাঃ তিনি 

বধের । হেমচন্ত্র ভাঁবিলেন; ব্রাহ্মণ অভিমানপ্রযুক্ত ভৃত্যের আলাপ গ্রহণ 
করেন না। এজন্য স্বয়ং ততসম্ভাষণে গেলেন। ব্রাঙ্গণকে প্রণাম 
করিলেন । 

জনাদিন আশীর্বাদ করিয়া জিজ্ঞাসা করিলেন, “তুমি কে ?” 

হে। আমি আপনার ভৃত্য । 

জন কি বলিলে, তোমার নাঁম রামকৃষ্ণ? 

হেত অনুমন করিলেন, ব্রাহ্মণের শ্রবণশক্তি বড় প্রবল নহে । 
তএব ছউচ্চতরম্বরে কহিলেন, “আমার নাঁম হেমচন্দ্র। আমি ব্রাহ্মণের 
দাঁম।” দে 

জ। ভাল ভাঁল। প্রথমে তাল শুনিতে পাই নাই, তোমার নাম 
হনমান্‌ দাঁস। 

হেমচন্্র মনে করিলেন, "নামের কথা দূর হউক) 'কার্যসাঁধন 
হইলেই হইল।” বলিলেন, “নবদ্ীপাাধিপতির এই অট্টালিকা, তিনি ইহা 
আনার বানের জন্য নিযুক্ত করিয়াছেন। শুনিলাম, আমার আসায় 
আপনি স্থানত্যাগ করিতেছেন 1৮ 

জ। না, এখনও গঙ্গাক্নান থাই নাহ) এই ক্ানের উদ্যোগ 
করিতেছি। 

হে। (অত্যযচ্ৈঃস্বরে ) স্নান যথাসময়ে করিবেন । এক্ষণে আদি 
এই অনুরোধ করিতে আসিয়াছি যে, আপনি এ গুহ ছাড়িয়া! বাইবেন না। 

জ। গৃহে আহার করিব না? ততোমার বাটীতে কি? আগ্শ্াদ্ধ ? 

হে।. ভাল, আহারাঁদির অিল।ষ করেন, তাহারও উদ্যোগ হইবে । 
এক্ষণে যেরূপ এ বাটাতে অবস্থিতি করিতেছেন, সেইরূপই করুন । 

জ। তাল ভাল; ব্রাঙ্গণভোজন করাইলে দক্ষিণা ত আছেই, তা 
বলিতে হইবে না। তোমার বাড়ী কোথ! ? 


৪৬ মৃণালিনী 


হেমচন্ত্র হতাশ্বাস হইয়া প্রত্যাবর্তন করিতেছিলেন, এমন সময় পশ্চাৎ 
হইতে কে তাহার উত্তরীয় ধরিয়া টানিল। হেমচন্ত্র ফিরিয় দেখিলেন। 
দেখিয়া! প্রথম মৃহূর্ধে তাহার বোধ হইল, সম্মুথে একখানি কুন্থমনির্মিতা 
দেবী-প্রতিমা ৷ দ্বিতীয় মুহূর্তে দেখিলে, প্রতিমা সজীব ; তৃতীয় মুহূর্তে 
দেখিলেন, প্রতিমা নহে, বিধাতার নিশ্ীণকৌশল সীমাবপিণী বালিকা 
অথবা পূর্ণযৌবনা তরুণী 1 গু 

বাঁলিকা না তরুণী? ইহা হেমচন্দ্র তাহাকে দেখিয়া নিশ্চিত ফিরি 
পারিলেন না। 

বীণানিন্দিত স্বরে সুন্দরী কহিলেন, “তুমি পিতীমহকে কি রি 
ছিলে? তোমার কথ! উনি শুনিতে পাইবেন কেন ?” 

হেমচন্দ্র কহিলেন, “তাহা ত পাইলেন না, দেখিলাম । তুমি কে ?” 

বালিক। বলিল, "আমি মনোরম! 1৮ 

হে। ইনি তোমার পিতামহ ? 

মনো । তুমি পিতামহকে কি বলিতেছিলে ? 

হে। শুনিলাম, ইনি এ গৃহ ত্যাগ করিয়া যাইবার উদ্যোগ করিতে- 
ছেন। আমি তাই নিবারণ করিতে আসিয়াছি। 

মনো । এ গৃহে এক রাঁজপুল আসিয়াছেন। তিনি আমাদিগকে 
থাকিতে দিবেন কেন ? 

হে। আমিই সেই রাঁজপুল্র। আমি €তোমাঁদিগকে অনুরোধ 
করিতেছি, তোমর! এখানে থাঁক। 

ম। কেন? 

এ কেন'র উত্তর নাই। হেমচন্ত্র অন্য উত্তর না পাইয়া কহিলেন, 
“কেন? মনে কর যদি, তোমার ভাঁই আসিয়া এই গৃহে বাম করিত, 
সে কি তোমাদদিগকে তাড়াইয়৷ দিত ?” 


কুন্ুমনিষ্মিতা ৪৭ 


ম। তুমি কি আমার ভাই? 

হে। আজ হইতে তোমার ভাই হইলাম । এখন বুঝিলে ? 

ম। বুঝিয়াছি। কিন্তু ভগিনী কলিয়। আমাকে কখন তিরস্কার 
করিবে না ত? 

হেমচন্ত্র মনোরমাঁর কথার প্রণালীতে চমতরুত হইতে লাগিলেন । 
ভাবিলেন, “এ কি অলৌকিক সরলা বালিকা, না উন্মাদিনী ?” বলিলেন, 
“কেন তিরস্কার করিব ?” 

ম। যদি আমি দোষ করি? 

হে। দোষ দেখিলে কে না তিরস্কার করে? 

মনোরমা শ্ষু্ভাবে দীড়াইয়া রহিলেন ; বলিলেন, “আমি কখন ভাই 
দেখি নাই, ভাইকে কি লজ্জা করিতে হয় ?” 

হে। না। 

ম। তবে আমি তোমাকে লজ্জা করিব না, তুমি আমাকে লজ্জা 
করিবে? 

হেমচন্দ্র হাঁসিলেন--কহিলেন, “আমার বক্তব্য তোমার পিতামহৃকে 
জানাইতে পারিলাম না._-তাহার উপায় কি?” 

ম। আমি বলিতেছি। 

এই বলিয়া মনোরমা মুছু বুছ স্বরে জনার্দনের নিকট হেমচন্দ্রের 
অভিপ্রায় জানাইলেন। 

হেমচন্দ্র দেখিয়া বিশ্রিত হইলেন যে, মনোরমার সেই ঘৃহু কথা 
বধিরের বোধগম্য হইল। 

ত্রান্ণ আনন্দিত হইয়া রাজপুল্রকে আশীর্বাদ করিলেন এবং 
কহিলেন, “মনোরমা, ক্রাঙ্গণীকে বল, রাজপুন্র তাহার নাঁতি হইলেন-__ 
আশীর্বাদ করুন্।” এই বলিয়া ত্রান্মণ স্বয়ং “ক্রাঙ্মণি ! ব্রাক্মণি !” 


৪৮ মৃণালিনী 


বলিয়া ডাকিতে লাগিলেন । ব্রাঙ্গণী তখন স্থানান্তরে গৃহকার্য্যে ব্যাপৃতা 
ছিলেন__ডাক শুনিতে পাইলেন না। ব্রাহ্মণ অসন্তষ্ট হইয়া খলিলেন, 
প্বরাঙ্গণীর এ বড় দোষ। কানে কম শোনে ।৮ 


তৃতীয় পরিচ্ছেদ 


০০০৩ 
নৌকাধানে 


হেমচন্ত্র ত উপবনগুহে সংস্থাপিত হইলেন। আর মৃণাপিনী? 
নির্বামিতা, পরপীড়িতা, সহায়হীন! মৃণালিনী কোথায়? 

সান্ধাগগনে রক্তিন মেঘমালা কাঞ্চনবর্ণ ত্যাগ করিয়। ক্রমে ক্রমে 
কৃষ্বর্ণ ধারণ করিল। রজনাদত্ত তিমিরাবরণে গঙ্গার বিশাল হৃদয় 
অম্পদ্ীকৃত ₹ইল। সভামণ্ডপে পরিচারকহস্তজালিত দীপমালার ন্যায়, 
অথব! প্রভাতে উগ্চান-কুন্থমসমূহের ম্যায় আকাশে নক্ষত্রগণ ফুটিতে 
লাগিল। প্রায়ান্ধকার নদীহৃদয়ে নৈশ সমীরণ কিঞ্চিং থরতরবেগে 
বহিতে লাগিল: তাহাতে রমণীহ্বদয়ে নায়ক-সংস্পর্শজনিত, প্রকম্পের 
স্তায় নদীফেন-পুঞ্জে শ্বেতপুষ্পমালা গ্রথিত হইতে লাগিল। বহুলোকের 
কোলাহলের ন্যায় বীচিরব উিত হইল। নাবিকেরা নৌকাঁসকল 
তীরলগ্ন করিয়া রাত্রির জন্ত-বিশ্রামের ব্যবস্থা করিতে লাগিল। 
তন্মধ্যে একখানি ছোট ডিঙ্গী অন্ত নৌক! হইতে পৃথক্‌ এক খাঁলের 
মুখে লাগিল। নাঁবিকেরা আহারাদির ব্যবস্থা করিতে লাগিল। 

ক্ষদ্রতরণীতে ছুইটিমাত্র আরোহী । ছুইটি স্ত্রীলোক। পাঠককে 
বলিতে হইবে না, ইহারা মৃণালিনী আর গিরিজায়া। 


নৌকাযানে ৪৯ 


গিরিজায়া মুণাপিনীকে সম্বোধন করিয়া কহিল, "আঁজিকাঁর দিন 
কাঁটিল।” 

মুণালিনী কোন উত্তর করিল না। 

গিরিজায়৷ পুনরপি কহিল, “কাঁলিকার দিনও কাঁটিবে-_-পরদিনও 
কাটিবে-_কেন কাটিবে না ?” 

মুণালিনী তথাপি কোন উত্তর করিলেন না); কেবলমাত্র দীর্ঘনিশ্বাস 
ত্যাগ করিলেন । 

গিরিজায়া কহিল, রারি। ! একি এ? দিবানিশি চিন্তা করিয়া 
কি হইবে? যদি আমাদিগের নদীয়া আস! কাঁজ ভাল না হইয়া থাকে, 
চল, এখনও ফিরিয়া যাঁই 1” 

মুণালিনী এবার উত্তর করিলেন । বলিলেন, "কোথায় বাইবে ?* 

গি। চল, হ্ববীকেশের বাড়ী যাই। 

মূ। বরং এই গঙ্গাজলে ডুবিয়া মরিব। 

গি। চল, তবে মথুরায় যাই। 

ঘৃ। আমি ত বলিয়াছি, তথায় মার স্থান নাই । কুলটার ন্যায় 
রাত্রিকালে যে বাপের ঘর ছাড়িয়া আসিয়াছি, কি বলিয়া সে বাপের ঘন্বে 
আর মুখ দেখাইব? | 

গি। কিন্তু তুমি ত আপন ইস্ছায় আইস নাই, মন্দ ভাবিয়াও 
আইস নাই । যাইতে ক্ষতি কি? 

ঘু। সেকথা কে বিশ্বাস করিঃব? যে বাপের ঘরে আদরের 
প্রতিমা ছিলাম; সে বাপের ঘরে ঘ্বণিত হইয়াই বা কি প্রকারে থাকিব ছা 

গিরিজায়! অন্ধকারে দেখিতে পাইল না যে, মৃণাপিনীর চক্ষু হইতে 
বারিবিন্দুর পর বারিবিন্দু পড়িতে লাগিশ। গিরিজায়৷ কহিল, "তবে 
কোথায় যাইবে ?* 

৪ 


৫ মৃণালিনী 


মূ। যেখানে যাইতেছি। 

গি। সে তস্থুথের যাত্রা । তবে অন্তমন কেন ? যাহাকে দেখিতে 
ভালবাসি, তাহাকে দেখিতে যাঁইতেছি, ইহাঁর অপেক্ষা আর সুখ কি 
আছে? 

মূ। নরীয়ায় আমার সহিত হেমচন্দ্রের সাক্ষাৎ হইবে না। 

গি। কেন? তিনি কি সেখানে নাই 2 

মূ। সেইখানেই আছেন। কিন্ত তুমি ত জান যে, আমার সহিত 
এক বৎসর অপাক্ষাৎ্ তীহার ব্রত । আমি কি সে ব্রত ভঙ্গ করাইব ? 

গিরিজারা নীরব হইয়া রহিল। মৃণালিনী আবার কহিলেন, 
“আর কি বলিয়াই ব| তাহার নিকট দাড়াইৰ ? আমি কি বলিব যে, 
স্বষধীকেশের উপর রাগ করিয়া আসিয়াছি, না, বলিব যে, হৃধীকেশ 
আমাকে কুলটা বলিয়া বিদায় করিয়া দিয়াছে ?” 

গিরিজায়! ক্ষণেক নীরব থাকিয়া কহিল, "তবে কি নদীয়ায় তোমার 
সঙ্গে হেমচন্দ্রের সাক্ষাৎ হইবে না! ?” 

মূ। না। 

গি। তবে যাইতেছ কেন ? 

মৃ। তিনি আমাকে দেখিতে পাইবেন না । কিন্তু আমি তাহাকে 
দেখিব। তাহাকে দেখিতেই যাইতেছি। 

গিরিজায়ার মুখে হাঁসি ধরিল না। খলিল, “তবে আমি গীত গাই_- 


চরণতলে দিশ্ু হে শ্তাম পরাণ রতন । 
দিব না তোমারে নাথ মিছাঁর যৌবন ॥ 

এ রতন সমতুল, ইহা! তুমি দিবে মূল, 
দিবানিশি মোরে নাথ দিবে দরশন ॥ 


নৌকাযানে ৫১ 


ঠাফুরাণি, তুমি তাঁহাকে দেখিয়া ত জীবন ধারণ করিবে। আমি 
তোমার দাসী হইয়াছি, আমার ত তাহাতে পেট ভরিবে না, আমি কি 
খেয়ে বাঁচিব ?” 

মূ। আমি ছুই একটি শিল্পকর্ম জানি। মালা গাঁখিতে জানি, 
চিত্র করিতে জানি, কাপড়ের উপর ফুল তুলিতে জানি । তুমি বাজারে 
আমার শিল্পকর্ম বিক্রয় করিয়া দিবে । | 

গি। আর আনি ঘরে ঘরে গীত গাইব। “মুণাঁল অধমে" গাইব 
কি? 

মৃণালিনী অর্ধহাস্ত, অদ্ধী সকোপ দৃষ্টিতে গিরিজায়ার প্রতি কটাক্ষ 
করিলেন । 

গিরিজায়া কহিল, “অমন করিয়া চাঁহিলে আমি গীত গাইব” 
এই বলিয়। গায়িল__ 


“সাধের তরণী আমার কে দিল তরঙ্গে । 
কে আছে কাগ্ডারী হেন কে যাইবে সঙ্গে ॥ 


মুণালিনী কহিল» “বদি এত ভয়, তবে একা! এলে কেন ?” 
গিরিজীয়া কহিল, "আগে কি জানি ?” বলিয়া গায়িতে লাগিল, 


“ভাঁদল তরী সকাল বেলা, 
ভাবিলাম এ জলখেলা, 
মধুর বহিবে বার ভেসে যাব রঙ্গে । 
এখন--গগনে গরজে ঘন, বহে খর সমীরণ, 
কুল তাজ এলাম কেন, মরিতে আতঙ্কে ॥” 


মৃণীলিনী কহিলেন, “কূলে ফিরিয়া যাঁও না কেন ?” 

গিরিজীয়! গাঁয়িতে লাগিল”__ 


“মনে করি কূলে ফিরি, বাহি তরা ধীরি ধীরি, 
কুলেতে কণ্টক তরু বেষ্টিত ভূজঙ্গে॥” 


মুণালিনী কহিলেন, “তবে ডুবিয়া মর না কেন ?” 
গিরিজায়া কহিল, “মরি তাহাতে ক্ষতি নাই, কিন্থু”__বলিরা আবার 
গাধিল,_ 


“্যাহারে কাণ্ডারী করি, সাঁজাইয়া দিনু তরী, 
সে কু না দিল পদ তরণীর অঙ্গে ॥” 


মুণালিনী কহিলেন, “গিরিজায়া, এ কোন্‌ অপ্রেমিকের গান ?” 
গি। কেন? 

মূ। আমি হইলে তরী ডুবাই। 

গি। সাধ করিয়া? 

মূ। সাধ করিয়া। 

গি। তবে তুমি জলের ভিতর রত্ন দেখিয়াছ। 


চতুর্থ পরিচ্ছেদ 


- সি সশ্হাট বটি এ 


বাতায়নে 


হেমচক্র কিছু দিন উপবনগৃহে বাস করিলেন | জনাদ্দনের সহিত 
প্রভাহ সাক্ষাৎ হইত) কিন্ধু ব্রাঙ্গণের বধির- প্রহুক্ত ইঙ্গিতে আলাঁপ 
হই মাত্র । মনোরমাঁর সহিতও সব্ধদ! সাক্ষাৎ হইত) মনোরম 
কথন তীহাঁর সহিত উপযাঁতিক1 হইয়া কথা কহিতেন, কখন বা বাঁক্য- 
বার না করিয়া স্থানান্তরে চলিয়া যাইতেন | বস্বত; মনোরমার প্ররুতি 
ভাহার পক্ষে অধিকতর বিন্ময়জনক বলিয়া বোধ হইতে লাঁগিল। 
প্রথমতঃ তাহার বয়ংক্রম ছুরমুষেয়, সহজে তাহাকে বালিকা বলিয়া বোধ 
হইত, কিন্তু কখন কখন মনোরমাকে অন্ভিশয় গান্ীর্যযশালিনী দেখিতেন। 
মনোরমা কি অগ্তাপি কুমারী? হেনচন্দ্র একদিন কাথোপকথনচ্ছলে 
অনোরমাকে জিজ্ঞাসা করিলেন, “মনোরমাত তোমার শ্বশুর-বাড়ী 
কোথা ?” মনোঁরমা কহিল, “বলিতে পারি না ।” আর একদিন জিজ্ঞাসা 
করিরাছিলেন, *“মনোরমা, তুমি কর বৎসরের হইয়াছ?” মনোরম! 
তাঁহাতেও উত্তর দিয়াছিলেন, “বলিতে পারি না।” 

মাধবাচার্যয হেমচন্ত্রকে উপবনে স্থাপিত করিয়া দেশ-পর্যাটনে যাত্রা 
করিলেন। তাহার অভিপ্রায় এই যে, এ সময়ে গৌড়দেশীয় অধীন - 
রাজগণ যাহাতে নবদ্বীপে সসৈন্ভ সমবেত ইইন্লা গৌড়েশ্বরের আন্ুকৃণ্য 
করেন, তদ্িষয়ে তাহাদিগকে প্রবৃত্তি দেন। হেমন্ত নবদ্ধীপে তাহার 
প্রতীক্ষা করিতে লাগিবেন। কিন্ধ নিষ্দদে দিনযাপন ক্লেশকর হইয়া 


৫৪ মৃণালিনী 


উঠিল। হেমচন্দ্র বিরক্ত হইলেন। এক একবার মনে হইতে লাগিল যে, 
দিগ্রজয়কে গৃহরক্ষায় রাখিয়। অশ্ব লইয়া একবার গৌড়ে গমন করেন; 
কিন্ত তথায় মৃণালিশীর সাক্ষাৎলাভ করিলে তীহীর প্রতিজ্ঞাভঙ্গ হইবে, 
বিন! সাঞ্গাতে গৌড়যাত্রার কি ফপোঁদয় হইবে? এই সকল আলোচনা 
যদিও গৌড়যাত্রায় হেমন্ত নিরম্ত হইলেন, তথাপি অন্থুদিন মুণালিনী- 
চিন্তায় হৃদয় শ্যুক্ত থাকিত। একদ| প্রদোষকালে তিনি শয়নকক্ষে 
পর্যযক্কোপরি শয়ন করিয়া মৃণালিনীর চিন্তা করিতেছিলেন। চিন্তাতেও 
হৃদয় স্থথ লাভ করিতেছিল। মুক্তবাঁত'রনপথে হেমচন্দ্র প্রকৃতির শোভা! 
নিরীক্ষণ করিতেছিলেন। নবীন শর্ুদয়। রজনী চকত্দ্রিকাশালিনী, 
আকাশ নির্মল, বিস্ৃত, নক্ষত্রথচিত, কঠিৎ স্তরপরম্পরাবিত্তাস্ত শ্বেতী ্থুদ- 
মালায় বিভূষিত। বাতায়নপথে অদুরবগ্ডিনী ভাগীরথীও দেখা যাইতে- 
ছিল) ভাগীরথী বিশালোরসী, বহুদুর-বিসর্পিণা, চন্ত্রকর-প্রতিঘাতে 
উজ্জলতরঙ্গিণী, দুর প্রান্তে ধৃমময়ী, নববারি-সমাগম-প্রহনাদিণী | নববারি- 
সমাগমজনিত কল্লোল হেমচন্দ্র শুনিতে পাইতেছিলেন। বাতায়নপথে 
বারু প্রবেশ করিতেছিগ্গ, বাছু গঙ্গাতরঙ্গে নিক্ষিপ্ত জলকণা-সংস্পর্শে 
, শীতল, নিশাসমাগমে প্রফুল্লবগ্ঠ-কুস্গম-সংস্পর্শে সুগঞ্ধি। চন্দ্রকর-প্রতি- 
ঘাতী শ্তামোজ্জল বৃক্ষপত্র বিধৃত করিয়া, নদীতীর-বিরাজিত কাঁশকুন্ুম 
আন্দোলিত করিয়া, বায়ু বাতীয়নপথে প্রবেশ বুরিনাহা। হেমচন্ত্র 
বিশেষ গ্রীতিগাঁত করিলেন । 

অকম্মাৎ বাতায়নপথ অন্ধকার হইল--চক্্রীলোকের গতিরোধ 
হইল। হেমচন্ত্র বাতায়নসগ্লিধি একটি মনুষ্য-মুণ্ড দেখিতে পাইলেন । 
বাতায়ন, ভূমি হইতে কিছু উচ্চ,_এজন্য কাহারও হস্তপদাদি কিছু 
দেখিতে পাইলেন না--কেবল একথানি মুখ দেখিলেন। মুখখানি অতি 
বিশাল শ্হ্রসংযুক্ত, তাহার মন্তকে উফ্ধীষ। সেই উজ্জল চন্ত্রালোকে, 


বাপীকুলে ৫৫ 


ঘাতায়নের নিকটে, সন্মুথে শ্মশ্রসংযুক্ত উষ্ঠীষধারী মনুষ্য-মুণ্ড দেখিয়া 
হেমচন্ত্র শয্যা হইতে লম্ফ দিয়া নিজ শাণিত অসি গ্রহণ করিলেন । 

অসি গ্রহণ করিয়া হেমচন্ত্র চাঁহিয়া দেখিলেন যে বাতায়নে আর 
মনুষ্য-মুণ্ড নাই। ৃ 

হেমচন্ত্র অসিহস্তে দ্বারোদবাটন করিয়া গৃহ হইতে নিক্ষাস্ত হইলেন । 
বাতায়নতলে আসিলেন । তথায় কেহই নাই। 

গৃহের চতুঙ্গার্থে, গঙ্গীতীরে, বনমধ্যে হেমচন্দ্র ইতস্তত: অন্বেষণ 
করিলেন । কোথায় কাহাঁকে দেখিলেন না । 

হেমচন্ত্র গৃহে প্রত্যাবর্তন করিলেন। তগন রাঙপুল্র পিতৃদত্ত 
যোদ্ক'বেশে আপাদমস্তক আত্মশরীর মণ্ডিত করিলেন । '্মকালজলদৌদয়- 
বিমর্ধিত গগনমণ্ডলবৎ তাঁহার সু দর মুখকাস্থি অন্ধকারময় হইল। তিনি 
একাকী সেই গম্ভীর নিশাতে শন্ত্রমর হইয়া! যাত্রা করিলেন । বাতায়ন- 
পথে মনুষ্য-মুণ্ড দেখিয়া তিনি জানিতে পারিয়ািলেন যে, বঙ্গে তুরক 
আসিয়াছে। 


পঞ্চম পরিচ্ছেদ 


বাপীকৃলে 
অকাঁলজলদোৌদয়ন্বরূপ ভীমমৃত্তি রাজপুল হেমচন্ত্র তুরকের অন্বেষণে 
নিষ্কান্ত হইলেন। ব্যান যেমন মাহার্য্য দেখিবামাত্র বেগে ধাবিত হয়, 
হেমচন্দ্র তুরক দেখিবামাত্র সেইবূপ ধাবিত হইলেন । কিন্ত কোথায় 
তুরকের সাক্ষাৎ পাইবেন, তাহার স্থিরতা ছিল না । 

হেমচন্দ্র একটিমাত্র তুরক দেখিয়াছিলেন। কিন্তু তিনি এই সিদ্ধাস্ত 
করিলেন নে, হয় তুরকসেনা নগরসন্নিধানে উপস্থিত হইয়া লুক্কায়িত 
আছে, নতুবা এই ব্যক্তি তুরকসেনাঁর পূর্বচর। যদি তুরকসেনাই 
আসিয়া থাকে, তবে তৎসঙ্ষে একাকী সংগ্রাম সম্তবে না । কিন্তু যাহাই 
হউক, প্রকৃত অবস্থা কি, তাঁহাঁর অনুসন্ধান না করিয়া হেমচন্ত্র কদাঁচ 
স্থির থাঁকিতে পারেন না। যে মহতকার্যের জন্য মৃণালিনীকে ত্যাগ 
করিয়াছেন, অগ্ রাত্রিতে নিদ্রাভিভূত হইয়া সে কর্শে উপেক্ষা করিতে 
পারেন না। বিশেষ যবনবধে হেমচন্দ্রের আন্তরিক আনন । উক্কীষ- 
ধারী মুণ্ড দেখিয়া অবধি তাহার জিথাংসা ভয়ানক প্রবল হইয়াছে, 
স্ৃতরাং তাহার স্থির হইবার সম্ভাবনা কি? প্রতএব দ্রতপদবিক্ষেপে 
হেমচন্দ্র রাঁজপথাভিমুখে চলিলেন । 

উপবনগৃহ হইতে রাজপথ কিছু দূর । যে পথ বাহিত করিয়া 
উপবনগৃহ হইতে রাঁজপথে যাইতে হয়, সে বিরল-লোক-প্রবাহ গ্রাম্পথ 
মাত্র। হেমচন্দত্র সেই পথে চপিলেন। সেই পথ-পার্খে অতি বিস্তারিত, 
সুরমা-সোপানাবলীশোভিত এক দীঘিক! ছিল। দীধিকাপার্থে অনেক 
বকুল, শাল, অশোক, চম্পক, কদম্ধ, অশ্ব, বট, আত্ম, তিস্তিড়ী 
প্রভৃতি বৃক্ষ ছিল। বৃক্ষগুলি যে স্ুশৃঙ্খলরূপে শ্রেণীবিন্যন্ত ছিল, এমন 
নহে, বহুতর বৃক্ষ পরম্পর শাখায় শাখায় সংবদ্ধ হইয়া! বাঁপীতীরে ঘনান্ধ- 
কার করিয়া রহিত, দিবসেও তথায় অন্ধকার । কিংবদন্তী ছিল যে, সেই 
সরোবরে ভূতঘোনি বিহার করিত। এই সংস্কার প্রতিবাসীদিগের মনে 
এরূপ দৃঢ় হইয়! উঠিয়াছিল যে, সচরাচর তথায় কেহ যাইত না। যদিই 
বাইত, তবে একাকী কেহ যাইত না। নিশাকাঁলে কদাপি কেহ যাইত ন1। 

পৌরাণিক ধর্মের একাধিপত্যকালে হেমচন্দ্র ভূতযোনির অস্তিত্ব 
সম্বন্ধে প্রত্যয়শীলী হইবেন, তাহার আর বিচিত্র কি? কিন্ত প্রেত 

সম্বন্ধে প্রত্যয়শালী বলিয়া তিনি গন্তব্যপথে যাঁইতে সঙ্কোঁচ করেন, এরূপ 
ভীরুম্বভাঁৰ নহেন। অতএব তিনি নিঃসঙ্ষোচ হইয়া বাগী-পার্ব দিয়া 
চলিলেন। নিঃসঙ্কোচ বটে, কিন্তু কৌতুহলশৃন্ত নহেন। বাপীপার্ে 
সর্বত্র এবং তত্বীরপ্রতি অনিমেষলোচন নিঞ্ষিপ্ত করিতে করিতে 
চলিলেন। দোপানঘার্গের নিকটবর্তী হইলেন। সহসা চমকিত হই- 
লেন। জনশ্রুতির প্রতি তাহার বিশ্বাস দৃট়াক্কত হইল। দেখিলেন, 
চন্দলোকে সর্বাধস্থ পোপানে জলে চরণ রক্ষা করিয়া শ্বেতবসন- 
পরিধানা কে বসিয়া আছে। ন্্রীমূ্তি বলিয়া ঠাহার বোধ হইল। 
শ্বেতবদনা 'অবেণীসংবদ্ধকুন্তলাঃ কেশজাল স্কদ্ধ, পৃষ্ঠদেশ বাহুধুগল, মুখ- 
দগুল. হৃদয় সর্বত্র আচ্ছন্ন করিয়! রহিয়াছে । প্রেত বিবেচনা করিয়া 
£হ্মচন্্র নিঃশব্দে চলির। যাইতেছিলেন । কিন্ত মনে ভাবিলেন, যদি 
মনুষ্য হয়? এত রাত্রে কে এস্কনে? সে ত তুরককে দেখিলে দেখিয়া 
গাঁকিতে পারে? এই সন্দেহে হেমচন্ত্র ফিরিলেন। নিয়ে বাপী- 
হীরারোহণ করিলেন, সোপনিমর্গে দীরে ধীরে অবতরণ করিতে 
লাগিলেন । প্রেতিনী তাহার আগমন জানিতে পারিয়াও সরিল 
না, পূর্বের মত রহিল। হেমচন্ত্র তাহার নিকটে আসিলেন, তখন 
নে উঠিয়া! ঈাড়াইল। হেমচন্দরে ? দিকে ফিরিল ) হন্তদ্বারা সুখাবরণকারী 
কেশদাম অপস্থত করিল। হেমচন্ত্র তাহার মুখ দেখিলেন। সে 
(প্রেতিনী নহে, কিন্তু প্রেতিনী হইলে হেমচন্দ অধিকতর বিল্য়াপন্ন 
হইতেন ন। | কহিলেন, “কে, মনোরমা ! তুমি এখানে ?* 

মনোরমা কহিল, “আমি এখানে অনেকবার আনদি_কিন্ধ তুমি 
এখানে কেন ?” 

হেম। আমার কর্ম আছে। 

মনো। এরাত্রেকি ক্র £ 

হেম। পশ্চাৎ বলিব; তুমি এ রারে এখানে কেন ? 

মনো । তোমার এ বেশ কেন? হাঁতে শুল; কাকাঁলে তরবারি, 
তরবাঁরে এ কি জলিতেছে? একি হীরা? মাথায় একি? ইহাতে 
ঝকৃমক্‌ করিক্া। অপিতেছে, এই বা কি? এও কি হীরা? এত হীরা 
গেলে কোথা? 


হেম। আমার ছিল। 
মনো । এ বাত্রে এত হীর! পরিয়া কোথায় যাইতেছ? চোরে বে 
কাড়িয়া লইবে। 


হেম। আমার নিকট হইতে চোঁরে কাঁড়িতে পারে না। 

মনো। তা এত রাত্রে এত অলঙ্কারে প্রয়োজন কি? তুমি কি 
বিবাহ করিতে যাইতেছ ? পু 

হেম। তোমার কি বোধ হয় মনোরম! ? 

মনে। | মানুষ মারিবার অন্তর লইয়া কেহ বিবাঁহ করিতে যায় না। 
তুমি যুদ্ধে যাইতেছ। 

হেম। কাহার সঙ্গে ঘন্দধ করিব? তুমিই বা এখানে কি 
করিতেছিলে ? 

মনো। ম্নান করিতেছিলাম। স্নান করিয়া বাতাসে চুল শুকাইতে- 
ছিলাম। এই দেখ, চুল এখনো! ভিজা রহিয়াছে । . 

এই বলিয়া মনোরম! আর্দ কেশ হেমচন্দ্রের হস্তে স্পর্শ করাইলেন। 

হেম। রাত্রে শন কেন? 

মনো । 'আমার গ! জালা করে। 

হেম। গঞ্গান্নান না করিয়া এখানে কেন? 

মনো । এখানকার জল বড় শবীতল। 

হেম। তুমি সর্বদা এখানে আইস? 

মনো । আসি। 

হেম। আমি তোমার সম্বন্ধ করিতেছি_তোমার বিবাহ হইবে। 
বিবাহ হইলে এরূপ কি প্রকারে আসিবে ? 

মনো । আগে বিবাহ হউক। 

হেমন্জ্র হাসিয়া কহিলেন, “তোমার লজ্জা নাই _তুমি কালামুখী ।” 

মনো । তিরস্কার কর কেন? তুমি যে বলিয়াছিলে, তিরস্কার 
করিবে না। 

হেম। সে অপরাধ লইও না । এখান দিয় কাহাঁকেও যাইতে 
দেখিয়াছ? 

মনো । দেখিয়াছি । 

হেম। তাহার কি বেশ? 

মনো । তুরকের বেশ। 

হেমচন্দ্র অতান্ত বিস্মিত হইলেন 7) বলিলেন, “সে কি? তুমি তুরক 
চিনিলে কি প্রকারে ?” 

মনো । আমি পুর্বে তুরক দেখিয়াছি । 

হেম। সেকি? কোথায় দেখিলে? 

মনো যেখানে দেখি না-তুমি কি সেই তুরকের অনুসরণ করিবে? 

হেম। করিব_€দ কোন্‌ পথে গেল? 

মনো । কেন? 

হেম। তাহাকে বধ করিব। 

মনো। মানুষ মেরে কি হবে? 

হেম। তুরক আমার পরম শক্র। 

মনো । তবে একটি মারিয়! কি তৃপ্তি লাভ করিবে? 

হেম। আমি যত তুরক দেখিতে পাইবঃ তত মারিব। 

মনো। পারিবে ? 

হেম। পারিব। 

মনোরমা বলিল, “তবে সাবধানে আমার সঙ্গে আইস |” 

হেমচন্্র ইতস্তত: করিতে লাগিলেন। যবনযুদ্ধে এই বালিকা 
পথপ্রদর্শনী ! 

মনোরম! তাহার মানসিক ভাব বুঝিলেন ; বলিলেন, “আমাঁকে 
বালিকা ভাবিয়া অবিশ্বাস করিতেছ ?” 

হেমচন্্র মনোরমার প্রতি চাহিয়া দেখিলেন। বিশ্বয়াপনন হইয়া 
ভাঁবিলেন+-মনোরমা কি মানুষী ! | 


ষষ্ট পরিচ্ছেদ 


পশুপতি । 


গৌড়দেশের ধর্্মাধিকাঁর পশুপতি অসাধারণ ব্যক্তি; তিনি দ্বিতীয় 
গৌড়েশ্বর | বাজ! বৃদ্ধ, বার্ধক্যের ধন্ান্ুসারে পরমতাবলম্বী এবং 
রাজকার্যে অবস্রবান্‌ হইগ্লাছিলেন, সুতরাং প্রধাঁনামাত্য ধর্মাধিকারের 
হস্তেই গৌড়রাঁজ্যের প্রকৃত ভার অর্পিত হইয়াছিল । এবং সম্পদে অথবা 
অশ্বর্যে পশুপতি গৌড়েশ্বরের সমকক্ষ বাক্তি হইয়া উঠিয়াছিলেন । 
পশুপতির বয়ক্রম পঞ্চত্রিংশৎ বৎসর হইবে । তিনি দেখিতে অতি 
সুপুরুষ । তাহার শরীর দীর্ঘ, বক্ষ বিশাল, সর্ধাঙ্গে অস্থিমাংলের উপযুক্ 
যোগে স্বন্দর। তাহার বর্ণ তশ্তকাঞ্চনসনলিত ; ললাট অতি বিস্তৃত, 
মাননিক শক্তির মন্দিরস্বরূপ। নাসিকা দীর্ঘ এবং উন্নত, চক্ষু ক্ষুদ্র, 

কিন্তু অসাধারণ ওঁজ্জল্যসম্পন্ন । মুখকাস্তি জ্ঞানগাস্তীধ্যবাপ্তক এবং 
অনুদিন বিষয়ান্ুষ্ঠানজনিত চিন্তার গুণে কিছু পরুষভাবপ্রকাশ। তাহা! 
হইলে কি হয়। রাজসভাতলে তাহার ন্যায় সর্ধাঙ্গস্ন্দর পুরুষ আর 
কেহই ছিল নাঁ। লোকে বলিত গৌড়দেশে তাদৃশ পণ্ডিত এবং বিচক্ষণ 
ব্যক্তিও কেহ ছিল না। 

পশ্তপতি জাতিতে ব্রাঙ্গণ, কিন্তু তাহার জন্মভূমি কোথা, তাহা কেহ 
বিশেষ জ্ঞাত ছিল না। কথিত ছিল যে, তাহার পিতা শান্ত্রব্যবসায়ী 
দরিদ্র ব্রাহ্মণ ছিলেন । 

পশুপতি কেবল আপন বুদ্ধিবিষ্ভার প্রভাবে গৌড়রাজ্যের প্রধান 
পদে অধিষ্ঠিত হইয়াছিলেন । 

পশুপতি যৌবন কালে কাঁণীধাঁমে পিতার নিকটে থাকিয়া শান্ত্রাধ্যয়ন 
করিতেন । তথাক্স কেশব নামে এক বঙ্গীয় ্রাঙ্ণ বাস করিতেন । 
হৈমবতী নামে কেশবের এক অষ্টমনষায়া কন্ঠা ছিল। তাহার সহি 
পশুপতির পরিণয় হয়। কিন্কু অনৃষ্টবশত: বিবাহের রাত্রেই কেশব 
সম্প্রদানের কনা লইয়া অদৃশ্য হইল । আর তাহার কোন সন্ধান পাওয়া 
গেল না। সেই পর্যান্ত পশুপতি পত্বীসহবাসে বঞ্চিত ছিলেন । কারণ- 
বশতঃ এ কাল পর্যন্ত দ্বিতীয় দাঁরপরিগ্রহ করেন নাই। তিনি এক্ষণে 
রাজপ্রানাদতুল্য উচ্চ অট্রালিকাঁয় বাস করিতেন, কিন্ত বামানয়ননিঃস্যত 
জ্যোতির অভাবে সেই উচ্চ অট্রালিক৷ আজি অন্ধকারময়। 

আজি রাত্রে সেই উচ্চ অট্রালিকার এক নিভৃত কক্ষে পশুপতি একাকী 
দীপালোকে বসিয়া আছেন । এই কক্ষের পশ্চাতেই আত্রকানন। আত্র- 
কাননে নিষ্্ান্ত হইবার জ্রন্ত একটি গুপ্বদ্বার আছে। সেই দ্বারে আসিয়া 
নিশঈথকালে মৃছু মহ কে আঘাত করিল। গৃহাত্যন্তর হইতে পশুপতি দার 
উদ্ঘাটিত করিলেন। এক ব্যক্তি গৃহে প্রবেশ করিল। সে মুসলমান । 

হেমচন্্র তাহাকেই বাঁতায়নপথে দেখিয়াছিলেন। পশুপতি তখন 
তাহাকে পৃথগাসনে উপবেশন করিতে বলির! বিশ্বাসজনক অভিজ্ঞান 
দেখিতে চাহিলেন। মুপলমাঁন অভিজ্ঞান দু করাইলেন। 

পশ্ুপতি সংস্কতে কহিলেন, “বুঝিলাম, আপনি তুরকসেনাপতির 
বিশ্বাসপাত্র । স্থৃতরাং আমারও বিশ্বাসপাত্র। আপনারই নাম মহম্মদ 
আলি? এক্ষণে সেনাপতির অভিপ্রায় প্রকাশ করুন।” যবন সংস্কতে 
উত্তর দিলেন, কিন্তু তাহার সংস্কৃতের তিন ভাগ ফারশী, আর অবশিষ্ট 
চতুর্থভাগ যেরূপ সংস্কৃত তাহা ভারতবর্ষে কখনও ব্যবহৃত হয় নাই: 
তাহ/মহম্মদ আলিরই স্বষ্ট সংস্কৃত। পশুপতি বহুকষ্টে তাহার অর্থবোধ 
করিলেন। পাঠক মহাশয়ের সে কষ্টভোগের প্রয়োজন নাই, আমরা 
তাহার সুবোধার্থ সে নৃতন সংস্কৃত অহ্থবাঁদ করিয়া দিতেছি । 

যবন কহিল, “খিলিজি সাহেবের অভিপ্রায় আপনি অবগত আছেন। 
বিনা যুদ্ধে গৌড়বিজয় করিবেন, তাহার ইচ্ছা হইয়াছে । কি হইলে 
আপনি এ রাজ্য তাহার হস্তে সমর্পণ করিবেন ?” 

পশ্তপতি কহিলেন, “আমি এ রাজ্য তাহার হস্তে সমর্পণ করিব কি 
না, তাহা অনিশ্চিত। স্বদ্েশবৈরিতা মহাপাপ । আমি এ কর্ম কেন 
করিব ?” . 

য। উত্তম, আমি চলিলাম। কিন্তু আপনি তবে কেন খিলিজির 
নিকট দূত প্রেরণ করিয়াছিলেন ? 

প। তাহার যুদ্ধের সাঁধ কতদুর পর্যন্ত, তাহা জাঁনিবাঁর জন্য । 

য। তাহা আমি আপনাকে জানাইয়া যাই। যুদ্ধেই তাহার 
আনন্দ। 

প। মনুম্যুদ্ধে, পশুযুদ্ধে চ? হস্তিযুদ্ধে কেমন আনন্দ ? 

মহগ্রদ আলি সকোপে কহিলেন, "গড়ে যুদ্ধের অতি প্রায়ে আঁ! 


পশুপতি ৬ 


পশ্যুদ্ধেই আসা । বুঝিলাম, ব্যঙ্গ করিবার জন্যই আপনি সেনাপতিকে 
লোক পাঠাইতে বলিগাছিলেন। আমর! বুদ্ধ জানি, ব্যঙ্গ জানি না) 
যাহ। জানি, তাহা করিব ।” 

এই বলিয়া মহম্মদ আলি গমনোগ্ভোগা হইল। পশুপতি কহিলেন 
“ক্ষণেক অপেক্ষা করুন, আর কিছু শুনিয়া যান। আমি যবনহস্তে এ 
রাজ্য সমর্পণ করিতে অসম্মত নহি; অক্ষমও নহি। আমিই গৌড়ের 
রাজা, সেনরাঁজা নামমাত্র । কিন্তু সমুচিত মূল্য না পাইলে আপন রাজা 
কেন আপনাদিগকে দিব ?” 

মহম্মদ আলি কহিলেন, *আপণনি কি চাহেন ?” 

গ। খিলিজি কি দিবেন? 

ম। আপনার যাহা আছে, তাহ! সকলই থাঁকিবে-আপনাঁর 
ভীবন, শ্বর্যা, পদ সকলই থাকিবে । এইমাত্র । 

প। তবে আমি পাইলাম কি? এই সকলই ত আমার আছে_- 
কি লোভে আমি এ গুরুতর পাঁপানুষ্ঠান করিব? 

ম। আমাদের আনুকূল্য না করিলে কিছুই থাকিবে না) বুদ্ধ 
করিলে, আপনার খর্ব, পদ, জীবন পর্য্যন্ত অপহৃত হইবে । 

প। তাহা যুদ্ধ শেষ না হইলে বলা যায় না। আমরা যুদ্ধ করিতে 
একেবারে অনিচ্ছুক বিবেচনা করিবেন না, বিশেষ মগধে বিদ্রোহের 
উদ্যোগ হইতেছে, তাহাও অবগত আছি। তাহার নিবারণ জন্য এক্ষণে 
খিলিজি ব্যস্ত, গৌড়ক্জয় চেষ্টা আপাতত: কিছুদিন তাহাকে ত্যাগ 
করিতে হইবে তাহাও অবগত আছি। আমার প্রার্থিত পুরস্কার ন! 
দেন, না দিবেন; কিন্তু যুদ্ধ করাই যদি স্থির হয়, তবে আমাদিগের এই 
উত্তম সময়। যখন বিহারে বিদ্রোহিসেনা সঙ্জিত হইবে, গৌড়ে্বরের 
সেনাও সাঁজিবে। 


৬ঃ মৃণালিনী 


ম। ক্ষতি কি? পিঁপড়ের কামড়ের উপর মশ! কামড়াইলে হাঁতী 
মরে না। কিন্তু আপনার প্রীর্থিত পুরস্কার কি, তাহা শুনিয়া বাইতে 
বাসনা করি। 

প। শুম্ুন। আমি এক্ষণে প্রক্কত গৌড়ের ঈশ্বর, কিন্তু লৌকে 
আমাঁকে গৌঁড়েশ্বর বলে না । আমি স্বনামে রাঁজ! হইতে বাঁপনা করি । 
সেনবংশ লোপ হইয়া পশুপতি গোঁড়াধিপতি হউক । 

ম। তাহাতে আমাদিগের কি উপকার করিলেন? আমাদিগকে 
কি দিবেন? 

প। রাঁজকর মাত্র । মুসলমানের অধীনে করপ্রদমাত্র রাজা হইব । 

ম। ভাল; আপনি যদি প্রকৃত গৌড়েশ্বর, রাঁজা যদি আপনার 
এরূপ করতলম্থ,। তবে ' আমাঁদিগের সহিত আপনার কথাবার্ভার 
আবশ্তক কি? আমাদিগের সাহায্যের প্রয়োজন কি? আমাদিগকে 
কর দিবেন কেন? 

প। তাহা স্পষ্ট করিয়া বলিব। ইহাতে কপটতা করিব না। 
প্রথমতঃ, সেনরাজ আমার প্রভু ; বয়সে বৃদ্ধ, আমাকে স্নেহ করেন । 
স্ববলে যদি আমি তাহাকে রাজাচুত করি--তবে অত্যন্ত লোকনিন্দা । 
আপনারা কিছুমাত্র যুদ্ধোগ্ঘম দেখাইয়া, আমার আম্কুল্যে বিনা যুদ্ধে 
রাজধানী প্রবেশপূর্বক তাহাকে সিংহাসনচ্যুত করিয়া, আমাকে তপরি 
স্কাপিত করিলে, সে নিন্দা হইবে না। দ্বিতীয়তঃ, রাঁজ্য অনধিকারীর 
অধিকারগত হইলেই বিদ্রোহের সম্ভাবনা, আঁপনাদিগের সাহাব সে 
বিদ্রোহ সহজেই নিবারণ করিতে পারিব। তৃতীয়তঃ, আমি স্বয়ং 
রাজা হইলে এক্ষণে সেনরাজার সহিত আপনাদিগের যে সম্বন্ধ, 
আমার সঙ্গেও সেই সম্বন্ধ থাকিবে। আমাদিগের সহিত যুদ্যের 
সপ্তাবনা থাকিবে। যুদ্ধে আমি প্রস্তত আছি-_কিস্ত জয় পরান 


পশুপতি ৬৫ 


উভয়েরই সম্ভাবনা । জয় হইলে আমার নৃতন কিছু লাভ হইবে না। 
কিন্ত পরাজয়ে সর্বন্বহানি । কিন্তু আপনাদিগের সহিত সন্ধি করিয়! রাজ্য 
গ্রহণ করিলে সে আশঙ্কা থাকিবে না। বিশেষতঃ সর্বদা যুদ্ধোগ্তত 
থাকিতে হইলে নূতন রাজ্য সথশীসিত হয় না। 

ম। আপনি রাজনীতিজ্ঞের ন্যায় বিবেচনা করিয়াছেন । আপনার 
কথায় আমার সম্পূর্ণ প্রত্যয় জন্মিল। আমিও এইরূপ স্পষ্ট করিয়া 
খিলিজি সাহেবের অভি প্রায় ব্যক্ত করি। তিনি এক্ষণে অনেক চিন্তায় 
ব্যস্ত আছেন যথার্থ, কিন্তু হিন্দুস্থানে যবনরাঁজ1! একেশ্বর হইবেন, অন্ত 
রাজার নামমাত্র আমরা রাখিব না। কিস্তু আপনাকে গৌড়ে শাসন কর্তা 
করিব। যেমন দিল্লীতে মহম্মদ ঘোরির প্রতিনিধি কুতব-উদ্দীন, যেমন 
পূর্বদেশে কুতব-উদ্দীনের প্রতিনিধি বখ্তিয়ার খিলিজি, তেমনই গৌঁড়ে 
আপনি বথ্তিয়ারের প্রতিনিধি হইবেন। আপনি ইহাতে স্বীরূত 
আছেন কি না? | 

পশুপতি কহিলেন, “আমি ইহাতে সম্মত হইলাম ।” 

ম। ভাল); কিন্ত আমার আর এক কথ! জিজ্ঞান্ত আছে । আপনি 
যাহা অঙ্গীকার করিতেছেন, তাহা সাধন করিতে আপনার ক্ষমতা কি? 

প। আমার অনুমতি ব্যতীত একটি পদাতিকও বুদ্ধ করিবে না। 
রাজকোষ আমার অন্ুচরের হস্তে। আমার আদেশ ব্যতীত বুদ্ধের 
উদ্চোগে একটি কড়াও খরচ হইবে না। পাঁচজন অনুচর লইয়া 
খিলিজিকে রাজপুর প্রবেশ করিতে বলিও ; কেহ জিজ্ঞাসা করিবে না, 
“কে তোমরা ?” 

ম। আরও এক কথা বাকি আছে। এই দেশে ববনের পরম 
শক্র হেমচন্ত্র বাস করিতেছে । আজ রাত্রেই তাহার দুণ্ড ববন-শিবিরে 
প্রেরণ করিতে হইবে। 


৬৬ মৃণালিনী 


প। আপনারা আসিয়াই তাহা ছেদন করিবেন_ আমি শরণাগত- 
হত্যাপাঁপ কেন স্বীকার করিব? 

ম। আমাদিগের হইতে হইবে না। যবন-সমাগম শুনিবামাত্র 
সে ব্ক্তি নগর ত্যাগ করিয়া পলাইবে। আজি সে নিশ্চিন্ত আছে। 
আজি লোক পাঠাইয়৷ তাহাকে বধ করুন। 

প। ভাল, ইহাঁও স্বীকার করিলাষ। 

ম। আমর! সন্ধষ্ট হইলাম । আমি আপনার উত্তর লইয়া চলিলাম। 

প। যে আজে, আর একটা কথ জিজ্ঞান্ত আছে। 

ম। কি, আজ্ঞা করুন। 

প আমি ত রাজ্য আপনাদিগের হাতে দিব। পরে যদি আপনার! 
আমাকে বহিষ্কৃত করেন ? 

ম। আমরা আপনার কথায় নির্ভর করিয়া! অল্পমাশ্র সেনা লইয়া, 
দূত পরিচয়ে পুরপ্রবেশ করিব। তাহাতে যদি আমর! স্বীকারমত কার্ধ্য 
না করি, আপনি সহজেই আমাদিগকে বহিষ্কত করিয়া দিবেন ! 

প। আর যদি আপনার! অল্প সেনা লইয়া না আইসেন ? 

ম। তবে বুদ্ধ করিবেন। 

এই বলিয়া মহন্মদ আলি বিদায় হইল। 


সগ্ডম পরিচ্ছেদ 


স্টপ উ বধ” 
চৌরোদ্ধরণিক 


মহন্মদ আলি বাহির হইয়া দৃষ্টিপথাতীত হইলে, অন্য একজন গুপ্তত্বার- 
নিকটে আসিয়! মৃহুস্বরে কহিল, "প্রবেশ করিব ?* 
পশুপতি কহিলেন, “কর |” 
- একজন চৌরোদ্ধরণিক প্রবেশ করিল। সে প্রণত হইলে পণ্ুপতি 
আশীর্বাদ করিয়৷ জিজ্ঞাসা করিলেন, “কেমন শ্াস্তশীল! মঙ্গল- 
ংবাদ ত?* 
চৌরোদ্ধরণিক কহিল, "আপনি একে একে প্রশ্ন করুন__আমি 
ক্রমে সকল সংবাদ নিবেদন করিতেছি ।” 
পশু । যবনদ্দিগের অবস্থিতিস্থানে গিয়াছিলে ? 
শান্ত । সেখানে কেহ যাইতে পারে না। 
পণ্ড । কেন? 
শান্ত । অতি নিবিড় বন, হূর্ভেদ্ত। 
পশ্ত। কুঠার হস্তে বৃক্ষচ্ছেদন করিতে করিতে গেলে না কেন? 
শাস্ত। ব্যা্র-ভল্গুকের দৌরাস্ম্য । 
পশু । সশস্ত্রে গেলে না কেন? 
শাস্ত। যে সকল কাঠুরিয়ার! ব্যান্ব-ভন্লুক বধ করিয়া বনমধ্যে 
প্রবেশ করিয়াছিল, তাহার! সকলেই যবন-হন্তে প্রাণত্যাগ করিয়াছে _ 
কেহই ফিরিয়া আইসে নাই। 

পশু । তুমিও না হয় না আসিতে ? 
শান্ত । তাহা হইলে কে আসিয়া আপনাকে সংবাদ দিত? 
পশুপতি হাসিয়া কহিলেন, "তুমিই আসিতে 1” 

শান্তণীল প্রণাম করিয়া কহিল, “আমিই সংবাঁদ দিতে আসিয়াছি।» 

পশুপতি আনন্দিত হইয়া জিজ্ঞাসা করিলেন, “কি প্রকারে 
গেলে ?” 

শাস্ত। প্রথমে উষ্ণীষ, অস্ত্র ও তুরকী-বেশ সংগ্রহ করিলাম। 
তাহা বাধিয়া পৃষ্ঠে সংস্থাপিত করিলাম । তাঁর পর কাঠুরিয়াদিগের সঙ্গে 
বনপথে প্রবেশ করিলাম। পথে যখন যবনেরা কাঠুরিয়াদিগকে 
দেখিতে পাইয়া তাহাদিগকে মারিতে প্রবৃত্ত হইল__-তখন আমি অপস্ত 
হইয়। বৃক্ষান্তরাঁলে বেশ পরিবর্তন করিলাম । পরে মুসলমান হইয়! 
যবন-শিবিরের সর্বত্র বেড়াইলাম ৷ 

পশ্ড। প্রশংসনীয় বটে । যবন-সৈন্ত কত দেখিলে? 

শান্ত। সে বৃহৎ অরণ্যে যত ধরে। বোধ হয়, পঁচিশ হাজার 
হইবে। 

পশুপতি ভ্রু কুপ্চিত করিয়া কিয়ৎক্ষণ স্তব্ধ হইয়া রহিলেন, পরে 
কহিলেন, “তাহাদ্দিগের কথাবার্তা কি শুনিলে ?” 

শান্ত। বিস্তর শুনিলাম__কিন্তু তাহার কিছুই আপনার নিকট 
নিবেদন করিতে পারিলাম না । 

পশ্ত। কেন? 

শাস্ত। যাঁবনিক ভাবায় প্ডিত নহি। 

পশুপতি হাশ্ত করিলেন । শান্তশীল তখন কহিলেন, “মহম্মদ আলি 
এখানে যে আসিয়াছিলেন, তাহাতে বিপদ্‌ আশঙ্কা করিতেছি ।” 

পশুপতি চমকিত হইয়া কহিলেন; “কেন ?” 

শান্ত। তিনি অলক্ষিত হইয়া আসিতে পারেন নাই। তাহার 
আগমন কেহ কেহ জানিতে পারিয়াছে। 

পশুপতি অত্যন্ত শঙ্কান্থিত হইয়া কহিলেন, “কিসে জানিলে ?” 

শান্তশীল কহিলেন; “আমি শ্রীচরণ-দর্শনে আমিবার সময় দেখিলাম 
যে, বৃক্ষতলে এক ব্যক্তি লুক্কায়িত হইল। তাহার যুদ্ধের সাজ। তাহার 
সঙ্গে কথোপকথনে বুঝিলাম যে, সে মহম্মদ আলিকে এ পুরীতে প্রবেশ 
করিতে দেখিয়া তাহার জন্য প্রতীক্ষা করিতেছে; অন্ধকারে তাহাকে 
চিনিতে পারিলাম না ।” 

পশু । তার পর? 

শান্ত। তার পর দাস তাহাকে চিত্রগৃহে কারারুদ্ধ করিয়া রাখিয়া 
আসিয়াছে। 

পশুপতি চৌরোদ্ধরণিককে সাধুবাদ করিতে লাগিলেন এবং 
কহিলেন, কাল প্রাতে উঠিয়া সে ব্যক্তির প্রতি বিহিত করা যাইবে। 
আজি রাত্রিতে সে কারারুদ্ধই থাকৃ। এক্ষণে তোমাকে অন্ত এক কার্ধা 
সাধন করিতে হইবে; যবন-সেনাপতির ইচ্ছা, অগ্য রাত্রিতে তিনি 
মগধ-রাঁজপুত্রের ছিন্ন মস্তক দর্শন করেন। তাহা এখনই সংগ্রহ 
করিবে ।” 

শান্ত। কাধ্য নিতান্ত সহজ নহে। রাজপুল্র শিপড়ে মাছি নন। 

পশু । আমি তোমাকে একা! যুদ্ধে যাইতে বলিতেছি না। কতক- 
গুলি লোক লইয়া তাহার বাড়ী আক্রমণ করিবে। 

শান্ত। লোকে কি বলিবে? 

পশ্ড। লোকে বলিবে, দস্থাতে তাহাকে মারিয়া গিয়াছে । 

শাস্ত। যে আজ্ঞা, আমি চলিন্তাম। 

পশুপতি শান্তশীলকে পুরস্কার দিয়া বিদাঁয় করিলেন। পরে 

গৃহাভ্যন্তরে থা বিচিত্র হুক্মা কারুকার্ধাথচিত মন্দিরে অষ্ভুজা মুর 
স্থাপিত আছে, তথায় গমন করিয়া প্রতিমাগ্রে সাষ্টাঙ্গে প্রণাম করিলেন। 
গাত্রোথান করিয়া যুক্তকরে ভক্তিতাঁবে ইষ্টদেবীর স্তুতি করিয়া কহিলেন, 
“জননি ! বিশ্বপালিনি! আমি অকুলসাগরে ঝাঁপ দিলাম- _দেখিও 
মা! আমায় উদ্ধার করিও। আমি জননীস্বরূপা জন্মভূমি কখন 
দেবদ্েষী যবনকে বিক্রয় করিব না। কেবলমাত্র এই আমার 
পাপাভিসন্ধি যে, অক্ষম প্রাচীন রাজার স্থানে আমি রাজা হইব। 
যেমন কণ্টকের দ্বারা কণ্টক উদ্ধার করিয়া পরে উভয় কণ্টককে দূরে 
হফলিয়া দেয়, তেমনি যবনসহায় তায় রাজা লাভ করিয়া রাজ্য সহায়তায় 
যবনকে নিপাত করিব। ইহাতে পাঁপ কি মা? যদি ইহাতে পাপ 
হয়, যাবজ্জীবন প্রজার সুগানুষ্ঠান করিয়া সে পাপের প্রায়শ্চন্ত করিব । 
জগতপ্রসবিনি ! প্রসন্ন হইয়া আমার কামনা সিদ্ধ কর।” 

এই বলিয়া পশুপতি পুনরপি সা্টাঙ্গে প্রণাম করিলেন । প্রণাম 
করিয়া গাত্রোথান করিলেন__শঘ্যাগৃহে যাইবার জন্য ফিরিয়া দেখিলেন 
__ অপূর্বদর্শন-_সম্মুথে দ্বারদেশ ব্যাপ্ত করিয়া সিন প্রতিমার্ূপিণী 
তরুণী দাড়াইয়। রহিয়াছে। 

পশুপতি প্রথমে চমকিত হইলেন-_শিহরিয়া বা পরক্ষণেই 
উচ্দ্বাসোন্মুখ সমুদ্রবারিবং আনন্দে স্ফীত হইলেন । 

তরুণী বীণানিন্দিত-স্বরে বলিলেন; “পশুপতি 1” 

পশুপতি দেখিলেন--“মনোরমা !” 

সেই বত্বপ্রদীপদীপ্ত দেবীমন্দিরে, চন্দ্রালোক-বিভাসিত দ্বারদেশে, 
মনোরমাকে দেখিয়া, পশুপতির হৃদয় উচ্ছাসোন্মথ সমুদ্রের ন্যায় স্বীত 
হইয়া উঠিল। মনোরম! নিতান্ত গর্বারুতি নহে, তবে ভীহাকে বালিক! 
বলিয়া বোধ হইত, তাহার হেতু এই যে, মুখকান্তি অনির্বচনীয় কোমল, 
অনির্বচনীয় মধুর, নিতান্ত বাঁপিকা বয়সের 'ঈদাধ্যবিশিষ্ট; স্থতরাং 
হেমচন্দ্র যে তাহার পঞ্চদশ বৎসর বয়ঃক্রম অনুভব করিয়াছিলেন, তাহা 
অন্থায় হয় নাই। মনোরমার বয়ংক্রম বথার্থ পঞ্চদশ কি ষোড়শ কি 
ততোধিক কি তন্ানঃ তাহা ইতিহাপে লেখে না, পাঠক মহাশয় স্বয়ং 
সিদ্ধান্ত করিবেন 

মনোরমার বয়স যতই হউক না কেন, তাহার রূপরাশি অতুল-_ 
চক্ষুতে ধরে না। বালো, কৈশোরে, যৌবনে সর্ধকালে সে রূপরাশি 
হুল্লভ। একে বর্ণ সোনার চাপা, ভাহাতে হুজঙ্গশিশুশ্রেণীর ন্যায় কুঞ্চিত 
অলকশ্রেণী মুখখানি বেড়িয়া থাকে ; এক্ষণে বাপী্লসিঞ্চনে সে কেশ 
পু হইয়াছে? অর্ধচন্ত্রাকুত নির্মল ললাট, ভ্রমর-ভর-স্পন্দিত নীলপুষ্পতুলা 
কষ্ণতার, চঞ্চল, লোচিনযুগল ) মুহুর্দুহ; আকুঞ্চনবিস্ষারণপ্রবৃত্ত রঙ্যুক্ত 
সুগঠন নাসা; অধরোষ্ঠ যেন প্রাতঃশিশিরে সিক্ত প্রাতঃহর্যোর কিরণে 
প্রোন্তিন্ন রক্ত-কুস্মাবলীর স্তরঘুগল তুল্য; কপোল যেন চন্দ্রকরোজ্ছল» 
নিতান্ত স্থির, গঙ্গামুবিস্তারব প্রসন্ন ; শাঁবকহিংসাশঙ্কায় উত্তে্জিতা 

হূংসীর ন্যায় গ্রীবা-_বেণী বাঁধিলেও সে গ্রীবার উপরে অবন্ধ ক্ষুদ্র কুঞ্চিতি 
কেশদকল আসিয়া কেলি করে। দ্বিরদরদ যদি কুস্থমকোঁমল হইত, 
কিংবা চম্পক যদি গঠনোপযোগী কাঠিন্ত পাইত, কিংবা চন্ত্রকিরণ যদি 
শরীরবিশিষ্ট হইত, তবে তাহাতে সে বাহুযুগল গড়িতে পাঁরা যাঁইত,__ 
সে হৃদয় কেবল সেই হৃদয়েই গড়া যাইতে পারিত। এ সকলই অন্ত 
সুন্দরীর আছে। মনোরমার রূপরাশি অতুল--কেবল তাহার সর্বাঙ্গীন 
সৌকুমার্যের জন্ত। তাহার বদন সুকুমার ; অধর, ভ্রযুগ, ললাট 
সুকুমার ; সুকুমার কপোল; সুকুমার কেশ। অলকাঁবলী যে ভুজঙ্গ- 
শিরূগী, সেও সুকুমার তূজঙ্গশিশু। শ্ত্রীবায়, গ্রীবাভঙ্গীতে, সৌকুমার্যয ; 
বাহুতে, বানর প্রক্ষেপে, সৌকুমাধ্য ; হৃদয়ের উচ্ছ্বাসে সেই সৌকুমারধয ; 
স্থকুমার চরণ, চরণবিস্তাস সুকুমার । গমন সুকুমার, বসন্তবারুসধশলিত 
কুস্থমিত-লতার মন্দান্দোলন তুল্য ; বচন স্থফুমার নিশ্ীথসময়ে জলরাশি- 
পার হইতে সমাগত বিরহ-সঙ্গীত তুল্য; কটাক্ষ সুকুমার, ক্ষণমাত্র 
জন্য মেঘমালা-যুক্ত সুধাংশুর কিরণসম্পাত তুল্য ; আর এ যে মনোরমা 
দেবীগৃহদ্বারদেশে দীড়াইয়া আছেন,__পশুপতির মুখাবলোঁকন জন্য 
উন্নতমুখী, নয়নতার! উদ্বস্থাপনম্পন্দিত, আর বাগীজলার্্, অবদ্ধ কেশ- 
রাশির কিয়দংশ এক হস্তে ধরিয়া, এক চরণ ঈষন্াত্র অগ্রবর্তী 
করিয়া, যে ভঙ্গীতে মনোরম! দাড়াইয়া আছে, ও ভঙ্গীও সুকুমার ; নবীন 
সুর্য্যোদয়ে সগ্ঠঃ প্রফুল্লদলমালাময়ী নলিনীর প্রনন্ন ব্রীড়াতুল্য সুকুমার । 
সেই মাধুর্য্যময় দেহের উপর দেবীপার্বাস্থিত রত্বদীপের আলোক পতিত 
হইল। পশুপতি অতৃপ্তনয়নে দেখিতে লাগিলেন | 

স্পস্ট িটি 

পশুপতি অতৃপ্তনয়নে দেখিতে লাগিলেন । দেখিতে দেখিতে 
মনোরমার সৌন্দধ্যসাগরের এক অপূর্ব মহিমা দেখিতে পাইলেন । 
যেমন সূর্যের প্রথর করমালার হাস্তময় অশ্ুরাশি মেঘসঞ্চারে ক্রমে ক্রমে 
গম্ভীর কৃ্খ-কান্তি প্রাপ্ত হয়, তেমনই পশুপতি দেখিতে দেখিতে 
মনোরমার সৌকুমার্ধযময় মুখমণ্ডল গম্ভীর হইতে লাগিল। আর দে 
বাঁণিকাম্থলভ ওদাধ্যবাঞ্রক ভাব রহিল না। অপূর্ব তেজোভিব্যক্তির 
সহিত প্রগল্ভবয়সেরও হুল্ল ভ গান্তীষ্য তাহাতে বিরাঁজ করিতে লাগিল। 
সরলতাঁকে ঢাকিয়! প্রতিভা উদিত হইল। পশুপতি কহিলেন, 
“মনোরমা, এত রাত্রিতে কেন আসিয়াছ? একি? আজি তোমার 
এ ভাব কেন ?” 

মনোরম! উত্তর করিলেন, “আমার কি ভাব দেখিলে ?” 

প। তোমার ছুই মৃত্তি--এক মুর্তি আনন্দময়ী, সরল! বালিকা ! 
সে মুর্ধিতে কেন আঙিলে না?--সেই রূপে আমার হৃদয় শীতল হয়। 
আর তোমার এই মূর্তি গম্ভীরা, তেজস্থিনী, প্রতিভাময়ী, প্রখরবৃদ্ধি- 
শালিনী_এ মুদ্তি দেখিলে আমি ভীত হই। তখন বুঝিতে পারি যে, 
তুমি কোন দৃঢ় প্রতিজ্ঞাবদ্ধ হইয়াছ। আছি তুমি এ মুর্ভিতে আমাকে 
ভয় দেখাইতে কেন আসিয়াঁছ? 

ম। পশুপতি, তুমি এত রাত্রি জাগরণ করিয়া কি করিতেছ ? 

প। আমি রাজকার্ধ্য ব্যস্ত ছিলাঁম__কিন্ত তুমি-_ 

ম। পশুপতি, আবার, রাজকার্য্ে, না নিজকার্যে ? 

প। নিজকার্য্েই বল। রাজকার্যেই হউক আর নিজকার্যেই হউক, 
আমি কবে না ব্যস্ত থাকি? তুমি আজি জিজ্ঞাসা করিতেছ কেন? 

ম। আমি সকল শুনিয়াছি। 

প। কি শুনিয়াছ? 

ম। ববনের সঙ্গে পশুপতির মন্ত্রণী-_শান্তশীলের সঙ্গে ন্ত্রণা__ 
দ্বারের পার্খে থাকিয়া সকল শুনিয়াছি। 

পশুপতির মুখমণ্ডল যেন মেঘান্ধকারে ব্যাপ্ত হইল। তিনি বহুক্ষণ 
চিন্তামগ্ন থাকিয়া কহিলেন, “ভালই হুইয়াছে। সকল কথাই আমি 
ভোমীকে বলিতাম-না হয়, তুমি আগে শুনিয়াছ। তুমি কোন্‌ কথা 
না জান?” 

ম। পশুপতি, তুমি আমাকে ত্যাগ করিলে ? 

প। কেন মনৌরমা? তোমার জন্তই আমি এ মন্ত্রণা করিয়াছি। 
আমি এক্ষণে রাঁজভূত্য, ইচ্ছামত কাঁধ্য করিতে পারি না। এখন 
বিধবা-বিবাহ করিলে জনসমাজে পরিত্যক্ত হইব। কিন্তযখন আমি 
স্বয়ং রাজ! হইব, তথন কে আমায় ত্যাগ করিবে? যেমন বল্লালসেন 
কোৌলীন্তের নৃতন পদ্ধতি প্রচলিত করিয়াছিলেন, আমি সেইরূপ বিধবা- 
পরিণয়ের নৃতন পদ্ধতি প্রচলিত করিব। 

মনোরম দীর্ঘনিশ্বাস ত্যাগ করিয়া কহিলেন,__“পশুপতি, সে সকল 
আমার স্বপ্নমাত্র। তুমি রাজা হইলে আমার সে স্বপ্ন ভঙ্গ হইবে। 
আমি কখনও তোমার মহিষী হইব না।» 

প। কেন মনোরম ?. 

ম। কেন? তুমি রাজ্যভার গ্রহণ করিলে আর কি আমায় 

ভালবাসিবে? রাঁজ্াই তোমার হৃদয়ে প্রধান স্থান পাইবে ।--তখন 
আমার প্রতি তোমার অনাদর হইবে । তুমি যদি ভাল না বাসিলে,_ 
তবে আমি কেন তোমার পত্বীত্ব-শৃঙ্খলে বাঁধা পড়িব ? 

প। এ কথাকে কেন মনে স্থান দিতেছ? আগে তুমি_-পরে 
রাজ্য । আমার চিরকাল এইরূপ থাকিবে । 

ম। রাজা হইয়া যদি তাহা কর, রাজ্য অপেক্ষা মহিষী যদি অধিক 
ভালবাস, তবে তুমি রাজ্য করিতে পারিবে না। তুমি রাজাচ্যুত হইবে। 
স্ত্রণ রাজার রাজ্য থাকে না। 

পশুপতি প্রশংনমান লোচনে মনোরমার মুখ প্রতি চাহিয়া রহিলেন ; 
কহিলেন, প্যাহার বামে এমন সরস্বতী, তাহার আশঙ্কা কি? না হয়, 
তাহাই হউক । তোমার জন্ত রাজ্য ত্যাগ করিব |” 

ম। তবে রাজ্য গ্রহণ করিতেছি কেন? ত্যাগের জন্য গ্রহণে 
ফল কি? 

প। তোমার পাণিগ্রহণ। 

ম। সে আশা ত্যাগ কর। তুমি রাঁজ্যলাভ করিলে আমি কখনও 
তোমার পত্রী হইব না। 

প। কেন, মনোরমা ! আমি কি অপরাধ করিলাম? 

ম। তুমি বিশ্বাসঘাতক-_আমি বিশ্বাঘাতককে কি প্রকারে ভক্তি 
করিব? কি প্রকারে বিশ্বাসঘাতককে ভালবাসিব? 

প। কেন, আমি কিসে বিশ্বাসঘাত্তক হইলাম ? 

ম। তোমার প্রতিপালক প্রন্থকে রাজাচাত করিবার কল্পনা 
করিতেছ; শরণাঁগত রাজপুত্রকে মারিবার করনা করিতেছ ; ইহা কি 
বিশ্বাসাতকের কর্শা নয়? যে প্রন্থর নিকট বিশ্বাস নষ্ট করিল, সে 
স্ত্রীর নিকট অবিশ্বাসী না হইবে কেন ? 

পশুপতি নীরব হইয়া রহিলেন। মনোরমা পুনরপি বলিতে 
লাগিলেন, "পশুপতি, আমি মিনতি করিতেছি, এই ছুর্ব-দ্ধি ত্যাগ কর।” 

পশুপতি পূর্ব অধোবদনে রহিলেন। তাহার রাজ্যাকাঁজ্ষা এবং 
মনোরমাকে লাভ করিবার আকাঁঙ্ষা উভয়ই গুরুতর । কিন্তু রাজ্য- 
লাভের যত্ব করিলে মনোঁরমার প্রণয় হারাইতে হয়। সে অত্যাজ্য। 
উভয় সঙ্কটে তাহার চিত্মধধ্যে গুরুতর চাঞ্চল্য জন্মিল। তাহার মতির 
স্থিরতা দূর হইতে লাঁগিল। “যদি মনোরমাকেই পাই, ভিক্ষাও ভাল, 
রাজ্যে কাজ কি?” এইরূপ পুনঃ পুনঃ মনে ইচ্চা হইতে লাগিল। 
কিন্ত তপনই আবার ভাবিতে লাগিলেন, “কিন্ত তাহা হইলে লোকনিন্দা, 
অনসমাজে কলম্ক, জাঁতিনাশ হইবে; সকলের ঘ্বৃণিত হইব। তাহা 
কি প্রকারে সহিব?” পশুপতি নীরবে রহিলেন ; কোন উত্তর দিতে 
পারিলেন ন1। 

মনোরমা উত্তর না পাইয়া! কহিতে লাগিল, “শুন পশুুপতি, তুমি 
আমার কথার উত্তর দিলে না। আমি চলিলাম। কিন্তু এই প্রতিষ্তা 
করিতেছি যে, বিশ্বীসঘাতকের সঙ্গে ইহজন্মে আমার সাক্ষাৎ হইবে না” 

এই বলিয়া মলোরমা পশ্চাৎ ফিরিল। পশুপতি রোদন করিয়া 
উঠিলেন। 

অমনি মনোরমা আবার ফিরিল। আসিয়া পশুপতির হস্তধারণ 
করিল। পশ্ুপতি তাহার মুখপানে চাহিয়া দেখিলেন। দেখিলেন, 
তেজোগর্ববিশিষ্টা, কুঞ্িত-ন্র-বীচিবিক্ষেপকারিণী সরস্বতী-যুস্তি আর 
নাই) সে প্রতিভা-দেবী অন্তদ্ধান হইয়াছেন ) কুম্থম-স্ৃকুমারী বালিকা 
তাহার হস্ত ধারণ করিয় তাহার সঙ্গে রোদন করিতেছে। 

মনোরম! কহিলেন, “পশুপতি, কাদিতেছ কেন ?” 

পশুপতি চক্ষুর জল মুছিয়া কহিলেন, “তোমার কথায় ।” 

ম। কেন, আমি কি বলিয়াছি ? 

প। তুমি আমাকে ত্যাগ করিয়া যাইতেছিলে। 

ম। আর আমি এমন করিব না। 

প। তুমি আমার রাজমহিষী হইবে ? 

ম। হইব। 

পশুপতির আনন্দসাগর উছলিয়া উঠিল। উভয়ে অশ্রুপূর্ণ লোচনে 
উভয়ের মুখ প্রতি চাহিয়া উপবেশন করিয়া! রহিলেন। সহসা মনোরমা 
পক্ষিণীর স্তাঁর গাত্রোখান করিয়। চলিয়া! গেলেন । 

ফাঁদ 


পূর্বেই কথিত হইয়াছে যে, বাপীতীর হইতে হেমচন্দ্র মনোৌরমার 
অনুবর্তী হইয়া ববন-সন্ধানে আসিতেছিলেন। মনোরমা ধর্মাধিকারের 
গৃহ কিছু দুরে থাকিতে হেমচন্দ্রকে কহিলেন, “সম্মুখে এই অষ্টালিক! 
দেখিতেছ ?” 


হেম। দেখিতেছি। 
মনো । এখানে যবন প্রবেশ করিয়াছে । 
হেম। কেন? 


এ প্রশ্নের উত্তর ন! দিয়া মনোরম! কহিলেন, “তুমি এইখানে গাছের 
আড়ালে থাক। যবনকে এই স্থান দিয়! যাইতে হইবে” 


৭৮ মৃণালিনী 


হেম। তুমি কোথায় যাইবে? 

মনো । আমিও এই বাড়ীতে যাইব। 

হেমচন্ত্র স্বীকৃত হইলেন। মনোরমার আচরণ দেখিয়া কিছু বিস্রিত 
হুইলেন। তাহার পরামর্শীনুসারে পথিপার্েবষ্ষান্তরালে লুক্কা়িত হয়৷ 
রহিলেন। মনোরম! গুপ্তপথে অলক্ষ্যে গৃহমধ্যে প্রবেশ করিলেন। 

এই সময়ে শান্তুণীল পণ্ুপতির গৃহে আমিতেছিল ! সে দেখিল যে, 
এক ব্যক্তি বৃক্ষান্তরালে লুকায়িত হইল। শান্তশীল সন্দেহপ্রযুক্ত সেই 
বৃক্ষতলে গেল। তথাক্ব হেমচন্দ্রকে দেখিয়া প্রথমে চৌর অনুমানে 
কহিল, “কে তুমি? এখানে কি করিতেছ?” পরে তৎক্ষণাণ্ 
হেমচন্দ্রের বহুমূলোর অলঙ্কার-শোভিত বোদ্ধবেশ দেখিয়া! কহিল, 
"আপনি কে ?” 

হেমচন্ত্র কহিলেন, “আমি যে হই না কেন ?” 

শা। আপনি এখানে কি করিতেছেন ? 

হে। আমি এথানে যবনাহুসন্ধানি করিতেছি । 

শরাস্তশীল চমকিত হইয়া কহিল, গ্যবন কোথায় ?” 

হে। এই গৃহমধ্যে প্রবেশ করিয়াছে। 

শান্তণীল ভীত ব্যক্তির ন্যায় স্বরে কহিল, “এ গৃহে কেন 1” 

হে। তাহা আমি জানি না। 

শা। এগৃহ কাহার? 

হে। তাহা জানি না। 

শা। তবে আপনি কি প্রকারে জানিলেন যে, এই গৃহে যবন 
প্রবেশ করিয়াছে? 

হে। তা তোমার শুনিয়া কি হইবে? 

শা। এই গৃহ আমার। যদি যবন ইহাতে প্রবেশ করিয়া থাকে, 


মুক্ত ৭৯ 
তবে কোন অনিষ্টকাঁমন। করিয়া গিয়াছে সন্দেহ নাই। আপনি যোদ্ধা 
এবং যবনঘ্বেষী দেখিতেছি। যদি ইচ্ছা থাকে, তবে আমার সঙ্গে 
আস্ুন-_উভয়ে চোরকে ধৃত করিব। 

হেমচন্ত্র সম্মত হইয়া শাস্তণীলের সঙ্গে চলিলেন। শান্তশীল সিংহদ্বার 
দিয়া পশুপতির গৃহে হেমচন্দ্রকে লইয়া প্রবেশ করিলেন এবং এক 
কক্ষমধ্যে প্রবেশ করিয়া কহিলেন, “এই গৃহমধ্যে আমার স্থবর্ণ-রত্বাদি 
সকল আছে, আপনি ইহার প্রহরায় অবস্থিতি করুন। আমি ততক্ষণ 
সন্ধান করিয়া আসি, কোন্‌ স্থানে যবন লুকায়িত আছে।” 

এই কথা বলিয়াই শান্তণীল সেই কক্ষ হইতে নিক্ষান্ত হইলেন এবং 
হেমচন্ত্র কোন উত্তর দিতে ন! দিতেই বাহির দিকে কক্ষদ্বার রুদ্ধ, 
করিলেন। হেমচন্ত্র ফাদে পড়িয়া বন্দী হইয়! রহিলেন। 


একাদশ পরিচ্ছেদ 


স্টিস্পস্বিকিস্ 
মুক্ত 

মনোরম! পশুপতির নিকট বিদায় হইয়াই ভ্রুতপদে চিত্রগৃহে আসিল। 
পশুপতির সহিত শান্তশীলের কথোপকথনসময়ে শুনিয়াছিল ষে, শী ঘরে 
হেসচন্ত্র রুদ্ধ হইয়াছিলেন। আসিয়াই চিত্রগৃহের দ্বারোন্োচন করিল। 
হেমচন্দ্রকে কহিল, “হেমচন্্র, বাঁহির হইয়া! যাও ।” 

হেমচন্ত্র গৃহের বাহিরে আদিলেন। মনোরমা তাহার সঙ্গে সঙ্গে 
আসিল। তখন হেমচন্ত্র মনোরদাকে ০ করিলেন, “আমি রুদ্ধ 
হুইয়াছিলাম কেন ?” ৃ 

ম। তাহা পরে বলিব। 

হে। যেবাক্তি আমাকে রুদ্ধ করিয়াছিল, সে কে? 
ম। শাস্তশীল। 

হে। শান্তশীল কে? 

ম। চৌরোদ্ধরণিক। 

হে। এই কি তাহার বাড়ী? 


ম। না। 
হে। একাহার বাড়ী? 
ম! পরে বলিব। 


হে 


বন কোথায় গেল? 
ম। শিবিরে গিয়াছে। 
হে। শিবির! কত যবন আসিয়াছে? 
ম। পচিশ হাজার। 
হে। কোথায় তাদের শিবির? 
ম। মহাবনে। 
হে। মহাবন কোথায়? 
ম। এই নগরের উত্তরে কিছু দুর। 
হেমচন্ত্র করলগ্নকপোল হইয়া ভাবিতে লাগিলেন । 
মনোরম কহিল, "ভাবিতেছ কেন? তুমি কি তাহাদিগের সহিত 
মুদ্ধ করিবে ?” 
হে। পঁচিশ হাজারের সঙ্গে একের যুদ্ধ সম্ভবে? 
ম। তবে কি করিবে-_ঘরে ফিরিয়া যাইবে? 
হে। এখন ঘরে যাব না। 
ম। কোথায় যাবে? 

হে। মহাবনে। 

ম। যুদ্ধ করিবে না, তবে মহাঁবনে যাইবে কেন? 

হে। যবনদিগকে দেখিতে । 

ম। যুদ্ধ করিবে না, তবে দেখিয়া কি হইবে? 

হে। দেখিলে জানিতে পারিব, কি উপায়ে তাহাদিগকে মারিতে 
পারিব। | 

মনৌরমা চমকিয়া উঠিলেন। কহিলেন, “বিশ হাজার মানুষ 
মারিবে? কি সর্বনাশ! ছি! ছি!” 

হে। মনোঁরমা, তুমি এ সকল সংবাদ কোথায় পাইলে ? 

ম। আরও সংবাদ আছে। আনি রাত্রিতে তোমাকে মারিবার 
জন্য তোমার ঘরে দস্থ্য আসিবে । আজি ঘরে যাইও না। 

এই বলিয়! মনোরম! উদ্ধশ্বাসে পলায়ন করিল। 


দ্বাদশ পরিচ্ছেদ 


অতিথি-সগকার 


হেমচন্্র গৃহে প্রত্যাগমন করিয়া, এক সুন্দর অশ্ব সজ্জিত করিয়া, 
তছুপরি আরোহণ করিলেন, 'এবং অশ্বে কশাঘাত করিয়া মহাবনাভিমুখে 
যারা করিলেন। নগর পার হইলেন; তংপরে প্রান্তর । প্রান্তরেরও 
কিয়দংশ পার হইলেন, এমন সময়ে অকস্মাৎ ভ্বন্ধদেশে গুরুতর বেদন। 
পাইলেন। দেখিলেন, স্বন্ধে একটি তীর বিদ্ধ হইরাছে। পশ্চাতে অশ্বের 
পদধ্বনি শ্রুত হইল। ফিরিরা দেখিলেন, তিন জন অশ্বারোহা 
আসিতেছে । 

হেমচন্দ্র ঘোটকের মুখ ফিরাইয়া তাহাঁদিগের প্রতীক্ষা করিতে 
লাগিলেন। ফিরিবামাত্র দেখিলেন, প্রত্যেক অশ্বারোহী তাহাকে লক্ষ্য 
করিয়া এক এক শর সঞ্ধীন করিল। হেমচন্ত্র বিচিত্র শিক্ষাকৌশলে 
করস্থ শূলান্দোলন দ্বারা তীরত্রয়ের আঘাত এককালে নিবারণ করিলেন । 

আরোহিগণ পুনর্বার একেবারে শরসংযোগ করিল এবং তাহা 
নিবারিত হইতে না হইতেই পুনর্বার শরত্রয় ত্যাগ করিল। 

এইরূপ অবিরত হস্তে হেমচন্দ্রের উপর বাণক্ষেপ করিতে লাগিল। 
হেমচন্দ্র তখন বিচিত্র রত্বাদি-মণ্ডিত চর্ম হস্তে লইলেন, এবং তৎসঞ্চালন 
দ্বারা অবলীলাক্রমে সেই শরজাঁলবর্ষণ নিরাকরণ করিতে লাগিলেন ) 
কদাচিৎ ছুই এক শর অশ্বশরীরে বিদ্ধ হইল মাত্র। স্বয়ং অক্ষত 
রহিলেন। 


অতিথি-সৎকার ৮৩ 


বিশ্মিত হইয়া অশ্বীরোহিত্রয় নিরস্ত হইল, পরম্পরে কি পরামর্শ 
করিতে লাগিল। হেমচন্ত্র সেই অবকাশে একজনের প্রতি এক শর 
ত্যাগ করিলেন। সে অবার্থ সন্ধান। শর একজন অশ্বীরোহীর ললাট- 
মধ্যে বিদ্ধ হইল। সে অমনি অশ্পৃষ্ঠচাত হইয়া ধরাঁতলশায়িত হইল । 

তৎক্ষণাৎ অপর ছুই জনে অশ্বে কশাঘাত করিয়া, শূলধুগল প্রণত 
করিয়া হেমচন্দ্রের প্রতি ধাবমান হইল; এবং শুলক্ষেপবোগা নৈকট্য 
প্রাপ্ত হইলে শূলক্ষেপ করিল। যদি তাহার! হেমচন্ত্রকে লক্ষ করিয়া 
শূল ত্যাগ করিত, তবে হেমচন্দ্রের বিচিত্র শিক্ষায় তাহা নিবারিত হওয়ার 
সম্ভাবনা ছিল, কিন্ত তাহা না করিয়! আক্রমণকারীর! হেমচন্দ্রের অশ্বপ্রতি 
লক্ষ্য করিয়া শুলত্যাগ করিয়াছিল। ততদুর অধঃপর্যযন্ত হস্তস্ালনে 
হেমচন্দ্রের বিলম্ব হইল। একের শূল নিবারিত হইল, অপরের নিবাঁরিত 
হইল না । শুল অশ্খের প্রীবাতলে বিদ্ধ হইল। সেই আঘাত-প্রাপ্তিমাত্র 
সেই রমণীয় ঘোটক মুমূর্ুহইয়া ভূতলে পড়িল। 

স্থুশিক্ষিতের ন্তাঁয় হেমচন্ত্র পতনণীল অশ্ব হইতে লক্ফ দিয়া ভূতলে 
দাড়াইলেন, এবং পলকমধ্যে নিজ করস্থ করাল শুল উন্নত করিয়া 
কহিলেন, “আমীর পিতৃদন্ত শল শত্ররক্ত পান না করিয়া কখন কেরে 
নাই” তাহার এই কথা সমাপ্ত হইতে না হইতে তদগ্রে বিদ্ধ হইয়া 
দ্বিতীয় অশ্বারোহী ভূতলে পতিত হইল। 

ইহা দেখিয়া তৃতীয় অশ্বারোহী অশ্বের মুখ ফিরাইরা বেগে পলায়ন 
করিল। সেই শাস্তশীল। 

হেমচন্দ্র তখন অবকাশ পাইয়! নিজ স্বন্ধবিদ্ধ তীর মোচন করিলেন । 
তীর কিছু অধিক মাংস ভেদ করিয়্াছিল-_মোচনমাত্র অতিশ়্ 
শোণিতক্রতি হইতে লাগিল । হেমচন্ত্র নিজ বস্ত্র দ্বারা তাহ! নিবারণের 
চেষ্টা করিতে লাগিলেন। কিন্তু তাহ! নিক্ষল হৃইল। ক্রমে হেমচন্্র 


৮৪ মৃণালিনী 


রক্তক্ষতি হেতু ভর্বল হইতে লাগিলেন । তখন বুঝিলেন যে, যবন- 
শিবিরে গমনের অগ্য আর কোন সম্ভাবনা নাই। অশ্ব হত হইয়াছে, 
নিজবল হত হইতেছে । অতএব অপ্রসন্নমনে, ধীরে ধীরে নগরাভিনুখে 
ত্যাবর্তন করিতে লাগিলেন । 

হেমচন্্ প্রান্তর পার হইলেন। তখন শরীর নিতান্ত অবশ হইয়া 
আদিল--শোণিতক্রোতে সর্বাঙ্গ আদ হইল, গতিশক্তি রহিত হইয়া ' 
আসিতে লাগিল। কষ্টে নগরমধো প্রবেশ করিলেন্। আর যাইতে 
পারেন না। এক কুটিরের নিকট বটবৃক্ষতলে উপবেশন করিলেন। 
তখন রজনী প্রভাত হইয়াছে । রাত্রিজাগরণ--সমস্ত রাত্রির পরিশ্রম-_ 
রক্তম্ীবে বলহানি--এই সকল কারণে হেমচন্দ্রের চক্ষুতে পৃথিবী ঘুরিতে 
লাগিল। তিনি বৃক্ষমূলে পৃষ্ঠরক্ষা! করিলেন। চক্ষু মুদ্রিত হইল-_ নিদ্রা 
প্রবল হইল-_চেতনা অপহৃত হইল। নিদ্রাবেশে ্বপ্নে যেন শুনিলেন, 
কে গায়িতেছে।_ 

“কণ্টকে গঠিল বিধি মৃণাল অধমে |” 


কুতীন্ গু 


্াোািতীঁশািটি 


প্রথম পরিচ্ছেদ 





“উনি তোমার কে ?” 


বে কুটিরের নিকটস্থ বৃক্ষতলে বসিয়৷ হেমচন্দ্র বিশ্রাম করিতেছিলেন, 
সেই ফুটিরমধ্যে এক পাটনী বাস করিত। কুটিরমধ্যে তিনটি ঘর । 
এক ঘরে পাটনীর পাকাঁদি সমাপন হইত, অপর ঘরে পাটনীর পত্রী 
শিশু-সম্তান সকল লইয়া শয়ন করিত। তৃতীগ্ন ঘরে পাটনীর বুবত্তী 
কন] রত্মময়ী আর অপর ছুইটি স্ত্রীলোক শরন করিয়াছিল। সেই ছুইটি 
স্ত্রীলোক পাঠকমহাঁশয়ের নিকট পরিচিত) মুণালিনী আর গিরিজায়! 
নবদ্বীপ অন্তত্র আশ্রয় না পাইয়া এই স্থানে আশ্রর লইয়্াছিলেন। 

একে একে তিনটি স্ত্রীলোক জাগরিত হইল। প্রথমে রত্নম়ী 
জ]গিল। গিরিজায়াকে সম্বোধন করিয়া কহিল, "সই 1” 

গি। কি সই? 

র। তুমি কোথায় সই ? 

গি। বিছানাসই । 

র। উঠনা সই! 

গি। না সই! 


৮৬ মৃণালিনী 


র। গায়ে জল দিব সই! 

গি। জলদই? ভাল সই, তাও সই। 

র। নহিলে ছাড়ি কই। 

গি। ছাড়িৰে কেন সই? তুমি আমার প্রাণের সই-তোমার 
মত আছে কই? তুমি পারঘাটার রসমই--তোমায় না কইলে আর 
কারে কই? 

র। কথায় সই, তুমি চিরজই ; আঁমি তোমার কাছে বোবা হই, 
আর মিলাইতে পারি কই? 

গি। আরও মিল চাই? 

র। তোমার মুখে ছাই, আর গিলে কাজ নাই, আমি কাঁছে যাই । 

এই বলিয়া বত্রময়ী গৃহকর্ট্টে গেল। মৃণালিনী এ পর্যন্ত কোন 
কথা কহেন নাই। এখন গিরিজায়া তাহাকে সম্বোধন করিয়া কহিল, 
প্ঠাকুরাঁণি, জাগিয়াছ ?” 

মৃণালিনী কহিলেন, “জাগিয়াই আছি। জাগিয়াই থাকি” 

গি। কি ভাঁবিতেছিলে ? 

মূ। বাহা ভাবি। 

গিরিজায়া তথন গন্তীরভাঁবে কহিল, “কি করিব? আমার দোষ 
নাই। আমি শুশিয়াছি, তিনি এই নগরমধ্যে আছেন ; এ পর্যন্ত সন্ধান 
পাই নাই। কিন্তু আমরা ত সবে ছুই তিন দিন আসিয়াছি। শীদ্ব 
সন্ধান করিব।” 

মৃূ। গিরিজায়া, যদি এ নগরে সন্ধান না পাই? তবে যে পাটনীর 
গৃহে মৃত্যু পর্যন্ত বাঁ করিতে হইবে। আমার যে যাইবার স্থান নাই। 

মৃণালিনী উপাধানে মুখ লুকাইলেন। গিরিজায়ারও গণ্ডে নীরবক্ষত 
অশ্র বহিতে লাগিল। 


উনি তোমার কে? ৮৭ 


এমন সময়ে রুমী শশবান্তে গৃহমধ্যে আসিয়া কহিল, “সই! সই! 
দেখিয়া যাও । আমাদের বটতলায় কে ঘুমাইতেছে। আশ্চর্য্য 
পুরুষ 1” 

গিরিজাঁয়া রহ দেখিতে আদিল। মৃণালিনীও কুটির-দ্বার 
গর্যান্ত আসিয়া দেখিলেন। উভয়েই দৃষ্টিমাত্র চিনিল। 

সাগর একেবারে উছলিয়৷ উঠিল। মুণালিনী গিরিজায়কে আলিঙ্গন 
করিলেন । গ্িরিজায়া গায়িল,_ 

“কণ্টকে গঠিল বিধি মুণাল অধমে |” 

সেই ধ্বনি স্বপ্নবৎ হেমচন্দ্রের কর্ণে প্রবেশ করিয়াছিল। মৃণাঁলিনী 
গিরিজায়ার কণ্ঠকণ, য়ন দেখিয়া কহিলেন, “চুপ, বাক্ষসি, আমাদিগের 
দেখা দেওয়! হইবে না, ত্র উনি জাগরিত হইতেছেন। এই অন্তরাল 
হইতে দেখ, উনি কি করেন। উনি যেখানে যান, অনৃশ্ঠভাবে দুরে 
থাকিয়। উহার সঙ্গে যাও ।_এ কি! উহার অঙ্গ রন্রময় দেখিতেছি 
কেন? চল, তবে আমিও সঙ্গে চলিলাম |” 

হেমচন্ত্রের ঘুম ভাঙ্গিয়াছিল। প্রাতঃকাঁল উপস্থিত দেখিয়া তিনি 
শলদণ্ডে ভর করিয়া গাত্রোখান করিলেন এবং ধীরে পীরে গৃহাভিমুখে 
চলিলেন । 

হেমচন্দ্র কিয়দ,র গেলে মুণালিনী আর গিরিজায় তাহার অন্ুসরণার্থ 
গৃহ হইতে নিষ্ষান্ত হইলেন । তখন রত্ম্ী জিদ্রাসা করিল, “ঠাকুরাণি, 
ইনি তোমার কে ?” ৃ 

মুণালিনী কহিলেন? “দেবতা জানেন 1” 


দ্বিতীয় পরিচ্ছেদ 


স্টপ 
প্রতিজ্ঞা__পর্ববতো বহ্ছিমান্‌ 


বিশ্রাম করিয় হেমচন্দ্র কিঞিং সবল হইয়াছিলেন। শৌণিতশ্রীবও 
কতক মন্দীভূত হইয়াছিল। শুলে ভর করিয়া হেমচন্ত্র স্বচ্ছন্দে গৃহে 
প্রতাগমন করিলেন । 

গৃহে আমিয়! দেখিলেন, মনোরমা দ্বারদেশে দীড়াইয়া আছেন। 

নণালিনী ও গিরিজাঁয়৷ অন্তরালে থাকিয়া! মনোরমাঁকে দেখিলেন। 

মনোরম! চিত্রাপিত পুত্তলিকার শ্যায় দাড়াইয়৷ রহিলেন। দেখিয়া 
মুণালিনী মনে মনে ভাবিলেন, আমার প্রহথ বদি রূপে বশীভূত হয়েন, 
তবে আমার সুখের নিশি প্রভাত হইগ্রাছে, গিরিজায়া ভাবিল, 
“রাজপুব্র যদি রূপে মুগ্ধ হয়েন, তবে আমার ঠাকুরাণীর কপাল 
ভাঙ্গিয়াছে। 

হেমচন্দ্র মনোরমার নিকট আপিয়া কহিলেন, "মনোরমা-_-এমন 
করিয়া দাড়াইয়। রহিয়াছ কেন ?” 

মনোরমা কোন কথা কহিলেন না। হেমচন্ত্র পুনরপি ভাকিলেন, 
“মনোরমা 1” টু ৃ 

তথাপি উত্তর নাই ; হেমচ্্ দেখিলেন, আকাশমার্সে তাহার স্্থিরদৃষ্ট 
স্থাপিত হইয়াছে। 

হেমচন্্র পুনরায় বলিলেন, “মনোরমা, কি হইয়াছে ?” 

তখন মনোরমা দ্বীরে ধীরে আকাশ হইতে চক্ষু ফিরাইয়৷ হেমচন্ত্রে 
মুখমগ্লে স্থাপিত করিল, এবং কিয়ংকাল অনিমেষ-লোচনে ততপ্রতি 


প্রতিজ্ঞ।-_পর্ববতে। বহ্ছিমান্‌ ৮৯ 


চাহিয়া রহিল। পরে হেমচন্দ্রের রুধিরাক্ত পরিচ্ছদে দৃষ্টিপাত হইল। 
তখন মনোরম বিশ্মিত হইয়া কহিলঃ “এ কি হেমচন্ত্র! রক্ত কেন? 
তোমার মুখ শুষ্ক, তুমি কি আহত হইয়াছ ?* 

হেমচন্দ্র অঙ্গুলি দ্বারা স্কদ্ধের ক্ষত দেখাইয়া দিলেন । 

মনোরমা তখন হেমচন্দ্রের হস্ত ধারণ করিয়া গৃহমধ্যে পালক্ষোপরি 
লইয়া গেল; এবং পলকমধ্যে বারিপূর্ণ ভূপ্গার আনীত করিয়া, একে 
একে হেমচন্ত্রের গাত্রবসন পরিত্যক্ত করাইয়া, অঙ্গের রুধির সকল ধৌত 
করিল, এবং গোজাতিপ্রলোভন নবদূর্বাদল ভূমি হইতে ছিন্ন করিয়া 
আপন কুন্দনিন্দিত দ্তে চর্র্িত করিল) পরে তাহা ক্ষতমুখে প্রয়োগ 
করিয়া উপবীতাঁকাঁরে বন্ত্র দ্বারা বাঁধিল। তখন কহিল, “হেমচন্ত্র ! 
আর কি করিব? তুমি সমস্ত রাত্রি জাগরণ করিয়াছ, নিদ্রা যাইবে ?” 

হেমচন্ত্র কহিলেন, “নিদ্রাভাবে নিতান্ত কাতর হইতেছি 

নুণালিনী মনোরমার কার্য দেখিয়া চিন্তিতান্তঃকরণে গিরিজায়াকে 
কহিলেন “এ কে গিরিজাঁয়। ?” 

গি। নাম শুনিলাম মনোরম। ! 

মূ। একি হেমচন্দ্রের মনোরম! ? 

গি। তুমি কি বিবেচনা করিতেছ ? 

মূ। আমি ভাবিতেছি, মনোরমাই ভাগ্যবতী । আমি হেমচন্দ্রের 
সেবা করিতে পারিলাম না, €সে করিল। যে কার্ধোর জন্ত আনার 
অস্তঃকরণ দগ্ধ হইতেছিল-মনোরম! সে কার্ধ্য সম্পন্ন করিল- দেবতারা 
উহাকে আযুম্সতী করুন। গিরিঙ্গায়া, আমি গুহে চলিলাম, আমার 
আর থাকা উচিত নহে। তুমি এই পল্লীতে থাক, হেমচন্দ্র কেন 
থাকেন, সংবাদ লইয়া যাইও। মনোরম! যেই হউক, হেমচন্্র আমারই । 


তৃতীয় পরিচ্ছেদ 


স্পট ঘট 
হেতু-ধূমাৎ 


মনোরমা এবং হেমচন্দ্র গৃহমধ্যে প্রবেশ করিলে; মৃণালিনীকে বিদায় 
দিয়া গিরিজায়া উপবন-গৃহ প্রদক্ষিণ করিতে লাঁগিলেন। যেখানে 
যেখানে বাতায়নপথ মুক্ত দেখিলেন, সেইখানে সাবধানে মুখ উন্নত করিয়া 
গৃহমধ্যে দষ্টিপাঁত করিলেন । এক কক্ষে হেমচন্দ্রকে শয়নীবস্থায় দেখিতে 
পাইলেন; দেখিলেন, তাহার শয্যোপরি মনৌরমা বসিয়া আছে। 
গিরিজায়া মেই বাতায়নতলে উপবেশন করিলেন। পূর্ববরাত্রে সেই 
বাতায়নপথে যবন হেমচন্দ্রকে দেখা দিয়াছিল। 

বাতায়নতলে উপবেশনে গিরিজায়ার অভিপ্রায় এই ছিল যে, 
হেমচন্্-মনোরমায় কি কথোপকথন হয়, তাহা বিরলে থাকিয়া শ্রবণ 
করে। কিন্তু হেমচন্্র নিদ্রীগত, কোন কথোপকথনই ত হয় না। একাকা 
নীরবে সেই বাতীয়নতলে বসিয়া গিরিজায়ার বড়ই কষ্ট হইল। কথা 
কহিতে পায় না, হাসিতে পায় না, ব্যঙ্গ করিতে পায় না, বড়ই কষ্ট-_ 
সত্রীরফনা কণ্ডয়িত হইয়া উঠিল। মনে মনে ভাবিতে লাগিল-_সেই পাপিষ্ঠ 
দিগ্বিজয়ই বা কোথায়? তাহাকে পাইলেও ত মুখ খুলিয়া বাচি। কিন্ত 
দিখিজয় গৃহমধ্যে প্রভুর কার্য্যে নিষুক্ত ছিল-_তাহারও সাক্ষাৎ পাইল না। 
তখন অন্তপাত্রীভাবে খিরিজায়৷ আপনার সহিত মনে মনে কথোপকথন 
আরম্ত করিল। সে কথোপকথন শুনিতে পাঠক মহাশয়ের কৌতুহল 
জন্মিয়া থাকিলে, প্রশ্ন্োত্তরচ্ছলে তাহা জানাইতে পারি। গিরিজ্ায়াই 
্রশ্নকত্তরী, গিরিজায়াই উত্তরদাত্রী। 


প্র। 
উ। 
প্র। 
উ। 
প্র। 
উ। 
প্র। 
উ। 
প্র। 
উ। 
প্র। 
উ। 
প্র। 
উ। 
প্র। 
উ। 


হেতু-_ধূমাৎ ৯১ 


ওলো, তুই বিয়া কে লো? 

গিরিজায়া লো। 

এখানে কেন লো ? 

মুণালিনীর জন্তে লো। 

মুণালিনী তোর কে? 

কেউ না। 

তবে তার জন্যে তোর এত মাথাব্যথ৷ কেন? 

আমার আর কাঁজ কি? বেড়াইয়া বেড়াইয়া কি করিব? 
মুণালিনীর জন্তে এখানে কেন? 

এখাঁনে তার একটি শিকলী-কাঁটা পাখী আছে। 

পাখী ধরিয়! নিয়ে যাবি নাকি? 

শিকলী কেটে থাঁকে ত ধরিয়া কি করিব? ধরিবই বা কিরূপে? 
তবে বসিয়া কেন ? 

দেখি, শিকল কেটেছে কি না? 

কেটেছে না কেটেছে, জেনে কি হইবে? 

পাখীটির জন্তে মৃণালিনী প্রতিরাত্রে কত লুকিয়ে লুকিয়ে 


কাদে_-আঁজি না জানি, কতই কীদ্বে। যদি ভাল সংবাদ লইয়া বাই, 
তবে অনেক রক্ষা হইবে । 


প্র। 
উ। 


আর যদি শিকল কেটে থাকে? 
মৃণাঁলিনীকে বলিব যে, পাখী হাত-ছাড়া হয়েছে__রাঁধাকৃষ্ণ 


নাম শুনিবে ত আবার বনের পাখী ধরিয়া আন | পড়া পাখীর আশা 


ছাড়। 
প্র। 


পিঁজরা খালি রাখিও না। 
মর্‌ ভিখারীর মেয়ে ! তুই আপনার মনের মত কথা বলিলি! 


মুণালিনী যদি রাগ করিয়া পিঁজরা ভাঙ্গিয়া ফেলে ? 


৯২ মৃণালিনী 


উ। ঠিক বলেছিম্‌ সই! তা সেপারে। বলা হবে না। 

প্র। তবে এখানে বসিয়৷ রৌদ্রে পুড়িয়া মরিদ্‌ কেন? 

উ। বড় মাথা ধরিয়াছে, তাই। এই যে মেয়েটা ঘরের ভিতর 
বসিয়া আছে--এ মেয়েটা বোবা_নইলে এখনও কথা কয় না কেন? 
মেয়েমানুষের মুখ এখনও বন্ধ ? 

ক্ষণেক পরে গিরিজায়ার মনস্কাম সিদ্ধ হইল। হেমচন্ত্রের নিদ্রাভঙ্গ 
হইল। তখন মনোরমা তাহাকে জিজ্ঞাসা করিলেন, “কেমন, তোমার 
ঘুম হয়েছে ?” 

হে। বেশ ঘুম হয়েছে। 

ম। এখন বল, কি প্রকারে আঘাত পাইলে ? 

তখন হেমচন্দ্র রাত্রির ঘটন!| সংক্ষেপে বিবৃত করিলেন। শুনিয়া 
মনোরমা চিন্তা করিতে লাগিল । 

হেমচন্দ্র কহিলেন, “তোমার জিজ্ঞান্ত শেষ হইল। এখন আঁমার 
কথার উত্তর দাও। কালি রাব্রিতে তুমি আমার সঙ্গ পরিত্যাগ করিয়া 
গেলে যাহা যাহা ঘটিয়াছিল, সকল বল।” 

মনোরম মৃহ মৃহ অন্ফুটস্বরে কি বলিল, গিরিজায়া তাহা শুনিতে 
পাইল না; বুঝিল, চুপি চুপি কি কথা হইল। 

গিরিজায়া আর কোন কথা শুনিতে ন! পাইয়া গাত্রোখান করিল। 
তথন পুনর্কার প্রশ্নোত্বরমালা! মনোমধ্যে গ্রথিত হইতে লাগিল। 

প্র। কি বুঝিলে? 

উ। কয়েকটি লক্ষণ মান্র। 

প্র। কিকি লক্ষণ? 

গিরিজায়৷ অঙ্গুলিতে গণিতে লাগিল, এক-_মেয়েটি আশ্চরধ্য সুন্দরী ; 
আগুনের কাছে ঘি কি গাঢ় থাকে? ছই--মনোরমা ত হেমচন্দ্রকে- 


উপনয়ন__বহ্ছিব্যাপে| ধূমবান্‌ ৯৩ 


ভালবাসে, নহিলে এত যত্্ করিল কেন? তিন--একত্রে বাস। চারি 
একত্রে রাতবেড়ান। পাঁচ-চুপি চুপি কথা। 

প্র। মনোরম! ভালবাসে ; হেমচন্দ্রের কি ? 

উ। বাঁতাস না থাকিলে কি জলে ঢেউ হয়? আমাকে যদি কেহ 
ভালবাসে, আমি তাহাকে ভালবাসিব, সন্দেহ নাই। 

প্র। কিন্তু মৃণ্লিনীও ত হেমচন্ত্রকে ভালবাসে । তবে ত হেমচন্্ 
মৃণালিনীকে ভালবাঁসিবেই। 

উ। যথার্থ। কিন্তু মৃণালিনী অনুপস্থিত, মনোরমা উপস্থিত। 

এই ভাবিয়া গিরিজায়৷ ধীরে ধীরে গৃহের দ্বারদেশে আনিয়! 
দীড়াইল। তথায় একটি গীত আরম্ভ করিয়া কহিল,.“ভিক্ষা দাও গো!” 


পাশাপাশি 


চতুর্থ পরিচ্ছেদ 


লিও 30৮৮৯ 


উপনয়ন--বহ্িব্যাপো ধূমবান্‌ 


গিরিজায়া গীত গায়িল।__ 
“কাহে সই জীয়ত মরত কি বিধান ? 
ব্রকি কিশোর সই, কাহা গেল ভাগই, 


বর্জন টুটায়ল পরাণ ।” 
সঙ্গীতধ্বনি হেমচন্ত্রের কর্ণে প্রবেশ করিল, স্বপ্রক্রত শবের স্তায় কর্ণে 
প্রবেশ করিল। 


৯৪ মুণালিনী 


গিরিজাঁয়। আবার গায়িল,__ 
প্্রজজকি কিশোর সই, কীহা গেল ভাগই, 
ব্রজবধূ টুটায়ল পরাণ ।” 
হেমচন্দ্র উন্মুখ হইয়া শুনিতে লাগিলেন। গিরিজায়া আবার 
গাঁয়িল,_ 


“মিলি গেই নাঁগরী, ভুলি গেই মাধব, 
রূপবিহীন গোপকুঙারী ! 
কো জানে পিয় সই, রসময় প্রেমিক, 


হেন বধু রূপ কি ভিখারী |” 
হেমচন্ত্র কহিলেন, “এ কি! মনোরমা, এ যে গিরিজায়ার স্বর? 
আমি চলিলাম 1” এই বলিয়া লক্ষ দিয়া হেমচন্ত্র শঘ্যা হইতে অবতরণ 


করিলেন । 
গিরিজায়! গাঁয়িতে লাগিল, 
“আগে নাহি বুঝনধু, রূপ দেখি ভুল, 
হৃদি বৈশ্থ চরণ-যুগল | 
যমুনা-সলিলে সই, অব তনু ডারব, 


আন সখি ভকিব গরল |” 
হেমচন্ত্র গিরিজায়ার সম্মুখে উপস্থিত হইলেন । ব্যস্তস্বরে কহিলেন, 
“গিরিজায়া! একি গিরিজায়া ! তুমি এখানে? তুমি এখানে কেন? 


তুমি এ দেশে কবে আসিলে ?” 
গিরিজায়া কহিল, আমি এখানে অনেক দিন আমিয়াছি।” এই 
বলিয়া, আবার গায়িতে লাগিল-_ 
“কিবা কাননবন্লরী, গল বেটি বীধই, 


নবীন তমালে দিব ফাস।৮ 


উপনয়ন-_বহ্িব্যাপো ধূমবান্‌ ৯৫ 


হেমচন্্র কহিলেন, তুমি এ দেশে কেন এলে ?” 
গিরিজায়া কহিল, “ভিক্ষা আমার উপজীবিকা। রাজধানীতে 
অধিক ভিক্ষা! পাইব বলিয়া! আসিয়াছি-_ 
“কিবা কাননবল্লরী, গল বেটি বাঁধই, 
নবীন তমালে দিব ফাস।” 
হেমচন্দ্র গীতে কর্ণপাত না করিয়া কহিলেন, “মৃথাঁলিনী কেমন 
আছে, দেখিয়া আসিয়াছ ?” 
গিরিজায়া গাঁয়িতে লাগিল,_- 
“নহে-শ্যাম শ্যাম শাম হ্যাম, শ্যাম নাম জপদ্ধিঃ 
_ ছার তন্থ করব বিনাশ” 
হেমচন্দ্র কহিলেন, "তোমার গীত রাখ । আমার কথার উত্তর দাও । 
সুণালিনী কেমন আছে, দেখিয়া আসিয়াছ ?” 
গিরিজীয়া কহিল, “মৃণালিনীকে আমি দেখিয়া আসি নাই |” এ গীত 
আপনার ভাল না লাগে, অন্ত গীত গাহিতেছি। | 
«এ জনমের সঙ্গে কি সই জনমের সাধ ফুরাইবে। 
কিংবা জন্মজন্মান্তরে, এ সাধ মোর পৃরাইবে ॥৮ 
হেমচন্দ্র কহিলেন, «গিরিজায়া, তোমাকে মিনতি করিতেছি, গান 
রাখ_মৃণালিনীর সংবাদ বল।” 


গি। কি বলিব? 

হে। মৃণালিনীকে কেন দেখিয়া আইস নাই? 
গি। গৌড়নগরে তিনি নাই। 

হে। কেন? কোথায় গিয়াছেন ? 

গি। মধুরায়। 


৯৬ ্ণালিনী 


হে। মথুরায়? মথুরায় কাহার সঙ্গে গেলেন? কি প্রকারে 
গেলেন? কেন গেলেন ? 
গি। তীহার পিতা কি প্রকারে সন্ধান পাইয়া লোক পাঠাইয়া 
লইয়া গিয়াছেন। বুঝি তাহার বিবাহ উপস্থিত। বুঝি বিবাহ দিতে 
লইয়। গিয়াছেন। 
হে। কি? কিকরিতে? 
গি। নুণালিনীর বিবাহ দিতে তাহার পিতা তাহাকে লইয়। 
গিয়াছেন। ূ 
হেনচন্ত্র মুখ ফিরাইলেন । গিরিজীয়া ৫ মুখ দেখিতে পাইল না) 
আঁর যে হেমচন্ত্রের ব্বন্ধস্থ ক্ষতমুখ ছুটিয়া বন্ধনবন্ত্র রক্তে প্লাবিত হইতেছিলঃ 
ভাহাও দেখিতে পাইল না। সে পৃর্বমত গাঁয়িল,-_ 
“বিধি তোরে সাধি শুন, জন্ম যদি দিবে পুন, 
আমারে আবার যেন, রমণী-জনম দিবে। 
লাজ ভয় তেয়াগিব, এ সাধ মোর পূরাইব, 
সাগর ছেঁচে রতন নিব কণ্ঠ রা্ব নিশিদিবে ॥” 
হেমচন্দ্র মুখ ফিরাইলেন। বলিলেন, পগিরিজায়া, তোমার সংবাদ 
শুভ । উত্তম হইয়াছে ।” 
এই বলিয়া! হেমচন্ত্র গৃহমধ্যে পুনঃপ্রবেশ করিলেন । গিরিজায়ার 
মাথায় আকাশ ভাঙ্গিয়া পড়িল। গিরিজায়া মনে করিয়াছিল, মিছা 
করিয়া মৃণালিনীর বিবাহের কথা বলিয়া সে হেমচন্দ্রের পরীক্ষা! করিয়া 
দেখিবে। মনে করিয়াছিল যে, মৃণালিনীর বিধাহ উপস্থিত শুনিয়! 
হেমচন্দ্র বড় কাতর হইবে, বড় রাগ করিবে । কৈ, তা ত কিছুই হইল 
না। তখন গিরিজায়া কপালে করাঘাত করিয়া ভাবিল, “হায়, কি 
করিলাম! কেন অনর্থক এ মিথ্যা রটনা করিলাম! হেমচন্দ্র ত সুখী 


আর একটি সংবাদ ৯৭ 


হইল দেখিতেছি-_বলিয়া গেল--সংবাদ শুভ। এখন ঠাকুরামীর দশা 
কি হইবে? হেমচন্দ্র যে কেন গিরিজায়াকে বলিলেন, তোমার সংবাদ 
শুভ, তাহা, গিরিজায়! ভিখারিণী বৈ ত নয়-কি বুঝিবে ? যে ক্রোধ- 
ভরে হেমচন্ত্র এই মৃণালিনীর জগ্ঠ গুরুদেবের প্রতি শরসন্ধানে উদ্যত 
হইয়াছিলেন, সেই ছর্জ্য় ক্রোধ হদয়মধ্যে সমুদিত হইল। অভিমানাধিক্যে, 
হুর্দম (ক্রোধাবেগে হেমচন্দ্র গিরিঞ্জায়াকে বলিলেন, “তোমার সংবাদ 
শুভ।” 

গিরিজায়া তাহা বুঝিতে পারিল নাঁ। মনে করিল, এই ষষ্ঠ লক্ষণ। 
কেহ তাহাকে ভিক্ষা দিল না) নেও ভিক্ষার প্রতীক্ষা করিল না) 
"শিক্লী কাটিক্াছে” সিদ্ধান্ত করিয়া গৃহাভিমুখে চলিল। 


পঞ্চম পরিচ্ছেদ 


আর একটি সংবাদ 


সেই দিন মাধবাচার্যের পর্যাটন সমাপ্ত হইল। তিনি নবন্ধীপে 
উপস্থিত হইলেন। তথায় প্রিয় শিষ্য হেমচন্দ্রকে দর্শনদাঁন করিয়া 
চরিতার্থ করিলেন এবং আশীর্বাদ, আলিঙ্গন, কুশল-প্রশ্্াদির পরে 
বিরলে উভয়ের উদ্দেশ্-সাধনের কথোপকথন করিতে লাগিলেন । 

আপন ত্রমণবৃত্তাস্ত সবিস্তারে বিবৃত করিয়া মাধবাচার্ধ্য কহিলেন, 
“এত শ্রম করিয়া কতকদুর কৃতকার্য হইয়াছি। এতন্দেশে অধীন- 
রাজগণের মধ্যে অনেকেই রণক্ষেত্রে সসৈগ্ে সেন রাজার সহায়ত! 

রর 


৯৮ মৃণালিনী 


করিতে স্বীকৃত হইয়াছেন । অচিরাৎ সকলে আসিয়া নবনদীপে সমব্তে 
হইবেন |” | 

হেমচন্দ্র কহিলেন, “ভীহারা অগ্যই এ স্থলে না আদিলে বিফল 
হইবে । যবন-সেনা আসিয়াছে, মহাঁবনে অবস্থিতি করিতেছে । আজি- 
কালি নগর আক্রমণ করিবে ।৮ 

মাধবাচার্য্য শুনিয়া শিহরিয়া উঠিলেন। কহিলেন, "গৌড়েশ্বরের 
পক্ষ হইতে কি উদ্ভম হইয়াছে ?” 

হে। কিছুই না। বোধ হয়, রাজসন্নিধানে এ সংবাদ এ পর্যান্ত 
প্রচার হয় নাই । আমি দৈবাৎ কালি এ সংবাদ প্রাপ্ত হইয়াছি। 

মা। এ বিষয় তুমি রাজগোচর করিয়া সৎপরামর্শ দাও নাই কেন? 

হে। সংবাদ-প্রাপ্তির পরেই পথিমধ্যে দস্থ্য কর্তৃক আহত হইর! 
রাজপথে পড়িয়াছিলাম। এইমাত্র গৃহে আলিয়া কিঞ্চিৎ বিশ্রাম 
করিতেছি । বলহানিপ্রযুক্ত রাঁজসমক্ষে যাইতে পারি নাই। এখনই 
যাইতেছি। 

মা। “তুমি এখন বিশ্রাম কর। আমি রাজার নিকট যাইতেছি। 
পশ্চাৎ যেরূপ হয়, তোমাকে জানাইব।* এই বলিয়া মাধবাচার্ধ্য 
গাত্রোথান করিলেন । 

তখন হেমচন্ত্র বলিলেন, “প্রভু! আপনি গৌড় পর্যযস্ত গমন 
করিরাছিলেন শুনিলাম__” 

মাধবাচার্ধ্য অভিপ্রায় বুঝিয়া কহিলেন, গগিয়াছিলাম। তুমি 
মৃণালিনীর সংবাদ কামনা করিয়া জিজ্ঞাসা করিতেছ? মৃণাঁলিনী তথায় 
নাই।” 

হে। কোথায় গিয়াছে? 

মা। তাহা! আমি অবগত নহি, কেহ সংবাদ দিতে পারিল না। 


আর একটি সংবাদ ৯৯ 


হে। কেন গিয়াছে? 

মা। বৎস! সে সকল পরিচয় যুদ্ধান্তে দিব। 

হেমচন্ত্র ভ্রকুটি করিয়া কহিলেন, “স্বরূপ বৃত্তান্ত আমাকে জানাইলে 
আমি যে মর্মগীড়ায় কাঁতর হইব, সে আশঙ্কা করিবেন না। আমিও 
কিয়দংশ শ্রবণ করিয়াছি । যাহা অবগত আছেন, তাহা নিঃসক্কোচে 
আমার নিকট প্রকাশ করুন|” . 

মাঁধবাচীর্ধ্য গোঁড়নগরে গমন করিলে ভ্বষীকেশ তাহাকে আপন 
জ্তানমত মৃণালিনীর বৃত্তান্ত জ্ঞাত করিয়াছিলেন। তাহাই প্ররুত বৃত্তান্ত 
বলিয়া মাধবাচার্যেরও বোধ হইয়াছিল। মাধবাচাধ্য কম্সিন্কালে 
সত্রীজাতির অনুরাগী নহেন-স্থতরাং স্ত্রীচরিত্র বুঝিতেন না, এক্ষণে 
হেমচন্ত্রের কথা শুনিয়া তাহার বোধ হইল যে, হেমচন্ত্র সেই বৃত্তাত্তই 
কতক কতক শ্রবণ করিয়া মৃণালিনীর কামন! পরিত্যাগ করিয়াছেন_- 
অতএব কোঁন নূতন মনঃপীড়ার সম্ভাবনা নাই বুঝিয়া, পুনর্বার 
আদনগ্রহণ পূর্বক হৃষীকেশের কথিত বিবরণ হেমচন্ত্রকে শুনাইতে 
লাগিলেন । 

হেমচন্দর অধোমুখে করতলোপরি ভ্রকুটিকুটিল ললাট সংস্থাপিত 
করিয়া নিঃশব্দে সমুদ্র বৃত্তান্ত শ্রবণ করিলেন। মাধবাচার্যের কথা 
সমাপ্ত হইলেও বাওনিপ্ন্তি করিলেন না। সেই অবস্থাতেই রহিলেন। 
মাধবাঁচার্য্য ডাকিলেন, “হেমচন্ত্র 1” কোন উত্তর পাইলেন না। পুনরপি 
ডাকিলেন, “হেমচন্দ্র 1” তথাপি নিরুত্তর। 

তখন মাধবাঁচার্্য গাত্রোথান করিয়া হেমচন্দ্রের হস্তএধারণ করিলেন; 
অতি কোমল, স্নেহময় স্বরে কহিলেন, “বৎস! তাত! মুখ তোল, 
আমার সঙ্গে কথা কও ।” 

হেমচন্ত্র দুখ তুলিলেন ৷ দুখ দেখিয়া মাধবাচার্যও ভীত হইলেন । 


১৩৩ স্বণালিনী 


মাধবাঁচার্য্য কহিলেন, *আমার মহিত আলাপ কর। ক্রোধ হইয়া থাকে, 
তাহ৷ ব্যক্ত কর।” 

হেমচন্্র কহিলেন, “কাহার কথায় বিশ্বাস করিৰ? হ্ৃবীকেশ 
এক্ষরূপ কহিয়াছে। ভিখারিণী আর এক প্রকাঁর বলিল।” 

মাধবাচীর্যয কহিলেন, “ভিথারিণী কে 1 সে কি বলিয়াছে?” 

হেমচন্ত্র অতি সংক্ষেপে উত্তর দিলেন । 

মাঁধবাচার্ধ্য সন্কুচিত-স্বরে কহিলেন, ্হযীকেশেরই কথা মিথ্যা 
বোধ হুয়।” 

ছেমচন্ত্র কহিলেন, “হৃষীকেশের প্রত্যক্ষ |” 

তিনি উঠিয়া দাড়াইলেন। পিতৃদত্ত শুল হস্তে লইলেন। কম্পিত- 
কলেধরে গৃহমধ্যে নিঃশব্দে পাদচাঁরণ করিতে লাগিলেন । 

আচার্য জিজ্ঞাসা! করিলেন, "কি ভাবিতেছ ?” 

হেমচন্ত্র করস্থ শুল দেখাইয়। কহিলেন; “মৃণালিনীকে এই শুলে বিদ্ধ 
করিব ।” 

মীধবাচার্ধয তাহার মুখকাস্তি দেখিয়া, ভীত হইয়া অপশ্ত হইলেন । 

প্রানে মৃণালিনী বলিয়া গিয়াছিলেন, "হেমচন্ত্র আমারই 1” 





বষ্ঠ পরিচ্ছেদ 


ডি ৪৮০৯ 


«আমি ত উন্মাদদিনী !” 


অপরাহ্ে মাঁধবাচার্ধ্য প্রত্যাবর্তন করিলেন। তিনি সংবাদ আনি- 
লেন যে, ধর্মাধিকার প্রকাশ করিয়াছেন, যবনসেন! আসিয়াছে বটে, 
কিন্তু পূর্ববজিত রাঁজ্যে বিদ্রোহের সম্ভাবনা শুনিয়! যবনসেনাপতি সন্ধি- 

স্থাপনের ইচ্ছুক হইয়াছেন। আগামী কলা তীহারা দূত প্রেরণ 

করিবেন। ছুতের আগমন অপেক্ষা! করিয়া কোন যুদ্ধোগ্ভম হইতেছে 
না। এই সংবাদ দিয়া মাধবাচাধ্য কহিলেন, “এই কুলাঙ্গার রাজা 
ধর্মীধিকারের বুদ্ধিতে নষ্ট হইবে ।” 

কথা হেমচন্ত্রের কর্ণে প্রবেশলাঁভ করিল কি না সন্দেহ। তাহাকে 
বিমন! দেখিয়া মাধবাচা্য বিদায় হইলেন । 
_. মন্ধ্যার প্রাক্কালে মনোরম! হেমচন্দ্রের গৃহে প্রবেশ করিল। 
হেমচন্্রকে দেখিয়! মনোরম! কহিল, “ভাই! আজ তুমি অমন ফেন?” 

হে। কেমন আমি? 

মনো । তোমার মুখখান! শ্রাবণের আকাশের মত অন্ধকার ) 
ভাদ্রমাসের গঙ্গার মত রাগে ভর) অত ভ্রুকুটী করিতেছ কেন? চক্ষে 
পলক নাই কেন-_-আর দেখি-__তাই ত, চোখে জল; তুখি কেঁদেছ? 

হেমচন্জ হনোরমার মুখগ্রতি চাহিয়া দেখিলেন ) আবার চক্ষু অবনত 
কারিলেন ? পুর্ধ্ধাক্ উ্ত গবাক্ষপথে দৃষ্টি কপ্িলেন ; আবার মনোরমার 
সুখপ্রতি চাহিয়া ্বছিলেন । মনোরম বুবিল যে, দৃষ্টিক্ষ এইরূপ গতিক্ন 
কোম উদ্েষ্ত নাই। যখন কথ ফঠাগত, জথচ বলিবার নহে, তখনই 


১৪০২ মৃণালিনী 


দৃষ্টি এইরূপ হয় । মনোরম! কহিল, পহেমচন্ত্র, তুমি কেন কাতর হই- 
যাছ? কি হইয়াছে?” হেমচন্দ্র কহিলেন, “কিছু না ।” 

মনোরম! প্রথমে কিছু বলিল না_-পরে আপনা! আপনি মৃদু মৃদু কথা 
কহিতে লাগিল। “কিছু না--বলিবে না! ছি! ছি! বুকের ভিতর 
বিছা পুষিবে ! বলিতে বলিতে মনোরমার চক্ষু দিয়া এ্রক-বিন্দু বারি 
বহিল;-পরে অকন্পাৎ হেমচন্দ্রের মুখগ্রাতি . চাহিয়া বলিল, "আমাকে 
বলিবে না কেন? আমি যে তোমার ভগিনী |” 

মনোরমার মুখের ভাবে, শাস্তদৃষ্টিতে এত যত্ব, এত মৃদৃতা, এত 
সহৃদয়তা প্রকাশ পাইল যে, হেমচন্দ্রের অস্তঃকরণ দ্রবীভূত হইল। তিনি 
কহিলেন, “আমার যে যন্ত্রণা, তাহা ভগিনীর নিকট কথনীয় নহে।” 

মনোরমা কহিল, “তবে আমি ভগিনী নহি ।৮ 

হেমচন্দ্র কিছুতেই উত্তর করিলেন না। তথাপি প্রত্যাশাপন্ন হইয়া 
মনোরম! তাহার মুখপ্রতি চাহিয়া রহিল। কহিল, "আমি তোমার কেহ 
নহি।” 

হেম। আমার ছুঃখ ভগিনীর অশ্াব্য--অপরেরও অশ্রাবা | 

হেমচন্ত্রের কথম্বর করুণাময়-_নিতাস্ত আধিব্যক্তিপরিপূর্ণ ; তাহা 
মনোরমার প্রাণের ভিতর গিয়া বাজিল। তখনই সে স্বর পরিবর্তিত 
হইল, নয়নে অগ্রিপ্ষুলিঙ্গ নির্গত হইল--অধর দংশন করিয়া হেমচন্ 
কহিলেন, “আমার ছুঃখ কি? ছুঃখ কিছুই না। আমি মণিত্রমে 
কালসাপ কণ্ঠে ধরিয়াছিলাম, এখন তাহা ফেলিয়া দিয়াছি।” 

মনোরমা আবার পূর্ব্ববৎ হেমচন্দ্রের প্রতি অনিমেষলোচনে চাহিয়া 
রহিল। ক্রমে তাহার মুখমণ্ডলে অতি মধুর, অতি সকরুণ হান্ত প্রকটিত 
হইল। বালিকা প্রগল্ভতা প্রাপ্ত হইল। স্ুর্যরশ্মির অপেক্ষা যে 
রশ্মি সমুজ্জল, তাহার কিরীট পরিয়া প্রতিভাদেবী দেখ! দিলেন । 


আমি ত উন্মাদিনী! ১০৩ 


মনোরমা কহিল, পবুবিয়াছি। তুমি না বুঝিয়া ভালবাস, তাহার পরিণাম 
ঘটিয়াছে।” 

হেম। “ভালবাঁসিতাম।” হেমচন্ত্র বর্তমীনের পরিবর্তে অতীত- 
কাল ব্যবহার করিলেন। অমনি নীরবে নিঃক্রত অশ্রজলে তাহার 
মুখমণ্ডল ভাসিয়া গেল। 

মনোরম! বিরক্ত হইল। বলিল, “ছি! ছি! প্রতারণা! যে 
পরকে প্রতারণা করে, সে বঞ্চক মাত্র । যে আত্মপ্রতারণা করে, 
তাহাঁর সর্বনাশ ঘটে |» মনোরমা বিরক্তিবশতঃ আপন অলকদম 
চম্পকাঙ্গুলিতে জড়িত করিয়া টানিতে লাগিল। 

হেমচন্ত্র বিন্িত হইলেন, কহিলেন, “কি প্রতারণ! করিলাম ?” 

মনোরম! কহিল, পভালবাসিতাম কি? তুমি ভালবাস। নহিলে 
কাঁদিলে কেন? কি? আজি তোমার স্নেহের পাত্র অপরাধী হইয়াছে 
বলিয়া তোমার ভালবাসা গিয়াছে? কে তোমায় এমন প্রবোধ 
দিয়াছে?” বলিতে বলিতে মনোরমার প্রৌঢ়ভাবাপন্ন মুখকাস্তি সহস! 
প্রফুল্প-পদ্মবৎ অধিকতর ভাবব্যপ্ক হইতে লাগিল; চক্ষু অধিক জ্যোতিঃ- 
সদুরৎ হইতে লাগিল, কঠস্বর অধিকতর পরিস্টুট আগ্রহকম্পিত হইতে 
লাগিল; বলিতে লাগিল, “এ কেবল বীরদন্তকাঁরী পুরুষদের দর্পমাত্র ৷ 
অহঙ্কার করিয়া আগুন নিবান যায়? তুমি বালির বাধ দিয়া এই 
কুলপরিপ্লাবিনী গঙ্গার বেগ রোধ করিতে পারিবে, তথাপি তুমি 
প্রণয়িনীকে পাপিষ্ঠা মনে করিয়া কখনও প্রণয়ের বেগ রোধ করিতে 
পারিবে না। হা! কৃষ্ণ! মানুষ সকলেই প্রতারক !” 

হেমচন্দ্র বিশ্িত হইয়া ভাবিলেন, "আমি ইহাকে একদিন বাঁলিক' 
মনে করিয়াছিলাম !” 

মনোরমা কহিতে লাগিল, “তুমি পুরাণ শুনিয়াছ 1? আমি পণ্ডিতের 


১০৪ সণালিনী 


নিকট তাহার গুঢ়ার্থ সহিত শুনিয়াছি। লেখা আছে, ভ্রগীরথ গঙ্গ! 
আনিয়াছিলেন ; এক দাস্তিক মত্ত-হস্তী তাহার বেগ সংবরণ করিতে 
গিয়া ভাসিয়! গিয়াছিল। ইহার অর্থ কি? গঙ্গা প্রেষ-প্রবাহ-স্বরূপ ; 
ইহা জগদীশ্বর-পাঁদ-পদ্ম-নিঃস্ত, ইহা জগতে পবিত্রযে ইহাঁতে 
অবগাহন করে, সেই পুণ্যময় হয়। ইনি মৃত্যুপরয়-জটা-বিহারিণী ) যে 
মৃত্যুকে জয় করিতে পারে, সেও প্রণয়কে মস্তকে ধারণ করে। আমি 
যেমন শুনিয়াছি, ঠিক সেইরূপ বলিতেছি। দাস্তিক হস্তী দত্তের অবতাঁর- 
স্বূপ। সে প্রণয়-বেগে ভাসিয়া ষায়। প্রণয় প্রথমে একমাত্র পথ 
অবলম্বন করিয়া উপযুক্ত সময়ে শতমুখী হয়? প্রণয় স্বতাবসিদ্ধ হইলে, 
শত পাত্রে স্টস্ত রয়--পরিশেষে সাগরসঙ্গমে লয় প্রাপ্ত হয়--সংসারম্থ 
সর্বজীবে বিলীন হয়।” 

হে। তোমার উপদেষ্টা কি বলিয়াছেন, প্রণয়ের পাত্রাপাত্র নাই ? 
পাপাঁসক্তকে কি ভালবাসিতে হইবে ? 

ম। পাপাসক্তকে ভালবাঁসিতে হইবে। প্রণয়ের পাত্রাপাত্র নাই। 
সকঙ্গকেই ভালবাসিবে, প্রণয় জন্মিলেই তাহাকে যত্ধে স্থান দিবে, কেন 
না, প্রণয় অমূলা। ভাই, যে ভাল, তাকে কে না ভালবাসে? যে 
মন্দ, তাকে যে আপন! তুলিয়। ভালবাসে, আমি তাকে বড় ভালবাঁসি। 
কিন্ত আমি ত উন্মাদিনী। 

হেমচন্্র বিন্লিত হইয়া কহিলেন, “মনোরমা, এ সকল তোমায় কে 
শিখাইল? তোমার উপদেষ্ট। অল্পৌকিক ব্যক্তি ।” 

মনোরম! মুখাবমত করিয়া কহিলেন, “তিনি সর্ধাজ্ঞানী। কিন্তু--” 

হে। কিন্তৃকি? 

ম। তিনি অগ্রিম্বপ--আলো! করেন, কিন্তু দগ্ধও কন্েম। 

মনোরম! ক্ষণেক মুখাবনত করিয়! নীরব হইয়া সবহিল। 


আমি ত উম্মাদিনী! ১০৫ 


হেমচন্দ্র রলিলেন, « ১ তোমার মুখ দেখিয়া আর তোমার কথা 
শুনিয়া, আমার বোধ হইতেছে, ভূমিও ভালবাসিয়াছ। বোধ হয়, বাহীকে 
তুমি অগ্নির সহিত তুলন! করিলে, তিনিই তোমার প্রণয়াধিকারী 1” 

মনোরমা পূর্বমত নীরবে রহিল। হেমচন্ত্র পুনরপি বলিতে 
লাগিলেন, প্যদি ইহা সত্য হয়, তবে আমার একটি কথা শুন। 
ন্রীলোকের সতীত্বের অধিক আর ধর্ম নাই; যেক্ত্রীর সতীত্ব নাই, সে 
শকরীর অপেক্ষাও অধম । সতীত্বের হানি কেবল কার্যেই ঘটে, এমন 
নহে; স্বামী ভিন্ন আর পুরুষের চিন্তামাত্রও সতীত্বের বিস্ব। তুমি বিধবা, 
বদি স্বামী ভিন্ন অপরকে মনেও ভাব, তবে তুমি ইহলোকে পরলোকে 
সত্রীজাতির অধম হইয়! থাকিবে । অতএব সাবধান হও। যদি কাহারও 
প্রতি চিত্ত নিবিষ্ট হইয়া থাকে, তবে তাহাকে বিস্বৃত হও |” 

মনোরম! উচ্চহাস্ত করিয়া উঠিল, পরে মুখে অঞ্চল দিয়া হাসিতে 
লাগিল, হাসি বন্ধ হয় না । হেমচন্দ্র কিঞ্িৎ অপ্রসন্ন হইলেন, কহিলেন, 
“হাসিতেছ কেন ?” 

মনোরমা কহিলেন, “ভাই, এই গঙ্গাতীরে গিয়া দাঁড়াও ; গঙ্গাকে 
ডাকিয়৷ কহ; গঙ্গে, তুমি পর্বতে ফিরে যাও ।” 

হে। কেন? 

ম। স্থৃতি কি আপন ইচ্ছাধীন ? রাল্পুত্র, কাঁলসর্পকে মনে 
করিয়া কি স্থুখ? কিন্ত তথাপি তুমি তাহাকে তুলিতেছ না কেন? 

ছে। তাহার দংশনের জালায়। ্ 

ম। তোমাকে সে যদি দংশন ন| করিত, তবে তাহাকে ভুলিতে? 

হেমচন্ত্র উত্তর করিলেন না । মনোরমা বলিতে লাগিল, «তোমার 
ফুলের' মাল! কালসাপ হইয়াছে, তবু তুমি ভুলিতে পারিতেছ না, আমি, 
আমি ত পাগল--আমি আমার পুষ্পহাঁর কেন ছি'ড়িব?” 


১৬ স্ণালিনী 


হেমচন্ত্র কহিলেন, "তুমি একপ্রকার অন্যায় বলিতেছ না । বিশ্বৃতি 
শ্বেচ্ছাধীন ক্রিয়া নহে; লোক আত্মগরিমীয় অন্ধ হইয়া পরের প্রতি যে 
সকল উপদেশ করে, তন্মধ্যে *বিস্বৃত হও এই উপদেশের অপেক্ষা 
হান্তাম্পদ আর কিছুই নাই। কেহ কাহাঁকেও বলে না, অর্থচিস্তা 
ছাড়, যশের ইচ্ছা ছাঁড়, জ্ঞানচিস্তা ছাড়, ক্ষুধানিবারণেচ্ছা ত্যাগ 
কর, হষ্া-নিবারণেচ্ছা ত্যাগ কর, নিদ্রা ছাড়, তবে কেন বলিবে, 
ভালবাস! ছাড়? ভালবাসা কি এ সকল অপেক্ষা ছোট? এ সকল 
অপেক্ষা প্রণয় নন নহে-_কিন্ত ধর্মের অপেক্ষা নান বটে। ধর্মের জন্য 
প্রেমকে সংহার করিবে । স্ত্রীর পরমধর্ম্ম সতীত্ব । সেই জন্য বলিতেছি, 
যদ্দি পার, প্রেম সংহার কর 1” 

ম। আমি অবলা, জ্ঞানহীনা, বিবশা, আমি ধর্ম্মীধর্ম কাহাকে 
বলে, তাহা জানি না। আমি এইমীত্র জানি, ধর্ম ভিন্ন প্রেম জন্মে না । 
- হে। সাবধান মনোরমা! বাসন! হইতে ভ্রান্তি জন্মে, ভ্রান্তি 
হইতে অধর্্ম জন্মে । তোমার ভ্রান্তি পর্যন্ত হইয়াছে। তুমি বিবেচনা 
করিয়া বল দেখি, তুমি যদি ধর্মে একের পত্রী, মনে অন্তের পত্থী হইলে, 
তবে তুমি দ্বিচারিণী হইলে কি ন!? 

গৃহমধ্যে হেমচন্দ্রের অসিচর্্ম ঝুলিতেছিল ; মনোরম৷ চর্ম্ম হস্তে লইয়া 
কহিল, "ভাই হেমচন্ত্র, তোমার এ ঢাঁল কিসের চামড়া ?” 

হেমচন্ত্র হান্ত করিলেন। মনোরমার মুখপ্রতি চাহিয়া দেখিলেন, 
প্বালিকা !” 


সপ্তম পরিচ্ছেদ 


স্পিন তোপ 


গিরিজায়ার সংবাদ 


গিরিজায়া যখন পাঁটনীর গৃহে প্রত্যাবর্তন করে, তখন প্রাণাস্তে 
হেমচন্দ্রের নবান্থরাগের কথা মৃণালিনীর সাক্ষাতে ব্যক্ত করিবে না, 
স্থির করিয়াছিল। মৃণালিনী তাহার আগমন-প্রতীক্ষায় পিপ্তরে বদ্ধ 
বিহঙ্গীর স্তাঁয় চঞ্চল| হইয়! রহিয়াছিলেন ; গিরিজায়াকে দেখিবামান্র 
কহিলেন, “বল গিরিজাঁয়া, কি দেখিলে? হেমচন্ত্র কেমন আছেন ?” 

গিরিজায়৷ কহিল, “ভাল আছেন 1” 

মূ। কেন, অমন করিয়া বলিলে কেন? তোমার কথায় উৎসাহ 
নাই কেন? যেন ছুঃখিতা হইয়া বলিতেছ ; কেন? 

গি। সেকি? 

মূ। গিরিজায়া, আমাকে প্রতারণা করিও না) হেমচন্দ্র কি ভাল 
ইয়েন নাই? তাহা হইলে আমাকে ল্পষ্ট করিয়া বল। সন্দেহের 
অপেক্ষা প্রতীতি ভাল । 

গিরিজীয়া এবাঁর সহাস্তে কহিল, প্তুমি কেন অনর্থক ব্যস্ত হও? 
আমি নিশ্চিত বলিতেছি, তাহার শরীরে কিছুই ক্লেশ নাই। তিনি 
উঠিয়া বেড়াইতেছেন |” 

মালিনী ক্ষণেক চিন্তা করিয়া কহিলেন, “মনোরমার সহিত তাহার 
কোন কথাবার্তা শুনিলে ?” 

গি। শুনিলাম। 


১৬৮ সৃণালিনী 


মৃূ। কি শুনিলে? 

গিরিজায়া তখন হেমচন্ত্র যাহা বলিয়াছেন, তাহা কহিলেন। কেবল 
হেমচন্দ্রের সঙ্গে যে মনোরহ্না! মিশাঁপর্য্যটন করিয়াছিলেন ও কানে কানে 
কথা বলিয়াছিলেন, এই ছুইটি বিষয় গোপন করিলেন। মৃণালিনী 
ভিজ্ঞাসা করিলেন, “তুমি হেমচক্দ্রের সহিত সাক্ষাৎ করিয়াঁছ ?” 

গিরিজায়া কিছু ইতস্ততঃ করিয়া কহিল, “করিয়াছি।* 

মূ। তিনি কি কহিলেন ? 

গি। তোমার কথ! জিজ্ঞাসা করিলেন । 

মব। তুমিকি বলিলে? 

গি। আমি বলিলাম, তুমি ভাল আছ। 

মব। আমি এখানে আসিয়াছি, তাহা বলিয়াছ ? 

গি। না। 

মৃ। গিরিজায়া, তুমি ইতস্ততঃ করিয়া উত্তর দিতেছ, তোমার মুখ 
শুক্ন। তুমি আমার মুখপানে চাহিতে পারিতেছ না । আমি নিশ্চিত 
বুঝিতেছি, তুমি কোন অমঙ্গল সংবাদ আমার নিকট লুকাইতেছ। 
আমি তোমার কথায় বিশ্বাস করিতে পারিতেছি না। যাহা থাকে 
অদুষ্টে, আমি স্বয়ং হেমচজ্্রকে দেখিতে যাইব। পার, আমার সঙ্গে 
আইস. নচেৎ আমি একাকিনী-যাইব। 

এই বলিয়া মৃণালিনী অবগুঠনে মুখাবৃত করিয়! বেগে রাহ্গপথ 
স্মতিবাহন করিয়৷ চলিলেন। 

গিরিজায়৷ তাহার পশ্চান্ধাবিতা হইল। কিছু দূর আসিয়া ত্বাহার 
হস্ত ধরিয়া কহিল, “ঠাকুরাণি! ফের) আমি যাহ! লুকাইন্াছি, তাহা 
প্রকাশ করিতেছি ।* 

মৃণালিনী গিরিজায়ার সঙ্গে সঙ্গে গৃহে ফিরিয়া আমিলেন। তখন 


মৃণালিনীর লিপি ১০৯ 


গিরিজায়া যাহ! যাহা গোপন করিয়াছিল, তাহ! সবিস্তারে প্রকাশ 
করিল। 

গিরিজ্জায়। হেমচন্জ্রকে ঠকাইয়াছিল; কিন্তু মৃণীলিনীকে ঠকাইতে 
পারিল না। 


অষ্টম পরিচ্ছেদ 
স্টিসস্কিট দির বুক শর 
মৃণালিনীর লিপি 


মুণীলিনী কহিলেন, “গিরিজাঁয়া, তিনি রাঁগ করিয়া বলিয়া থাকিবেন, 
উত্তম হইয়াছে'; ইহা শুনিয়া তিনি কেনই বা রাগ না করিবেন ?” 

গিরিজায়ারও তখন সংশয় জন্মিল। সে কহিল, “ইহ! সম্ভব বটে ।* 

তখন মৃণালিনী কহিলেন, “তুমি এ কথা বলিয়া ভাল কর নাই। 
এর বিহিত কর! উচিত) তুমি আহারাদি করিতে যাও। আমি 
ততক্ষণ একখানি পত্র লিখিয়৷ রাখিব। তুমি খাইবার পর, মেইখানি 
লইয়া তাহার নিকটে যাইবে।” 

গিরিজায়া স্বীকৃতা হইয়া স্বরে আহারাদির জন্য গমন করিল। 
মৃণালিনী সংক্ষেপে পত্র লিখিলেন। লিখলেন,» 

“গিরিজা! মিথ্যাবার্দিনী । ধে কারণে সে তোমার নিকট মৎসঙ্্ধে 
মিথ্যা বলিয়াছে, তাহা লিভাসা করিলে সে স্বয়ং বিস্তারিত করিয়া 
কহিবে। আমি যথুষায় ঘাই নাই। যে রাত্রিতে তোমার অঙ্গুরীয় 
দেখিয়া! যমুনাতিটে আসিগনাছিপাম, লেই ঝান্তি অবধি আমার পক্ষে মথুপার 
পথ রুদ্ধ হইয়াছে। আগি মথুরাঁয় না গিয়া তোমাকে দেখিতে নবদ্ধীপে 


১১০. মৃণালিনী 


আসিয়াছি। নবদ্ীপে আসিয়াও যে এ পর্যন্ত তোমার সহিত সাক্ষাৎ 
করি নাই, তাহার কারণ' এই, আমার সহিত সাক্ষাৎ করিলে তোমার' 
প্রতিজ্ঞীভঙ্গ হইবে। আমার অভিলাষ তোমাকে দেখিব, ততসিদ্ধিপক্ষে 
তোমাকে দেখা দেওয়ার আবশ্তক কি ?» 

গিরিজায়া এই লিপি লইয়া পুনরপি হেমচন্দ্রের গৃহাঁভিমুখে যাত্রা 
করিল। সন্ধ্যাকালে, মনোরমাঁর সহিত ফথোপকথন-সমাপ্তির পরে, 
হেমচন্ত্র গঙ্গাদর্শনে যাইতেছিলেন, পথে গিরিজায়ার সহিত সাক্ষাৎ হইল। 
গিরিঙ্রায় তাহার হস্তে লিপি দিল। 

হেমচন্দ্র কহিলেন, “তুমি আবার কেন ?* 

গি। পত্র লইয়া আসিয়াছি। 

হে। পত্র কাহার? 

গি। মৃণালিনীর পত্র। 

হেমচন্ত্র বিন্মিত হইলেন, "এ পত্র কি প্রকারে তোমার নিকটে 
আসিল ?” 

গি। মৃণালিনী নবদ্বীপে আছেন। আমি মথুরার কথা আপনার 
নিকট মিথ্যা করিয়া বলিয়াছি। 

হে। এই পত্র তাহার? 

গি। হা, তাহার স্বহস্তলিখিত। 

হেমচন্দ্র লিপিখানি না পড়িয়া তাহা খণ্ড খণ্ড করিয়া ছিন্ন-ভিন্ন 
করিলেন। ছিন্ন থণ্ড সকল বনমধ্যে নিক্ষিপ্ত করিয়া! কহিলেন, “তুমি যে 
মিথ্যাবাদিনী, তাহা আমি ইতিপূর্েই শুনিতে পাইয়াছি। তুমি যে 
ছুষ্টার পত্র লইয়৷ আসিয়াছ, সে যে বিবাহ করিতে যায় নাই, হ্ববীকেশ 
তাহাকে তাড়াইয়া দিয়াছে, তাহা আমি ইতিপুর্কেই শুনিয়াছি। আমি 
কুলটার পত্র পড়িব না। তুই আমার সন্মুখ হইতে দূর হ!” 


মৃণালিনীর লিপি ১১১ 


গিরিজায়! চমত্কুত হুইয়! নিরুত্তরে হেমচন্দ্রের মুখপাঁনে চাহিয়া 
রহিল। 

হেমচন্ত্র পথিপার্বস্থ এক ক্ষুদ্র-বৃক্ষের শাখা ভগ্ন করিয়া হস্তে লইয়া 
কহিলেন, প্দুর হ, নচেৎ বেত্রাঘাত করিব” 

গিরিজীয়ার আর সহ হইল না। ধীরে ধীরে বলিল, “বীরপুরুষ 
বটে! এই রকম বীরত্ব প্রকাঁশ করিতে বুঝি নদীয়ায় এসেছ? কিছু 
প্রয়োজন ছিল না_-এ বীরত্ব যগধে বসিয়াও দেখাইতে পাঁরিতে । 
মুদলমানের জুতা বহিতে আর গরীব-ছুঃখীর মেয়ে দেখিলে বেত 
মারিতে |” 

হেমচন্ত্র অপ্রতিভ হইয়া বেত ফেলিয়! দিলেন । কিন্কু গিরিজাঁয়ার 
রাগ গেল না। বপিল, “তুমি মৃণালিনীকে বিবাহ করিবে? মৃণালিনী 
দূরে থাক্‌, তুমি আমারও যোগা নও |” 

এই বলিয়া গিরিজাঁয়া সদর্পে গজেন্ত্রগমনে চলিয়া গেল। হেমচন্দ্র 
ভিথারিণীর গর্ব দেখিয়া অবাক্‌ হইয়! রহিলেন । 

গিরিজায় প্রত্যাগত হইয়া হেমচন্দ্রের আচরণ মৃণালিনীর নিকট 
সবিশেষ বিবৃত করিল। এবার কিছু লুকাইল না। মুণালিনী শুনিয়া 
কোন উত্তর করিলেন না) রোদনও করিলেন না। বেক্ধূপ অবস্থায় 
শ্রবণ করিতেছিলেন, সেইরূপ অবস্থাতেই রহিলেন। দেখিয়া গিরিজায়! 
শঙ্কাৰিত হইল--তখন মৃণালিনীর কথোপকথনের সময় নহে বুৰিয়া তথা 
হইতে সরিয়া গেল। 

পাটনীর গৃহের অনতিদূরে ঘে এক সোপান-বিশিষ্ট পুঞ্ষরিণী ছিল, 
তথায় গিয়া! গিরিজায়া সোপানৌপরি উপবেশন করিল। শারদীয়া 
পৃর্ণিমার প্রদীপ্ত কৌমুদীতে পু্করিণীর স্বচ্ছ নীলাম্ু অধিকতর নীলোজ্দপ 
হইয়া প্রভাসিত হইতেছিল। তদপরি স্পন্দরহিত কুনুমশ্রেণী অদ্ধ- 

্রন্ষুটিত হইয়! নীলঙ্জলে গ্রতিবিস্বিত হইয়াছিল; চারিদিকে বৃক্ষমালা 
নিঃশবে পরম্পরাণ্রিষ্ট হইয়া আকাশের সীমা নির্দেশ করিতেছিল) 
কচিৎ ছুই একটি দীর্ঘ শাখা উদ্ধোখিত হইয়া! আকাঁশপটে চিত্রিত হইয়া 
রৃহিয়াছিল। তলস্থ অন্ধকারপুঞ্রমধ্য হইতে নবশ্ফুট কুহুমসৌরভ 
আমিতেছিল। গিরিজাঁয়া৷ সোপানোপরি উপবেশন করিল। 
গিরিজায়া প্রথমে ধীরে ধীরে মৃছ মুছ গীত আরম্ভ করিল--যেন 
'নবশিক্ষিতা বিহঙ্গী প্রথমোগ্তমে স্পষ্ট গান করিতে পারিতেছে না। ক্রমে 
তাহার স্বর স্পষ্টত1 লাঁভ করিতে লাঁগিল-. ক্রমে ক্রমে উচ্চতর হইতে 
লাগিল, শেষে “সেই সর্বাঙ্গসম্পূর্ণ তাঁনলয়বিশিষ্ট কমনীয় কঠধবনি, 
পু্করিণী, উপবন, আকাশ বিপ্লুত করিয়া স্বর্গচ্যত স্বরসরিত্তরঙ্ম্বরূপ 
মুণালিনীর কর্ণে প্রবেশ করিতে লাঁগিল। গিরিজায়া গায়িল )-_- 
“পরাণ না গেলো! 
যো দিন পেখনু সই যমুনাকি তীরে, 
গায়ত নাঁচত সুন্দর ধীরে ধীরে, 
গুহি পর পিয়সই, কাহে কালো নীরে, 
জীবন না গেলে! ? 
ফিরি ঘর আয়ন, না কহছ বোলি; 
তিতায়ন্ধ আখিনীরে আপনা আচোলি, 
রোই রোই পিয়সই কাহে লো৷ পরাণি, 
তইখন না গেলো ? 
শুনস্থ শ্রবণ-পথে মধুর বাজে, 
রাধে রাধে রাধে রাধে ধিপিন-মাঝে ) 
যব শুনন্‌ লাগি সই, সো! মধুর বোলি, . 
জীবন ন। গেলো ? 

ধাঁয়ন্থু পিয়সই সোহি উপকূলে, 
লুটায়ন্থ কাদি সই ্তামপদমূলে, 
সোহি পদমুলে রই, কাহে লো হামারি, 
মরণ না ভেল ?” 

গিরিজায়া গাঁয়িতে গায়িতে দেখিলেন, তাহার সম্মুখে চন্দ্রের 
কিরণোপরি মন্ুষ্যের ছায়া পড়িয়াছে। ফিরিয়া দেখিলেন, মুণালিনী 
দাড়াইয়া আছেন । তীহাঁর মুখপ্রতি চাহিয়া দেখিলেন, মুণালিনী 
কাদিতেছেন। 

গিরিজীয়৷ দেখিয়! হর্যান্বিত হইলেন,_-ভিনি বুঝিতে * পারিলেন যে, 
বখন মুণালিনীর চক্ষুতে জল আসিয়াছে-_তখন তাহার ক্রেশের কিছু 
শমতা হইয়াছে। ইহা সকলে বুঝে না__ম্নে করে, “কই, ইহার চক্ষুতে 
ত জল দেখিলাম না, তবে ইহার কিসের ছুঃখ ?”. যদি ইহা সকলে 
বুঝিত, সংসারের কত মন্ম্গীড়াই না জানি নিবারণ হইত । 

কিয়ৎক্ষণ উভয়েই নীরব হইয়া রহিল। মৃণালিনী কিছু বলিতে 
পারেন না, গিরিজায়াও কিছু জিজ্ঞাসা করিতে পারে না। পরে 
মুণালিনী কহিলেন, “গিরিজায়া, আর একবার তোমাঁকে যাইতে হইবে |” 

গি। আবার সে পাৰগ্ডের নিকট যাইব কেন? 

মূ। পাষণ্ড বলিও না। হেমচন্্র ভ্রান্ত ভইয়া থাঁকিবেন-এ , 
সংসারে অন্রান্ত কে? কিন্তু হেমচন্ত্র পাও নহেন। আমি স্বয়ং 
তাহার নিকট এখনই যাইব-তুমি সঙ্গে চল। তুমি আমাঁকে ভগিনীর 
অধিক স্সেহ কর--তুমি আমার জন্ত না করিয়াছ কি? তুমি কখনও 
আমাকে অকারণে মনঃপীড়া দিবে না--কখনও আমার নিকট এ সকল 
কথা মিথ্যা করিয়া বলিবে না, ইহা! আমি নিশ্চিত ভ্রানি। কিন্ধ তাই 
বলিয়। আমার হেমচন্জ আমাকে বিনাপরাধে ত্যাগ করিলেন, ইহা তাহার 

৮ 

মুখে ন! শুনিয়া কি প্রকারে অন্তঃকরণকে স্থির করিতে পারি? যদি 
তাহার নিজ মুখে শুনি যে, তিনি মৃণালিনীকে কুলটা ভাবিয়া ত্যাগ 
করিলেন, তবে এ প্রাণ বিসর্জন করিতে পারিব। 

গি। প্রাণবিসর্জন ! সেকি মৃণালিনি? 

মৃণালিনী কোন উত্তর করিলেন না । গিরিজায়ার স্বন্ধে বাহুস্থাপন 
করিয়া রোদন করিতে লাগিলেন । গিরিজায়াও রোদন করিল। 


নবম পরিচ্ছেদ 

হেমচন্দ্র আচার্ষের কথায় বিশ্বাস করিয়া মৃণালিনীকে হুশ্চরিত্র! 
বিবেচন। করিয়াছিলেন, মৃণালিনীর পত্র পাঠ না করিয়া তাহা ছিবন-ভিন্ন 
করিয়াছিলেন, তাহার দূতীকে বেত্রাঘাত করিতে প্রস্তুত হইয়াছিলেন। 
কিন্তু ইহা বলিয়! তিনি মুণালিনীকে ভালবাসিতেন নাঃ তাহা নহে। 
মৃণালিনীর জন্ঠ তিনি রাজ্যত্যাগ করিয়া মথুরাবাসী হইয়াছিলেন। এই 
মৃণালিনীর জন্য গুরুর প্রতি শরসন্ধান করিতে প্রস্তুত হ্ইয়াছিলেন, 
মৃণালিনীর অন্ত গৌড়ে নিজব্রত বিস্ৃত হইয়া ভিখারিণীর তোষামোদ 
করিয়াছিলেন । আর এখন? এখন হেমচন্ত্র মাধবাঁচার্যাকে শূল 
দেখাইয়া বলিয়াছিলেন, *মৃণীলিনীকে এই শুলে বিদ্ত করিব!” কিন্ত 
তাই বলিয়া! কি এখন তীহার স্নেহ একেবারে ধ্বংস প্রাপ্ত হইয়াছিল? 
ন্নেহ কি একদিনে ধ্বংস হইয়া! থাকে? বহুদিন অবধি পার্বতীয় বারি 

পৃথিবীন্বদয়ে বিচরণ করিয়া আপন গতিপথ নিখাত করে। একদিনের 
্র্্যোত্তাপে কি সে নদী শুকায়? জলের যে পথ নিখাত হইয়াছে, জল 
মেই পথেই যাইবে, সে পথ রোধ কর, পৃথিবী ভাসিয়া বাইবে। হেমচন্ত্ 
সেই রাত্রিতে নিজ শয়নকক্ষে শয্যোপরি শয়ন করিয়া, সেই মুক্ত 
বাতায়ন-সন্নিধানে মস্তক রাখিয়া, বাতায়ন-পথে দৃষ্টি করিতেছিলেন,-_- 
তিনি কি নৈশ শোভা দৃষ্টি করিতেছিলেন? বদি তাহাকে সে সময় কেহ 
জিজ্ঞাসা করিত যে, রাত্রি জ্যোত্ল্না কি অন্ধকার, তাঁহা তিনি তখন 
নহসা বলিতে পাঁরিতেন না। তাহার হৃদয়মধ্যে যে রজনীর উদয় 
হইয়/ছিল, তিনি কেবল তাহাই দেখিতেছিলেন। সে রাত্রি ত তখনও 
সঙ্গ্যোত্না! নহিলে তাহার উপাধান আর্দর কেন? কেবল মেঘোদয় 
মাত্র। যাহার হৃদয়-আকাশে অন্ধকার বিরাজ করে, সে রোদন 
করে না। 

যে কখনও রোদন করে নাই, সে মন্ধুয্য-মধ্যে অধম । তাহাকে 
কখনও বিশ্বাস করিও না। নিশ্চিত জানিও, সে পৃথিবীর স্থখ কখনও 
ভোগ করে নাই--পরের স্থখ কখনও তাহার সহা হয় না । এমন হইতে 
পারে যে, কোন আত্মচিত্তজয়ী মহাত্মা বিনা বা্পমোঁচনে গুরুতর 
মনঃপীড়া-দকল সহা করিতেছেন, এবং করিয়া থাকেন; কিন্তু তিনি 
বদি কশ্মিন্কালে একদিন বিরলে একবিন্দু অশ্রুল্পলে পৃথিবী সিক্ত না 
করিয়া থাকেন, তবে তিনি চিত্তজয়ী মহাত্মা হইলে হইতে পারেন, কিন্ত 
আমি বরং চোরের সহিত প্রণয় করিব, তথাপি তাহার সঙ্গে নহে। 

হেমচন্দ্র রোদন করিতেছিলেন,__ধাহাকে পাপিষ্ঠা, মনে স্থান দিবার 
অযোগ্য। বলিয়া জানিয়াছিলেন, তাহার জন্য রোদন করিতেছিলেন। 
মণালিনীর কি তিনি দৌষ আলোচনা করিতেছিলেন ? তাহা করিতে- 
ছিলেন বটে, কিন্ত কেবল তাহাই নহে। এক একবার মৃণালিনীর 

প্রেমপরিপূর্ণ মুখমণ্ডস, প্রেমপরিপুর্ণ কথা, প্রেমপরিপূর্ণ কাঁধ্য মকল মনে 
করিতেছিলেন। সেই মৃণালিনী কি অবিশ্বাসিনী? একদিন মখুরায় 
হেমচন্দ্র মুণীলিনীর নিকট একখানি লিপি প্রেরণ করিবার জন্য ব্যস্ত 
হইয়াছিলেন, উপযুক্ত বাহক পাইলেন না; কিন্তু মৃণালিনীকে গবাক্ষপথে 
দেখিতে পাইলেন। তখন হেমচন্দ্র একটি আম্রফলের উপরে আবশ্যক 
কথা লিখিয়া মৃণালিনীর ক্রোড় লক্ষ্য করিয়া বাঁতায়নপথে প্রেরণ 
করিলেন) আতর ধরিবার জন্য,মৃণ|লিনী কিঞ্চিৎ অগ্রসর হইয়া আমাতে 
আত্ম মৃণ!লিনীর ক্রোড়ে ন! পড়িয়া তাহার কর্ণে লাগিল, অমনি তদাঘাতে 
কর্ণ-বিলম্বী রত্বকুণ্ডল কর্ণ ছিন্ন-ভিন্ন করিয়া কাটিয়া পড়িল; কর্ণক্ষত 
রুধিরে মৃণালিনীর গ্রীব! ভাপিয়া গেল। মৃণাঁলিনী ভ্রক্ষেপও করিলেন 
না) কর্ণে হস্তও দিলেন না) হাসিয়! আম তুপিয়৷ লিপি পাঠপূর্ববক, 
তখনই তৎপৃষ্ঠে প্রত্নান্তর লিখিয়া আতর প্রতিপ্রেরণ করিলেন); এবং 
যতক্ষণ হেমচন্দ্র দৃষ্টিপথে রহিলেন, ততক্ষণ বাতায়নে থাকিয়া হাস্তমুখে 
দেখিতে লাগিলেন । হেমচন্দ্রের তাহা মনে পড়িল। সেই মুণালিনী কি 
অবিশ্বাসিনী? ইহা সম্ভব নহে। আর একদিন মুণালিনীকে বুশ্চিক 
ংশন করিয়াছিল। তাহার যন্ত্রণায় মৃণালিনী মুমূযুবৎ কাতর হইয়া- 
ছিলেন, তাহার একজন পরিচাঁরিক! তাহার উত্তম ওষধ জাঁনিত ; তৎ- 
: প্রয়োগমাত্র যন্ত্রণ। একেবারে শীতল হয়) দাসী শীঘ্র ওষধ আনিতে গেল। 
ইতাবসরে হেমচন্দ্রের দু্তী গিয়া কহিল যে হেমচন্ত্র উপবনে তাহার 
প্রতীক্ষা করিতেছেন। মুহূর্তমধ্যে বধ আসিত, কিন্তু মূণালিনী তাহার 
অপেক্ষা করেন নাই; অমনি সেই মরণাধিক যন্ত্রণা বিস্বৃত হইয়া উপবনে 
উপস্থিত হইলেন। আর ওষধ-প্রয়োগ হইল না। হেমচন্দ্রের তাহ! 
স্ররণ হইল। সেই মৃণালিনী ব্রাহ্মণকুলকলঙ্ক ব্যোমকেশের জন্য 
হেমচন্দ্রের কাছে অবিশ্বীসিনী হইবে? না তা কখনই হইতে পারে না। 


অমৃতে গরল-_গরলামৃত ১১৭ 


আর একদিন হেমচন্দ্র মখুরা হইতে গুরুদর্শনে যাইতেছিলেন। মথুরা 
হইতে এক প্রহবের পথ আসিয়৷ হেমচন্দ্রের পীড়া হইল। তিনি এক 
পান্থনিবাসে পড়িয়া রহিলেন। কোন প্রকারে এ সংবাদ অন্তঃপুরে 
মুণালিনীর কর্ণে প্রবেশ করিল। মৃণালিনী সেই রাত্রিতে এক ধাত্রীমাত্র 
সঙ্গে লইয় রাত্রিকালে সেই এক যোজন পথ পদব্রজে অতিক্রম করিয়া 
হেমচন্ত্রকে দেখিতে আঁদিলেন। যখন মৃণালিনী পান্ধ-নিবাসে আপিয়া 
উপস্থিত হইলেন, তখন তিনি পথশ্রাপ্ডিতে প্রায় নিজীব ) চরণ ক্ষত- 
বিক্ষত) রুধির বহিতেছিল। সেই রান্রিতেই মুণালিনী পিতার ভয়ে 
প্রত্যাবর্তন করিলেন.। গৃহে আসিয়া তিনি স্বয়ং পীড়িতা হইলেন । 
হেমচন্দের তাহাও মনে পড়িল। সেই দৃণালিনী নরাধম ব্যোমকেশের 
জন্য তাহাকে ত্যাগ করিবে? সেকি অবিশ্বাসিনী হইতে পারে? যে 
এমন কথায় বিশ্বান করে, সেই অবিশ্বাপী--সে নরাধম, সে গণ্রমূর্। 
হেমচন্্র.শতবার ভাবিতেছিলেন, “কেন আমি মৃণালিনীর পত্র পড়িলাম 
না? নবদ্বীপে কেন আসিয়াছে, তাহাই বা কেন জানিলাদ ন! ?” পত্রথণ্ড- 
গুপিবে বনে নিক্ষিপ্ত করিয়াছিলেন, তাহা ঘি সেপানে পাওয়া যায়, 
তবে তাহা যুক্ত করিয়া বতদূর পারেন, ততদুর মর্াবগহ হইবেন, এইবপ 
প্রত্যাশা করিয়া একবার দেই বন পধান্ত গিয়াছিলেন ; কিন্ব সেখানে 
বনতলম্থ অন্ধকারে কিছুই দেখিতে পায়েন নাই । বান পলিপিখগ্সকল 
উড়াইয়! লইয়! গিঘ্লাছে। ঘদ্দি তখন আপন দক্ষিণ বা ছেদন করিয়া 
দিলে হেমচন্ত্র সেই লিপিখগুগুলি পাইতেন, তবে হেমচন্তর তাহাও 
দিতেন । 

আবার ভাবিতেছিলেন, “আচার্য কেন মিথ্যা কথা বলিবেন ? 
আচার্য অতান্ত সত্যনিষ্ঠ _কথনও মিথ্যা বলিবেন না। বিশেষ আমাকে 
পুত্রাধিক স্নেহ করেন_-জানেন, এ সংবাদে আমার মরণাধিক যন্ত্রণা 


১১৮ মণালিনী 


হইবে, কেন আমাকে তিনি মিথ্যা কথা বলিয়া এত যন্ত্রণা দিবেন? আর 
তিনি স্বেচ্ছাক্রমে একথা বলেন নাই। আমি সদর্পে তাহার নিকট 
কথা বাহির করিয়া লইলাম_যখন আমি বলিলাম যে, আমি সকলই 
অবগত আছি--তখনই তিনি কথা বলিলেন। মিথ্যা বলিবাঁর উদ্দেপ্ত 
থাকিলে বলিতে অনিচ্ছুক হইবেন কেন? তবে হৃষীকেশ তাহার নিকট 
মিথ্যা বলিয়া থাকিবে । কিন্তু হৃযীকেশই বা! অকারণে গুরুর নিকট 
মিথ্যা বলিবে কেন? আর মুণালিনীই ৰা তাহার গৃহত্যাগ করিয়া নব- 
দ্বী;? আঁমিবে কেন ?” 

যখন এইরূপ ভাবেন, তখন হেমচন্দ্রের মুখ কালিমাময় হয়, তিনি 
শয়ন ত্যাগ করিয়া উঠিয়া বসেন; দস্তে অধর দংশন করেন, লোচন 
আরক্ত এবং বিস্ফারিত হয়, শুলধারণ জন্য হস্ত মুষ্টিবদ্ধ হয়। আবার 
মুণালিনীর প্রেমময় মুখমণ্ডল মনে পড়ে। অমনি ছিন্নমূল বৃক্ষের স্টার 
শয্যায় পতিত হয়েন ; উপাধানে মুখ লুক্কায়িত করিয়া শিশুর স্তাস্থ রোদন 
করেন। হেমচন্ত্র এরূপ রোদন করিতেছিলেন, এমন সময়ে তাহার 
শয়নগৃহের দ্বার উদঘ[টিত হইল । গিরিজায়া প্রবেশ করিল। 

হেমচন্ত্র প্রথমে মনে করিলেন, মনোরম1, তখনই দেখিলেন, সে 
কুম্থুমময়ী মুর্তি নহে । পরে চিশিলেন যে, গিরিজায়া। প্রথমে বিস্মিত, 
পরে আহ্নাদিত, শেষে কৌতুহলাক্রান্ত হইলেন। বলিলেন, "তুমি 
আবার কেন ?” 

গিরিজায়া কহিল, “আমি মৃণালিনীর দসী। মৃণালিনীকে আপনি 
ত্যাগ করিয়াছেন, কিন্তু আপনি মৃণালিনীর ত্যাজ্য নহেন। স্বতরাং 
আমাকে আবার আসিতে হইয়াছে । আমাকে বেত্রাঘাত করিতে সাধ 
থাকে, করুন। ঠাকুরাণীর অন্ত এবার তাহা সহিব স্থির সঙ্কলপ 
করিয়াছি ।” 


অস্ৃতে গরল-_গরলামৃত ১১৯ 


এ তিরস্কারে হেমগন্্র অত্যন্ত অপ্রতিভ হইলেন। বলিলেন, “তোমার 
কোন শঙ্কা নাই, স্ত্ীলোককে আমি মাঁরিব না। তুমি কেন আসিয়াছ ? 
মুণালিনী কোথায়? বৈকাঁলে তুমি বলিয়াছিলে, তিনি নবদ্বীপে 
'আসিয়াছেন; নবদ্বীপে আসিয়াছেন কেন? আমি তাহার পত্র না 
পড়িয়া ভাল করি নাই ।” 

গি। মৃণালিনী নবদ্ধীপে আপনাঁকে দেখিতে আপিয়াছেন। 

হেমচন্দ্রের শরীর কণ্টকিত হইল। এই মৃণালিনীকে কুলটা বলিয়া 
অবমানিত করিয়াছেন? তিনি পুনরপি গিরিজাঁয়াকে কহিলেন, 
“নুণালিনী কোথায় আছেন ?” 

গি তিনি আপনার নিকট জন্মের শোধ বিদায় লইতে আসিয়া 
ছেন। সরোঁবর-তীরে দড়াইয়া আছেন। আপনি আসুন । 

এই বলিয়া গিরিজাঁয়া চলিয়া গেল। হেমচন্দ্র তাহার পশ্চাৎ্ পশ্চাং 
ধাবিত হইলেন । 

গিরিজাঁয়া বাপীতীরে। যথায় মুণ[লিনী সোপানোপরি বসিয়াছিলেন, 
তথায় উপনীত হইল । হেমচন্ত্রও তথায় আঁসিলেন। গিরিজায়৷ কহিল, 
“ঠাকুরাঁণি! উঠ, রাজপুত্র আদিয়াছেন।” 

মুালিনী উঠিয়া দড়াইলেন। উভয়ে উভয়ের মুখ নিরীক্ষণ 
করিলেন । মুণালিনীর দৃষ্টি লোপ হইল; অশ্র্লে চক্ষু পূরিয়া গেল। 
অবলম্বনশাখা ছিন্ন হইলে যেমন শাখ!বিলম্থিনী লতা ভূতলে পড়িয়া যায়, 
মৃণালিনী গেইরূপ হেমচন্দ্ের পদমূলে পতিত হইলেন । গিরিজা়া 
অন্তরে গেল। 


দশম পরিচ্ছেদ 


শি 22-7৮ 
নত 


এত দিনের পর! 


হেমচন্ত্র মৃণাঁলিনীকে হস্তে ধরিয়া তুলিলেন। উভয়ে উভয়ের 
সম্ুখীন হইয়া দীড়ীইলেন। 

এত কাঁল পরে ছুইজনের সাক্ষাৎ হইল। বে দিন প্রদোঁষকালে 
যমুনার উপকূলে নৈদাঘানিলসন্তাড়িত বকুলমূলে দাঁড়াইয়া, নীলা শুময়ীর 
চঞ্চল-তরঙ্গ-শিরে নক্ষত্র-রশ্মির প্রতিবিশ্ব নিরীক্ষণ করিতে করিতে উভয়ে 
উভয়ের নিকট সজল-নয়নে বিদার গ্রহণ করিয়াছিলেন, তাহার পর এই 
সাক্ষাৎ হইল। নিদাঁঘের পর বর্ষ গিয়াছে, বর্ষার পর শরৎ যায়, কিন্তু 
ইহাদের হৃদয়মধ্যে যে কত দিন গিয়াছে, তাহা কি খতুগণনায় গণিত 
হইতে পারে? 

সেই নিশীথসময়ে স্বচ্ছসলিল৷ বাীতীরে দুইজনে পরম্পর সন্দুখীন হইয়া 
ঈাড়াইলেন। চারিদিকে সেই নিবিড় বন, ঘনবিন্স্ত লতান্রগবিশোভী 
বিশাল বিটপী-সকল দৃষ্টিপথ রুদ্ধ করিয়া দাড়াইয়াছিল ) সম্মুখে নীলনীরদ- 
খণ্ডবৎ দীর্ঘিক। শৈবাল-কুমুদ-কহলাঁর সহিত বিস্তৃত রহিয়াছিল। মাথার 
উপরে চন্দ্রনক্ষত্রজলদ সহিত আকাশ আলোকে হাসিতেছিল। চন্দ্রা- 
লোকে--আকাশে, বৃক্ষশিরে, লতাপল্লবে, বাপীসোপানে, নীলঙজলে 
সর্বত্র হাসিতেছিল। প্রকৃতি স্পন্দহীনা, ধৈর্যাময়ী। দেই ধৈর্যাময়ী 
প্রকৃতির প্রাসাদমধো, মৃণালিনী হেমচন্দ্র মুখে মুখে দীড়াইলেন। 


এত দিনের পর! ১২১ 


ভাষায় কি শব ছিলনা? ত্াহাদিগের মনে কি বলিবাঁর কথ! 
ছিল না? যদি. মনে বলিবাঁর কথা ছিল, তবে কেন ইহারা কথা কহে 
না? তখন চক্ষুর দেখাতেই মন উন্মন্ত--কথা কহিবে কি প্রকারে? 
এ সময় কেবলমাত্র প্রণয়ীর নিকটে অবস্থিতিতে এত সুখ যে, হৃদয়মধ্যে 
অন্ঠ স্থখের স্থান থাকে না। যে সে সুখভোগ করিতে থাকে, সে আর 
কথার স্বথ বাসনা করে না। 

সে সমগনে এত কথা বলিবার থাঁকে যে, কোন্‌ কথা আগে বলিব, 
তাহা কেহ স্থির করিতে পারে না। 

মনুষ্যভাষায় এমন কোন্‌ শব্দ আছে থে, সে সময়ে প্রযুক্ত হইতে 
পারে? 

তাহারা পরস্পরের মুখ নিরীক্ষণ করিতে লাগিলেন । হেমচন্তর 
মৃণালিনীর দেই প্রেমময় মুখ আবার দেখিলেন _হৃধীকেশ-বাঁক্যে প্রত্যয় 
দূর হইতে লাগিল। সেই গ্রন্থের ছত্রে ছত্রে ত পবিত্রতা লেখা আছে। 
হেমচন্ত্র তাহার লোচনপ্রতি চাহিয়া রহিলেন ; সেই অপুর্ব মায়তনশালী, 
ইন্দীবরনিন্দী, অন্তঃকরণের দর্পণরূপ চক্ষুঃপ্রতি চাহিয়া রহিলেন_ তাহা! 
হইতে কেবল প্রেমাশ্র বহিতেছে ।_ পে চক্ষু বাহার, সেকি অবিশ্বাসিনী? 

হেমচন্ত্র প্রথমে কথা কহিলেন ৷ িজ্ঞাসা করিলেন, “মৃণাপিনি 
কেমন আছ ?” 

মৃণালিনী উত্তর করিতে পাঁরিলেন না । এখনও তাহার চিত্ত শান্ত 
হয় নাই; উত্তরের উপক্রম করিলেন, কিস্থ আবার চক্ষু জলে ভাসিয়া 
গেল। কণ্ঠ রুদ্ধ হইল, কথা সরিল না। 

হেমচন্দ্র আবার জিন্ঞানা করিলেন, “তুমি কেন আসিয়াছ ?” 

মৃণালিনী তথাপি উত্তর করিতে পারিলেন ন1। হেমচন্ত্র তাহার 
হস্ত-ধারণ করিয়া সৌপাঁনোপরি বসাইলেন, স্বয়ং নিকটে বসিলেন। 


১২২ মৃণালিনী 


মুণালিনীর যে কিছু চিত্তের স্থিরতা ছিল, এই আদরে তাহার লোপ হইল। 
ক্রমে ক্রমে তাহার মস্তক আপনি আসিয়া, হেমচন্ত্ের স্বন্ধে স্থাপিত হইল, 
মুণালিনী তাহ! জানিঘ্াও জানিতে পারিলেন না। মুণাঁলিনী আবার 
রোদন করিলেন-_-তীহার অশ্রুজলে হেমচন্দরের স্বন্ধ। বক্ষঃ প্লাবিত হইল । 
এ সংসারে মৃণ।লিনী যত স্থুখ অনুভব করিয়াছিলেন, তন্মধ্যে কোন সুখই 
এই রোদনের তুল্য নহে । 

হেমচন্ত্র আবার কথা কহিলেন, “সৃণালিনি ! আমি তোমার নিকট 
গুরুটব্র অপর।ধ করিয়াছি । দে অপরাধ আমার ক্ষমা করিও । আমি 
ভোদার নামে কলঙ্ক রটনা শুনিয়! তাহা বিশ্বাস করিয়াছিলাম। বিশ্বাস 
করিবার কতক কারণও ঘটিয়াছিল-_তাহা তুমি দূর করিতে পারিবে। 
যাহা আমি জিজ্ঞাসা! করি, তাঁহার পরিফাঁর উত্তর দাঁও |” 

মৃণালিনী হেমচন্দের স্কন্ধ হইতে মস্তক না তুলিয়! কহিলেন, “কি ?” 

হেমচন্দ্র কহিলেন,_“তুমি হ্ৃষীকেশের গৃহ ত্যাগ করিলে কেন ?” 

প্র নাম শ্রবণ-মাত্র কুপিতা ফণিনীর স্তায় মৃণালিনী মাথা তুলিল। 
কহিল, “হ্বধীকেশ আমাকে গৃহ হইতে বিদায় করিয়া দিয়াছে ।” 

হেমচন্ত্র ব্যথিত হইলেন__অন্প সন্দিহান হইলেন__কিঞ্চিৎ চিন্তা 
করিলেন। এই অবকাশে মৃণালিনী পুনরপি হেমচন্ধের স্কন্ধে মস্তক 
রাখিলেন। সে স্ুখাসনে শিরোরক্ষা এত সুখ যে, মৃণালিনী তাহাতে 

বঞ্চিত হইয়! থাকিতে পাঁরিলেন না । 

হেমচন্ত্র জিভ্ভাসা করিলেন, “কেন তোমাকে হৃষীকেশ গৃহ- বহি 
করিয়া দিল?” 

মুণালিনী হেমচন্দ্রের হৃদয়-মধ্যো মুখ লুকাইলেন। অতি মৃহ্স্বরে 
কহিলেন, তোমাকে কি বলিব? হ্ৃবীকেশ আমাকে কুলটা! বলিয়া 
তাড়াইয়। দিয়াছে ।” 


এত দিনের পর ! ১২৩ 


শ্রুতমাত্র তীরের স্তায় হেমচন্ত্র দাড়াইয়৷ উঠিলেন। মৃণালিনীর মন্তক 
তাহার বক্ষম্চযত হইয়া সোপানে আহত হইল। 

“পাগীয়সি -নিজমুখে স্বীরুতা হইলি!” এই কথা দস্তুমধ্য হইতে ব্যক্ত 
করিয়া হেমচন্দ্র বেগে প্রস্থান করিলেন । পথে গিরিজায়াকে দেখিলেন। 
গিরিজায়া তাহার সঙজগলজলদভীম মৃষ্তি দেখিয়া চমকিয়া দড়াইল। 
লিখিতে লঙ্জ1! করিতেছে_কিন্তু না পিখিলে নয় _হেমচন্দ্র পদাধাতে 
গিরিজায়াকে পথ হইতে অপন্থতা করিলেন । বলিলেন, "তুমি যাহার 
দূতী, তাহাকে পদাঘাত করিলে আমার চরণ কলঙ্কিত হইত।” এই 
বলিরা হেমচন্্র চলিয়া গেলেন । 

যাহার ধৈর্ধ্য নাই, যে ক্রোবের জন্ম-মাত্র অন্ধ হর, সে সংসারের সকল 
স্থথে বঞ্চিত। কবি কল্পনা করিয়াছেন থে, কেবল অধৈর্ধ্য-মাত্র দোষে 
বীরশ্রেষ্ঠ দ্রোণাচার্যের নিপাত হইয়াছিল। “অশ্বথাম! হত” এই শব্দ 
শুনিয়া তিনি ধনুর্বাণ ত্যাগ করিলেন। প্রধ্ান্তর দ্বারা সবিশেষ তত্ব 
লইলেন না। হেমচন্দ্রের কেবল অধৈর্য নহে,অধৈর্য, অভিমান, 
ক্রোধ । 

শীতল-সমীরণময়ী উধার পিঙ্গল মুষ্টি বাঁপী-তীরবনে উদয় হইল। 
তখনও মৃণালিনী আহত মস্তক ধারণ করিয়া! সোপানে বমিয়া আছেন। 
গিরিজাঁয়া জিন্তাসা করিল, প্ঠাকুরাণি, আঘাত কি গুরুতর বোধ 
হইতেছে ?” 

মৃণাঁলিনী কহিলেন, “কিসের আঘাত ?” 

গি। মাথায়? 

মৃ। মাথায় আঘাত? আমার মনে হয় না। 





জত্র্ গড 


পপ বাট এপ ৩০ 


প্রথম পরিচ্ছেদ 


ািলিকভিতা সা 
উর্ণনাভ 

যতক্ষণ মৃণালিনীর দুঃখের তারা ডুবিতেছিল, ততক্ষণ গৌঁড়দেশের 
সৌভাগাশণীও দেই পথে যাইতেছিল। . যে ব্যক্তি রাঁখিলে গৌড় রাখিতে 
পারিত, সে উর্ণনাভের স্তাঁয় বিরলে বসিয়া অভাগা জন্মভূমিকে বন্ধ 
করিবাঁর জন্য জাল পাতিতেছিল। নিনীথসময়ে নিভৃতে বসিয়া ধর্ম্মাধিকাঁর 
পশুপতি নিজ দক্ষিণহস্তম্বরূপ শান্তনীমকে ভতপরনা করিতেছিলেন, 
“শান্তশীল! প্রাতে যে সংবাদ দিয়াছ, তাহা কেবল তোমার অদক্ষতাঁর 
পরিচয় মাত্র। তোমার প্রতি আর কোন ভার দিবার ইচ্ছা নাই 1” 

শান্তণীল কহিল, “যাহা অসাধ্য, তাঁহা পারি নাই, অন্ত কাধ্যে পরিচয় 
শ্রহণ করুন ।” 

প। সৈনিকদিগকে কি উপদেশ দেওয়া হইতেছে ? 

শা। এই যে, আমাঁদিগের আজ্ঞা না পাইলে কেহ না সাজে। 

প। প্রান্তপাল ও কোষ্ঠপাঁলদিগকে কি উপদেশ দেওয়! হইয়াছে ? 

শা। এই বলিয়। দিয়াছি যে, অচিরাঁৎ যবনসম্রীটের নিকট হইতে 


উর্ণনাত ১২৫ 


কর লইয়! কয়জন যবন দূতশ্বরূপ আসিতেছে, তাহাদিগের গতিরোধ না! 
করে। 

প। দামোদর শম্্া উপদেশানুযায়ী কার্য করিয়াছেন কি না? 

শা। তিনি বড় চত্রুরের ন্যায় কার্ধ্য নির্বাহ করিয়াছেন । 

প। মেকি প্রকার? 

শা। তিনি একখানি পুরাতন গ্রন্থের একখানি পত্র পরিবর্তন 
করিয়া তাহাতে আপনার রচিত কবিতাঁগুলি বসাইয়াছিলেন। তাহা 
লইয়! অগ্ঠ প্রা রাজাকে শ্রবণ করাইন্নাছেন এবং মাধবাচার্যের অনেক 
নিন্দা করিয়াছেন । 

প। কবিতায় ভবিষ্ৎ গৌড়বিজেতাঁর রূপবর্ণন! সবিস্তারে লিখিত 
আছে। সে বিষয়ে মহারাজ কোন অনুসন্ধান করিয়াছিলেন ? 

শা। করিয়াছিলেন । মদনসেন সম্প্রতি কানীধান হইতে প্রত্যাগমন 
করিয়াছেন, এ সংবাদ মহারাজ অবগত আছেন। মহারাজ কবিতার 
ভবিষ্যৎ গৌড়দ্েতার অবয়নবর্ণনা শুনিয়! তাঁকে ডাকিতে পাঠাইলেন । 
মদনসেন উপস্থিত হইলে মহারাজ গরিজ্ঞাদা করিলেন, “কেমন, তুমি 
মগধে যবন-রাজষ্প্রতিনিধিকে দেখিনা আসিয়াছ?” সে কহিল, 
“আসিয়াছি।* মহারাক্ত তখন আন্ঞা করিলেন, “সে দেখিতে কি প্রকার, 
বিবৃত কর।”* তখন মদনসেন বখতিয়ার খিলিঙ্গির যথার্থ যে রূপ 
দেখিয়াছেন, তাহাই বিবৃত করিলেন । কবিতাঁতেও সেই রূপ বর্ধিত ছিল। 
সুতরাং গৌড়জয় ও তাহার রাজ্যনাশ নিশ্চিত বলিয়া বুঝিলেন। 

প। তাহার পর? 

শা। রাজা তখন রোদন করিতে লাগিলেন | কহিলেন, "আমি এ 
বৃদ্ধবয়সে কি করিব? সপরিবারে যবনহস্তে প্রাণে নষ্ট হইব দেখিতেছি'!” 
তখন দামোদর শিক্ষামত কহিলেন, “মহারাজ ! ইহার সছুপায় এই যে, 


১২৬ মৃণালিনী 


অবসর থাকিতে থাকিতে আপনি সপরিবারে তীর্ঘযাত্রা করুন| ধর্ম্মাধি- 
কারের প্রতি রাঁজকার্যের ভার দিয়া যাউন। তাহা হইলে আপনার 
শরীররক্ষা হইবে। পরে শান্ত্র মিথ্যা হয়, রাজ্য পুনঃপ্রাপ্ত হইবেন |” 
রাঁজা এ পরামর্শে সন্থষ্ট হইয়া নৌকাসজ্জ| করিতে আদেশ করিয়াছেন । 
অচিরাৎ সপরিবারে তীর্থবাত্রা করিবেন। 

প। দামোদর সাধু। তুমিও সাধু। এখন আমার মনস্কামনা- 
সিদ্ধির সম্তাবন! দেখিতেছি। নিতান্ত পক্ষে স্বাধীন রাঁজা না হই, 
যবন-রাজপ্রতিনিধি হইব। কা্যপিদ্ধি হইলে, তোমাদ্দিগকে সাধ্যমত 
পুরস্কৃত করিতে ক্রুটি করিব না, তাহা তো জান। এক্ষণে বিদায় হও । 
কাল প্রাতেই যেন তীর্ঘঘাত্রার জন্ত নৌকা! প্রস্তুত থাকে । 

শাস্তণীল বিদায় হইল। 


পপ 


দ্বিতীয় পরিচ্ছেদ 





বিনা সৃতার হার 


পশুপতি উচ্চ অট্রালিকাঁয় বহু ভূত্য সমভিব্যাহারে বাস করিতেন 
বটে, কিন্তু তাহার পুরী কানন হইতেও অন্ধকাঁর। গৃহে যাহাতে আলে! 
হয়, স্ত্রী পুত্র পরিবার _-এ সকল তাহার গৃহে ছিল না। 

অদ্য শাস্তণীলের সহিত কথোপকথনের পর পশুপতির সেই সকল 
কথা মনে পড়িল। মনে ভাবিলেন, “এত কালের পর বুঝি এ অন্ধকার 
পুরী আলো হইল-যদি জগদথ। অন্ুকূলা হয়েন, তবে মনোরমা এ 
অন্ধকার ঘুচাইবে ।” 


বিনা সৃতার হার ১২৭ 


এইরূপ ভাঁবিতে ভাবিতে পশুপতি শয়নের পূর্ব অ্ভুজাকে নিয়মিত 
গ্রণামবন্দনাদির জন্য দেবীমন্দিরে প্রবেশ করিলেন। প্রবেশ করিয়া 
দেখিলেন যে, তথায় মনোরমা বসিয়া আছে। 

পশুপতি কহিলেন, “মনোরম; কথন্‌ আদিলে ?” 

মনোরম! পৃজাবশিষ্ট পুষ্পগুপি লইয়া বিনাস্ুত্রে মালা গাথিতে- 
ছিল। কথার কোন উত্তর দিল না। পশুপতি কহিলেন, “আমার সঙ্গে 
কথা কও। যতক্ষণ তুমি থাক, ততক্ষণ সকল যন্ত্র! বিশ্বত হই ।” 

মনোরমা মুখ তুলিয়া চাহিয়া দেখিল। পশুপতির মুখপ্রতি চাহিয়া 
রহিল, ক্ষণেক পরে কহিল, আমি তোমাকে কি বলিতে আপিয়াছিলাম, 
কিন্তু তাহা আমার মনে হইতেছে না” 

পশুপতি কহিলেন, “তুমি মনে কর। আমি অপেক্ষা করিতেছি ।” 

পশুপতি বসিয়৷ রহিলেন, মনোরমা মালা গাঁথিতে লাগিল। 

অনেকক্ষণ পরে পশুপতি কহিলেন) “আমারও কিছু বলিবাঁর আছে, 
মনোযোগ দিয়! শুন। আদি এ বয়স পর্য্যন্ত কেবল নিগ্া। উপার্জন 
করিয়াছি--বিষয়ালোঁচনা করিয়াছি, অর্থোপার্ছন করিয়াছি । সংসার- 
ধর্ম করি নাই। , যাহাতে অনুরাগ, তাহাই করিয়াছি, দারপরিগ্রহে 
অনুরাগ নাই, এ জন্য তাহ! করি নাই। কিচু যে পর্যন্ত তুমি আমার 
নয়নপথে আসিয়াছ, দেই পধ্যন্ত মনোরমালাভ আমার একমাত্র ধ্যান 
হইয়াছে । সেই লাভের জন্য এই নিদারুণ ব্রতে প্রবৃন্ত হইয়াছি। বদি 
জগদীশ্বরী অনুগ্রহ করেন, তবে ছুই চারি দিনের মধ্যে রাজ্যলাভ করিব 
এবং তোমাকে বিবাহ করিব। ইহাতে তুমি বিধবা বলিয়! যে বিদ্লঃ 
আমি শাস্ত্রীয় প্রমাণের দ্বারা তাহার খণ্ডন করিতে পারিব। কিন্ধ 
তাহাতে দ্বিতীয় বিদ্র এই যে, তুমি কুলীনকন্তা, জনাদ্দন শন্দা কুলীনশ্রেক্ট 
আমি শ্রোত্রিয়।” 


১২৮ মৃণালিনী 


মনোরম এ সকল কথায় কর্ণপাত করিতেছিল কি না সন্দেহ। 
পশুপতি দেখিলেন যে, মনোরম! চিত্ত হাঁরাইয়াছে। পশুপতি, সরলা 
অবিরুতা বালিকা মনোরমাকে ভালবাসিতেন,__প্রৌঢা তীক্ষবুদ্ধিশীলিনী 
মনোরমাকে ভয় করিতেন। কিন্তু অগ্য ভাবান্তরে সন্তষ্ট হইলেন ন1। 
তথাপি পুনরুপ্ঘম করিয়া পশুপতি কহিলেন, পকিস্ত কুলরীতি ত শাস্ত্রমূলক 
নহে, কুলনাশে ধর্্নাশ বা.জাতিভ্রংশ হুয়_না। তাহার আজ্ঞাতে যদি 
তোমাঁকে বিবাহ করিতে পারি, তবে ক্ষতিই কি? তুমি সম্মত হইলেই 
তাহা. পারি। পরে তোমার পিতামহ জানিতে পারিলে বিবাহ ত 
ফিরিবে না1% 

মনৌরমা উত্তর করিল না । দে সকল শ্রবণ করিয়াছিল কি না, 
সন্দেহ। একটি কৃষ্ণবর্ণ মাঁজ্জার তাহাঁর নিকট বসিয়াছিল, সে সেই 
বিনাস্থত্রের মালা তাহার গলদেশে পরাইতেছিল। পরাইতে মালা খুলিয়া 
গেল। মনোরম তখন আপন মস্তক হইতে কেশগুচ্ছ ছিন্ন করিয়া, 
তংস্থত্রে আবার মাল! গাঁথিতে লাগিল। 

পশুপতি উত্তর না পাইয়া নিঃশব্দে মালাকুম্থম-মধ্যে মনোরমার অনুপম 
অঙ্ুলির গতি মুগ্ধলোচনে দেখিতে লাগিলেন | | 


তৃতীয় পরিচ্ছেদ 


পাতি 


বিহঙ্গী পিঞ্জরে 


পশুপতি মনোরমার বুদ্ধিপ্রদীপ জবালিবার অনেক যত্র করিতে 
লাগিলেন, কিন্তু ফলোৎপত্তি কঠিন হইল। পরিশেষে বলিলেন, 
“মনো রমা, রাত্রি অধিক হইয়াছে । আঘি শয়নে যাই |” 

মনোরমা অল্লান-বদনে কহিলেন__“্যাঁও 1৮ 

পশুপতি শয়নে গেলেন না) বনিশ্বা মালাগাথা দেখিতে লাগিলেন । 
আবার উপায়ান্তরস্বরূপ, ভয়স্থচক চিন্তার আবির্ভাবে কার্য সিদ্ধ হইবে 
ভাবিয়া, মনোরমাকে ভীতা করিবার জন্য প্উপতি কহিলেন, “মনো রমা, 
যদি ইতিমধ্যে ববন আইসে, তবে তুমি কোথায় যাইবে ?” 

মনোরমা মাল! হইতে মুখ না তুলিয়া কহিল, “বাটাতে থাকিব |” 

পশুপতি কহিলেন, প্বাঁটাতে তোঘাকে কে রক্ষা করিবে ?” 

মনোরমা পূর্ববৎ অন্থমনে কহিল, “জানি না) নিরুপায় 1” 

পশুপতি আবার জিজ্ঞাসা করিলেন, “তুমি আমাকে কি বলিতে 
মন্দিরে আসিয়াছ ?” 

মু। দেবতা প্রণাম করিতে। 

পশুপতি বিরক্ত হইলেন । কহিলেন, “তোমাকে মিনতি করিতেছি 
মনৌরমা, এইবার যাহা বলতেছি, তাহা মনোযোগ দিয়! গুন-_তুমি 
আজিও বল, আমাকে বিবাহ করিবে কি না ?* 

মনোরমার মালা গাথা সম্পন্ন হইয়াছিল_সে তাহা একটা কৃষ্বর্ণ 

৯ 


১৩৩ মৃণালিনী 


মার্জারের গলায় পরাইতেছিল। পশুপতির কথা কর্ণে গেল না। 
মার্জার মাল! পরিধানে বিশেষ অনিচ্ছা প্রকাশ করিতেছিল--যতবার 
মনোরমা মালা তাহার গলায় দিতেছিল, ততবার সে মালার ভিতর হইতে 
মস্তক বাহির করিয়৷ লইতেছিল__মনোরমা কুন্দনিন্দিত দন্তে অধর দংশন 
করিয়া ঈষৎ হাসিতেছিল আর আবার মাল! তাহার গলায় দ্িতেছিল। 
পশুপতি অধিকতর বিরক্ত হইয়া বিড়ালকে এক চপেটাঘাত করিলেন__ 
বিড়াল উর্দলাঙ্গুল হইয়া দূরে পলায়ন করিল। মনোরমা সেইরূপ 
দংশ্তাধরে হাসিতে হাসিতে করস্থ মাল পশুপতিরই মন্তকে 
পরাইয়া দিল। 

মার্জার-প্রসাদ মস্তকে পাইয়া রাঁজ প্রসাদভোগী ধর্ম্মাধিকাঁর হতবুদ্ধি 
হইয়। রহিলেন। অন্ন ক্রোধ হইল-_কিন্তু দংশিতধাঁরা হাঁস্তমরীর 
তৎকালীন অনুপম রূপমাধুরী দেখিয়া তাহার মস্তক থুরিয়া গেল। তিনি 
মনোরমাকে আলিঙ্গন করিবার জন্য বাহু প্রসারণ করিলেন - অমনি 
মনোরমা লম্্ষ দিরা দুরে দাড়াইল-_পথিমধ্যে উন্নতফণা কালসর্প দেখিয়া 
পথিক যেমন দূরে দীড়ায়, সেইরূপ দীড়াইল। 

পশুপতি অপ্রতিভ হইলেন) ক্ষণেক মনোরমার মুখপ্রতি চাহিতে 
পারিলেন না। পরে চাহিয়৷ দেখিলেন-_মনোরমা প্রোঢ়বয়ঃপ্রকুরমুখী 
মহিমময়ী সুন্দরী । 

পশুপতি কহিলেন, “মনোরম, দোঁষ ভাবিও না। তুমি আমার 
পত্বী__আমাকে বিবাঁহ কর।” 

মনোরমা পশুপতির মুখপ্রতি তীব্র কটাক্ষ করিয়া কহিল, প্পশুপতি ! 
কেশবের কন্যা কোথায় ?” 

পশুপতি কহিলেন, “কেশবের মেয়ে কোথায়, জানি না-_জাঁনিতেও 
চাহি না। তুমি আমার একমাত্র পত্বী।” 


বিহঙ্গী পিপ্রে ১৩১ 


ম। আমি জানি কেশরের মেয়ে কোথায় _বলিব ? 

পশুপতি অবাক্‌ হইয়! মনোরমার মুখপ্রতি চাহিয়া রহিলেন। 
মনোরম! বলিতে লাগিল, "একজন জ্যোতিবিধ্দি গণন! করিয়া বলিয়াছিল 
যে, কেশবের মেয়ে অল্পবয়সে বিধবা! হইয়া স্বামীর অনুমৃতা হইবে। 
কেশব এই কথায় অল্লকালে মেয়েকে হারাইবার ভয়ে বড় ছুঃখিত হইয়া- 
ছিলেন। তিনি ধর্মনাশের ভয়ে মেয়েকে পাত্রস্থ করিলেন, কিন্তু 
বিধিলিপি খণ্ডাইবার ভরসায় বিবাঁহের রাত্রেই মেয়ে লইয়! প্রয়াগে 
পলায়ন করিলেন। তীহার অভিপ্রায় এই ছিল যে, তাহার মেয়ে স্বামীর 
মৃত্যুসংবাদ কন্সিন্কালে না পাইতে পারেন । দৈবাধীন কিছুকাল পরে, 
প্রয়াগে কেশবের মৃত্যু হইল। তাহার মেয়ে পুর্বেই মাতৃহীনা হুইয়া- 
ছিল_-এখন মৃত্যুকালে কেশব হৈমবতীকে আচাধ্যের হাতে সমর্পণ 
করিয়া গেলেন । মৃত্যুকীলে কেশব আচার্ধযকে এই কথা বলিয়া গেলেন, 
“এই অনাথা মেয়েটিকে আপনার গুহে রাখিয়া প্রতিপালন করিবেন। 
ইহার স্বামী পশুপতি-_কিন্তু জ্যোতিব্র্বদের৷ বলিয়া গিয়াছেন যে, ইনি 
অল্পবয়সে স্বামীর অন্ুমৃতা হইবেন। অতএব আপনি আমার নিকট 
স্বীকার করুন যে, এই মেয়েকে কখনও বলিবেন না যে, পশুপতি ইহার 
স্বামী। অথবা পশুপতিকে কখনও জানাইবেন না যে, ইনি 
তাহার স্ত্রী, ও 

আচার্য্য সেইরূপ অঙ্গীকার করিলেন । সেই পর্য্যন্ত তিনি তাহাকে 
পরিবারস্থ করিয়! প্রতিপালন করিয়া তোমার স্ষে বিবাহের কথা 
লুকাইয়াছেন |” 

প। এখন সে কন্তা কোথায়? 

ম। আমিই কেশবের মেয়ে_-অজনার্দন শর্মা তাহার আচার্ধ্য | 

পশুপতি চিত্ত হারাইলেন, তাহার মন্তক ঘুরিতে লাগিল। তিনি 

বাঙ.নিষ্পত্তি না করিয়া প্রতিমাঁসমীপে সাষ্টাঙ্গে প্রণিপাত করিলেন। 
পরে গাত্রোথান করিয়া মনোরমাকে বক্ষে ধারণ করিতে গেলেন। 
মনোরম! পূর্ব্ববৎ সরিয়া দঁড়াইল। কহিল, "এখন নয়-_আরও কথা 
আছে।” 

প। মনোরমা_রাঁক্ষসি! এতদিন কেন আমাকে অন্ধকারে 
রাখিয়াছিলে? 

মা কেন? তুমি কি আমার কথায় বিশ্বাস করিতে ? 

প। মনোরমা। তোমার কথায় কবে আমি অবিশ্বাম করিয়াছি? 
আর যদিই আমার অপ্রত্যয় জন্মিত, তবে আমি জনার্দন শর্মাকে 
জিজ্ঞাঁনা করিতে পারিতাম। 

ম। জনার্দন কি তাহা প্রকাঁশ করিতেন? তিনি শিষ্যের নিকটে 
সত্যে বদ্ধ আছেন। 

প। তবে তোমার কাছে প্রকাঁশ করিলেন কেন ? 

ম। তিনি আমার নিকট প্রকাঁশ করেন নাই। একদিন গোঁপনে 
্রা্মণীর নিকট প্রকাশ করিতেছিলেন ; আমি দৈবাৎ গোঁপনে শুনিয়া - 
ছিলাম । আরও, আমি বিধবা বলিয়া পরিচিতা | তুমি আমার কথায় 
প্রত্যয় করিলে লোকে প্রতায় করিবে কেন? তুমি লোকের কাছে 
নিন্দনীয় না হইয়! কি প্রকারে আমাকে গ্রহণ করিতে ? 

প। আমি সকল লোককে একত্র করিয়া তাহাদিগকে বুঝইয়! 
বণিতাঁম। 

ম। ভাল, তাহাই হউক,__জ্যোতিবির্দের গণন| ? 

প। আমি গ্রহশান্তি করাইতাম। ভাল, যাহা হইবার, তাহা হইয়া 
গিক়্াছে। এক্ষণে যদি আমি রত্র পাইয়াছি, তবে আর তাহা গলা হইতে 
নামাইব না। তুমি আর আমার ঘর ছাড়িয়া! যাইতে পারিবে না । 

মনোরমা কহিল, “এ ঘর ছাড়িতে হইবে । পশুপতি! আমি যাহা 
আজি বণিতে আদিয়াছিলাম, তাহা বণি, শুন। এ ঘর ছাড়। তোমার 
 রাজ্যলাভের ছুরাঁশা ছাড়। প্রভুর অহিতচেষ্টা ছাড়। এ দেশ ছাড়িয়া 
চল, আমরা কাশীধামে যাত্রা করি। সেইখানে আমি তোমার চরণসেবা 
করিয়া জন্ম সার্থক করিব। যেদিন আমারিগের আদুঃশেষ হইবে, একত্রে 
পরমধামে যাত্রা করিব। যদি ইহা স্বীকার কর-_-মামার ভক্তি অচলা 
থাকিবে । নহিলে_-” 

প। নহিলে কি? 

মনোরমা তখন উন্নতমুখে, সবাম্পলোচনে, দেবীপ্রতিমার সম্মুখে 
দীড়াইয়া যুক্তকরে, গদগদকগ্ঠে কহিল, পনহিলে, দেবী-সমক্ষে শপথ 
করিতেছি, তোমায় আহার এই সাক্ষাৎ এ জন্মে আর সাক্ষাৎ 
হইবে না” ও 

পশুপতিও দেবীর সমক্ষে বদ্ধাঞ্জলি হইরা দাঁড়াইলেন। বলিলেন, 
“মনোরমা_ আমিও শপথ করিতেছি, আমার জীবন থ।কিতে তুমি আমার 
বাড়ী ছাড়িয়া! যাইতে পারিবে না। মনোরমা, 'আমি থে পথে পদার্পণ 
করিয়াছি, সে পথ হইতে ফিরিবার পায় থাকিলে আমি ফিরিতাম-_ 
তোমাকে লইয়! সর্বত্যাগী হইয়া কাশীযাত্র। করিতাম। কিস্তু নেক 
দূর গিয়াছি, আর ফিরিবার উপান্ন নাই-থে গ্রন্থি বাঁধিয়াছি, তাহ! আর 
খুলিতে পাঁরি না__ শোতে ভেলা ভাবাইয়া আর ফিরাইতে পারি না। 
যাহ! ঘটবার, তাহ! ঘটিয়াছে। তাই বলিয়া! কি আমার পরম সুখে আমি 
বঞ্চিত হইব? তুমি আমার ভ্্রী আমার কপালে যাই থাকুক, আমি 
তোমাকে গৃহিণী করিব। তুমি ক্ষণেক অপেক্ষা কর-আমি শীঘ্ব 
আসিতেছি।” এই বলিয়া পশুপতি মন্দির হইতে নিক্ষান্ত হইয়া গেলেন । 
মনোরমার চিত্তে সংশয় জন্মিল। সে চিন্তিতান্তঃকরণে কিয়ৎক্ষণ 

মন্দিরমধ্যে দাড়াইয়া রহিল। আর একবার পশুপতির নিকট বিদায় 
না লইয়া যাইতে পারিল ন1। ৃ 

অল্পকাল পরেই পশুপতি ফিবিয়া আসিলেন। বলিলেন, 
*প্রাণাধিকে ! আজ আর তুমি আমাকে ত্যাগ করিয়! যাইতে পারিবে 
না। আমি সকলদ্বার রুদ্ধ করিয়া আসিয়াছি।” 

মনোরমা বিহঙ্গী পি্ররে বদ্ধ হইল। 





চতুর্থ পরিচ্ছেদ 


শা উহা উন 


যবনদূত-_যমদৃত বা 

বেলা প্রহরেকের সময় নগরবাসীর! বিশ্মিতলোচনে দেখিল, কোন 
অপরিচিতজাতীয় সপ্তদশ অশ্বারোহী পুরুষ রাজপথ অতিবাহিত করিয়৷ 
রাজভবনাভিমুখে যাইতেছে । তাহাদিগের আকারেঙ্গিত দেখিয়া 
নবন্বীপবাসীরা ধন্তবাদ করিতে লাগিল। তাহাদিগের শরীর আয়ত, 
দীর্ঘ অথচ পুষ্ট; তাহাদিগের বর্ণ তপ্তকাঁঞ্চনসন্লিভ ; তাহাদিগের মুখমণ্ডল 
বিস্তুত, ঘনকৃষ্ণ-শ্শ্ররাঁজি-বিভূষিত ; নয়ন প্রশস্ত, জালাবিশি্ট। 
তাহাদিগের পরিচ্ছদ অনর্থক চাকৃচিক্যবর্জিত ; তাহাদিগের যোদ্ধাবেশ ; 
সর্ধাঙ্গ প্রহরণজালমণ্ডিতৎ লোচনে দৃঢ়প্রতিক্ঞা। আর যে সকল 
সিন্ধুপারজাত অশ্বপৃষ্ঠে তাহারা আরোহণ করিয়৷ যাইতেছিল, তাহারাই 
বাকি মনোহর! পর্বতশিলাথণ্ডের ন্ায় বৃহদাকার, বিমার্তিত- 
দেহ, বক্রগ্রীব, বল্গারোধ-অসহিষুখ। তেজোগর্কে নৃত্যশীল! আরোহীর! 

কিবা তচ্চালন-কৌশলী-_-অবলীলাক্রমে সেই রুদ্ধ-বামুতুল্য তেশ্জ:প্রথর 
অশ্থমকল দমিত করিতেছে। দেখিয়া গৌড়বাসীরা বহুতর প্রশংসা 
করিল। 

সপ্তদশ অশ্বারোহী দৃঢ় প্রতিজ্ঞায় অধরৌষ্ঠ সংশ্লিষ্ট করিয়া নীরবে 
রাজপুরাভিমুখে চলিল। কৌতুহলবশতঃ কোন নগরবাসী কিছু জিক্তাসা 
করিলেঃ সমভিব্যাহারী একজন ভাষাজ্ঞ ব্যক্তি বলিয়া দিতে লাগিল, 
“ইহারা যবনরাজার দূত।” এই বলিয়া ইহারা প্রাস্তপাল ও কোষ্ি- 
পাঁলদিগের নিকট পরিচয় দিয়াছিল-_-এবং পশুপতির আজ্ঞাক্রমে সেই 
পরিচয়ে নির্ধিঘ্ে নগরমধ্যে প্রবেশ লাভ করিল। 

সপ্তদশ অশ্বারোহী রাজদ্বারে উপনীত হইল। বৃদ্ধ রাজার শৈথিল্য 
আর পশুপতির কৌশলে রাজপুরী প্রায় রক্ষকহীন। রাঁজসভা৷ ভঙ্গ 
হইয়াছিল--পুরীমধ্যে কেবল পৌরজন ছিল মাত্র__অল্পসংখ্যক দৌবারিক 
দ্বার রক্ষা করিতেছিল। একজন দৌবারিক জিজ্ঞাসা করিল, “তোমরা 
কি জন্ত আসিয়াছ ?” 

যবনেরা উত্তর করিল, “আমরা যবনরাজ প্রতিনিধির দূত) গোৌঁড়- 
রাজের সহিত সাক্ষাৎ করিব।* 

দৌবারিক কহিল, “মহারাঁজাধিরাজ গৌড়েশ্বর এক্ষণে অন্তঃপুরে গমন 
করিয়াছেন,_-এখন সাক্ষাৎ হইবে ন1।৮ 

যবনের! নিষেধ ন! শুনিয়া! মুক্ত দ্বারপথে প্রবেশ করিতে উদ্যত হইল । 
সর্বাগ্রে একজন খর্বকায়, দীর্ঘবান, কুরূপ ' যবন। হূর্ভাগ্যবশতঃ 
দৌবারিক তাহার গতিরোধ জন্য শুলহস্তে তাহার সম্মুখে দাড়াইল। 
কহিল, “ফের-__নচেৎ এখনই মারিব |” 

*আপনিই তবে মর 1” এই বলিয়া! কষুদ্রাকার যবন দৌবারিককে 
নিজকরস্থ তরবারে ছিন্ন করিল। দৌবারিক প্রীণত্যাগ করিল। তখন 

আপন সঙ্গীদিগের মুখাবলোকন করিয়া ক্ষুদ্রকায় যবন কহিল, “এক্ষণে 
আপন আপন কাধ্য কর।” অমনি বাক্যহীন ষোড়শ অশ্বীরোহিদিগের 
মধ্য হইতে ভীষণ জয়ধ্বনি সমুখিত হইল। তখন সেই ষোড়শ ববনের 
কটিবন্ধ হইতে ষোড়শ অসিফলক নিফোঁধিত হইল এবং অশনিসম্পাতসদৃশ 
তাহার! দৌবারিকদিগকে আক্রমণ করিল। দৌবারিকেরা রণসজ্জায় 
ছিল না__অকন্মাৎ নিরুষ্তোগে আক্রান্ত হইয়৷ আত্মরক্ষার কোন চেষ্টা 
করিতে পারিল না-_ুহূর্তমধ্যে সকলেই নিহত হইল। 

শদ্বকাঁয় যবন কহিল, “যেখানে যাঁহাকে পাও, বধ কর। পুরী 
অরক্ষিতা-_বুদ্ধরাজাকে বধ কর।” 

তখন যবনেরা পুরমধ্যে তাড়িতের স্টায় প্রবেশ করিয়া বালবৃদ্ধবনি তা 
পৌরজন যেখানে যাঁহাঁকে দেখিল; তাহাকে অসি দ্বার! ছিন্ন-মস্তক অথবা 
শলাগ্রে বিদ্ধ করিল। 

পৌরজন তুমুল আর্তনাদ করিয়া ইতন্ততঃ পলায়ন করিতে লাগিল। 
সেই ঘোর আর্তনাদ, অন্তঃপুরে যথা বৃদ্ধ রাজা! ভোজন করিতেছিলেন, 
তথা প্রবেশ করিল। তীহার মুখ শুকাইল। জিজ্ঞাসা করিলেন, 
“কি ঘটিয়াছে__ষবন আসিয়াছে ?” 

পলায়নতৎপর পৌরজনেরা কহিল» প্যবন সকলকে বধ করিয়া 
আপনাকে বধ করিতে আসিতেছে ।” 

কবলিত অন্নগ্রাস রাজার মুখ হইতে পড়িয়া গেল। তাহার শু শরীর 
জলত্রোত:প্রহত বেতসের স্তায় কীপিতে লাগিল। নিকটে রাঁজমহিষী 
ছিলেন-_-রাজ। ভোজনপাত্রের উপর পড়িয়া! যান দেখিয়া, মহিষী তাহার 
হস্ত ধরিলেন; কহিলেন, প্চিত্তা নাই_আপনি উঠুন” এই বলিয়! 
তাহার হস্ত ধরিয়া তুলিলেন। রাজা কলের পুভ্বলিকার ন্ায় দীড়াইয়া 
'উঠিলেন। 


যবনদূত--ষমদূত বা ১৩৭ 


মহিষী কহিলেন, “চিন্তা কি? নৌকায় সকল দ্রব্য গিয়াছে, চলুন, 
আমরা খিড়কিদ্বার দিয়া সোনারগাঁ! যাত্রা করি।” 

এই বলিয়া মহিষী রাজার অধোত হস্ত ধারণ করিয়া খিড়কি-দ্বারপথে 
স্বর্ণগ্রাম যাত্রা করিলেন। সেই রাজকুলকলগ্ন, অসমর্থ রাজার সঙ্গে 
গৌড়রাজোর রাজলম্ীও যাত্রা করিলেন । 

ষোড়শ সহচর লইয়! মর্কটাকাঁর বথ্তিয়ার খিলিজি গৌঁড়েশ্বরের 
রাঁজপুরী অধিকার করিল। 

ষষ্টি বংসর পরে যবন-ইতিহাঁসবেত্তা মিন্হাঁজ উদ্দীন এইরূপ লিখিয়া- 
ছিলেন। ইহার কত দূর সত্য, কত দূর শিথ্যা, তাহা কে জানে? যখন 
মন্ুষের লিখিত চিত্রে সিংহ পরাজিত, মনুষ্য সিংহের অপমানকর্তীস্বব্ধপ 
চিত্রিত হইয়াছিল, তখন সিংহের হস্তে চিত্রফলক দিলে কিরাপ চিত্র 
লিখিত হইত? মনুষ্য মৃষিকতুল্য প্রতীষ্মমান হইত, সন্দেহ নাই। 
মন্দভাঁগিনী বঙ্গভূমি সহজেই দূর্বলা, আবার তাহাতে শক্ুহন্তে 
চিত্রফলক । 


পঞ্চম পরিচ্ছেদ 





জাল ছিড়িল 


গৌড়েশ্বরপুরে অধিষ্ঠিত হইয়াই বখতিয়ার খিলিজি ধর্ম্াধিকারের 
নিকট দূত প্রেরণ করিলেন । ধর্মমাধিকারের সহিত সাক্ষাতের অভিলাষ 
জাঁনাইলেন। তাহার সহিত যবনের সন্ধিনিবন্ধন হইয়াছিল, তাহার 
ফলোৎপাদনের সময় উপস্থিত ! 

পশুপতি ইষ্টদেবীকে প্রণাম করিয়াঃ কুপিতা মনোরমাঁর নিকট বিদায় 
লইয়া, কদাচিৎ উল্লাসিত__-কদাঁচিৎ শঙ্কিত চিত্তে যবন-সমীপে উপস্থিত 
হইলেন। বখতিয়ার খিলিজি গাত্রোথান করিয়া সাদরে তাহার 
অভিবাদন করিলেন এবং কুশল জিজ্ঞাসা করিলেন। পশ্তপতি রাজ- 
ভৃত্যবর্গের রক্ত-নদীতে চরণ প্রক্ষালন করিয়া! আসিয়াছেন, সহসা কোন 
উত্তর দিতে পারিলেন না। বখতিয়ার খিলিজি তাহার চিত্তের ভাব 
বুঝিতে পারিয়া কহিলেন, “পশ্ডিতবর ! রাঁজসিংহাসন আরোহণের পথ 
কুহ্থমাবৃত নহে । এ পথে চলিতে গেলে বন্ধুবর্গের অস্থিমুণ্ড সর্বদা! পদে 
বিদ্ধ হয় ।” 

পশুপতি কহিলেন, “সত্য । কিন্তু যাহারা বিরোধী, তাহাদিগেরই 
বধ আবপ্তক। ইহারা নির্ববিরোধী |” 

বথতিয়ার কহিলেন, “আপনি কি শোণিত প্রবাহ দেখিয়া, নিজ 
অঙ্গীকার ন্রণে অস্তুখী হইতেছেন ?” 


জাল ছি'ড়িল ১৩৯ 


পশুপতি কহিলেন, গ্যাহা! হ্বীকাঁর করিয়াছি, তাহা অবশ্ঠ করিব। 
মহাঁশয়ও যে তদ্রুপ করিবেন, তাহাতে আমার কোন সংশয় নাই ।” 

ব। কিছুমাত্র সংশয় নাই। কেবলমাত্র আমাদিগের এক যাচঞা 
আছে। 

প। আজ্ঞা করুন। 

ব। কুতবউদ্দীন গৌড়শাসনভার আপনার প্রতি অর্পণ করিলেন । 
আজ হইতে আপনি বঙ্গে রাজপ্রতিনিধি হইলেন । কিন্ত যবনসম্রাটের 
সঙ্কল্প এই যে, ইস্লামধর্ম্মাবলম্বী বাতীত কেহ তাহার রাঁ্কার্য্ে সংলিপ্ত 
হইতে পারিবে না । আপনাকে ইস্লামধর্্ম অবলম্বন করিতে হইবে । 

পশুপতির মুখ শুকাইল। তিনি কহিলেন, "সন্ধির সময় এরূপ কৌন 
কথা হয় নাই।” 

ব। যদি না হইয়! থাকে, তবে সেটা ভ্রান্তিমাত্র। আর এ কথা 
উত্থাপিত না হইলেও আপনার ন্যায় বুদ্ধিমান্‌ ব্যক্তি দ্বারা অনায়াসেই 
অন্ুমিত হইয়া থাকিবে । কেন না, এমন কখনও সম্তবে ন! যে, মুসল- 
মানেরা বাঞ্ষাল! জয় করিয়াই আবার হিন্দুকে রাঁজা দিবে। 

প। আমি বুদ্ধিমান বলিয়া আপনার নিকট পরিচিত হইতে 
পারিলাম না। 

ব। না বুঝিয়া থাকেন, এখন বুঝিলেন ; আপনি যবনধর্ম্ম অবলম্বনে 
স্থিরসঙ্কল্ন হউন। 

প। (সদর্পে) আমি স্থিরসন্কল্প হইয়াছি যে, যবনসত্াটের সাম্াজোর 
জন্যও সনাতনধর্মম ছাড়িয়া নরকগামী হইব না। 

ব। ইহা আপনার ভ্রম। যাহাকে সনাতিনধর্্ম বলিতেছেন, সে 
ভূতের পুজা! মাত্র। কোরাণ-উক্ত ধর্মই সত্য ধর্্দ। মহম্মদ ভজিয়া 
ইহকাল পরকালের মঙ্গজলসাধন করুন। 


১৪০ মৃণালিনী 


পশুপতি যবনের শঠতা বুঝিলেন, তাহার অভিপ্রায় এইমাত্র যেঃ 
কার্যাসিদ্ধি করিয়া নিবদ্ধ সন্ধি ছলক্রমে তঙ্গ করিবে । আরও বুবিলেন, 
ছলক্রমে না পারিলে বলক্রমে করিবে। অতএব কপটের সহিত কাপটা 
অবলম্বন না করিয়া দর্প করিয়া ভাল করেন নাই। তিনি ক্ষণেক চিন্তা 
করিয়া কহিলেন, “যে আজ্ঞা । আমি আক্ঞান্ুবর্তী হইব |” 

বখতিয়ার তাহার মনের ভাঁব বুঝিলেন । বখতিয়ার যদি পশুপতি 
অপেক্ষা চতুর না হইতেন, তবে এত সহজে গৌড়জয় করিতে পারিতেন 
না। বঙ্গভূমির অনৃষ্টলিপি এই যে, এ ভূ যুদ্ধে জিত হইবে না; 
চাতুর্যেই ইহার জয়। চতুর ক্লাইব সাহেব ইহার দ্বিতীয় পরিচয়স্থান । 

বখতিয়ার কহিলেন, পভাঁল, ভাল। আজ আমাদিগের শুভ দিন। 
এরূপ কার্ষ্য বিলম্বের প্রয়োজন নাই । আমাদিগের পুরোহিত উপস্থিত, 
এখনই আপনাকে ইস্লামের ধর্ম দীক্ষিত করিবেন” 

পশুপতি দেখিলেন, সব্ধনাশ ! বলিলেন, “একবারমাত্র অবকাঁশ 
দিউন, পরিবারগণকে লইয়া আসি। সপরিবারে একেবারে দীক্ষিত 
হইব।” 

বখতিয়ার কহিলেন, “আমি তাহাদিগকে আনিতে লোক 
পাঠাইতেছি। আপনি এই প্রহরীর সঙ্গে গিয়! বিশ্রাম করুন|” 

প্রহরী আসিয়া পশুপতিকে ধরিল। পশুপতি ক্ুদ্ধ হুইয়া কহিলেন, 
“সে কি? আমি কি বন্দী হইলাম ?” 

বখতিয়ার কহিলেন, “আপাততঃ তাহাই বটে।* 

পশুপতি রাঁজপুরীমধ্যে নিরুন্ধ হইলেন ; উর্ণনাভের জাল ছি'ড়িল__ 
সে জালে কেবল স্বয়ং জড়িত হইলেন ! 

আমরা পাঠক মহাশয়ের নিকট পশুপতিকে বুদ্ধিমান্‌ বলিয়া পরিচিত 
করিয়াছি। পাঠক মহীশয় বলিবেন, যে ব্যক্তি শক্রকে এতদূর বিশ্বাস 


পিগ্ুর ভাঙ্গিল ১৪১ 


করিল, সহাঁয়হীন হুইয়! তাহাঁদিগের অধিকৃত পুরীমধো প্রবেশ করিল, 
তাহার চতুরতা কোথায়? কিন্তুবিশ্বাস না করিয়া কি করেন। এ 
বিশ্বাস না করিলে যুদ্ধ করিতে হয়। উর্মনাভ জাল পাতে, যুদ্ধ করে না। 

সেই দিন রাত্রিকাঁলে মহাঁবন হইতে বিংশতি সহস্র যবন আসিয়া 
নবদীপ প্লাবিত করিল। নবদ্বীপজয় সম্পন্ন হইল। যে স্ু্য সেই দিন 
অন্ত গিয়াছে, আর তাহা উদয় হইল না । আর কি উদয় হইবে না? 
উদয় অস্ত উভয়ই ত স্বাভাবিক নিয়ম ! 


ষষ্ঠ পরিচ্ছেদ 


পিগ্ুর ভাঙ্গিল 


যতক্ষণ পশুপতি গৃহে ছিলেন, ততক্ষণ তিনি মনোরিমাকে নয়নে নয়নে 
রাখিয়াছিলেন। খন তিনি যবনদর্শনে গেলেন, খন ভিনি গৃহের 
সকল দ্বার রুদ্ধ করিয়া শান্তশীলকে গৃহরক্ষা য় রাখিয়। গেলেন । 

পশ্তপতি যাইবামাত্র মনোরমা পলায়নের উদ্যোগ করিতে লাগিল। 
গৃহের কক্ষে কক্ষে অনুসন্ধান করিতে লাগিল। পলায়নের উপযুক্ত কোন 
পথ মুক্ত দেখিল না। অতি উদ্ধে কতকগুলি গবাক্ষ ছিল; কিন্ত তাহা 
দুরারোহ; তাহার মধ্য দিয়া মনুষ্যশরীর নির্গত হইবার সম্ভাবনা ছিল 
নাঃ আর তাহা ভূমি হইতে এত উচ্চ যে, তথা হইতে লম্ক দিয়া 
ভূমিতে পড়িলে অস্থি চূর্ণ হইবার সন্তাবনা। মনোরমা উন্মাদিনী ১ 
সেই গবাক্ষপথেই নিক্ষান্ত হইবার মানস করিল। 

অতএব পশুপতি যাইবার ক্ষণকাল পরেই মনোরম! পশুপতির 
শধ্যাগৃহে পাঁলঙ্কের উপর আরোহণ করিল। পালঙ্ক হইতে গবাক্ষারোহণ 
সথলত হইল। পালঙ্ক হইতে গবাক্ষ অবলম্বন করিয়া, মনোরমা গবাক্ষ-রন্ধ, 
দিয়া প্রথমে দুই হস্ত+ পশ্চাৎ মস্তক, পরে বক্ষ পর্য্যন্ত বাহির করিয়া দিল। 
গবাক্ষনিকটে উদ্ঠানস্থ একটি আত্রবৃক্ষের ক্ষুদ্র শাখা দেখিল। মনোরঘা 
তাহা ধারণ করিল; এবং তখন পশ্চাঙ্ভাগ গবাক্ষ হইতে বহিষ্কৃত করিয়া, 
শাখাবলম্বনে ঝুলিতে লাগিল। কোমল শাখা তাহার ভরে নমিত 
হইল; তখন ভূমি তাহার চরণ হইতে অনতিদূরবর্তা হইল। মনোরম! 
শাখা ত্যাগ করিয়া অবলীলাক্রমে ভূতলে পড়িল এবং তিলমাত্র অপেক্ষা 
ন1 করিয়া জনার্দনের গৃহাভিমুখে চলিল। 





সপ্তম পরিচ্ছেদ 


স্কিন €কর 

দেই নিশীথে নবৰীপ নগর বিজয়োন্মন্ত যবনসেনার নিম্পীডনে 
বাত্যাস্তাড়িত তরঙ্গোৎক্ষেপী সাগর সদৃশ চঞ্চল হইয়৷ উঠিল। রাজপথ, 
ভূরি ভূরি অশ্বারোহিগণে, ভূরি ভূরি পদাতিদলে, ভূরি তূরি খঙ্জী, ধান্গুকী, 
শুলীসমূহসমারোহে আচ্ছন্ন হইয়া গেল। (েনাবলহীন রাজধানীর 
নাগরিকেরা ভীত হইয়! গৃহমধ্যে প্রবেশ করিল; দ্বার রুদ্ধ করিয়া সভরে 
ইঞ্টনাম জপ করিতে লাগিল। 

যবনের! রাজপথে যে ছুই এক জন হতভাগ্য আশ্রয়হীন ব্যক্তিকে 
প্রাপ্ত হইল, তাহীদিগকে শূলবিদ্ধ করিয়৷ কুদ্ধঘবার ভবন সকল আক্রমণ 

করিতে লাগিল। কোথাও ব৷ দ্বার ভগ্ন করিয়া, কোথাও বা প্রাচীর 
উল্লজ্বন করিয়া, কোথাও ব! শঠতাপুর্বক ভীত গৃহস্থকে জীবনাশ৷ দিয়া 
গৃহ্প্রবেশ করিতে লাগিল। গৃহপ্রবেশ করিয়া গৃহস্থের সর্বস্বাপহরণ, 
পশ্চাঁ স্ত্রী, পুরুষ, বৃদ্ধ, বনিতা, বালক সকলেরই শিরশ্ছেদ, ইহাই নিশ্সব- 
পূর্বক করিতে লাগিল। কেবল ঘুবতীর পক্ষে স্বতন্থ নিয়ম । 

শোণিতে গৃহস্থের গৃহ সকল প্লাবিত হইতে লাগিল। শোণিতে 
রাঁজপথ পক্কিল হইল । শোণিতে যবনসেনা রক্তচিত্রময় হইল। অপহ্বত 
দ্রবাজাতের ভারে অশ্বের পৃষ্ঠ এবং মনুষ্যের স্বপ্ন পীড়িত হইতে লাঁগিল। 
শূলাগ্রে বিদ্ধ হইয়া ত্রা্মণের মুণ্সকল ভীষণভাব বাক্ত করিতে লাগিল। 
ব্রাহ্মণের যজ্ঞোপবীত অশ্থের গলদেশে ছুলিতে লাগিল। সিংহাসনস্থ 
শালগ্রামশিলাসকল যবনপদাঁঘ।তে গড়াইতে লাগিল । 

ভয়ানক শবে নৈশাকাশ পরিপূর্ণ হইতে লাগিল। অস্বের পদধবনিঃ 
সৈনিকের কোলাহল, হতীর বৃংহিত, যবনের জয়শব্খ, তদুপরি পীড়িতের 
আর্তনাদ । মাঁতাঁর রোদন, শিশুর রোদন, বৃদ্ধের করুণ|কাক্ষা, যুবতীর 
কণ্বিদার | 

যে বীরপুরুষকে মাধবাচাধ্য এত হতে ববনদদনার্থ নবদধীপে লইয়া 
আসিয়াছিলেন। এ সময়ে তিনি কোথা ? 

এই ভয়ানক যবনপ্রলয়কাঁলে, হেমচন্দ্র রণোম্ুখ নহেন। একাকী 
রণোনুখ হইয়! কি করিবেন ? 

হেমচন্দ্র তখন আপন গৃহের শয়নমন্দিরে শযোপরি শয়ন করিয়া- 
ছিলেন । নগরাক্রমণের কোলাহল তাহার কর্ণে প্রবেশ করিল। তিনি 
দিখ্বিজয়কে জিজ্ঞাসা করিলেন, “কিসের শব্দ ?” 

দিগ্বিজয় কহিল, “্যবনসেনা নগর আক্রমণ করিয়াছে ।” 

হেমচন্দ্র চমত্কৃত হইলেন। তিনি এ পধ্যন্ত বথৃতিয়ার কর্তৃক 

রাজপুরাধিকাঁর এবং রাঁজ!র পলায়নের বৃত্বান্ত শুনেন নাই। দিগ্থিজয় 
তদ্ধিশেষ হেমচন্দ্রকে শুনাইল। 

হেমচন্দ্র কহিলেন, “নাগরিকের! কি করিতেছে ?” 

দি। যে পারিতেছে, পলায়ন করিতেছে, যে না পারিতেছে, সে 
প্রাণ হারাইতেছে । 

হে। আর গৌড়ীয় সেনা? 

দি। কাহার জন্য যুদ্ধ করিবে? রাঁজা ত পলাতক, সুতরাং 
তাহারা আপন আপন পথ দেখিতেছে। 

হে। আমার অশ্বনজ্জা কর। 

দিখিজয় বিশ্মিত হইল, জিজ্ঞাসা করিল, "কোথায় যাইবেন ?” 

হে। নগরে। 

দি। একাকী? 

হেমচন্ত্র ভ্রকুটি করিলেন। জ্রকুট দেখিয়া দিগ্বিজয় ভীত হইয়া 
'শ্বসজ্জা করিতে গেল। 

হেমচন্ত্র তখন মহামুল্য রণসজ্জায় সঙ্জিত হইয়া সুন্দর অশ্বপৃষ্ঠে 
আরোহণ করিলেন; এবং ভীষণ শূলহস্তে নির্বরিণীপ্রেরিত জলবিষ্ববৎ 
সেই অনীম যবনসেনাসমুদ্রে ঝাপ দিলেন। 

হেমচন্দ্র দেখিলেন; যবনের। বুদ্ধ করিতেছে না, কেবল অপহরণ 
করিতেছে। যুদ্ধজন্ত কেহই তাহাঁদিগের সম্মুখীন হয় নাই, স্বতরাং যুদ্ধে 
তাহাদিগেরও মন ছিল না। যাহাঁদিগের অপহরণ করিতেছিল, তাহা- 
দ্িগকেই অপহরণকালে বিনা যুদ্ধে মারিতেছিল। ন্ুৃতরাং যবনেরা দলবদ্ধ 
হইয়া হেমচন্দ্রকে নষ্ট করিবার কোন উদ্যোগ করিল না। যে কোন 
যবন তৎকর্তৃক আক্রান্ত হইয়া তাহার সহিত একা যুদ্ধোস্তম করিল, সে 
তৎক্ষণাৎ মরিল। 

হেমচন্দ্র বিরক্ত হইলেন। তিনি যুদ্ধাকাঁজ্ষায় আসিয়াছিলেন, কিন্ত 
যবনেরা পূর্বেই বিজয়লাভ করিয়াছে, অর্থনংগ্রহ ত্যাগ করিয়া তাহার 
সহিত রীতিমত যুদ্ধ করিল না। তিনি মনে মনে ভাবিলেন, “একটি 
একটি করিয়৷ গাঁছের পাতা ছি'ড়িয়! কে অরণ্যকে নিষ্পত্র করিতে পারে ? 
একটি একটি যবন মারিয়া কি করিব? যবন যৃদ্ধ করিতেছে না__ 
যবনবধেই বা কি স্থুখ? বরং গৃহীদের রক্ষার সাহায্যে মন দেওয়া 
ভাঁল।” হেমচন্ত্র তাহাই করিতে লাগিলেন, কিন্তু বিশেষ ক্ুতকার্ধ্য হইতে 
পাঁরিলেন না । ছুইজন যবন তাহার সহিত বুদ্ধ করে, 'অপর যবনে সেই 
অবসরে গৃহস্থদিগের সর্বস্বান্ত করিয়া চলিয়া যাঁয়। যাহাই হউক, 
হেমচন্ত্র বথাসাধ্য পীড়িতের উপকার করিতে লাগিলেন । পথপার্খে এক 
কুটারমধ্য হইতে হেমচন্দ্র আর্তনাদ শ্রবণ করিলেন । ববন কর্তৃক আক্রান্ত 
বাক্তির আর্তনাদ বিবেচন1 করিয়! হেমচন্দ্র গৃহমধ্যে প্রবেশ করিলেন । 

দেখিলেন, গৃহমধ্যে ববন নাই । কিন্ত গৃহমধ্ো ঘবনদৌরাষ্মযের চিহ্ন 
সকল বিদ্যমান রহিয়াছে। দ্রব্যাদি প্রার কিছুই নাই; যাহা আছে, 
তাহার ভগ্রীবস্থা, আর এক ব্রা্ষণ আহত অবস্থায় ভূমে পড়িয়া আর্তনাদ 
করিতেছে । সে এ প্রকাঁর গুরুতর আঘাত প্রাপ্ত হইয়াছে যে, মৃত্যু 
আসন্ন । হেমচন্দ্রকে দেখিয়! সে যবনন্রমে কহিতে লাগিল, “আইস 
প্রহার কর-ণীঘ্ব মরিব-_মার_আমার নাঁথা লইয়া ,সেই বাক্ষসীকে 
দিও_-আঃ- প্রাণ যায_জল! জল! কে জল দিবে!” 

হেমচন্দ্র কহিলেন, “তোঁনার ঘরে জপ আছে ?” 

ব্রাহ্মণ কাঁতিরোক্তিতে কহিতে লাগিল, প্জানি না_মনে হয় না 
জল! জল! পিশাচী!__সেই পিশাচীর জন্ত প্রাণ গেল!” 

হেমচন্ কুটারমধ্যে অন্বেষণ করিয়া দেখিলেন, এক কলসী জল আাছে। 
পাত্রীভাবে পত্রপুটে তাহাকে জলদাঁন করিলেন। ব্রাঙ্গণ কহিল। “না» 


১০ 

না!_জল থাইব না! যবনের জল খাইব না!” হেমচন্দ্র কহিলেন, 
পআমি যবন নহি, আমি হিন্দু আমার হাতের জল পান করিতে পার। 
আমার কথায় বুঝিতে পারিতেছ না ?” 

ব্রাহ্মণ জল পান করিল। হেমচন্দ্র কহিলেন, "তোমার আর কি 
উপকার করিব ?” 

ব্রাহ্মণ কহিল, "আর কি করিবে? আরকি? আমি মরি। যে 
মরে, তাহার কি করিবে ?” 

হেমচন্ত্র কহিলেন, “তোমার কেহ আছে? তাহাকে তোমার নিকট 
রাখিয়! যাইব ?” 

ব্রাঙ্গগণ কহিল, "আর কে? কে আছে? ঢের আছে। তার 
মধ্যে সেই রাক্ষসী! সেই রাক্ষপী_-তাহাকে__বলিও-_বলিও-_-আমার 
অপ-_অপরাধের প্রতিশোধ হইয়াছে ।” 

হেমচন্ত্র। কেসে? কাহাকে বলিব? 

ব্রাহ্মণ কহিতে লাগিল, “কে ?-সে পিশাচী! পিশাচী চেন না? 
পিশাচী মূণালিনী__মৃণালিনী ! মৃণালিনী_-পিশাচী !” 

ব্রাহ্মণ অধিকতর আর্তনাদ করিতে লাগিল। হেমচন্ত্র মুণালিনীর 
নাঁম শুনিয়। চমকিত হইলেন । জিজ্ঞাসা করিলেন, “মুণালিনী তোম|র 
কে হয়?” 

ব্রাঙ্গণ কহিলেন, “মুণাপিনী কে হয়? কেহ না-আমার যম।” 

হেমচন্ত্র। মৃণালিনী তোমার কি করিয়াছে? 

ব্রা্ণ। কি করিয়াছে ?--কিছু না--আমি-আমি তার হুর্দশা 
করিয়াছি, তাহার প্রতিশোধ হইল-_ 

হেমচন্ত্র। কি দুর্দশা করিয়াছ? 

ব্রাহ্মণ । আর কথা কহিতে পারি না, জল দাও। 


ষবনবিপ্লুব ১৪৭ 


হেমচন্ত্র পুনর্বার তাহাকে জল পান করাইলেন। ব্রাঙ্গণ জলপান 
করিয়া স্থির হইলে, হেমচন্দ্র তাহাকে জিজ্ঞাসা করিলেন, “তোমার 
নাম কি ?” 

ব্রা। ব্যোমকেশ। 

হেমচন্দ্রের চক্ষু হইতে অগ্রিশ্দুলিঙ্গ নির্গত হইল। দস্তে অধর দংশন 
করিলেন। করস্থ শুল দৃঢ়তর মুষ্টিবদ্ধ করিয়া ধরিলেন। আবার তখনই 
শান্ত হইয়া কহিলেন, “তোমার নিবাস কোণ! ?” 

ত্রা। গোঁড়-_গৌড় জান না? মৃণালিনী আমাদের বাড়ীতে 
থাকিত। 

হে। তার পর? 

ব্রা। তার পর_তার পর আর কি? তার পর আমার এই 
দশা__মৃণালিনী পাপিষ্ঠ। ; বড় নির্দয়__আমার প্রতি ফিরিয়াও চাহিল 
না। রাগ করিয়া আমার পিতার নিকট আমি তাহার নামে মিছা কলঙ্ক 
রটাইলাম। পিতা তাহাকে বিনা দোষে তাড়াইয়া দিলেন। রাক্ষসী__ 
রাক্ষমী, আমাদের ছেড়ে গেল। 

হে। তবে তুমি তাহাকে গালি দিতেছ কেন? 

ব্রা। কেন?-কেন? গালি-গালি দিই? মৃণ!লিনী আমাকে 
ফিরিয়া দেখিত না--আমি--আমি তাহাকে দেখিয়। জীবন--জীবন ধারণ 
করিতাম। নে চলিয়া আদিল, সেই-সেই অবধি আমার সর্বম্বত্যাগ, 
তাহার জন্ত কোন্‌ দেশে-_ কোন্‌ দেশে না গিগ্গাছি_কোথায় পিশাচীর 
সঞ্ধান না করিয়াছি? গিরিজায়া--ভিথারীর মেয়ে--তার আযি 
বলিল-_-নবদধীপে আসিয়াছে নবদীপে আসিলাম, সন্ধান নাই। যবন 
- যবন-হস্তে মরিলাম, রাক্ষপীর জন্য মরিলাম-_দেখা হইলে বলিও-_ 
আমার পাপের ফল ফলিল। 

আর ব্যোমকেশের কথা সরিল না। সে পরিশ্রমে একেবারে নিজাঁব 
হইয়৷ পড়িল। নির্বাণোন্ুখ দীপ নিবিল। ক্ষণপরে ধিকট মুখভঙ্গী 
করিয়া বোনকেশ প্রাণত্যাগ করিল। 

হেমচন্দ্র আর দড়াইলেন না । আর যবনবধ করিলেন না_-কোন 
মতে পথ করিয়া! গৃহাভিমুখে চলিলেন। 


অফটম পরিচ্ছেদ 


সৃণালিনীর সুখ কি? 

যেখানে হেমচন্দ্র তাহাকে সোপান-প্রস্তরাঁঘাতে ব্যথিত করিয়! 
রাখিয়া গিয়াছিলেন__মৃণালিনী এখনও সেইখানে । পৃথিবীতে যাইবার 
আর স্থান ছিল না_-সর্ধত্র সণান হইয়াছিল। নিশা প্রভাতা হইল, 
গিরিজীয়া যত কিছু বলিলেন_মৃণালিনী কোন উত্তর দিলেন না, 
অধোব্দনে বসিয়। রহিলেন। শ্নানাহারের সময় উপস্থিত হইল-_ 
গিরিঙ্গায়া তাহাকে জলে নামাইয়া স্নান করাইল ! স্নান করিয়া মৃণালিনী 
আ্রবসনে সেই স্থানে বসিয়া রহিলেন। গিরিজায়া স্বয়ং ক্ষুধাতুরা 
হইল-_কিন্ত গিরিজায়া মৃণালিনীকে উঠাইতে পারিল না_সাহস করিয়া 
বার বার বলিতেও পারিল না। স্তরাঁং নিকটস্থ বন হইতে কিঞ্চিৎ 
ফলমূল সংগ্রহ করিয়া ভোজন জন্য মৃণালিনীকে দ্বিল। মৃণাপিনী তাহা 
স্পর্শ করিলেন মাত্র। প্রসাদ গিরিজায়৷ ভোঁজন করিল-_ক্ষুধার 
অনুরোধে মৃণালিনীকে ত্যাগ করিল না। 

এইরূপে পূর্ববীচলের হুর্ধ্য মধ্যাকাশে, মধ্যাকাশের সুর্য পশ্চিমে 


মৃণালিনীর স্থখ কি ঃ ১৪৯ 


গেলেন। সন্ধা হইল। গিরিজায় দেখিল যে, তখনও মৃণালিনী গৃহে 
প্রত্যাগমন করিবার লক্ষণ প্রকাশ করিতেছেন না। গিরিজায়। বিশেষ 
চঞ্চলা হইল। পূর্বরাত্রে জাগরণ গিরাছে-এ রাত্রেও জাগরণের 
আকার । গিরিজায়া কিছু বপিল না বৃক্ষপল্লব সংগ্রহ করিয়া! 
সোপানোপরি আপন শব্যা রচনা করিল। মুণালিনী তাহার অভিপ্রায় 
বুঝিয়া কহিলেন, “তুমি ঘরে গিয়া শোও 1” 

গিরিজায়! মৃণালিনীর কথা শুনিয়া আনন্দিত হইল। বলিল, "একত্র 
যাইব |” 

মুবালিনী বলিলেন, “মামি যাইতেছি।”৮ 

গি। আমি ততক্ষণ অপেক্ষা করিব । ভিখারিণী ছুই দণ্ড পাত 
পাতিয়া শুইলে ক্ষতি কি? কিন্ম সাহছদ পাই ত বলি _রাক্জপুন্রের সহিত 
এজন্মের মত সম্বন্ধ থুচিল-তবে আর কার্তিকের হিমে আমর! ক 
পাই কেন? 

মৃ। গিরিজায়া-_হেমচন্দ্রের সহিত এ জন্মে আমার সম্বপ্ধ ঘুচিবে 
না। আমি কালিও হেমচন্দ্রের দাসী ছিলাম,__আজিও তাহার দাসী। 

গিরিজায়ার রাগ হইল-_সে উঠিয়া বসিল। বলিগ, "কি ঠাকুরাণি! 
তুমি এখনও বল, তুণি সেই পাষণ্ডের দাসী! তুমি যদি তাহার দাসী-_ 
তবে আমি চলিলাঁম--আমাঁর এখানে আর প্রয়োজন নাই ।” 

মৃূ। গিরিজারা_যদি হেমচন্দ্র তোমাকে পীড়ন করিয়া থাকেন, 
তুমি স্থানাস্তরে তীহার নিন্দা করিও। হেমচন্দ্র আমার প্রতি কোন 
অত্যাচার করেন নাই_-আমি কেন তীহার নিন্দা সহিব? তিনি 
রাজপুত্র আমার স্বামী; তাহাকে পাষণ্ড বলিও না। 

গিরিজায়া আরও রাগ করিল। বহ্যত্ররচিত পর্ণশয্যা ছিন্নভিন্ন 
করিয়া ফেলিয়া! দিতে লাগিল। কহিল, "পাষণ্ড বলিব না ?--একবার 

বলিব?” (বলিয়াই কতকগুলি শয্যা-বিন্তাসের পল্লব সদর্পে জলে 
ফেলিয়া দিল) “একবার বলিব ?- দশবার বলিব।” (আবার পল্লব 
নিক্ষেপ) “শতবার বলিব” (পল্লব নিক্ষেপ )--“হাঁজারবার বলিব ।» 
এইরূপে সকল পল্লব জলে গেল। গিরিজাঁয়া বলিতে লাগিল, “পাষণ্ড 
বলিব না? কি দোষে তোমাঁকে তিনি এত তিরস্কার করিলেন ?” 

মূ। সে আমারই দোষ_-আমি গুছাইয়া সকল কথা তাহাকে 
বলিতে পারি নাই-__কি বলিতে কি বলিলাম । 

গি। ঠাকুরাণি! আপনার কপাল টিপিয়া দেখ । 

মৃণালিনী ললাট স্পর্শ করিলেন । 

গি। কি দেখিলে? 

মু। বেদনা। 

গি। কেন হইল? 

মূ। মনেনাই। 

গি। তুমি হেমচন্দ্রের অঙ্গে মাথা রাখিয়াছিলে-_-তিনি ফেলিয়! 
দিয়! গিয়াছেন। পাঁতরে পড়িয়া তোমার মাথায় লাগিয়াছে। 

মৃণীলিনী ক্ষণেক চিন্তা করিয়া দেখিলেন__কিছু মনে পড়িল ন1। 
বলিলেন, “মনে হয় না) বোধ হয়, আপনি পড়িয়া গিয়৷ থাকিব |” 

গিরিজায়া বিশ্মিতা হইল। বলিল, “্ঠাক্রাণি! এ সংসারে 
আপনি স্তুথী |” 

মূ। কেন? 

গি। আপনি রাগ করেন না। 

মৃু। আমিই স্বখী_কিন্ত তাহার জন্য নহে । 

গি। তবেকিসে? 

মৃ। হেমচন্দ্রের সাক্ষাৎ পাইয়াছি। 

৬০০৩ 


স্বপন 


গিরিজায়া কহিল, “গৃহে চল।” মুণাঁলিনী বলিলেন, “নগরে এ 
কিসের গোলযোগ ?* তখন যবনসেনা নগর মন্থন করিতেছিল। 

তুমুল কোলাহল শুনিয়া উভয়ের শঙ্কা হইল। গিরিজায়া বলিল, 
“চল, এই বেল! সতর্ক হইয়া যাই।” কিন্তু দুইজন রাজপথের নিকট 
পধ্যন্ত গিয়া দেখিলেন, গমনের কোন উপায়ই নাই। অগত্যা প্রত্যাগমন 
করিয়া সরোবর-সোপানে বসিলেন। গিরিজায়া বলিল, “ঘদি এখানে 
উহারা আইসে ?” 

মৃণালিনী নীরবে রহিলেন। গিরিজ্রায়া আপনিই বলিল, “বনের 
ছায়ামধ্যে এমন লুকাইব- কেহ দেখিতে পাইবে না।” 

উভয়ে আসিয়া সোপানোপরি উপবেশন করিয়৷ রহিলেন। 

মূণালিনী শ্লানবদনে গিরিজায়াকে কহিলেন, “গিরিজায়া, বুঝি আমার 
যথার্থ ই সর্বনাশ উপস্থিত হইল।” 

গি। সেকি? 

মৃ। এই এক অশ্বারোহী গমন করিল) ইনি হেমচন্্র। সখি__ 
নগরে ঘোর যুদ্ধ হইতেছে । যদি নিঃসহায়ে প্রভু সে যুদ্ধে গিয়া থাকেন 
--ন! জানি, কি বিপদে পড়িবেন ! 

গিরিজীয়! কোন উত্তর করিতে পারিল না। তাহার নিদ্রা 

আসিতেছিল। কিয়ৎক্ষণ পরে মৃণালিনী দেখিলেন যে, গিরিজায়া 


ঘুমাইতেছে। 

মৃণালিনীও একে আরঁহার-নিদ্রাভাবে ছুর্ধলা, তাহাতে সমস্ত রাত্রিদিন 
মানসিক যন্ত্রণা ভোগ করিতেছিলেন, সুতরাং নিদ্রা ব্যতীত আর শরীর 
বহে না-তীাহারও তন্দ্রা আসিল। নিদ্রায় তিনি স্বপ্র দেখিতে 
লাগিলেন। দেখিলেন যে, হেমচন্ত্র একাকী সর্বসমরে বিজয়ী হইয়াছেন । 
মৃণালিনী যেন বিজয়ী বীরকে দেখিতে রাঁজপথে দঁড়াইয়াছিলেন। 
রাজপথে হেমচন্দ্রের অগ্রে, পশ্চাৎ, কত হস্তী, অশ্ব, পদাতি যাইতেছে । 
মৃণালিনীকে যেন সেই সেনাতরঙ্গ ফেলিয়া দিয় চরণদলিত করিয়া চলিয়া! 
গেল-_তখন হেমচন্দ্র নিজ দৈন্ধবী তুরঙ্গী হইতে অবতরণ করিয়া তাহাকে 
হস্ত ধরিয়৷ উঠাইলেন। তিনি যেন হেমচন্ত্রকে বলিলেন, প্প্রতু ! 
অনেক যন্ত্রণা পাইয়াছি; দাসীকে আর ত্যাগ করিও না।৮ হেমচন্তর 
যেন বলিলেন, “আর কখন তোমায় ত্যাগ করিব না।” সেই কগস্বরে 
যেন-_তীহার নিদ্রাভঙ্গ হইল, “আর কখনও তোমায় ত্যাগ করিব না,” 
জাগ্রতেও এই কথা শুনিলেন। চক্ষু উন্মীলন করিলেন--কি দেখিলেন ? 
যাহা দেখিলেন, তাহা বিশ্বাস হইল না। আবার দেখিলেন, সত্য ! 
হেমচন্্র সম্মুথে !-_হেমচন্ত্র বলিতেছে--“আর একবার ক্ষমা কর--আর 
কখনও তোমায় ত্যাগ করিব না।” 

নিরিঞনিনী, নিলঞ্জো মৃণালিনী আবার তাঁহার কঠলগ্রা হইয়া 
স্কন্ধে মস্তক রক্ষা করিলেন । 

স্টীশকিতী € কিক 
প্রেম নানা প্রকার 


আনন্দাস্রপ্লাবিত-বদন! মৃণালিনীকে হেমচন্দু হন্তে ধরিয়া উপবন- 
গৃহাভিমুখে লইয়া চলিলেন। হেমচন্ত্র মূণালিনীকে একবার অপমাঁনিতা, 
তিরস্কৃতা, ব্যথিতা করিয়া ত্যাগ করিয়া গিয়াছিলেন, আবার আপনি 
আপিয়াই তাহাকে জদয়ে গ্রহণ করিলেন, ইহা দেখিয়া গিরিজগায়া 
বিশ্রিতা হইল, কিন্তু দূণালিনী একটি কথাও ছিজ্রাঁসা করিলেন না, 
একটি কথাও কহিলেন না । আনন্দপারিপ্রববিবশা হইয়া বসনে অশ্রক্ষতি 
আবৃত করিয়া চলিলেন | গিরিজাঁয়াকে ডাঁকিতে হইল না-সে স্বয়ং 
অন্তরে থাকিয়া সঙ্গে সঙ্গে চলিল। 

উপবনবাটিকাঁয় মৃণাঁলিনী আসিলে তখন উভয়ে বহুদিনের হৃদয়ের 
কথা সকল ব্যক্ত করিতে লাগিলেন । তখন হেমচন্ত্র, যে যে ঘটনায় 
মুণালিনীর প্রতি তাহার চিত্তের বিরাগ হইয়াছিল, আর যে যে কারণে 
সেই বিরাঁগের ধ্বং হইয়াছিল, তাহা বলিলেন । তখন মৃণাঁলিনী দে 
প্রকারে হৃধীকেশের গৃহত্যাগ করিয়াছিলেন, যে প্রকারে নবদ্বীপে 
আসিয়াছিলেন, সেই সকল বলিলেন । তখন উভয়েই হৃদয়ের পূর্ব্বোদিত 
কত ভাব পরম্পরের নিকট ব্যক্ত করিতে লাগিলেন । তখন উভয়েই 
কত ভবিষ্যৎসম্বন্ধে কল্পনা করিতে লাগিলেন; তখন কতই নূতন নূতন 
প্রতিজ্ঞায় বদ্ধ হইতে লাগিলেন । তখন উভয়ে নিতান্ত নিপ্য়োজন কত 

কথাই অতি প্রয়োজনীয় কথার ন্তায় আগ্রহ সহকারে ব্যক্ত করিতে 
লাগিলেন। তখন কতবার উভয়ে মোক্ষোনুখ অশ্রজল কষ্টে নিবারিত 
করিলেন ) তখন কতবার উভয়ের দুখপ্রতি চাহিয়া অনর্থক মধুর হাসি 
হাসিলেন ;-_-সে হাসির অর্থ__“আমি এখন কত সুখী 1” পরে যখন 
প্রভাতোদয়স্থচক পক্ষিগণ রব করিয়া! উঠিল, তখন কতবার উভয়েই 
বিস্মিত হইয়া ভাবিলেন যে, আজি এখনই রাত্রি পোহাইণ কেন ?-_ 
আর সেই নগরমধ্যে যবন-বিপ্রবের যে কোলাহল উচ্ছৃসিত সমুদ্রের 
বীচি-রববৎ উঠিতেছিল_আঁঞজ হদয়মাগরের তরঙ্গরবে সে রৰ 
ডুবিয়া। গেল । 

উপবন-গৃহে আর এক স্থানে আর একটা কাণ্ড হইয়াছিল। 
দি্বিজয় প্রভুর আজ্ঞামত রাত্রিজাগরণ করিয়৷ গৃহরক্ষা করিতেছিল, 
মৃণালিনীকে লইয়া যখন হেমচন্দ্র আইসেন, তখন সে দেখিয়া 
চিনিল। মুণালিনী তাহার নিকট অপরিচিত ছিলেন না-_-যে কারণে 
পরিচিত ছিলেন, তাহা ক্রমে প্রকাশ পাইতেছে। মৃণালিনীকে দেখিয়া 
দিগ্িজ্নয় কিছু বিস্মিত হইল, কিন্তু জিজ্ঞাসার সম্ভাবনা নাই, কি করে? 
ক্ষণেক পরে গিরিজায়াও আসিল দেখিয়া দিখ্িজয় মনে ভাবিল,__ 
“বুঝিয়াছি__ইহারা ছুইজন গৌড় হইতে আমাদিগের ছইজনকে 
দেখিতে আসিয়াছে। ঠাকুরাণী যুবরাঁজকে দেখিতে আসিয়াছেন আর 
এটা আমাকে দেখিতে আসিয়াছে সনেহ নাই।” এই ভাবিয়! দিপ্বিজয় 
একবার আপনার গৌপদাঁড়ি চুমরিয়া লইল এবং ভাবিলঃ “ন! হবে 
কেন?” আবার ভাবিলঃ “এটা কিন্তু বড়ই নষ্ট-এক দিনের তরে 
কই আমাকে ভাল কথা বলে নাই_কেবল আমাকে গালিই দেয়__ 
তবে ও আমাকে দেখিতে আসিবে, তাহার সম্ভাবনা কি? যাহা হউক, 
একটা পরীক্ষা করিয়! দেখ! যাউক। রাত্রি ত শেষ হইল-_প্রভুও 

ফিরিয়া আসিয়াছেন; এখন আমি পাশ কাটিয়া! একটুকু শুই। দেখি, 
পিয়ারী আমাকে খু'জিয়৷ নেয় কি না?” ইহা ভাবিয়! দিগ্বিজ্রয় এক 
নিভৃত স্থানে গিয়া শয়ন করিল। গিরিজায়া তাহা দেখিল। 

গিরিজায়া তখন মনে মনে ভাবিতে লাগিলঃ “আমি ত মৃণালিনীর 
দাসী,_মৃণালিনী এ গৃহের কত্রাঁ হইলেন অথবা হইবেন তবে ত বাড়ীর 
গৃহকর্ম্ম করিবাঁর অধিকাঁর আমারই |” এইরূপ মনকে প্রবোধ দিয়া 
গিরিজাঁয়া একগাছা বাঁটা সংগ্রহ করিল এবং যে ঘরে দিগ্িক্জয় শয়ন 
করিয়া আছে, সেই ঘরে প্রবেশ করিল। দিগ্থিজয় চক্ষু বুজিয়! আছে, 
পদধ্বনিতে বুঝিল যে, গিরিজাঁয়া আসিল-_-মনে বড় আনন্দ হইল-হবে 
ত গিরিজায়া তাহাকে ভালবাসে । দেখি গিরিজায়া কি বলে? এই 
ভাবিয়া দিগ্বিজয় চক্ষু বুজিয়া রহিল। অকস্মাৎ তাহার পৃষ্ঠে ছুমদাম 
করিয়া ঝাটার ঘা পড়িতে লাগিল। গিরিজাঁয়! গলা ছাড়িয়া বলিতে 
লাগিল, "অঃ মলো) ঘরগুলায় ময়লা জমিয়া রহিয়াছে দেখ--এ কি? 
এক মিন্সে! চোর না কি? মলো মিন্সে, রাজার ঘরে চুরি!” এই 
বলিয়৷ আবার সম্মার্জনীর আঘাত। দিগ্িজয়ের পিট ফাটিয়া গেল। 

«ও গির্লিজাঁয়া। আমি! আমি 1” 

“আমি! আরে তুই বলিয়াই ত খা্গর! দিয়া বিছাইয়া দিতেছি।” 
এই বলিবার পর আবার বিরাশী দিক্কা ওজনে কাঁটা পড়িতে 
লাগিল। 

“দোহাই! দোহাই! গিরিজায়া! আমি দিশ্বিজয় 1” 

“আবার চুরি করিতে এসে--আমি দিপ্বিজয়! দিগ্বিজয় কেরে 
মিন্সে!* ঝাটার বেগ আর থামে না। 
দিখ্বিজয় এবার সকাতরে কহিল, “গিরিঙায়া, আমাকে তুলিয়া 


গেলে ?” 

গিরিজায়া বলিল, তোর আমার সঙ্গে কোন্‌ পুরুষে আলাপ রে 
মিন্সে ?” 

দিখ্বিজয় দেখিল, নিস্তার নাই-_রণে ভঙ্গ দেওয়াই পরামর্শ। 
দিশ্বিজয় তখন অন্ুপায় দেখিয়! উদ্দশ্বাসে গৃহ হইতে পলায়ন করিল। 
গিরিজায়! সম্মার্জনী-হস্তে তাহার পশ্চাঁৎ পশ্চাৎ ধাবিত হইল। 


একার্দশ পরিচ্ছেদ 


পূর্বব-পরিচয় 


প্রভাতে হেমচন্দ্র মাধবাচার্যের অনুসন্ধানে যাত্রা করিলেন । 
গিরিজায়া আসিয়! মৃণালিনীর নিকট বসিল। 

গিরিজায়া মৃণাঁলিনীর ছুঃখের ভাগিনী হইয়াছিল, সহ্ৃদয় হইয়া 
হুঃখের সময় ছুঃখের কাহিনী সকল শুনিয়াছিল। আজি সুখের দিনে 
সে কেন সুখের ভাঁগিনী না হইবে? আজি সেইরূপ সহৃদয়তার সহিত 
সখের কথা কেন না শুনিবে? গিরিজায়। ভিথারিণী, মৃণালিনী 
মহাধনীর কন্তা__-উভয়ে এতদূর সামাজিক প্রভেদ ৷ কিন্তু ছুঃখের দিনে 
গিরিজীয়৷ মৃণীলিনীর একমাত্র সুহৃৎ, সে সময়ে ভিখারিণী আর 
রাজপুরবধৃতে প্রভেদ থাকে না) আজ্ি সেই বলে গিরিজায়া মৃণালিনীর 
হৃদয়ের স্থুখের অংশাধিকারিণী হইল। 

যে আলাপ হইতেছিল, তাহাতে গিরিজায়৷ বিস্মিত ও প্রীত 
হইতেছিল। সে মৃণীলিনীকে জিজ্ঞাসা করিল, "তা এতদিন এমন কথা 
প্রকাশ কর নাই কি অন্ত ?” 


পূর্বব-পরিচয় ১৫৭ 


মূ। এত দিন রাজপুত্রের নিষেধ ছিল, এজন্য প্রকাশ করি নাই। 
এক্ষণে তিনি প্রকাশের অনুমতি করিয়াছেন, এ জন্য প্রকাশ করিতেছি। 

গি। ঠাকুরাণি! সকল কথ! বল না! আমার শুনিয়া বড় তৃপ্তি হবে। 

তখন মৃণালিনী বলিতে আন্ত করিলেন, "আমার পিতা একজন 
বৌদ্ধমতাবল্বী শ্রেগী। তিনি অত্যন্ত ধনী ও মখুরারাজের প্রিয়পাত্র 
ছিলেন-_মথুরাঁর রাঁজকণ্তার সহিত আমার সখীত্ব ছিল। 

আমি একদিন মথুরার রাজকন্যার সঙ্গে নৌকায় যমুনায় জলবিহারে 
গিয়াছিলাম। তথার অকশ্মাৎ প্রবল বড়বুষ্টি আরম্ভ হওয়ায়, নৌকা 
জলমধ্যে ডূবিল। রাজকন্া প্রভৃতি অনেকেই রক্ষক ও নাবিকের হাতে 
রক্ষা পাইলেন। আমি ভাসিয়া গেলাম। দৈবযোৌগে এক রাজপুত্র 
সেই সময় নৌকায় বেড়াইতেছিলেন। তাহাকে তথন চিনিতাম না__ 
তিনিই হেমচন্ত্র। তিনিও বাতাসের ভয়ে নৌকা তীরে লইতেছিলেন। 
জলমধ্যে চুল দেখিতে পাইয়া স্বয়ং জলে পড়িয়া আমাকে উঠাইলেন । 
আমি তখন অজ্ঞান। হেদচন্দ্র আমার পরিচয় জানিতেন না । তিনি 
তথন ভীর্ঘদর্শনে মথুরায় আসিয়াছিলেন। তাহার বাসায় আমায় 
লইয়া গিয়া শুশ্রধা করিলেন । আমি জ্ঞান পাইলে, তিনি আমার 
পরিচয় লইয়া আমাকে আমার বাঁপের বাড়ী পাঠাইবার উদ্ভোগ 
করিলেন। কিন্ত তিন দিবস পর্য্যন্ত ঝড়বুষ্টি থামিল না । এরূপ দুর্দিন 
হইল যে, কেহ বাড়ীর বাহির হইতে পারে না। স্থতরাং ৭ দিন 
আমাদিগের উভদ্নকে এক বাড়ীতে থাকিতে হইল। উভয়ে উভয়ের 
পরিচয় পাইলাম । কেবল কুল-পরিচয় নহে--উভয়ের অন্তঃকরণের 
পরিচয় পাইলাম । তখন আমার বয়স পনর বৎসর মাত্র। কিন্ত সেই 
বয়সেই আমি তাঁহার দাদী হইলাম । সে কোমল বয়নে সকল বুঝিতাম 
না। হেমচন্দ্রকে দেবতার স্তাঁয় দেখিতে লাগিলান। তিনি ঘাহা, 


১৪৮ মৃণালিনী 


বলিলেন, তাহা পুরাণ বলিয়া বোধ হইতে লাগিল। তিনি বলিলেন, 
“বিবাহ কর।” সুতরাং আমারও বোধ হইল, ইহা অবশ্ত কর্তব্য। চতুর্থ 
দিবদে, দুর্যোগের উপশম দেখিয়া উপবাস করিলাম, দিগ্িজয় উদ্যোগ 
করিয়া দিল। তীর্ঘপণ্যটনে রাজপুভ্রের কুলপুরোহিত সঙ্গে ছিলেন, 
তিনি আমাদিগের বিবাহ দিলেন |” 

গি। কন্তাসম্প্রদান করিল কে? 

ম। অরুন্ধতী নামে আমার এক প্রাচীন কুটুপ্ ছিলেন। তিনি 
সম্বন্ধে মার ভগিনী হইতেন। আমাকে বালককাল হইতে লালন- 
পালন করিয়াছিলেন। তিনি আমীকে অন্যন্ত স্নেহ করিতেন; আমার 
সকল দৌরাত্মা সা করিতেন । আমি তীহার নাম করিলাম । দিগ্থিজয় 
কোন ছলে, পুরমধ্যে তীহাকে সংবাদ পাঠাইয়া দিয়া ছলক্রমে হেমচন্দ্রে 
গৃছে তাহাকে ডাকিয়া আনিল। অরুন্ধতী মনে জানিতেন, আমি 
যমুনায় ডুবিয়া মরিয়াছি। তিনি আমাকে জীবিত দেখিয়া এতই 
আহ্লাদিত হইলেন যে, আর কোন কথাতেই অসন্থষ্ট হইলেন না। 
আমি যাহ! বলিলাম, তাহাঁতেই স্বীকৃত হইলেন। তিনিই কন্ঠাসম্প্রদান 
করিলেন। বিবাহের পর মাঁসীর সঙ্গে বাপের বাড়ী গেলাম। সকল 
সত্য বলিয়া কেবল বিবাহের কথা লুকাইলাম। আমি, হেমচন্ত্র 
দিখ্িজয়। কুলপুরোহিত আর অরুন্ধতী মাসী ভিন্ন এ বিবাহ আর কেহ 
জানিত না। অগ্ধ তুমি জানিলে। 

গি। মাধবাচাধ্য জানেন না? 

মূ। না,তিনি জানিলে সর্নাশ হইত। মগধরাজ তাহা হইলে 
অবশ্য শুনিতেন। আমার বাঁপ বৌদ্ধ, মগধরাঁজ বৌদ্ধের বিষম শক্রু। 

গি। ভালঃ তোমার বাপ যদ্দি তোমাকে এ পধ্যন্ত কুমারী বলিয়া 
জানিতেন, তবে এত বয়সেও তোমার বিবাহ দেন নাই কেন? 


পূর্বব-পরিচয় ১৫৯ 


মু। বাপের দোষ নাই। তিনি অনেক যত্ব করিরাছেন, কিন্ত. 
বৌদ্ধ নুপাত্র পাওয়া স্বকঠিন ; কেন না, কৌন্ধধর্ম প্রায় লোপ হইয়াছে । 
পিতা বৌদ্ধ জানাতা চাহেন, অথচ স্থুপাত্রও চাহেন। এবূপ একটি 
পাওয়া গিয়াছিল, সে আমার বিবাহের পর | বিবাহের দিন স্থির হইয়া 
সকল উদ্ভোগও হইয়াছিল। কিন্তু আমি সেই সময়ে জর করিয়া 
বসিলাম। পাত্র অন্তত্র বিবাহ করিল। 

গি। ইস্থাপূর্বক জর করিয়াছিলে ? 

মূ। হা, ইচ্ছাপূর্ববক । আমাদিগের উদ্যানে একটা কুয়া আছে, 
তাহার জল কেহ স্পর্শ করে না। তাহার পানে বা স্নানে নিশ্চিত জর) 
আমি রাত্রিতে গেপনে সেই জলে স্নান করিপ্াহিলাম | 

গি। আবার সম্বন্ধ হইলে, সেইনূপ করিতে ? 

মু। সন্দেহকি? নচেৎ হেম5ন্ছরের নিকট পলাইয়া যাইতাঁম 

গি। মথুরা হইতে মগধ একমাসের পথ। ন্ত্রীলোক হইয়া কাহাঁর 
মহায়ে পলাইতে ? 

মূ। আমার সহিত সাক্ষাতের জন্য হেমচন্দ্র মণুরায় এক দোকান 
করিয়া আপনি গায় রন্রদাস বণিক বলিয়া পরিচিত হইম্বাছিলেন। 
বৎসরে একবার করিয়া তথায় বাণিজ্য করিতে আসিতেন । যখন 
তিনি তথায় না থাঁকিতেন, তখন দিপ্থিঙ্গয্ তথায় তাহার দোকান 
রাখিত। দিখ্বিজয়ের প্রঠি আদেশ ছিল থে, বখন আমি যেরূপ আজ্ঞা! 
করিব, সে তখনই সেরূপ করিবে। সুতরাং আমি নিঃসহায় ছিলাম না । 

কথা সমাপ্ত হইলে গিরিক্রায়া বলিল, “ঠাকুরাণি! আমি একটি 
বড় গুরুতর অপরাধ করিয়াছি। আমাকে মার্জনা! করিতে হইবে। 
আমি তাহার উপযুক্ত প্রায়শ্চিন্ত করিতে স্বীকৃত আছি।” 

মৃূ। কি এমন গুরুতর কা করিলে? 


১৬০ মবণলিনী 


গি। দিগ্রিজয়টা তোমার হিতকারী, তাহা আমি জানিভাঁম না, 
আমি জানিতাম, ওট! অতি অপদার্থ। এজন আমি প্রভাতে ভালরূপে 
তাহাকে ঘা কত'ঝাঁটা দিয়াছি। তা ভাল করি নাই। 

মৃণালিনী হাসিয়া বলিলেন, “তা কি প্রীয়শ্িন্ত করিবে ?” 

গি। ভিথখারীর মেরের কি বিবাহ হস্ব? 

মূ। (হাসিয়া) করিলেই হয়। 

গি। তবে আমি সে অপদার্থটাকে বিবাহ করিব_-মার কি 
করি? 

মুণালিনী আবার হাসিয়া বলিলেন, “তবে আজি তোমার গান্ধে 
হলুদ দিব ।” 


দ্বাদশ পরিচ্ছেদ 


পরামর্শ 


হেমচন্দ্র মাধবাচার্যোর বসতিস্থলে উপস্থিত হইয়া দেখিলেন যে, 
আচার্য্য জপে নিযুক্ত আছেন। হেমচন্দ্র প্রণাম করিয়া কহিলেন, 
”আমাদিগের সকল যত্র বিফল হইল। এখন ভূত্যের প্রতি আর কি 
আদেশ করেন? যবন গৌড় অধিকার করিয়াছে । বুবি, এ 
ভারততূমির অদৃষ্টে যবনের দাসত্ব বিধিলিপি ) নচেৎ বিনা বিবাদে 
যবনেরা গৌড়ঙ্গয় করিল কি প্রকারে? যদি এখন এই দেহপতন 
করিলে এক দিনের তরেও জন্মভূমি দ্থার হাত হইতে মুক্ত হয়, তবে 
এক্ষণে তাহা করিতেও প্রস্তুত আছি। সেই অভিপ্রায়ে রাত্রিতে যুদ্ধের 


পরামর্শ ১৬১ 


আশায় নগরমধ্যে অগ্রসর হইয়াছিলাঁম ; কিন্ত যুদ্ধ ত দেখিলাম না, কেবল 
দেখিলাম যে, এক পক্ষ আক্রমণ করিতেছে,_ অপর পক্ষ পলাইতেছে 1” 

মাধবাচার্যয কহিলেন, “বৎস! ছুঃখিত হইও না। দৈবনির্দেশ 
কখনও বিফল হইবার নহে । আমি যখন গণনা! করিয়াছি যে, যবন 
পরাভূত হইবে, তখন নিশ্চঘই জানিও, তাহারা পরাভূত হইবে। 
যবনেরা নবদ্বীপ দখল করিয়াছে বটে; কিন্ত নবদ্বীপ ত গৌড় নহে। 
প্রধান রাজ! সিংহাসন ত্যাগ করিয়া পলায়ন করিয়াছেন । কিন্তু এই 
রাঁছো অনেক করপ্রদ রাজা আছেন ; তাহারা ত এখনও বিজিত হয়েন 
নাই। কেজানে যে, সকল রাজা একত্র হইয়া প্রাণপণ কৰিলে যবন 
বিজিত না হইবে ?” 

হেমচন্ত্র কহিলেন, “তাহার অল্পই সম্তাবন! |” 

মাধবাঁচাধ্য কহিলেন, “জ্যোতিষী গণনা মিথ্যা হইবার নহে। অবশ্য 
সফল হইবে । তবে আমার এক ভ্রম হইয়। থাকিবে। পূর্ববদেশে যবন 
পরাভূত হইবে__ইহাতে আমরা নবদ্বীপেই যন জয় করিবার প্রত্যাশা 
করিয়াছিলাম। কিন গৌড়রাজ্য ত প্রকৃত পূর্র্ব নহে__কামরূপই পুর্বব। 
বোধ হয়, তথায়ই আমাদিগের আশা! ফলবন্তী হইবে ।” 

হে। কিন্তু এক্ষণে ত যবনের কামরূপ যাঁওরাঁর কোন সম্ভাবন! 
দেখি না। 

মা। এই যবনেরা ক্ষণকাল স্থির নহে। গড়ে ইহার! স্ুস্থির 
হইলেই কামরূপ আক্রমণ করিবে। 

হে। তাহাঁও মানিলাম ) এবং ইহারা যে কামরূপ আক্রমণ করিলে 
পরাজিত হইবে, তাহাও মানিলাম) কিন্তু সাহা! হইলে আমার পিভৃ- 
রাজ্য উদ্ধারের কি সছুপায় হইল? 

মা। এই ঘবনেরা এ পধ্যন্ত পুনঃ পুনঃ জয়লাভ করিয়া অজেয় 

১১ 


১৬২ যুণালিনী 


বলিয়া রাঁজগণমধ্যে প্রতিপন্ন হইয়াছে । ভয়ে কেহ তাহাদের বিরোধী 
হইতে চাহে না। তাহার! একবারমাত্র পরাজিত হইলে, তাহাদিগের 
সে মহিমা আর থাকিবে না। তখন ভারতবর্ধীয় তাঁবৎ আর্ধ্যবংণীয় 
রাজারা ধূতান্্র হইয়া উঠিবেন। সকলে এক হইয়া অন্ত্রধারণ করিলে 
যবনেরা কত দিন তিষ্িবে ? 

হে। গুরুদেব! আপনি আশামাত্রের আশ্রয় লইতেছেন ; আমিও 
তাহ:ই করিলাম। এক্ষণে আমি কি করিব _আক্তা করুন। | 

মা। আমিও তাহাই চিন্তা করিতেছিলাম। এ নগরমধ্যে তোমার 
আর অবস্থিতি করা অকর্তব্য ; কেন না, যবনেরা তোমার মৃত্যু সাধন 
মঙ্বল্প করিয়াছে । আমার আজ্ঞা-_তুমি অগ্ভই এ নগর ত্যাগ করিবে । 

হে। কোথায় যাইব ? 

মা। আমার সঙ্গে কামরূপ চল। 

হেমচন্দ্র অধোঁব্দন হইয়া, অপ্রতিভ হইয়া, মৃছ মৃদু কহিলেন, 
“মৃণালিনীকে কোথায় রাখিয়া যাইবেন ?” 

' মাধবাঁচা্য বিশ্মিত হইয়া কহিলেন, “সে কি? আমি ভাবিতেছিলাম 

যে, তুমি কাঁলিকার কথায় মৃণালিনীকে চিত্ত হইতে দূর করিয়াছিলে !” 

হেমচন্ত্ পূর্বের স্তায় মৃছুভাবে বলিলেন, “মৃণালিনী অত্যাজ্যা। তিনি 
আমার পরিণীতা স্ত্রী |” 

মাঁধবাচা্য চমতকৃত হইলেন; রুষ্ট হইলেন ) ক্ষোভ করিয়া কহিলেন, 
“আমি ইহার কিছু জানিলাম না?” 

হেমচন্্র তখন আছগ্োপাস্ত তাহার বিবাহের বৃত্তান্ত বিবৃত করিলেন। 
শুনিয়া মাধবাঁচা্ধ্য কিছুক্ষণ মৌনী হইয়া! রহিলেন। কহিলেন, “যে স্ত্রী 
অসদাচারিণী, সে ত শাস্ত্রাহ্ূসারে ত্যাজ্যা । মৃণালিনীর চরিত্র সম্বন্ধে 
যে সংশয়, তাহ! কালি প্রকাশ করিয়াছি ।* 


মহম্মদ আলির প্রায়শ্চিত্ত ১৬৩ 


তখন হেমচন্দ্র ব্যোমকেশের বৃত্তান্ত সকল প্রকাঁশ করিয়া বলিলেন। 
শুনিয়া মাধবাঁচাঁধ্য আনন্দ প্রকাশ করিলেন। কহিলেন, “বৎস! বড় 
প্রীত হইলাম। তোমার প্রিয়তমা এবঞ্চ গুণবতী ভাধ্যাকে তোমার 
নিকট হইতে বিষুক্ত করিয়া তোমাকে অনেক ক্রেশ দিয়াছি। এক্ষণে 
আশীর্বাদ করিতেছি, তোমরা! দীর্ঘজীবী হইয়া বহুকাল একক্র ধর্্মাচরণ 
কর। যদি তুমি এক্ষণে সন্ত্রীক হইয়াছ, তবে তোমাকে আর আমি 
আমার সঙ্গে কামরূপ যাইতে অনুরোধ করি না। আমি অগ্রে 
বাইতেছি, যখন সময় বুঝিবেন, তখন তোমার নিকট কামরূপাধিপতি 
দূত প্রেরণ করিবেন। এক্ষণে তুমি বধূকে লইয়া মথুরায় গিয়া বাস 
কর, অথবা অন্য অভিপ্রেত স্থানে বাস করিও 1” 

এইরূপ কথোপকথনের পর হেমচন্ত্র মাঁধবাঁচার্যের নিকট বিদায় 
হইলেন । মাঁধবাঁচার্য্য আশীর্বাদ, 'আলিঙ্গন করিয়া সাশ্রলোচনে তাঁহাকে 
বিদীয় করিলেন। 


ত্রয়োদশ পরিচ্ছেদ 


মহম্মদ্র আলির প্রায়শ্চিত্ত 


বে রাত্রে রাজধানী যবনসেনাবিপ্লবে পীড়িতা হইতেছিল, সেই রাত্রে 
পশুপতি একাকী কারাগারে অবরুদ্ধ ছিলেন। নিশাবশেষে সেনা-বিপ্ুব 
সমাপ্ত হইয়া গেল। মহম্মদ আলি তখন তাহার সম্ভাষণে আসিলেন। 
পশুপতি কহিলেন, “্যবন !__প্রিয়সস্তাষণে আর আবশ্তক নাই। এক- 
বার তোমারই প্রিযসন্তাযণে বিশ্বাম করিয়৷ এই অবস্থাপন্ন হইয়াছি। 


১৬৪ মৃণালিনী 


বিধন্মী যবনকে বিশ্বাস করিবাঁর যে ফল, তাহা প্রাপ্ত হইয়াছি। এখন 
আমি মৃত্যু শ্রেয়ঃ বিবেচনা করিয়৷ অন্য ভরসা ত্যাগ করিয়াছি । তোমা 
দিগের কোন প্রিয়সন্তাষণ শুনিব না ।” 

মহম্মদ আলি কহিল, “আমি প্রনুর আজ্ঞা প্রতিপালন করি-- 
প্রন্রর আজ্ঞা প্রতিপালন করিতে আসিয়াছি। আপনাকে যবনবেশ 
পরিধান করিতে হইবে 1” 

গইপতি কহিলেন, “সে বিষয়ে চিত্ত স্থির করুন। আমি এক্ষণে 
মৃত্যু স্থির করিয়াছি । প্রাণত্যাগ করিতে স্বীকৃত আছি__কিস্ত যবনধর্্ম 
অবলম্বন করিব না ।” 

ম। আপনাকে এক্ষণে যবন-ধন্ম অবলম্বন করিতে বলিতেছি না। 
কেবল রাঁজপ্রতিনিধির তৃপ্তির জন্য যবনের পোষাক পরিধান করিতে 
বলিতেছি। 

প। ব্রাঙ্গণ হইয়া! কি জন্য শ্নেচ্ছের বেশ পরিব? 

ম। আপনি ইচ্ছাপূর্বক না পরিলে আপনাকে বলপূর্ববক পরাইব। 
অস্বীকারে লাভের ভাগ অপমান । 

পশুপতি উত্তর করিলেন ন1। মহল্মদ আলি স্বহস্তে তাহাকে 
যবনবেশ পরাইলেন । কহিলেন, “আমার সঙ্গে আনন |” 

প। কোথায় যাইব 2 

ম। আপনি বন্দী-_জিজ্ঞাসার প্রয়োজন কি? 

মহম্মদ আলি তাহাকে সিংহদ্বারে লইয়া চলিলেন। যে বাক্তি 
পশুপতির রক্ষায় নিযুক্ত ছিল, সেও সঙ্গে সঙ্গে চলিল। 

দ্বারে প্রহরিগণের জিজ্ঞাসামতে মহম্মদ আলি আপন পরিচয় 
দিলেন; এক সঙ্কেত করিলেন। প্রহরিগণ তীহাদিগকে যাইতে দিল। 
সিংহদ্বধার হইতে নিষ্ষান্ত হইয়া তিন জনে কিছু দূর রাজপথ অতিবাহিত 


মহম্মদ আলির প্রায়শ্চিত্ত ১৬৫ 


করিলেন। তখন যবনসেন। নগরমস্থন সমাপন করিয়া বিশ্রাম করিতে- 
ছিল; সুতরাং রাজপথে আর উপদ্রব ছিল না। মহম্মদ আলি কহিলেন, 
প্র্মাধিকার! আপনি আমীকে বিনা দোঁষে তিরস্কার করিয়াছেন! 
বখৃতিয়ার খিলিজির এরূপ অভিপ্রায় আমি কিছুই অবগত ছিলাম ন1। 
তাহা হইলে আঁমি কদাঁচ প্রবঞ্চকের বার্তাবহ হইয়া আপনার নিকট 
যাইতাম না। যাহা হউক, আপনি আমাঁর কথায় প্রত্যয় করিয়া এরূপ 
দুর্দশাপন্ন হইয়াছেন, ইহার যথাসাধ্য প্রায়শ্চিত্ত করিলাম | গঙ্গাতীরে 
নৌকা প্রস্বত আছে-_আপনি যথেচ্ছ স্থানে প্রস্থান করুন। আমি 
-এইখান হইতে বিদাঁয় হই» 

পশুপতি বিশ্বয়াপন্ন হইয়া অবাঁক্‌ হইয়! রহিলেন। মহন্মদ আলি 
পুনরপি কহিতে লাগিলেন, “আপনি এই রাত্রির মধ্যে এ নগরী ত্যাগ 
করিবেন। নচেৎ কাল প্রাতে যবনের সহিত আপনার সাক্ষাৎ হইলে 
প্রমাদ ঘটবে । খিলিজির 'আন্ঞার বিপরীত আরণ করিলাম--ইহার 
সাক্ষী এই প্রহরী । সুতরাং আত্মরক্ষার জন্ত ইহাঁকেও দেশাস্থরিত 
করিলাম । ইহাঁকেও মাপনার নৌকায় লইয়া যাইবেন ।৮ 

এই বলিয়া মহম্মদ আলি বিদার হইলেন। পশ্তপতি কিয়ংকাল 
বিশ্য়াপন্ন হইয়া থাকিয়া গঙ্গা তীরাঁভিমুখে চলিলেন। 


চতুর্দশ পরিচ্ছেদ 


৪৮৮৮ 


ধাতুমুত্তির বিসর্জন 


-হন্সদ আলির নিকট বিদাঁয় হইয়া, রাঁজপথ অতিবাহিত 
করিয়া পশুপতি ধীরে ধীরে চলিলেন। ধীরে ধীরে চলিলেন--যবনের 
কারাগার হইতে বিমুক্ত হইয়াও দ্রুতপদক্ষেপণে তাহার প্রবৃত্তি জন্মিল 
না। রাজপথে যাহা দেখিলেন, তাহাতে আপনার মনোঁমধ্যে আপনি 
মরিলেন। তাহার প্রতিপদে মৃত নাগরিকের দেহ চরণে বাঁজিতে 
লাগিল। প্রতিপদে শোণিতসিক্ত কর্দমে চরণ আর্দ হইতে লাঁগিল। 
পথের ছই পার্খে গৃহাবলী জনশৃন্ঠ-__-বহুগৃহ ভক্মীভূত ; কোথাও বা তপ্ত 
অঙ্গার এখনও জলিতেছিল; গৃহান্তরে দ্বার ভগ্ম__গবাক্ষ ভগ্ন__প্রকোষ্ 
ভগ্র-_তছৃপরি মৃতদেহ! এখনও কোন হতভাগ্য মরণ-যস্ত্রণায় অমানুষিক 
কাতরস্বরে শব করিতেছিল। এ সকলের মূল তিনিই। দারুণ 
লোভের বশবর্তী হইয়া তিনি এই রাজধানীকে শ্মশানভূমি করিয়াছেন । 
পশ্তপতি মনে মনে স্বীকার করিলেন যে, তিনি প্রাণদণ্ডের যোগ্যপাত্র 
বটে__কেন মহম্মদ আলিকে কলঙ্কিত করিয়া কাঁরাগাঁর হইতে পলায়ন 
করিলেন ? যবন তীহাঁকে ধৃত করুক-_অভিপ্রেত শাস্তি প্রদান করুক-- 
মনে করিলেন, ফিরিয়া যাবেন! মনে মনে তখন ইট্দেবীকে ন্মরণ 
করিলেন__কিন্ত কি কামনা করিবেন? কামনার বিষয় আর কিছুই 
নাই। আকাশ প্রতি চাহিলেন। গগনের নক্ষত্র-চন্্র-গ্রহমণ্লী-বিভূ- 
ধিত সহাশ্ত পবিত্র শোভা তাহার চক্ষে সহিল না_তীব্র জ্যোতিঃ- 

সম্পীড়িতের স্ায় চক্ষু মুদ্রিত করিলেন । সহসা অনৈসগিক ভয় আসিয়া 
তাহার হৃদয় আচ্ছন্ন করিল -_অকারণ ভরে তিনি আর পদক্ষেপ করিতে 
পারিলেন না, সহসা! বলহীন হইলেন। বিশ্রীম করিবার জন্ত পথিমধো 
উপবেশন করিতে গিয়া দেখিলেন-_-এক শবাঁদনে উপবেশন করিতে- 
ছিলেন। শব-নিঃস্থত রক্ত তাহার বসনে এবং অঙ্গে লাগিল। তিনি 
কণ্টকিত কলেবরে পুনরুখান করিলেন। আর দাড়াইলেন না-- 
দ্রুতপদে চলিলেন। সহস! আর এক কথা মনে পড়িল--তীাহার নিজ 
বাটী? তাহা কি ববনহস্তে রঞ্ষা পাইরাছে ? আর সে বাটাতে যে কুস্কুম- 
ময়ী প্রাণপুন্তলিকে লুকাইয়া রাখিরাছিলেন, তাহার কি দশা ইয়াছে ? 
মনোরমার কি দশা হইয়াছে? তাহার প্রাণাবিকাঁ, তীহাকে পাপপথ 
হইতে পুনঃপুনঃ নিবারণ করিয়াছিল, সেও বুঝি তাহার পাপদাগরের 
তরঙ্গে ডূবিয়াছে। এ যবনসেনী প্রবাহে নে কুম্ুম-ক:লক! না৷ জানি 
কোথায় ভাসিয়া গিয়াছে ! 

পশুপতি উন্মন্তের ন্যায় আপন ভবনাভিমুখে ছুটিলেন । আপনার 
ভবনসম্ভুখে উপস্থিত হইলেন । দেখিলেন, বাহা ভাঁবিয়।ছিলেন, তাহাই 
ঘটিয়াছে_-জপস্ত পর্বতের শ্ায় তাহার উচ্চচুড় অষ্রালিক| অগ্রিনয় হইয়া 
জলিতেছে। দৃষ্টিমাত্র হতভাগা পশ্ুপতির প্রতীহ হইল যে, যবনেরা 
তাহার পৌরজন সহ মনোরমীকে বধ করিয়া গুতে অগ্ঠি দিয়া গিয়াছে । 
মনোরম যে পলায়ন করিয়াছিল, তাহা তিনি কিছু জানিতে পারেন 
নাই। 

নিকটে কেহই ছিল না বে, ঠাহে এ সংবাঁদ প্রদান করে। আপন 
বিকল চিত্তের সিদ্ধান্তই তিনি গ্রহণ করিলেন। হলাহল-কলস পরিপূর্ণ 
হইল-_হৃদয়ের শেষ তত্্রী ছি'ড়িল। তিনি কিমৎক্ষণ বিস্কারিত নয়নে 
দহৃমান অট্রালিকা প্রতি চাহিয়া রহিলেন_-মরণোনুখ পতঙ্গ বৎ অব্লক্ষণ 

বিকলশরীরে একন্থানে অবস্থিতি করিলেন,_-শেষে মহাবেগে সেই 
অনলতরঙ্গমধো ঝঁপ দিলেন । সঙ্গের প্রহরী চমকিত হইয়া রহিল। 

মহাবেগে পশ্ুপতি জলন্ত দ্বারপথে পুরমধো প্রবেশ করিলেন। চরণ 
দগ্ধ হইল. অঙ্গ দগ্ধ হইল-কিন্তু পশুপতি কিরিলেন না। অগ্নিকুগ 
অতিক্রম করিয়া আপন শয়নকক্ষে গমন করিলেন-_কাঁহাঁকেও দেখিলেন 
না। দগ্ধ-শরীরে কক্ষে কক্ষে ছুটিয়া বেড়াতে লাগিলেন । তাহার 
'অন্তরমধ্যে যে ছ্রন্ত অগ্নি জলিতেছিল_ তাহাতে তিনি বাহাদাহ্যন্তরণা 
অনুভূত করিতে পারিলেন না। 

ক্ষণে ক্ষণে গৃহের নুতন নূতন খণ্ড সকল অগ্নি কর্তৃক আক্রান্ত 
হইতেছিল। আক্রান্ত প্রকোষ্ঠ বিষম শিখ| আকাশপথে উথাপিত 
করিয়া তয়গ্কর গর্ন করিতেছিল। ক্ষণে ক্ষণে দগ্ধ গৃহাঁংশসকল অশনি- 
সম্পাতশবদে ভূতলে পড়িয়া যাইতেছিল। ধুমে, ধূলিতে, তৎসঙ্লে লক্ষ লক্ষ 
অগ্বিশ্দুলিঙ্গে আকাশ অনৃ্য হইতে লাগিল। 

দাবানলসংবেষ্টিত আঁরণাগজের গায় পশুপতি 'অগ্রিমধো ইতস্ততঃ 
দামদাসী, স্বজন ও মনোঁরমাঁর অন্বেষণ করিয়া বেড়াইতে লাগিলেন। 
কাহারও কোন চিহ্ন পাইলেন না--হতাঁশ হইলেন । তখন দেবীর 
মন্দির প্রতি তীহার দৃষ্টিপাত হইল। দেখিলেন, দেবী অগ্রভুজার মন্দির 
অগ্নিকর্তৃক আক্রান্ত হইয়া জলিতেছে। পশুপতি পতঙ্গবং তন্মধ্যে 
প্রবেশ করিলেন। দেখিলেন, অনলমগ্ডলমধ্যে অদগ্ধা স্বর্ণপ্রতিমা 
বিরাজ করিতেছে । পশুপতি উন্মন্তের ন্যায় কহিলেন, “মা ! জগদম্বে ! 
আর তোমীকে জগদঘ্া বলিব না । অর তোমায় পূজা করিব না। 
তোমাকে প্রণামও করিব না। আশৈশব আমি কায়মনোবাক্যে 
তোমার দেবা করিলাম_এঁ পদধ্যান ইহজন্মে সার করিয়াছিলাম__ 
এখন, মা ! একদিনের পাপে সর্বস্ব হারাইলাম ? তবে কি জন্ত তোমার 

পুজা করিয়াছিলাম? কেনই বা তুমি আমার পাপমতি অপনীত না 
করিলে ?” 

মন্দিরদহন অগ্নি অধিকতর প্রবলূ, হইয়া! গঞ্জিয়! উঠিল। পশ্ুপতি 
তথাপি প্রতিমা সম্বোধন করিয়া বলিতে লাগিলেন, “এ দেখ ! ধাতুমুস্তি ! 
তুমি ধাতুমূত্তি মাত্র, দেবী নহ--এী দেখ, অগ্নি গঞ্জিতেছে ! যে 
পথে আমার প্রাণাধিকা গিয়াছে_সেই পথে অগ্নি তোমাকেও প্রেরণ 
করিষে। কিন্তু আমি অগ্নিকে এ কান্তি রাখিতে দিব না--আমি 
তোমাকে স্থাপনা করিয়াছিলাম__-আঁমিই তোঁম1কে বিসজ্জন করিব। 
চল, ইষ্টদেবি! তোমাকে গঙ্গার জলে বিসর্ন করিব !” 

এই বলিয়া! পশুপতি প্রতিমা উন্তোলন 'আকাঞ্ষায় উভয় হস্তে 
তাহা ধারণ করিলেন। এই সময়ে আবার অগ্নি গঞ্িয়। উঠিল। 
তখনই পর্ধতবিদরানুরূপ প্রবল শব্দ হইল,_দগ্ধ মন্দির, আকাশপথে 
ধূলি-ধ্মতস্ম সহিত অগ্রিশ্বুলিঙ্গরাঁশি প্রেরণ করিয়া, চর্ণ হইয়া পড়ি 
গেল। তন্মধ্যে প্রতিষা সহিত পশুপতির সজীবন সমাধি হইল। 


পঞ্চদশ পরিচ্ছেদ 


স্টটাসকিটাস্কিককশ 
অন্তিমকালে 


পশুপতি স্বয়ং অষ্টভূজার অর্চনা করিতেন বটে-কিন্ক তথাপি তাহার 
নিত্যসেবার জন্য ছুর্গাদীস নামে একজন ব্রাহ্মণ নিষুক্ত ছিলেন। নগর- 
বিপ্লবের পরদিবস ছূর্গাদাস শ্রুত হইলেন যে, পশ্ডপতির গৃহ ভন্ীভূত 
হইয়া ভূমিসাৎ হইয়াছে। তখন ত্রাঙ্গণ অষ্টতজার মৃষ্ঠি ভন্ম হইতে উদ্ধার 

করিয়া আপন গৃহে স্থাপন করিবার সঙ্কল্প করিলেন। যবনের নগর 
লুঠ করিয়া তৃপ্ত হইলে, বখ্তিয়ার খিলিজি অনর্থক নগরবাসীদিগের 
পীড়ন নিষেধ করিয়া দিয়াছিলেন। স্থতরাং এক্ষণে সাহস করিয়া 
বাঙ্গালীরা রাজপথে বাহির হইতেছিল। ইহা দেখিয়া ছুর্াদাম অপরাে 
অষ্টভূজার উদ্ধারে পশুপতির ভবনাভিমুখে যাত্রা! করিলেন। পশুপতির 
ভবনে গমন করিয়া, যথায় দেবীর মন্দির ছিল, সেই প্রদেশে গেলেন। 
দেখিল্নে, অনেক ইঞ্টকরাশি স্থানান্তরিত না করিলে, দেবীর প্রতিমা 
বহিষ্কৃত করিতে পারা যায় না। ইহা! দেখিয়া ছূর্গাদাস আপন পুত্রকে 
ডাকিয়া আনিলেন। ইষ্টকপকল অর্দ-দ্রবীন্ৃুত হইয়া পরস্পর 
লিপ্ত হইয়াছিল_-এবং এখন পর্যান্ত সন্তপ্ত ছিল। পিতাপুত্রে এক 
দীর্থিক! হইতে জলবহন করিয়া তপ্ত ইন্টক সকল শীতল করিলেন এবং 
বহু কষ্টে তন্মধা হইতে অষ্টভূজার অনুসন্ধান করিতে লাগিলেন । ইষ্টক- 
রাশি স্থানান্তরিত হইলে তন্মধা হইতে দেবীর প্রতিমা আবিষ্কৃতা হইল। 
কিন্তু প্রতিমার পাদমূলে-_এ কি? সভয়ে পিতাপুন্র নিরীক্ষণ করিলেন 
যেঃ মন্তুষ্যের মৃতদেহ রহিয়াছে! তখন উভয়ে মৃতদেহ উত্তোলন করিয়া 
দেখিলেন ষে, পশুপতির দেহ। 

বিশ্রয়স্থচক বাক্যের পর ছুর্গাদা কহিলেন, "যে প্রকাঁরেই প্রহর এ 
দশা হইয়! থাকুক, ব্রাহ্মণের এবঞ্চ প্রতিপালিতের কার্ধ্য আমাদিগের অবস্ 
কর্তব্য । গঙ্গাতীরে এই দেহ লইয়া আমর! প্রতুর সকার করি চল।” 

এই বলিয়া ছুই জনে প্রভুর দেহ বহন করিয়া গঙ্গাতীরে লইয়া 
গেলেন । তথায় পুত্রকে শব-রক্ষায় নিধুক্ত করিয়া ছূর্গাদাস নগরে কাঠ্ঠাদি 
সৎকারের উপযোগী সামগ্রী অনুসন্ধানে গমন করিলেন ; এবং যথাসাধ্য 
সুগন্ধি কাষ্ঠ ও অন্যান্ত সামগ্রী সংগ্রহ করিয়! গঙ্গাতীরে প্রত্যাগমন 
করিলেন। 

তখন ছূর্গাদাঁস পুত্রের আন্গকূল্যে যথাশান্ত্র দাহের পূর্বগামী ক্রিয়া- 
সকল সমাপন করিয়! স্থগন্ধি কাঁষ্ঠে চিতা রচনা করিলেন এবং তদুপরি 
পশুপতির মৃতদেহ স্থাপন করিয়া অগ্থি প্রদান করিতে গেলেন। 

কিন্তু অকন্মাৎ শ্বশানভূমিতে এ কাহার আবির্ভীব হইল? ব্রাক্গণদয় 
বিশ্মিতলোচনে দেখিলেন যে, এক মলিনবনন।, রুক্ষকেণী, আলুলাফ়িত- 
কুন্তলা, ভন্মধুলি-সংসর্গে বিবর্ণা, উন্মাদিনী আগিয়৷ শ্মশীনভূমিতে 
অবতরণ করিতেছে । রমণী ত্রাক্মণদিগের নিকটবর্তিনী হইলেন । 

ছূর্ণাদাঁস সভয়-চিন্তে জিজ্ঞাসা কাঁরিলেন, “আপনি কে ?* 

রমণী কহিলেন, “তোমরা কাহার সৎকার করিতেছ ?” 

ছুর্ীদাস কহিলেন, “বুত ধর্মাধিকার পশুপতির |” 

রমণী কহিলেন, "্পশুপতির কি প্রকারে মৃত্যু হইল ?” 

হুর্াদাস কহিলেন, “প্রাতে নগরে জন্রব শুনিয়াছিলাম বে, তিনি 
যবন কর্তৃক কাঁরাঁরুদ্ধ হইয়া কোন সুযোগে রাত্রিকালে পলায়ন করিয়া- 
ছিলেন। অগ্ তাহার অট্টাপিকা ভন্মসাৎ হইয়াছে দেখিয়া তন্মধা হইতে 
অষ্টভূজাঁর প্রতিমা-উদ্ধার-মানসে গিগ্াছিলাম। তথায় গিয়া প্রন্থর 
মৃতদেহ পাইলাম ।” 

রমণী কোন উত্তর করিলেন না। গঙ্গাতীরে সৈকতের উপর 
উপবেশন করিলেন, বহুক্ষণ নীরবে থ!কিয়া জিজ্ঞাসা করিলেন, “তোমরা 
কে?” ছূর্ণাদান কহিলেন, “আমর! ব্রাহ্মণ ধর্্মাধিকাঁরের অন্নে প্রতি- 
পালিত হইয়াছিলাম। আপনি কে ?” 

তরুণী কহিলেন, “আমি তাহার পত্রী 1” 

হর্গাদাস কহিলেন, “তাহার পত্রী বহুকাল নিরুদ্দিষ্টা। আপনি কি 
প্রকারে তাহার পত্রী ?” 

যুবতী কহিলেন, “আমি সেই নিরুদদিষ্টা কেশব-কন্তা। অনুমরণ-ভয়ে 

পিত। আমাকে এতকাল লুক্কায়িত রাখিয়াছিলেন। আমি আজ কালপূর্ণে 
বিধিলিপি পূরাইবার জন্য আসিয়াছি।” 

শুনিয়! পিতাপুলে শিহরিয়া উঠিলেন। তাঁহাদ্দিগকে নিরুত্তর দেখিয়া 
বিধবা বলিতে লাগিলেন, “এখন স্ত্রীজীতির কর্তব্য কাজ করিব। তোমর! 
উদ্যোগ কর।” 

ছুর্গাদাস তরুণীর অভিপ্রায় বুঝিলেন ; পুল্রের প্রতি চাহিয়া জিজ্ঞাস! 
করিলেন. “কি বল ৮ 

পুর কিছু উত্তর করিল না। ছূর্দাদাস তখন তরুণীকে কহিলেন, 
“মা, ভীম বাঁলিকা_-এ কঠিন কার্যে কেন প্রস্তুত হইতেছ ?” 

তরুণী ভ্রুভঙ্গী করিয়া কহিলেন, “বাঙ্গণ হইয়া অধর্থ্ে প্রবৃত্তি 
দিতেছ কেন ?-_ইহাঁর উদ্ভোগ কর।” 

তখন ব্রাহ্মণ আয়োজন জন্য নগরে পুনব্বার চলিলেন। গমনকালে 
বিধবা ছর্গাদাসকে কহিলেন, “তুমি নগরে যাইতেছ। নগরপ্রান্তে 
রাজার উপবন-বাটিকায় হেমচন্দ্র নামে বিদেশী রাজপুত্র বাস করেন। 
তাহাকে বলিও, মনোরমা গঞ্গাতীরে চিতারোহণ করিতেছে তিনি 
আসিয়া একবার তাহার সহিত সাক্ষাৎ করিয়! যাঁউন, তাহার নিকটে 
ইহলোকে মনোরমার এইমাত্র ভিক্ষা |” 

হেমচন্দ্র যখন ব্রাহ্মণমুখে শুনিলেন যে, মনোরম! পশুপতির পত্বী- 
পরিচয়ে তাহার অন্ুমৃতা হইতেছেন, তখন তিনি কিছুই বুঝিতে পারিলেন 
না। ছুর্গাদাসের সমভিব্যাহারে গঙ্গাতীরে আসিলেন | তথায় মনোরমার 
অতি মলিন! উন্মার্দিনী মৃত্তি, তাহার স্থির-গম্ভীর, এখনও অনিন্দযনুন্দর 
মুখকাঁস্তি দেখিয়া! তাহার চক্ষুর জল আপনি বহিতে লাগিল। তিনি 
বলিলেন,_“মনোৌরমা ! ভগিনি! একি এ?” 

তখন মনোরমা, জ্যোত্সা-প্রদীপ্ত সরোবরতুল্য স্থির মুষ্তিতে মৃদুগন্তীর- 

স্বরে কহিলেন, “ভাই, যে জন্য আমার জীবন, তাহ! আঁজি চরমসীমা 
প্রাপ্ত হইয়াছে । আজ আমি আমার স্বামীর সঙ্গে গমন করিব ।” 

মনোঁরমা সংক্ষেপে অন্তরের শ্রবণাতীত স্বরে হেমচন্দ্রের নিকট 
পূর্বকথার পরিচয় দিয়া বলিলেন, “আমার স্বামী অপরিমিত ধনসঞ্চয় 
করিয়া রাখিয়া গিয়াছেন। আঁমি এক্ষণে দে ধনের অধিকারিণী । আমি 
তাহা তোমাকে দান করিতেছি, তুমি তাহা গ্রহণ করিও । নচেৎ পাপিষ্ঠ 
যবনে তাহা ভোগ করিবে । তাঁহার অল্পভাগ বায় করিয়া জনার্দীন 
শর্মাকে কাশীধামে স্থাপন করিবে । জনার্দনকে অধিক ধন দিও না। 
তাহা হইলে যবনে কাঁড়িয়া লইবে। আমার দাহের পর, তুমি আমার 
স্বামীর গৃহে গিয়৷ অর্থের অনুসন্ধান করিও । আমি যে স্থান বলিয়া 
দিতেছি, সেই স্থান খু'ড়িলেই তাহা পাইবে । আমি ভিন্ন সে স্থান আর 
কেহই জানে না” এই বলিয়া মনোরমা যথা অর্থ আছে, তাহা বলিয়া 
দিলেন। 

তখন মনোরমা আবার হেমচন্দ্রের নিকট বিদায় হইলেন। জনার্দনকে 
ও তাহার পত্ভীকে উদ্দেশে প্রণাম করিয়া হেমচন্দ্রের দ্বারা তাহাদিগের 
নিকট কত ন্নেহস্থচক কথা বলিয়! পাঠাইলেন। 

পরে ব্রাহ্মণেরা মনোৌরমাঁকে যথাশান্ত্র এই ভীষণ ব্রতে ব্রতী 
করাইলেন, এবং শান্ত্ীয় আচারান্থে মনোরম প্রাঙ্গণের আনীত নূতন 
বন্ত্র পরিধান করিলেন। নববন্্ পরিধান করিয়া দিব্য পুষ্পমালা কণ্ঠে 
পরিয়া, পশুপতির প্রজলিত চিতা প্রদক্গিণপূর্বক তছুপরি আরোহণ 
করিলেন, এবং সহাস্ত-আননে সেই প্রজ্জলিত হুভাশনরাশিমধ্যে উপ- 
বেশন করিয়া! নিদাঘসন্তপ্ত কুস্থমকলিক।র ন্যায় অনলভাপে প্রাণত্যাগ 
করিলেন। 

হেমচন্জ্র মনোরমার দত্ত ধন উদ্ধার করিয়া তাহার কিয়দং 
জনার্দীনন্কে দিয়! তাহাকে কাণী প্রেরণ করিলেন। অবশিষ্ট ধন গ্রহণ 
করা কর্তব্য কি না, তাহা মাধবাঁচাধ্যকে জিজ্ঞাসা করিলেন। 
মাধনাচাধ্য বলিলেন, “এই ধনের বলে পশুপতির বিনাশকারী 
বথ্তিয়ার খিলিজিকে প্রতিফল দেওয়৷ কর্তব্য ; এবং তদভিপ্রায়ে ইহা 
গ্রহণও উচিত। দক্ষিণ সমুদ্রের উপকূলে অনেক প্রদেশ জনহীন হইয়া 
পড়িয়া! আছে। আমার পরামর্শ যে, তুমি এই ধনের দ্বারা তথায় নূতন 
রাজ্য সংস্থাপন কর, এবং তথায় যবনদমনোপযোগী সেন স্থজন কর। 
তৎসাহাযো পশুপতির শকত্রর নিপাত সিদ্ধ করিও ।” 

এই পরামর্শ করিয়া মাধবাঁচার্য সেই রাত্রিতেই হেমচন্ত্রকে নবৰীপ 
হইতে দক্ষিণাভিমুখে যাত্রা করাইলেন। পশুপতির ধনরাশি তিনি 
গোপনে সঙ্গে লইলেন। মুণালিনী, গিরিজায়া এবং দিপ্িজয় তাহার 
সঙ্গে গেলেন। মাধবাচা্যও হেমচন্ত্রকে নূতন রাজ্যে স্থাপন করিবার 
জন্য তাহার সঙ্গে গেলেন। রাঙ্য-সংস্থাপন অতি সহজ কাজ হইয়া 
উঠিল, কেন না, যবনদিগের ধর্দ্বেষিতায় পীড়িত এবং তাহাদিগের ভয়ে 
ভীত হইয়া অনেকেই তাহাদিগের অধিকৃত রাঁজ্য ত্যাগ করিয়া হেমচন্ত্রের 
অবস্থাপিত রাজ্যে বাস করিতে লাগিল। 

মাধবাঁচার্যের পরামর্শেও অনেক প্রধান ধনী ব্যক্তি তথায় আশ্রয় 
লইল। এইরূপে অতি শীপ্র ক্ষুদ্র রাঁজাটি সৌষ্টবান্বিত হইয়৷ উঠিল। 

কমে ক্রমে সেনা সংগ্রহ হইতে লাঁগিল। অচিরাৎ রমণীয় রাঁজপুরী 
নির্ষিত হইল। মৃণাঁলিনী তন্মধ্যে মহিষী হইয়া! সে পুরী আলো! করিলেন । 

গিরিজায়ার সহিত দিগ্বিজয়ের পরিণয় হইল। গিরিজায়। 
মণালিনীর পরিচর্যায় নিযুক্তা রহিলেন, দিপ্িজয় হেমচন্দ্রের কার্য 
রব নির্বাহ করিতে লাঁগিলেন। কথিত আছে যে, বিবাহ অবধি 
'মন দিনই ছিল না, যে দিন গিরিজাঁয়া এক আঁধ ঘা কাঁটার আঘাতে 
ঈিঞ্যয়ের শরীর পবিত্র কলিযা লা শিও। ইহাতে যে দিগ্থিজয় বড়ই 
£খিত ছিলেন, এমন নহে); বরং একদিন কোঁন দৈবকারণবশতঃ 
ারিজায়া ঝাঁটা মারিতে ভুলিয়াছিলেন, ইহাতে দিগ্বিজয় বিষ-বদনে 
গরিজায়াকে গিয়া! জিজ্ঞাসা করিল, “গিরি, আজ তুমি আমার উপর 
রাগ করিয়াছ কি?” বস্তুতঃ ইহারা যাবজ্জীবন পরমন্থখে কালাতিপাত 
করিয়াছিল। 

হেমচন্দ্রকে নূতন রাজ্যে স্থাপন করিয়া মাধবাচার্্য কামরূপে গমন 
করিলেন। সেই সময়ে হেমচন্ত্র দক্ষিণ হইতে মুসলমানের প্রতিকূলতা 
করিতে লাগিলেন । বখতিয়ার খিলিজি পরাভূত হইয়। কামরূপ হইতে 
দূরীকৃত হইলেন ; এবং প্রত্যাগমনকাঁলে অপমানে ও কষ্টে তাহার 
প্রাণবিয়োগ হইল। কিন্ত দে সকল ঘটনার বর্ণনা করা গ্রন্থের 
উদ্দেন্ত নহে। 

বত্রময়ী এক সম্পন্ন পাটনীকে বিবাহ করিয়া হেমচন্ত্রের নূতন 
রাজ্যে গিয়া বাস করিল। তথায় মৃণ।লিনীর অনুগ্রহে তাহার স্বামীর 
বিশেষ সৌষ্ঠব হইল, গিরিজায়া ও র্রময়ী চিরকাল “মই” “সই” 
রহিল। 

মৃণালিনী মাধবাঁচার্যোর দ্বারা হৃধীকেশকে অনুরোধ করাইয়া 
মণিমালিনীকে আপন রাজধানীতে আনাইলেন। মণিমালিনী রাঁজ- 


১৭৬ পরিশিষ্ট 


পুরমধ্যে মৃণালিনীর সখীস্বরূপ বাঁস করিতে লাগিলেন । তাহার সামী 
রাজবাটার পৌরোহিত্যে নিধুক্ত হইলেন। পু 

শীস্তশীল যখন দেখিল যে, হিন্দুর আর রাজ্য পাইবাঁর সম্তাবন! নাই, 
তখন দে আপন চতুরতা ও কর্মদক্ষতা দেখাইয়! যবনদিগের প্রিয়পাত্র 
হইবার চেষ্টা করিতে লাগিল, হিন্দুদিগের প্রৃতি অত্যাচার ও বিশ্বাস- 
ঘাতকতার দ্বারা শীগ্র সে মনস্কাম সিদ্ধ করিয়! অভীষ্ট রাঁজকার্য্ে 
নিযুক্ত হইল। 

